
॥ नमो तस्स भगवतो अरहतो सम्मासम्बुद्धस्स ॥ 


संयुत्तनिकायो 
खन्धवग्गो 
१. खन्धसंयुत्त 
१. नकुलपितुवग्गो 


१. नकुलपितुसुत्त 


१. एवं मे सुतं - एकं समयं भगवा भग्गेसु विहरति सुसुमारगिरे [सुंसुमारगिरे (सी० स्या० कं० पी०)] भेसकळावने 
मिगदाये । अथ खो नकुलपिता गहपति येन भगवा तेनुपसङ्कमि; उपसङ्कमित्वा भगवन्तं अभिवादेत्वा एकमन्तं निसीदि । 
एकमन्तं निसिन्नो खो नकुलपिता गहपति भगवन्तं एतदवोच - 


“अहमस्मि, भन्ते, जिण्णो वुड्डो महल्लको अद्धगतो वयोअनुप्पत्तो आतुरकायो अभिक्खणातङ्को । अनिच्चदस्सावी 
खो पनाहं, भन्ते, भगवतो मनोभावनीयानञ्च भिक्खूनं । ओवदतु मं, भन्ते, भगवा; अनुसासतु मं, भन्ते, भगवा; यं ममस्स 
दीघरत्तं हिताय सुखाया”ति। 


“एवमेतं, गहपति, एवमेतं, गहपति! आतुरो हायं, गहपति, कायो अण्डभूतो परियोनद्भो। यो हि, गहपति, इमं कायं 
परिहरन्तो मुहुत्तम्पि आरोग्यं पटिजानेय्य, किमञ्ञत्र बाल्या? तस्मातिह ते, गहपति, एवं सिक्खितब्बं - `आतुरकायस्स मे 
सतो चित्तं अनातुरं भविस्सती'ति। एवञ्हि ते, गहपति, सिक्खितब्ब''न्ति। 


अथ खो नकुलपिता गहपति भगवतो भासितं अभिनन्दित्वा अनुमोदित्वा उट्ठायासना भगवन्तं अभिवादेत्वा 
पदक्खिणं कत्वा येनायस्मा सारिपुत्तो तेनुपसङ्कमि; उपसङ्कमित्वा आयस्मन्तं सारिपुत्तं अभिवादेत्वा एकमन्तं निसीदि । 
एकमन्तं निसिन्नं खो नकुलपितरं गहपति आयस्मा सारिपुत्तो एतदवोच - “विप्पसन्नानि खो ते, गहपति, इन्द्रियानि; 
परिसुद्धो मुखवण्णो परियोदातो। अलत्थ नो अज्ज भगवतो सम्मुखा धम्मिं कथं सवनाया 'ति? 


“कथज्हि नो सिया, भन्ते! इदानाहं, भन्ते, भगवता धम्मिया कथाय अमतेन अभिसित्तो”ति। “यथा कथं पन त्वं, 
गहपति, भगवता धम्मिया कथाय अमतेन अभिसित्तो”ति? “इधाहं, भन्ते, येन भगवा तेनुपसङ्कमि; उपसङ्कमित्वा भगवन्तं 
अभिवादेत्वा एकमन्तं निसीदिं। एकमन्तं निसिन्नो ख्वाहं, भन्ते, भगवन्तं एतदवोचं - “अहमस्मि, भन्ते, जिण्णो बुड्ढो 
महल्लको अद्भगतो वयोअनुप्पत्तो आतुरकायो अभिक्खणातङ्को। अनिच्चदस्सावी खो पनाहं, भन्ते, भगवतो 
मनोभावनीयानञ्च भिकखूनं । ओवदतु मं, भन्ते, भगवा; अनुसासतु मं, भन्ते, भगवा; यं ममस्स दीघरत्तं हिताय 
सुखाया'”ति। 


“एवं वृत्ते, मं, भन्ते, भगवा एतदवोच - 'एवमेतं, गहपति, एवमेतं, गहपति! आतुरो हायं, गहपति, कायो अण्डभूतो 

परियोनद्धो । यो हि, गहपति, इमं कायं परिहरन्तो मुहुत्तम्पि आरोग्यं पटिजानेय्य, किमञ्ञत्र बाल्या? तस्मातिह ते 
गहपति, एवं सिक्खितब्बं - आतुरकायस्स मे सतो चित्तं अनातुरं भविस्सतीति। एवञ्हि ते, गहपति, सिक्खितब्ब'न्ति। 
एवं ख्वाहं, भन्ते, भगवता धम्मिया कथाय अमतेन अभिसित्तो"ति। 


“न हि पन तं, गहपति, पटिभासि भगवन्तं [तं भगवन्तं (सी०)] उत्तरिं पटिपुच्छितुं - 'कित्तावता नु खो, भन्ते, 
आतुरकायो चेव होति आतुरचित्तो च, कित्तावता च पन आतुरकायो हि खो होति नो च आतुरचित्तो' 'ति? “दूरतोपि खो 
मयं, भन्ते, आगच्छेय्याम आयस्मतो सारिपृत्तस्स सन्तिके एतस्स भासितस्स अत्थमञ्ञातुं। साधु वतायस्मन्तंयेव सारिपुत्तं 
पटिभातु एतस्स भासितस्स अत्थो”ति। 


“नतेन हि, गहपति, सुणाहि, साधुकं मनसि करोहि; भासिस्सामी”ति। “एवं, भन्ते*ति खो नकुलपिता गहपति 
आयस्मतो सारिपुत्तस्स पच्चस्सोसि। आयस्मा सारिपुत्तो एतदबोच - 


“कथञ्च, गहपति, आतुरकायो चेव होति, आतुरचित्तो च? इध, गहपति, अस्सुतवा पुथुज्जनो अरियानं अदस्सावी 
अरियधम्मस्स अकोविदो अरियधम्मे अविनीतो सप्पुरिसानं अदस्सावी सप्पुरिसधम्मस्स अकोविदो सप्पुरिसधम्मे 
अविनीतो रूपं अत्ततो समनुपस्सति, रूपवन्तं वा अत्तानं; अत्तनि वा रूपं, रूपस्मिं वा अत्तानं। `अहं रूपं, मम रूपःन्ति 
परियुटुट्ठायी होति। तस्स “अहं रूपं, मम रूप'न्ति परियुटुद्ठायिनो तं रूपं विपरिणमति अञ्जथा होति। तस्स 
रूपविपरिणामञ्ञथाभावा उप्पज्जन्ति सोकपरिदेवदुक्खदोमनस्सुपायासा । 


“वेदनं अत्ततो समनुपस्सति, वेदनावन्तं वा अत्तानं; अत्तनि वा वेदनं, वेदनाय वा अत्तानं। “अहं वेदना, मम वेदना'ति 
परियुटुद्ठायी होति । तस्स “अहं वेदना, मम वेदना'ति परियुडुड्टायिनो, सा वेदना विपरिणमति अञ्ञथा होति। तस्स 
वेदनाविपरिणामञ्ञथाभावा उप्पज्जन्ति सोकपरिदेवदुक्खदोमनस्सुपायासा। 


“सञ्जं अत्ततो समनुपस्सति, सञ्ञावन्तं वा अत्तानं; अत्तनि वा सञ्ञं, सञ्जाय वा अत्तानं। “अहं सञ्ञा, मम 
सञ्ञा'ति परियुटुद्ायी होति। तस्स “अहं सञ्ञा, मम सञ्ञा'ति परियुटुद्ठायिनो, सा सञ्ञा विपरिणमति अञ्जथा होति। 
तस्स सञ्जाविपरिणामञ्जथाभावा उप्पज्जन्ति सोकपरिदेवदुक्खदोमनस्सुपायासा । 


“सङ्कारे अत्ततो समनुपस्सति, सङ्घारवन्तं वा अत्तानं; अत्तनि वा सङ्कारे, सङ्कारेसु वा अत्तानं। `अहं सङ्घारा, मम 
सङ्कारा'ति परियुटुट्ठायी होति। तस्स “अहं सङ्घारा, मम सङ्काराति परियुटुद्ठायिनो, ते सङ्घारा विपरिणमन्ति अञ्ञथा होन्ति। 
तस्स सङ्घारविपरिणामञ्जथाभावा उप्पज्जन्ति सोकपरिदेवदुक्खदोमनस्सुपायासा। 


“विञ्ञाणं अत्ततो समनुपस्सति, विञ्जाणवन्तं वा अत्तानं; अत्तनि वा विञ्ञाणं, विञ्ञाणस्मि वा अत्तानं। `अहं 
विञ्ञाणं, मम विञ्ञाण'न्ति परियुदुट्ठायी होति। तस्स `अहं विञ्ञाणं, मम विञ्ञाण'न्ति परियुदुट्टायिनो, तं विञ्जाणं 
विपरिणमति अञ्ञथा होति। तस्स विञ्जाणविपरिणामञ्जथाभावा उप्पज्जन्ति सोकपरिदेवदुक्खदोमनस्सुपायासा । एवं 
खो, गहपति, आतुरकायो चेव होति आतुरचित्तो च। 


“कथज्च, गहपति, आतुरकायो हि खो होति नो च आतुरचित्तो? इध, गहपति, सुतवा अरियसावको अरियानं 
दस्सावी अरियधम्मस्स कोविदो अरियधम्मे सुविनीतो सप्पुरिसानं दस्सावी सप्पुरिसधम्मस्स कोविदो सप्पुरिसधम्मे 

सुविनीतो न रूपं अत्ततो समनुपस्सति, न रूपवन्तं वा अत्तानं; न अत्तनि वा रूपं, न रूपस्मिं वा अत्तानं। `अहं रूपं, 
मम रूप'न्ति न परियुटुट्ठायी होति । तस्स “अहं रूपं, मम रूप'न्ति अपरियुटुद्ठायिनो, तं रूपं विपरिणमति अञ्ञथा होति। 
तस्स रूपविपरिणामञ्ञथाभावा नुप्पज्जन्ति सोकपरिदेवदुक्खदोमनस्सुपायासा । 


“न वेदनं अत्ततो समनुपस्सति, न वेदनावन्तं वा अत्तानं; न अत्तनि वा वेदनं, न वेदनाय वा अत्तानं। “अहँ वेदना, मम 
वेदना ति न परियुटुट्ठायी होति। तस्स “अहं वेदना, मम वेदना'ति अपरियुटुद्ठायिनो, सा वेदना विपरिणमति अञ्ञथा होति। 
तस्स वेदनाविपरिणामञ्जथाभावा नुप्पज्जन्ति सोकपरिदेवदुक्खदोमनस्सुपायासा । 


“न सञ्जं अत्ततो समनुपस्सति, न सञ्ञावन्तं वा अत्तानं; न अत्तनि वा सञ्ञं, न सञ्जाय वा अत्तानं। “अहं सञ्ञा, 
मम सञ्जा'ति न परियुटुद्ठायी होति । तस्स “अहं सञ्ञा, मम सञ्जा'ति अपरियुदुट्टायिनो, सा सञ्जा विपरिणमति अञ्ञथा 
होति। तस्स सञ्जाविपरिणामञ्ञथाभावा नुप्पज्जन्ति सोकपरिदेवदुक्खदोमनस्सुपायासा । 


“न सङ्घारे अत्ततो समनुपस्सति, न सङ्घारवन्तं वा अत्तानं; न अत्तनि वा सङ्घारे, न सङ्घारेसु वा अत्तानं। “अहं 
सङ्कारा, मम सङ्घारा'ति न परियुटुद्ठायी होति। तस्स “अहं सङ्घारा, मम सङ्घारा ति अपरियुटुद्ठायिनो, ते सङ्घारा विपरिणमन्ति 
अञ्ञथा होन्ति। तस्स सङ्घारविपरिणामञ्ञथाभावा नुप्पज्जन्ति सोकपरिदेवदुक्खदोमनस्सृपायासा। 


“न विञ्ञाणं अत्ततो समनुपस्सति, न विञ्ञजाणवन्तं वा अत्तानं; न अत्तनि वा विञ्जाणं, न विञ्जाणस्मिं वा अत्तानं । 
“अहं विञ्ञाणं, मम विञ्जाणन्ति न परियुटुट्ठायी होति। तस्स “अहं विञ्ञाणं, मम विञ्ञाण'न्ति अपरियुटुद्ठायिनो, तं 
विञ्ञाणं विपरिणमति अञ्ञथा होति । तस्स विञ्जाणविपरिणामञ्जथाभावा नुप्पज्जन्ति 
सोकपरिदेबदुक्खदोमनस्सुपायासा। एवं खो, गहपति, आतुरकायो होति नो च आतुरचित्तो”ति। 


इदमवोच आयस्मा सारिपृत्तो। अत्तमनो नकुलपिता गहपति आयस्मतो सारिपुत्तस्स भासितं अभिनन्दीति। पठमं । 
२. देवदहसुत्तं 


२. एवं मे सुतं - एकं समयं भगवा सक्केसु [सक्येसु (क०)] विहरति देवदहं नाम सक्यानं निगमो। अथ खो 
सम्बहुला पच्छाभूमगमिका भिक्खू येन भगवा तेनुपसङ्कमिंसु; उपसङ्कमित्वा भगवन्तं अभिवादेत्वा एकमन्तं निसीदिंसु । 
एकमन्तं निसिन्ना खो ते भिक्खू भगवन्तं एतदवोचुं - “इच्छाम मयं, भन्ते, पच्छाभूमं जनपदं गन्तुं, पच्छाभूमे जनपदे 
निवासं कप्पेतु”'न्ति। 


“अपलोकितो पन वो, भिक्खवे, सारिपृत्तो”ति? “न खो नो, भन्ते, अपलोकितो आयस्मा सारिपृत्तो"ति। 
“अपलोकेथ, भिक्खवे, सारिपुत्तं । सारिपृत्तो, भिकखवे, पण्डितो, भिकखूनं अनुग्गाहको सञब्रह्मचारीन न्ति। “एवं भन्ते"ति 
खो ते भिक्खू भगवतो पच्चस्सोसुं । 


तेन खो पन समयेन आयस्मा सारिपुत्तो भगवतो अविदूरे अञ्ञतरस्मिं एळगलागुम्बे निसिन्नो होति। अथ खो ते 
भिक्खू भगवतो भासितं अभिनन्दित्वा अनुमोदित्वा उट्टायासना भगवन्तं अभिवादेत्वा पदक्खिणं कत्वा येनायस्मा 
सारिपृत्तो तेनुपसङ्कमिंसु; उपसङ्कमित्वा आयस्मता सारिपृत्तेन सद्भि सम्मोदिंसु । सम्मोदनीयं कथं सारणीयं [साराणीयं (सी० 
स्या० कं० पी०)] बीतिसारेत्वा एकमन्तं निसीदिंसु । एकमन्तं निसिन्ना खो ते भिक्खू आयस्मन्तं सारिपुत्तं एतदवोचुं - 

"इच्छाम मयं, आवुसो सारिपुत्त, पच्छाभूमं जनपदं गन्तुं, पच्छाभूमे जनपदे निवासं कप्पेतुं। अपलोकितो नो 
सत्था”ति। 


““सन्ति हाबुसो, नानावेरज्जगतं भिकखुं पञ्हं पुच्छितारो - खत्तियपण्डितापि ब्राह्मणपण्डितापि गहपतिपण्डितापि 
समणपण्डितापि। पण्डिता हाबुसो, मनुस्सा वीमंसका -- 'किवादी पनायस्मन्तानं [किवादायस्मन्तानं (पी० क०)] सत्था 
किमक्खायीति, कच्चि वो आयस्मन्तानं धम्मा सुस्सुता सुग्गहिता सुमनसिकता सूपधारिता सुप्पटिविद्धा पञ्ञाय, यथा 
ब्याकरमाना आयस्मन्तो वुत्तवादिनो चेव भगवतो अस्सथ, न च भगवन्तं अभूतेन अब्भाचिकखेय्याथ, धम्मस्स चानुधम्मं 
ब्याकरेय्याथ, न च कोचि सहधम्मिको वादानुवादो [वादानुपातो (अट्टुकथायं पाठन्तरं)] गारय्हं ठानं आगच्छेय्या' 'ति? 


“दूरतोपि खो मयं, आवुसो, आगच्छेय्याम आयस्मतो सारिपुत्तस्स सन्तिके एतस्स भासितस्स अत्थमञ्जातुं । साधु 
बतायस्मन्तंयेव सारिपुत्तं पटिभातु एतस्स भासितस्स अत्थो'ति। “तेन हावुसो, सुणाथ, साधुकं मनसि करोथ; 
भासिस्सामी 'ति। “एवमावुसो'ति खो ते भिक्खू आयस्मतो सारिपृत्तस्स पच्चस्सोसुं। आयस्मा सारिपृत्तो एतदवोच - 


“सन्ति हाबुसो, नानावेरज्जगतं भिकखुं पञ्हं पुच्छितारो - खत्तियपण्डितापि ...पे०... समणपण्डितापि । पण्डिता 
हाबुसो, मनुस्सा वीमंसका - “किवादी पनायस्मन्तानं सत्था किमक्खायी'ति? एवं पुडा तुम्हे, आवुसो, एवं ब्याकरेय्याथ - 
'छन्द्रागविनयवखायी खो नो, आवुसो, सत्था'"ति। 


“एवं ब्याकतेपि खो, आवुसो, अस्सुयेव उत्तरिं पञ्हं पुच्छितारो - खत्तियपण्डितापि...पे०... समणपण्डितापि । 
पण्डिता हावुसो, मनुस्सा वीमंसका -- 'किस्मिं पनायस्मन्तानं छन्दरागविनयकखायी सत्था'ति? एवं पुठ्ठा तुम्हे, आवुसो, 
एवं ब्याकरेय्याथ - “रूपे खो, आवुसो, छन्दरागविनयकखायी सत्था, वेदनाय... सञ्जाय... सङ्कारेसु... विञ्ञाणे 
छन्दरागविनयकखायी सत्था'”ति। 


“एवं ब्याकतेपि खो, आवुसो, अस्सुयेव उत्तरिं पञ्हं पुच्छितारो - खत्तियपण्डितापि...पे०... समणपण्डितापि । 
पण्डिता हाबुसो, मनुस्सा वीमंसका -- “कि पनायस्मन्तानं आदीनवं दिस्वा रूपे छन्दरागविनयक्खायी सत्था, वेदनाय... 
सञ्जाय... सङ्कारेसु... विञ्ञाणे छन्दरागविनयकखायी सत्था'ति? एवं पुठ्ठा तुम्हे, आवुसो, एवं ब्याकरेय्याथ - “रूपे खो, 
आवुसो, अविगतरागस्स [अवीतरागस्स (स्या० कं०)] अविगतछन्दस्स अविगतपेमस्स अविगतपिपासस्स 
अविगतपरिळाहस्स अविगततण्हस्स तस्स रूपस्स विपरिणामञ्जथाभावा उप्पज्जन्ति सोकपरिदेवदुक्खदोमनस्सुपायासा। 
वेदनाय... सञ्जाय... सङ्घारेसु अविगतरागस्स...पे०... अविगततण्हस्स तेसं सङ्घारानं विपरिणामञ्जथाभावा उप्पज्जन्ति 
सोकपरिदेवदुक्खदोमनस्सुपायासा । विञ्जाणे अविगतरागस्स अविगतछन्दस्स अविगतपेमस्स अविगतपिपासस्स 
अविगतपरिळाहस्स अविगततण्हस्स तस्स विञ्ञाणस्स विपरिणामञ्जथाभावा उप्पज्जन्ति 
सोकपरिदेवदुक्खदोमनस्सृपायासा । इदं खो नो, आवुसो, आदीनवं दिस्वा रूपे छन्दरागविनयकखायी सत्था, वेदनाय... 
सञ्जाय... सङ्कारेसु... विञ्ञाणे छन्दरागविनयक्खायी सत्था'"ति। 


“एवं ब्याकतेपि खो, आवुसो, अस्सुयेव उत्तरिं पञ्हं पुच्छितारो - खत्तियपण्डितापि ब्राह्मणपण्डितापि 
गहपतिपण्डितापि समणपण्डितापि। पण्डिता हावुसो, मनुस्सा वीमंसका - "किं पनायस्मन्तानं आनिसंसं दिस्वा रूपे 
छन्दरागविनयकखायी सत्था, वेदनाय... सञ्जाय... सङ्घारेसु... विञ्ञाणे छन्दरागविनयक्खायी सत्था'ति? एवं पुठ्ठा तुम्हे, 
आवुसो, एवं ब्याकरेय्याथ - "रूपे खो, आवुसो, विगतरागस्स विगतछन्दस्स विगतपेमस्स विगतपिपासस्स 


www.tipitaka.org Vipassana Research Institute 


Page 5 sur 148 


विगतपरिळाहस्स विगततण्हस्स तस्स रूपस्स विपरिणामञ्जथाभावा नुप्पज्जन्ति 
सोकपरिदेबदुक्खदोमनस्सुपायासा। वेदनाय... सञ्जाय... सङ्कारेसु विगतरागस्स विगतछन्दस्स विगतपेमस्स 
विगतपिपासस्स विगतपरिळाहस्स विगततण्हस्स तेसं सङ्घारानं विपरिणामञ्ञथाभावा नुप्पज्जन्ति 
सोकपरिदेबदुक्खदोमनस्सुपायासा। विञ्ञाणे विगतरागस्स विगतछन्दस्स विगतपेमस्स विगतपिपासस्स विगतपरिळाहस्स 
विगततण्हस्स तस्स विञ्जाणस्स विपरिणामञ्ञथाभावा नुप्पज्जन्ति सोकपरिदेवदुक्खदोमनस्सुपायासा । इदं खो नो, 
आवुसो, आनिसंसं दिस्वा रूपे छन्दरागविनयवखायी सत्था, वेदनाय... सञ्जाय... सङ्घारेसु... विञ्ञाणे 
छन्द्रागविनयक्खायी सत्था'"ति। 


“अकुसले चावुसो, धम्मे उपसम्पज्ज विहरतो दिट्ठे चेव धम्मे सुखो विहारो अभविस्स अविघातो अनुपायासो 
अपरिळाहो, कायस्स च भेदा परं मरणा सुगति पाटिकङ्का, नयिदं भगवा अकुसलानं धम्मानं पहानं वण्णेय्य। यस्मा च खो, 
आवुसो, अकुसले धम्मे उपसम्पज्ज विहरतो दिड्े चेव धम्मे दुक्खो विहारो सविघातो सउपायासो सपरिळाहो, कायस्स च 
भेदा परं मरणा दुग्गति पाटिकङ्का, तस्मा भगवा अकुसलानं धम्मानं पहानं वण्णेति । 


“कुसले चावुसो, धम्मे उपसम्पज्ज विहरतो दिट्ठे चेव धम्मे दुक्खो विहारो अभविस्स सविघातो सउपायासो 
सपरिळाहो, कायस्स च भेदा परं मरणा दुग्गति पाटिकङ्घा, नयिदं भगवा कुसलानं धम्मानं उपसम्पदं वण्णेय्य यस्मा च 
खो, आवुसो, कुसले धम्मे उपसम्पज्ज विहरतो दिड्े चेव धम्मे सुखो विहारो अविघातो अनुपायासो अपरिळाहो, कायस्स 
च भेदा परं मरणा सुगति पाटिकङ्का, तस्मा भगवा कुसलानं धम्मानं उपसम्पदं वण्णेती 'ति। 


इदमवोचायस्मा सारिपुत्तो। अत्तमना ते भिक्खू आयस्मतो सारिपुत्तस्स भासितं अभिनन्दुन्ति। दुतियं । 
३. हालिद्दिकानिसृत्तं 


३. एवं मे सुतं - एकं समयं आयस्मा महाकच्चानो अवन्तीसु विहरति कुररघरे [कुलघरे (क०)] पपाते पब्बते। अथ 
खो हालिद्दिकानि [हालिहकानि (सी०), हलिद्दिकानि (स्या०)] गहपति येनायस्मा महाकच्चानो तेनुपसङ्कमि; उपसङ्कमित्वा 
आयस्मन्तं महाकच्चानं अभिवादेत्वा एकमन्तं निसीदि। एकमन्तं निसिन्नो खो हालिहिकानि गहपति आयस्मन्तं 
महाकच्चानं एतदवोच - “वुत्तमिदं, भन्ते, भगवता अट्टकवग्गिये मागण्डियपञ्हे - 


“ओकं पहाय अनिकेतसारी, 

गामे अकुब्बं [अकुब्बं (क०)] मुनि सन्थवानि [सन्धवानि (क०)]। 

कामेहि रित्तो अपुरक्खरानो [अपुरेक्खरानो (सी० सुत्तनिपातेपि) मोग्गल्लाने ५-१३५ सुत्तम्पि ओलोकेतब्बं], 
कथं न विग्गय्ह जनेन कयिरा”ति॥ 


“इमस्स नु खो, भन्ते, भगवता संखित्तेन भासितस्स कथं वित्थारेन अत्थो दटुब्बो"ति? 


“रूपधातु खो, गहपति, विञ्ञजाणस्स ओको | रूपधातुरागविनिबन्धञ्च [... विनिबद्धञ्ज (पी० सी० अट्ट०)] पन 
विज्ञाणं :ओकसारी'ति बुच्चति। वेदनाधातु खो, गहपति, विञ्ञाणस्स ओको। वेदनाधातुरागविनिबन्धञ्च पन विञ्ञाणं 
“ओकसारी'ति वुच्चति। सञ्ञाधातु खो, गहपति, विञ्जाणस्स ओको । सञ्जाधातुरागविनिबन्धञ्च पन विञ्ञाणं 
“ओकसारी'ति वुच्चति। सङ्घारधातु खो, गहपति, विञ्जाणस्स ओको। सङ्घारधातुरागविनिबन्धञ्च पन विञ्ञाणं 

“ओकसारी'ति वुच्चति। एवं खो, गहपति, ओकसारी होति। 


“कथञ्च, गहपति, अनोकसारी होति? रूपधातुया खो, गहपति, यो छन्दो यो रागो या नन्दी [नन्दि (सी० स्या० कं० 
पी०)] या तण्हा ये उपयुपादाना [उपायुपादाना (सी० स्या० कं० पी०)] चेतसो अधिट्ठानाभिनिवेसानुसया ते तथागतस्स 
पहीना उच्छिन्नमूला तालावत्थुकता अनभावंकता [अनभावकता (सी० पी०), अनभावंगता (स्या० कं०)] आयति 
अनुप्पादधम्मा । तस्मा तथागतो 'अनोकसारी'ति वुच्चति। वेदनाधातुया खो, गहपति... सञ्जाधातुया खो, गहपति... 
सङ्घारधातुया खो, गहपति... विञ्ञजाणधातुया खो, गहपति, यो छन्दो यो रागो या नन्दी या तण्हा ये उपयुपादाना चेतसो 
अधिट्डानाभिनिवेसानुसया ते तथागतस्स पहीना उच्छिन्नमूला तालावत्थुकता अनभावंकता आयति अनुप्पादधम्मा। तस्मा 
तथागतो 'अनोकसारी'ति वुच्चति। एवं खो, गहपति, अनोकसारी होति | 


“कथञ्च, गहपति, निकेतसारी होति? रूपनिमित्तनिकेतविसारविनिबन्धा खो, गहपति, निकेतसारी'ति वुच्चति । 
सहनिमित्त...पे०... गन्धनिमित्त... रसनिमित्त... फोटुब्बनिमित्त... धम्मनिमित्तनिकेतविसारविनिबन्धा खो, गहपति, 
"निकेतसारी'ति बुच्चति। एवं खो, गहपति, निकेतसारी होति। 


““कथञ्च, गहपति, अनिकेतसारी होति? रूपनिमित्तनिकेतविसारविनिबन्धा खो, गहपति, तथागतस्स पहीना 
उच्छिन्नमूला तालावत्थुकता अनभावंकता आयतिं अनुप्पादधम्मा। तस्मा तथागतो *अनिकेतसारी'ति वुच्चति। 
सद्दनिमित्त... गन्धनिमित्त... रसनिमित्त... फोइब्बनिमित्त... धम्मनिमित्तनिकेतविसारविनिबन्धा खो, गहपति, तथागतस्स 
पहीना उच्छिन्नमूला तालावत्थुकता अनभावंकता आयतिं अनुप्पादधम्मा । तस्मा तथागतो 'अनिकेतसारी'ति बुच्चति। 
एवं खो, गहपति, अनिकेतसारी होति। 


“कथञ्च, गहपति, गामे सन्थवजातो [सन्धवजातो (क०)] होति? इध, गहपति, एकच्चो गिहीहि [गिहि (क०)] संसट्टो 
विहरति सहनन्दी सहसोकी, सुखितेसु सुखितो, दुक्खितेसु दुक्खितो, उप्पन्नेसु किच्चकरणीयेसु अत्तना तेसु योगं 
आपज्जति। एवं खो, गहपति, गामे सन्थवजातो होति। 


“कथञ्च, गहपति, गामे न सन्थवजातो होति? इध, गहपति, भिक्खु गिहीहि [गिहि (क०)] असंसट्टो विहरति न 
सहनन्दी न सहसोकी न सुखितेसु सुखितो न दुक्खितेसु दुक्खितो, उप्पन्नेसु किच्चकरणीयेसु न अत्तना तेसु योगं 
आपज्जति। एवं खो, गहपति, गामे न सन्थबजातो होति। 


“कथज्च, गहपति, कामेहि अरित्तो होति? इध, गहपति, एकच्चो कामेसु अविगतरागो होति अविगतछन्दो 
अविगतपेमो अविगतपिपासो अविगतपरिळाहो अविगततण्हो। एवं खो, गहपति, कामेहि अरित्तो होति। 


“कथञ्च, गहपति, कामेहि रित्तो होति? इध, गहपति, एकच्चो कामेसु विगतरागो होति विगतछन्दो विगतपेमो 
विगतपिपासो विगतपरिळाहो विगततण्हो। एवं खो, गहपति, कामेहि रित्तो होति। 


“कथञ्च, गहपति, पुरकखरानो होति? इध, गहपति, एकच्चस्स एवं होति -- एवंरूपो सियं अनागतमद्धानं, 


एवंवेदनो सियं अनागतमद्भानं, एवंसञ्जो सियं अनागतमद्भानं, एवंसङ्घारो सियं अनागतमद्धानं, एवंविञ्ञाणो सियं 
अनागतमद्धान'न्ति । एवं खो, गहपति, पुरक्खरानो होति । 


www.tipitaka.org Vipassana Research Institute 


Page 7 sur 148 


“कथञ्च, गहपति, अपुरक्खरानो होति? इध, गहपति, एकच्चस्स न एवं होति - 'एवंरूपो सियं अनागतमद्धानं, 
एवंवेदनो सियं अनागतमद्धानं, एवंसञ्जो सियं अनागतमद्धानं, एवंसङ्घारो सियं अनागतमद्धानं, एवंविञ्ञाणो सियं 
अनागतमद्भान'न्ति। एवं खो, गहपति, अपुरक्खरानो होति । 


“कथञ्च, गहपति, कथं विग्गय्ह जनेन कत्ता होति? इध, गहपति, एकच्चो एवरूपिं कथं कत्ता होति - “न त्वं इमं 
धम्मविनयं आजानासि; अहं इमं धम्मविनयं आजानामि। कि त्वं इमं धम्मविनयं आजानिस्ससि? मिच्छापटिपन्नो त्वमसि; 
अहमस्मि सम्मापटिपन्नो । पुरे वचनीयं पच्छा अवच; पच्छा वचनीयं पुरे अवच। सहितं मे, असहितं ते। अधिचिण्णं ते 
विपरावत्तं। आरोपितो ते वादो; चर वादप्पमोक्खाय। निग्गहितोसि; निब्बेठेहि वा सचे पहोसीति। एवं खो, गहपति, कथं 
विग्गय्ह जनेन कत्ता होति। 


“कथञ्च, गहपति, कथं न विग्गय्ह जनेन कत्ता होति? इध, गहपति, भिक्खु न एवरूपिं कथं कत्ता होति - न त्वं इमं 
धम्मविनयं आजानासि...पे०... निब्बेठेहि वा सचे पहोसी'ति। एवं खो, गहपति, कथं न विग्गय्ह जनेन कत्ता होति। 


“इति खो, गहपति, यं तं वुत्तं भगवता अट्टुकवग्गिये मागण्डियपञ्हे - 


“ओकं पहाय अनिकेतसारी, 

गामे अकुब्बं मुनिसन्थवानि। 
कामेहि रित्तो अपुरक्खरानो, 

कथं न विग्गय्ह जनेन कयिरा”ति॥ 


“इमस्स खो, गहपति, भगवता संखित्तेन भासितस्स एवं वित्थारेन अत्थो दडुब्बो”ति । ततियं। 
४. दुतियहालिदिकानिसुत्तं 


४. एवं मे सुतं - एकं समयं आयस्मा महाकच्चानो अवन्तीसु विहरति कुररघरे पपाते पब्बते। अथ खो 
हालिद्दिकानि गहपति येनायस्मा महाकच्चानो...पे०... एकमन्तं निसिन्नो खो हालिद्दिकानि गहपति आयस्मन्तं महाकच्चानं 
एतदवोच - “वृत्तमिदं, भन्ते, भगवता सक्कपञ्हे - `ये ते समणब्राह्मणा तण्हासङ्कयविमुत्ता, ते अच्चन्तनिट्ठा 
अच्चन्तयोगक्खेमिनो अच्चन्तब्रह्मचारिनो अच्चन्तपरियोसाना सेट्ठा देवमनुस्सान'”'न्ति। 


“इमस्स नु खो, भन्ते, भगवता संखित्तेन भासितस्स कथं वित्थारेन अत्थो दटुब्बो'ति? 


“रूपधातुया खो, गहपति, यो छन्दो यो रागो या नन्दी या तण्हा ये उपयुपादाना चेतसो अधिट्ठानाभिनिवेसानुसया, तेसं 
खया विरागा निरोधा चागा पटिनिस्सग्गा चित्तं सुविमुत्तन्ति वुच्चति । 


““वेदनाधातुया खो, गहपति... सञ्जाधातुया खो, गहपति... सङ्घारधातुया खो, गहपति... विञ्जाणधातुया खो, गहपति, 
यो छन्दो यो रागो या नन्दी या तण्हा ये उपयुपादाना चेतसो अधिट्टानाभिनिवेसानुसया, तेसं खया विरागा निरोधा चागा 
पटिनिस्सग्गा चित्तं सुविमुत्तन्ति वुच्चति । 

“इति खो, गहपति, यं तं वुत्तं भगवता सक्कपञ्हे - ये ते समणब्राह्मणा तण्हासङ्घयविमृत्ता ते अच्चन्तनिट्ठा 
अच्चन्तयोगक्खेमिनो अच्चन्तब्रह्मचारिनो अच्चन्तपरियोसाना सेट्ठा देवमनुस्सान'”'न्ति। 


“इमस्स खो, गहपति, भगवता संखित्तेन भासितस्स एवं वित्थारेन अत्थो दडुब्बो'ति। चतुत्थं । 
५. समाधिसृत्तं 


५. एवं मे सुतं - एकं समयं भगवा सावत्थियं विहरति जेतवने अनाथपिण्डिकस्स आरामे । तत्र खो भगवा भिक्खू 
आमन्तेसि - “भिक्खवो”ति। “भदन्ते”ति ते भिक्खू भगवतो पच्चस्सोसुं। भगवा एतदवोच - “समाधि, भिक्खवे, 
भावेथ; समाहितो, भिक्खवे, भिक्खु यथाभूतं पजानाति। किञ्च यथाभूतं पजानाति? रूपस्स समुदयञ्च अत्थङ्गमञ्च, 
वेदनाय समुदयञ्च अत्थङ्गमञ्च, सञ्जाय समुदयञ्च अत्थङ्गमञ्च, सङ्घारानं समुदयञ्च अत्थङ्गमञ्च, विञ्ञजाणस्स 
समुदयञ्च अत्थङ्गमञ्च” । 


“को च, भिक्खवे, रूपस्स समुदयो, को वेदनाय समुदयो, को सञ्ञाय समुदयो, को सङ्घारानं समुदयो, को 
विञ्ञाणस्स समुदयो? इध, भिक्खवे, भिक्खु अभिनन्दति अभिवदति अज्झोसाय तिट्ठति। 


“किञ्च अभिनन्दति अभिवदति अज्झोसाय तिट्ठति? रूपं अभिनन्दति अभिवदति अज्झोसाय तिइति। तस्स रूपं 
अभिनन्दतो अभिवदतो अज्झोसाय तिट्ठुतो उप्पज्जति नन्दी । या रूपे नन्दी तदुपादानं । तस्सुपादानपच्चया भवो; 
भवपच्चया जाति; जातिपच्चया जरामरणं सोकपरिदेवदुक्खदोमनस्सुपायासा सम्भवन्ति । एवमेतस्स केबलस्स 
दुक्खक्खन्धस्स समुदयो होति। 


“वेदनं अभिनन्दति...पे०... सञ्ञं अभिनन्दति... सङ्कारे अभिनन्दति... विञ्जाणं अभिनन्दति अभिवदति अज्झोसाय 
तिट्ठति | तस्स विज्ञाणं अभिनन्दतो अभिवदतो अज्झोसाय तिट्ठतो उप्पज्जति नन्दी। या विञ्ञाणे नन्दी तदुपादानं । 
तस्सुपादानपच्चया भवो; भवपच्चया जाति; जातिपच्चया...पे०... एवमेतस्स केबलस्स दुक्खक्खन्धस्स समुदयो होति । 


“अयं, भिक्खवे, रूपस्स समुदयो; अयं वेदनाय समुदयो; अयं सञ्जाय समुदयो; अयं सङ्कारानं समुदयो; अयं 
विञ्जाणस्स समुदयो । 


“को च, भिक्खवे, रूपस्स अत्थङ्गमो, को वेदनाय... को सञ्जाय... को सङ्घारानं... को विञ्ञाणस्स अत्थङ्गमो? 
इध, भिक्खवे, नाभिनन्दति नाभिवदति नाज्झोसाय तिट्ठति। 


“किञ्च नाभिनन्दति नाभिवदति नाज्झोसाय तिति? रूपं नाभिनन्दति नाभिवदति नाज्झोसाय तिद्ट॒ति । तस्स रूपं 
अनभिनन्दतो अनभिवदतो अनज्झोसाय तिट्ठुतो या रूपे नन्दी सा निरुज्झति। तस्स नन्दीनिरोधा उपादाननिरोधो; 
उपादाननिरोधा भवनिरोधो...पे०... एवमेतस्स केवलस्स दुक्खक्खन्धस्स निरोधो होति। 


“वेदनं नाभिनन्दति नाभिवदति नाज्झोसाय तिट्टुति । तस्स वेदनं अनभिनन्दतो अनभिवदतो अनज्झोसा तिट्ठुतो या 
वेदनाय नन्दी सा निरुज्झति। तस्स नन्दीनिरोधा उपादाननिरोधो; उपादाननिरोधा भवनिरोधो...पे०... एवमेतस्स केवलस्स 

दुक्खक्खन्धस्स निरोधो होति। 


“सञ्जं नाभिनन्दति...पे०... सङ्कारे नाभिनन्दति नाभिवदति नाज्झोसाय तिट्ठति तस्स सङ्कारे अनभिनन्दतो 
अनभिवदतो अनज्झोसाय तिट्ठतो या सङ्घारेसु नन्दी सा निरुज्झति। तस्स नन्दीनिरोधा उपादाननिरोधो; उपादाननिरोधा 
भवनिरोधो...पे०... एवमेतस्स केवलस्स दुक्खकखन्धस्स निरोधो होति। 


“विज्ञाणं नाभिनन्दति नाभिवदति नाज्झोसाय तिट्ठति | तस्स विञ्जाणं अनभिनन्दतो अनभिवदतो अनज्झोसाय 
तिठ्ठतो या विञ्ञाणे नन्दी सा निरुज्झति। तस्स नन्दीनिरोधा उपादाननिरोधो...पे०... एवमेतस्स केवलस्स दुक्खवखन्धस्स 
निरोधो होति । 


“अयं, भिक्खवे, रूपस्स अत्थङ्गमो, अयं वेदनाय अत्थङ्गमो, अयं सञ्जाय अत्थङ्गमो, अयं सङ्कारानं अत्थङ्गमो, 
अयं विञ्ञाणस्स अत्थङ्गमो "ति । पञ्चमं । 


६. पटिसल्लाणसुत्तं 


६. सावत्थिनिदानं। “पटिसल्लाणे, भिकखवे, योगमापज्जथ। पटिसल्लीणो, भिक्खवे, भिक्खु यथाभूतं पजानाति। 
किञ्च यथाभूतं पजानाति? रूपस्स समुदयञ्च अत्थङ्गमञ्च, वेदनाय समुदयञ्च अत्थङ्गमञ्च, सञ्जाय समुदयञ्च 
अत्थङ्गमञ्च, सङ्घारानं समुदयञ्च अत्थङ्गमञ्च, विञ्ञाणस्स समुदयञ्च अत्थङ्गमञ्च'...पे०... (यथा पठमसृत्ते तथा 
वित्थारेतब्बो |) छटुं । 


७. उपादापरितस्सनासुत्त 


७. सावत्थिनिदानं । “उपादापरितस्सनञ्च वो, भिकखवे, देसेस्सामि अनुपादाअपरितस्सनञ्च। तं सुणाथ, साधुं 
मनसि करोथ; भासिस्सामी'ति। “एवं, भन्ते"ति, खो ते भिक्खू भगवतो पच्चस्सोसुं। भगवा एतदवोच - 


“कथञ्च, भिक्खवे, उपादापरितस्सना होति? इध, भिक्खवे, अस्सुतवा पुथुज्जनो अरियानं अदस्सावी अरियधम्मस्स 
अकोविदो अरियधम्मे अविनीतो, सप्पुरिसानं अदस्सावी सप्पुरिसधम्मस्स अकोविदो सप्पुरिसधम्मे अविनीतो रूपं अत्ततो 
समनुपस्सति, रूपवन्तं वा अत्तानं; अत्तनि वा रूपं, रूपस्मिं वा अत्तानं। तस्स तं रूपं विपरिणमति अञ्ञथा होति । तस्स 
रूपविपरिणामञ्जथाभावा रूपविपरिणामानुपरिवत्ति विञ्ञाणं होति । तस्स रूपविपरिणामानुपरिवत्तिजा परितस्सना 
धम्मसमुप्पादा चित्तं परियादाय तिट्ठन्ति । चेतसो परियादाना उत्तासवा च होति विघातवा च अपेक्खवा च उपादाय च 
परितस्सति | 


““वेदनं अत्ततो समनुपस्सति, वेदनावन्तं वा अत्तानं; अत्तनि वा वेदनं, वेदनाय वा अत्तानं। तस्स सा वेदना 
विपरिणमति अञ्ञथा होति । तस्स वेदनाविपरिणामञ्ञथाभावा वेदनाविपरिणामानुपरिवत्ति विज्ञाणं होति । तस्स 
वेदनाविपरिणामानुपरिवत्तिजा परितस्सना धम्मसमुप्पादा चित्तं परियादाय तिट्ठन्ति चेतसो परियादाना उत्तासवा च होति 
विघातवा च अपेक्खवा च उपादाय च परितस्सति। 


“सञ्जं अत्ततो समनुपस्सति...पे०... सङ्कारे अत्ततो समनुपस्सति, सङ्कघारवन्तं वा अत्तानं; अत्तनि वा सङ्कारे, सङ्कारेसु 

वा अत्तानं। तस्स ते सङ्घारा विपरिणमन्ति अञ्ञथा होन्ति। तस्स सङ्घारविपरिणामञ्ञथाभावा 
सङ्घारविपरिणामानुपरिवत्ति विञ्ञाणं होति । तस्स सङ्घारविपरिणामानुपरिवत्तिजा परितस्सना धम्मसमुप्पादा चित्तं 
परियादाय तिट्ठन्ति | चेतसो परियादाना उत्तासवा च होति विघातवा च अपेक्खवा च उपादाय च परितस्सति। 


“विज्ञाणं अत्ततो समनुपस्सति, विञ्ञाणवन्तं वा अत्तानं; अत्तनि वा विज्ञाणं, विञ्ञाणस्मिं वा अत्तानं। तस्स तं 
विञ्ञाणं विपरिणमति अञ्ञथा होति। तस्स विञ्जाणविपरिणामञ्जथाभावा विञ्जाणविपरिणामानुपरिवत्ति विञ्ञाणं 
होति। तस्स विञ्ञजाणविपरिणामानुपरिवत्तिजा परितस्सना धम्मसमुप्पादा चित्तं परियादाय तिट्ठन्ति । चेतसो परियादाना 
उत्तासवा च होति विघातवा च अपेक्खवा च उपादाय च परितस्सति। एवं खो, भिक्खवे, उपादापरितस्सना होति । 


“कथञ्च, भिक्खवे, अनुपादाअपरितस्सना होति? इध, भिक्खवे, सुतवा अरियसावको अरियानं दस्सावी 
अरियधम्मस्स कोविदो अरियधम्मे सुविनीतो, सप्पुरिसानं दस्सावी सप्पुरिसधम्मस्स कोविदो सप्पुरिसधम्मे सुविनीतो न 
रूपं अत्ततो समनुपस्सति, न रूपवन्तं वा अत्तानं; न अत्तनि वा रूपं, न रूपस्मिं वा अत्तानं । तस्स तं रूपं विपरिणमति 
अञ्ञथा होति। तस्स रूपविपरिणामञ्जथाभावा न रूपविपरिणामानुपरिवत्ति विञ्ञाणं होति। तस्स न 
रूपविपरिणामानुपरिवत्तिजा परितस्सना धम्मसमुप्पादा चित्तं परियादाय तिट्ठन्ति चेतसो अपरियादाना न चेवृत्तासवा [न 
चेव उत्तासवा (पी० क०)] होति न च विघातवा न च अपेक्खवा, अनुपादाय च न परितस्सति। 


“न वेदनं अत्ततो समनुपस्सति, न वेदनावन्तं वा अत्तानं; न अत्तनि वा वेदनं, न वेदनाय वा अत्तानं। तस्स सा वेदना 
विपरिणमति अञ्ञजथा होति। तस्स वेदनाविपरिणामञ्ञथाभावा न वेदनाविपरिणामानुपरिवत्ति विञ्ञाणं होति। तस्स न 
वेदनाविपरिणामानुपरिवत्तिजा परितस्सना धम्मसमुप्पादा चित्तं परियादाय तिट्ठन्ति । चेतसो अपरियादाना न चेवुत्तासवा 
होति न च विघातवा न च अपेक्खवा, अनुपादाय च न परितस्सति। 


“न सञ्जं...पे०... न सङ्कारे अत्ततो समनुपस्सति, न सङ्घारवन्तं वा अत्तानं; न अत्तनि वा सङ्कारे, न सङ्घारेसु वा 
अत्तानं। तस्स ते सङ्कारा विपरिणमन्ति अञ्ञथा होन्ति । तस्स सङ्घारविपरिणामञ्जथाभावा न सङ्घारविपरिणामानुपरिवत्ति 
विञ्ञाणं होति । तस्स न सङ्घारविपरिणामानुपरिवत्तिजा परितस्सना धम्मसमुप्पादा चित्तं परियादाय तिट्ठन्ति । चेतसो 
अपरियादाना न चेवुत्तासवा होति न च विघातवा न च अपेक्खवा, अनुपादाय च न परितस्सति। 


“न विञ्ञाणं अत्ततो समनुपस्सति, न विञ्जाणवन्तं वा अत्तानं...पे०... तस्स तं विञ्ञाणं विपरिणमति अञ्ञथा होति। 
तस्स विञ्जाणविपरिणामञ्ञथाभावा न विञ्ञाणविपरिणामानुपरिवत्ति विञ्ञाणं होति। तस्स न 
विञ्ञाणविपरिणामानुपरिवत्तिजा परितस्सना धम्मसमुप्पादा चित्तं परियादाय तिट्ठन्ति चेतसो अपरियादाना न चेवुत्तासवा 
होति न च विघातवा न च अपेक्खवा, अनुपादाय च न परितस्सति। एवं खो, भिकखवे, अनुपादा अपरितस्सनं होती”ति। 
सत्तमं । 


८. दुतियउपादापरितस्सनासुत्तं 


८. सावत्थिनिदानं । ““उपादापरितस्सनञ्च वो, भिक्खवे, देसेस्सामि अनुपादाअपरितस्सनञ्च । तं सुणाथ...पे०... 
कथञ्च, भिक्खवे, उपादापरितस्सना होति? इध, भिक्खवे, अस्सुतवा पुथुज्जनो रूपं 'एतं मम, एसोहमस्मि, एसो मे 
अत्ता ति समनुपस्सति। तस्स तं रूपं विपरिणमति अञ्जथा होति। तस्स रूपविपरिणामञ्जथाभावा उप्पज्जन्ति 

सोकपरिदेवदुक्खदोमनस्सुपायासा। वेदनं एतं मम...पे०... सञ्जं एतं मम... सङ्कारे एतं मम... विञ्जाणं 'एतं मम, 
एसोहमस्मि, एसो मे अत्ता'ति समनुपस्सति। तस्स तं विञ्ञाणं विपरिणमति अञ्ञथा होति। तस्स 
विञ्जाणविपरिणामञ्जथाभावा उप्पज्जन्ति सोकपरिदेवदुक्खदोमनस्सुपायासा। एवं खो, भिक्खवे, उपादापरितस्सना 
होति। 


“कथज्च, भिक्खवे, अनुपादाअपरितस्सना होति? इध, भिक्खवे, सुतवा अरियसावको रूपं *नेतं मम, नेसोहमस्मि, 
न मेसो अत्ता'ति समनुपस्सति। तस्स तं रूपं विपरिणमति अञ्जथा होति। तस्स रूपविपरिणामञ्जथाभावा नुप्पज्जन्ति 
सोकपरिदेवदुक्खदोमनस्सुपायासा । वेदनं नेतं मम... सञ्जं नेतं मम... सङ्कारे नेतं मम... विज्ञाणं “नेत मम, नेसोहमस्मि, न 
मेसो अत्ता'ति समनुपस्सति। तस्स तं विञ्ञाणं विपरिणमति अञ्ञथा होति। तस्स विञ्ञाणविपरिणामञ्जथाभावा 
नुप्पज्जन्ति सोकपरिदेवदुक्खदोमनस्सुपायासा। एवं खो, भिक्खवे, अनुपादाअपरितस्सना होती"ति। अट्ठमं। 


९. कालत्तयअनिच्चसुत्तं 


९. सावत्थिनिदानं । “रूपं, भिक्खवे, अनिच्चं अतीतानागतं; को पन वादो पच्चुप्पन्नस्स! एवं पस्सं, भिकखवे, सुतवा 
अरियसावको अतीतस्मिं रूपस्मिं अनपेक्खो होति; अनागतं रूपं नाभिनन्दति; पच्चुप्पन्नस्स रूपस्स निब्बिदाय विरागाय 
निरोधाय पटिपन्नो होति। वेदना अनिच्चा..पे०... सञ्ञा अनिच्चा... सङ्घारा अनिच्चा अतीतानागता; को पन वादो 
पच्चुप्पन्नानं! एवं पस्सं, भिक्खवे, सुतवा अरियसावको अतीतेसु सङ्कारेसु अनपेक्खो होति; अनागते सङ्कारे नाभिनन्दति; 
पच्चुप्पन्नानं सङ्कारानं निब्बिदाय विरागाय निरोधाय पटिपन्नो होति। विञ्ञाणं अनिच्चं अतीतानागतं; को पन वादो 
पच्चुप्पन्नस्स! एवं पस्सं, भिकखवे, सुतवा अरियसावको अतीतस्मिं विज्ञाणस्मिं अनपेक्खो होति; अनागतं विञ्ञाणं 
नाभिनन्दति; पच्चुप्पन्नस्स विञ्जाणस्स निब्बिदाय विरागाय निरोधाय पटिपन्नो होती 'ति। नवमं । 


१०. कालत्तयदुक्खसुत्तं 


१०. सावत्थिनिदानं। “रूपं, भिक्खवे, दुक्खं अतीतानागतं; को पन वादो पच्चुप्पन्नस्स! एवं पस्सं, भिकखवे, सुतवा 
अरियसावको अतीतस्मिं रूपस्मिं अनपेक्खो होति; अनागतं रूपं नाभिनन्दति; पच्चुप्पन्नस्स रूपस्स निब्बिदाय विरागाय 
निरोधाय पटिपन्नो होति। वेदना दुक्खा... सञ्जा दुका... सङ्घारा दुक्खा... विज्ञाणं दुक्खं अतीतानागतं; को पन वादो 
पच्चुप्पन्नस्स! एवं पस्सं, भिकखवे, सुतवा अरियसावको अतीतस्मिं विज्ञाणस्मिं अनपेक्खो होति; अनागतं विञ्ञाणं 
नाभिनन्दति; पच्चुप्पन्नस्स विञ्ञाणस्स निब्बिदाय विरागाय निरोधाय पटिपन्नो होती 'ति। दसमं । 


११. कालत्तयअनत्तसुत्त 


११. सावत्थिनिदानं। “रूपं, भिकखवे, अनत्ता अतीतानागतं; को पन वादो पच्चुप्पन्नस्स! एवं पस्सं, भिक्खवे, सुतवा 
अरियसावको अतीतस्मिं रूपस्मिं अनपेक्खो होति; अनागतं रूपं नाभिनन्दति; पच्चुप्पन्नस्स रूपस्स निब्बिदाय विरागाय 
निरोधाय पटिपन्नो होति। वेदना अनत्ता... सञ्जा अनत्ता... सङ्घारा अनत्ता... विञ्ञाणं अनत्ता अतीतानागतं; को पन वादो 
पच्चुप्पन्नस्स! एवं पस्सं, भिकखवे, सुतवा अरियसावको अतीतस्मिं विज्ञाणस्मिं अनपेक्खो होति; अनागतं विञ्ञाणं 
नाभिनन्दति; पच्चुप्पन्नस्स विञ्जाणस्स निब्बिदाय विरागाय निरोधाय पटिपन्नो होती 'ति। एकादसमं । 


नकुलपितुबग्गो पठमो। 

तस्सुद्दानं - 


नकुलपिता देवदहा, द्रेपि हालिद्दिकानि च। 
समाधिपटिसल्लाणा, उपादापरितस्सना दुवे। 
अतीतानागतपच्चुप्पन्ना, वग्गो तेन पवुच्चति॥ 


२. अनिच्चवग्गो 
९. अनिच्चसुत्त 


१२. एवं मे सुतं - सावत्थियं । तत्र खो...पे०... “रूपं, भिकखवे, अनिच्चं, वेदना अनिच्चा, सञ्जा अनिच्चा, सङ्कारा 
अनिच्चा, विञ्ञाणं अनिच्चं । एवं पस्सं, भिक्खवे, सुतवा अरियसावको रूपस्मिम्पि निब्बिन्दति, वेदनायपि निब्बिन्दति, 
सञ्ञायपि निब्बिन्दति, सङ्कारेसुपि निब्बिन्दति, विञ्ञाणस्मिम्पि निब्बिन्दति । निब्बिन्दं विरज्जति; विरागा विमुच्चति । 
विमुत्तस्मिं विमुत्तमिति जाणं होति। 'खीणा जाति, वुसितं ब्रह्मचरियं, कतं करणीयं, नापरं इत्थत्ताया'ति पजानाती"ति। 
पठमं । 


२. दुक्खसृत्तं 


९३. सावत्थिनिदानं। “रूपं, भिक्खवे, दुक्खं, वेदना दुक्खा, सञ्जा दुक्खा, सङ्घारा दुक्खा, विञ्ञाणं दुक्खं । एवं 
पस्सं...पे०... नापरं इत्थत्तायाति पजानाती' ति | दुतियं । 


३. अनत्तसुत्त 


१४. सावत्थिनिदानं । “रूपं, भिक्खवे, अनत्ता, वेदना अनत्ता, सञ्जा अनत्ता, सङ्घारा अनत्ता, विञ्ञाणं अनत्ता। एवं 
पस्सं, भिक्खवे, सुतवा अरियसावको रूपस्मिम्पि निब्बिन्दति, वेदनायपि निब्बिन्दति, सञ्ञायपि निब्बिन्दति, सङ्घारेसुपि 
निब्बिन्दति, विञ्ञाणस्मिम्पि निब्बिन्दति । निब्बिन्दं विरज्जति; विरागा विमुच्चति । विमुत्तस्मि विमुत्तमिति जाणं होति । 
“खीणा जाति, वुसितं ब्रह्मचरियं, कतं करणीयं, नापरं इत्थत्ताया ति पजानाती"ति। ततियं । 


४. यदनिच्चसुत्त 


१५. सावत्थिनिदानं । “रूपं, भिक्खवे, अनिच्चं | यदनिच्चं तं दुक्खं; यं दुक्खं तदनत्ता; यदनत्ता तं 'नेतं मम, 
नेसोहमस्मि, न मेसो अत्ता'ति एवमेतं यथाभूतं सम्मप्पञ्ञाय दटुब्बं । वेदना अनिच्चा। यदनिच्चं तं दुक्खं; यं दुक्खं 
तदनत्ता; यदनत्ता तं 'नेतं मम, नेसोहमस्मि, न मेसो अत्ता'ति एवमेतं यथाभूतं सम्मप्पञ्ञाय दडुब्बं। सञ्ञा अनिच्चा...पे०... 
सङ्घारा अनिच्चा... विञ्जाणं अनिच्चं | यदनिच्चं तं दुक्खं; यं दुक्खं तदनत्ता; यदनत्ता तं *नेतं मम, नेसोहमस्मि, न मेसो 
अत्ता'ति एवमेतं यथाभूतं सम्मप्पञ्जाय दडुब्बं । एवं पस्सं...पे०... नापरं इत्थत्तायाति पजानाती' “ति । चतुत्थं । 


५. यंदुक्खसुत्त 


१६. सावत्थिनिदानं । “रूपं, भिक्खवे, दुक्खं । यं दुक्खं तदनत्ता; यदनत्ता तं 'नेतं मम, नेसोहमस्मि, न मेसो अत्ता'ति 

एवमेतं यथाभूतं सम्मप्पञ्ञाय ददुब्बं । वेदना दुक्खा... सञ्जा दुक्खा... सङ्घारा दुक्खा... विञ्ञाणं दुक्खं । यं दुक्खं 
तदनत्ता; यदनत्ता तं “नेत मम, नेसोहमस्मि, न मेसो अत्ताति एवमेतं यथाभूतं सम्मप्पञ्जाय दडुब्बं । एवं पस्सं...पे०... नापरं 
इत्थत्तायाति पजानाती"ति। पञ्चमं । 


६. यदनत्तासुत्तं 


९७. सावत्थिनिदानं। “रूपं, भिक्खवे, अनत्ता। यदनत्ता तं 'नेतं मम, नेसोहमस्मि, न मेसो अत्ता ति एवमेतं यथाभूतं 
सम्मप्पञ्ञाय ददुब्बं । वेदना अनत्ता... सञ्ञा अनत्ता... सङ्घारा अनत्ता... विज्ञाणं अनत्ता। यदनत्ता तं 'नेतं मम, 
नेसोहमस्मि, न मेसो अत्ता'ति एवमेतं यथाभूतं सम्मप्पञ्ञाय दडुब्बं । एवं पस्सं...पे०... नापरं इत्थत्तायाति पजानाती 'ति। 
छडुं। 


७. सहेतुअनिच्चसुत्त 


१८. सावत्थिनिदानं। “रूपं, भिक्खवे, अनिच्चं । योपि हेतु, योपि पच्चयो रूपस्स उप्पादाय, सोपि अनिच्चो। 
अनिच्चसम्भूतं, भिक्खवे, रूपं कुतो निच्चं भविस्सति! वेदना अनिच्चा । योपि हेतु, योपि पच्चयो वेदनाय उप्पादाय, सोपि 
अनिच्चो। अनिच्चसम्भूता, भिक्खवे, वेदना कुतो निच्चा भविस्सति! सञ्ञा अनिच्चा... सङ्घारा अनिच्चा। योपि हेतु योपि 
पच्चयो सङ्घारानं उप्पादाय, सोपि अनिच्चो। अनिच्चसम्भूता, भिक्खवे, सङ्घारा कुतो निच्चा भविस्सन्ति! विञ्ञाणं 
अनिच्चं। योपि हेतु योपि पच्चयो विञ्ञाणस्स उप्पादाय, सोपि अनिच्चो। अनिच्चसम्भूतं, भिक्खवे, विञ्ञाणं कुतो निच्चं 
भविस्सति! एवं पस्सं...पे०... नापरं इत्थत्तायाति पजानाती 'ति। सत्तमं । 


८. सहेतुदुक्खसुत्तं 


९९. सावत्थिनिदानं । “रूपं, भिक्खवे, दुक्खं । योपि हेतु योपि पच्चयो रूपस्स उप्पादाय, सोपि दुक्खो । दुक्खसम्भूतं, 
भिक्खवे, रूपं कुतो सुखं भविस्सति! वेदना दुक्खा... सञ्ञा दुक्खा... सङ्घारा दुक्खा... विञ्ञाणं दुक्खं । योपि हेतु योपि 
पच्चयो विञ्जाणस्स उप्पादाय, सोपि दुक्खो। दुक्खसम्भूतं, भिक्खवे, विञ्ञाणं कुतो सुखं भविस्सति! एवं पस्सं...पे०... 
नापरं इत्थत्तायाति पजानाती”ति। अट्ठमं। 


९. सहेतुअनत्तसृत्तं 


२०. सावत्थिनिदानं। “रूपं, भिक्खवे, अनत्ता। योपि हेतु योपि पच्चयो रूपस्स उप्पादाय, सोपि अनत्ता। 
अनत्तसम्भूतं, भिक्खवे, रूपं कुतो अत्ता भविस्सति! वेदना अनत्ता... सञ्ञा अनत्ता... सङ्घारा अनत्ता... विञ्ञाणं अनत्ता। 
योपि हेतु योपि पच्चयो विञ्ञाणस्स उप्पादाय, सोपि अनत्ता। अनत्तसम्भूतं, भिक्खवे, विञ्जाणं कुतो अत्ता भविस्सति! एवं 
पस्सं...पे०... नापरं इत्थत्तायाति पजानाती"ति। नवमं । 


९०. आनन्दसुत्त 


२९. सावत्थियं ... आरामे। अथ खो आयस्मा आनन्दो येन भगवा तेनुपसङ्कमि; उपसङ्कमित्वा भगवन्तं अभिवादेत्वा 
एकमन्तं निसीदि। एकमन्तं निसिन्नो खो आयस्मा आनन्दो भगवन्तं एतदवोच -- ““निरोधो निरोधो'ति, भन्ते, बुच्चति। 

कतमेसानं खो, भन्ते, धम्मानं निरोधो [निरोधा (सी० पी०)] निरोधो'ति बुच्चती”ति? “रूपं खो, आनन्द, अनिच्चं 
सङ्कतं पटिच्चसमुप्पन्नं खयधम्मं वयधम्मं विरागधम्मं निरोधधम्मं । तस्स निरोधो [निरोधा (सी० पी०)] “निरोधो'ति 
बुच्चति। वेदना अनिच्चा सङ्घता पटिच्चसमुप्पन्ना खयधम्मा बयधम्मा विरागधम्मा निरोधधम्मा। तस्सा निरोधो 
“निरोधो' ति वुच्चति। सञ्जा... सङ्घारा अनिच्चा सङ्घता पटिच्चसमुप्पन्ना खयधम्मा बयधम्मा विरागधम्मा निरोधधम्मा। 
तेसं निरोधो 'निरोधो'ति वुच्चति । विञ्ञाणं अनिच्चं सङ्घतं पटिच्चसमुप्पन्नं खयधम्मं वयधम्मं विरागधम्मं निरोधधम्मं । 
तस्स निरोधो 'निरोधो'ति वुच्चति । इमेसं खो, आनन्द, धम्मानं निरोधो 'निरोधो'ति वुच्चती 'ति | दसमं । 


अनिच्चवग्गो दुतियो। 
तस्सुद्दानं - 


अनिच्चं दुक्खं अनत्ता, यदनिच्चापरे तयो। 
हेतुनापि तयो वुत्ता, आनन्देन च ते दसाति॥ 


३. भारवग्गो 
९. भारसृत्तं 


२२. सावत्थियं ... तत्र खो ... “भारञ्च वो, भिकखवे, देसेस्सामि भारहारञ्च भारादानञ्च भारनिक्खेपनञ्च। तं 
सृणाथ। कतमो च, भिक्खवे, भारो? पञ्चुपादानकखन्धा तिस्स वचनीयं । कतमे पञ्च? रूपुपादानक्खन्धो, 
वेदनुपादानक्खन्धो, सञ्जुपादानकखन्धो, सङ्घारुपादानक्खन्धो, विञ्ञाणुपादानक्खन्धो; अयं वुच्चति, भिक्खवे, भारो । 


“कतमो च, भिक्खवे, भारहारो? पुग्गलो तिस्स वचनीयं | य्वायं आयस्मा एवंनामो एवंगोत्तो; अयं वुच्चति, भिक्खवे, 
भारहारो। 


“कतमज्च, भिक्खवे, भारादानं? यायं तण्हा पोनोभविका [पोनोब्भविका (स्या० कं० क०)] नन्दीरागसहगता 
[नन्दिरागसहगता (सब्बत्थ)] तत्रतत्राभिनन्दिनी, सेय्यथिदं - कामतण्हा, भवतण्हा, विभवतण्हा । इदं वुच्चति, भिक्खवे, 
भारादानं । 


““कतमञ्च, भिक्खवे, भारनिक्खेपनं? यो तस्सायेव तण्हाय असेसविरागनिरोधो चागो पटिनिस्सग्गो मुत्ति अनालयो। 
इदं वुच्चति, भिक्खवे, भारनिकखेपन''न्ति। 


इदमवोच भगवा । इदं वत्वान [वत्वा (सी०) एवमीदिसेसु ठानेसु] सुगतो अथापरं एतदवोच सत्था - 


“भारा हवे पञ्चक्खन्धा, भारहारो च पुग्गलो। 
भारादानं दुखं लोके, भारनिकखेपनं सुखं ॥ 


“ननिक्खिपित्वा गरु भारं, अञ्जं भारं अनादिय। 
समूलं तण्हमब्बुय्ह [तण्हमन्भुय्ह (पी० क०)], निच्छातो परिनिब्बुतो”ति॥ पठमं । 

२. परिञ्जसुत्त 


२३. सावत्थिनिदानं। “परिञ्ञेय्ये च, भिक्खवे, धम्मे देसेस्सामि परिञ्ञञ्च । तं सुणाथ। कतमे च, भिक्खवे, 
परिञ्ञेय्या धम्मा? रूपं, भिक्खवे, परिञ्ञेय्यो धम्मो, वेदना परिञ्ञेय्यो धम्मो, सञ्ञा परिञ्जेय्यो धम्मो, सङ्घारा परिञ्ञेय्यो 
धम्मो, विञ्ञाणं परिञ्जेय्यो धम्मो। इमे वुच्चन्ति, भिकखवे, परिञ्ञेय्या धम्मा। कतमा च, भिक्खवे, परिञ्ञा? यो, 
भिक्खवे, रागकखयो दोसक्खयो मोहक्खयो । अयं वुच्चति, भिक्खवे, परिञ्ञा"ति। दुतियं । 


३. अभिजानसुत्त 


२४. सावत्थिनिदानं । “रूपं, भिवखवे, अनभिजानं अपरिजानं अविराजयं अप्पजहं अभब्बो दुक्खक्खयाय; वेदनं 
अनभिजानं अपरिजानं अविराजयं अप्पजहं अभब्बो दुक्खक्खयाय; सञ्जं अनभिजानं... सङ्कारे अनभिजानं अपरिजानं 
अविराजयं अप्पजहं अभब्बो दुकखक्खयाय; विञ्ञाणं अनभिजानं अपरिजानं अविराजयं अप्पजहं अभब्बो दुक्खक्खयाय । 
रूपञ्च खो, भिक्खवे, अभिजानं परिजानं विराजयं पजहं भब्बो दुक्खक्खयाय; वेदनं अभिजानं... सञ्जं... सङ्कारे... विञ्ञाणं 
अभिजानं परिजानं विराजयं पजहं भब्बो दुक्खक्खयाया 'ति | ततियं। 


४. छन्दरागसुत्तं 


२५. सावत्थिनिदानं । “यो, भिक्खवे, रूपस्मिं छन्दरागो तं पजहथ। एवं तं रूपं पहीनं भविस्सति उच्छिन्नमूलं 
तालावत्थुकतं अनभावंकतं आयतिं अनुप्पादधम्मं । यो वेदनाय छन्दरागो तं पजहथ। एवं सा वेदना पहीना भविस्सति 
उच्छिन्नमूला तालावत्थुकता अनभावंकता आयतिं अनुप्पादधम्मा। यो सञ्जाय छन्दरागो तं पजहथ। एवं सा सञ्जा 
पहीना भविस्सति उच्छिन्नमूला तालावत्थुकता अनभावंकता आयतिं अनुप्पादधम्मा। यो सङ्घारेसु छन्दरागो तं पजहथ। 
एवं ते सङ्घारा पहीना भविस्सन्ति उच्छिन्नमूला तालावत्थुकता अनभावंकता आयतिं अनुप्पादधम्मा । यो विञ्जाणस्मि 
छन्द्रागो तं पजहथ। एवं तं विञ्ञाणं पहीनं भविस्सति उच्छिन्नमूलं तालावत्थुकतं अनभावंकतं आयति 
अनुप्पादधम्म''न्ति। चतुत्थं। 


५. अस्सादसुत्त 


२६. सावत्थिनिदानं । “पुब्बेव [पुब्बे (पी० क०)] मे, भिक्खवे, सम्बोधा अनभिसम्बुद्भस्स बोधिसत्तस्सेव 
[बोधिसत्तस्स (पी० क०)] सतो एतदहोसि - `को नु खो रूपस्स अस्सादो, को आदीनवो, कि निस्सरणं? को वेदनाय 
अस्सादो, को आदीनवो, कि निस्सरण? को सञ्जाय अस्सादो, को आदीनवो, कि निस्सरणं? को सङ्घारानं अस्सादो, को 
आदीनवो, कि निस्सरणं? को विञ्ञाणस्स अस्सादो, को आदीनवो, कि निस्सरण'न्ति? तस्स मय्हं, भिक्खवे, एतदहोसि 
- 'यं खो रूपं पटिच्च उप्पज्जति सुखं सोमनस्सं, अयं रूपस्स अस्सादो । यं रूपं अनिच्चं दुक्खं विपरिणामधम्मं, अयं 
रूपस्स आदीनवो। यो रूपस्मिं छन्दरागविनयो छन्दरागप्पहानं, इदं रूपस्स निस्सरणं । यं वेदनं पटिच्च उप्पज्जति सुखं 
सोमनस्सं, अयं वेदनाय अस्सादो [या (क०)]। यं वेदना अनिच्चा दुक्खा विपरिणामधम्मा, अयं वेदनाय आदीनवो। यो 
वेदनाय छन्दरागविनयो छन्दरागप्पहानं, इदं वेदनाय निस्सरणं | यं सञ्ञं पटिच्च उप्पज्जति...पे०... यं सङ्कारे पटिच्च 
उप्पज्जति सुखं सोमनस्सं, अयं सङ्घारानं अस्सादो। यं [ये (सी० क०)] सङ्घारा अनिच्चा दुक्खा विपरिणामधम्मा, अयं 
सङ्कारानं आदीनवो। यो सङ्घारेसु छन्दरागविनयो छन्दरागप्पहानं, इदं सङ्घारानं निस्सरणं। यं विञ्ञाणं पटिच्च उप्पज्जति 
सुखं सोमनस्सं, अयं विञ्जाणस्स अस्सादो। यं विञ्ञाणं अनिच्चं दुक्खं विपरिणामधम्मं, अयं विञ्जाणस्स आदीनवो। यो 

विञ्ञाणस्मि छन्दरागविनयो छन्दरागप्पहानं, इदं विञ्ञाणस्स निस्सरण” । 


“यावकीवज्चाहं, भिक्खवे, इमेसं पञ्चन्नं उपादानक्खन्धान एवं अस्सादञ्च अस्सादतो आदीनवञ्च आदीनवतो 
निस्सरणञ्च निस्सरणतो यथाभूतं नाब्भज्ञासिं, नेव तावाहं, भिक्खवे, सदेवके लोके समारके सब्रह्मके 
सस्समणब्राह्मणिया पजाय सदेवमनुस्साय अनुत्तरं सम्मासम्बोधि अभिसम्बुद्धोति पच्चञ्ञासि [अभिसम्बुद्धो (सी०)] । 
यतो च ख्वाहं, भिक्खवे, इमेसं पञ्चन्नं उपादानक्खन्धान एवं अस्सादञ्च अस्सादतो आदीनवञ्च आदीनवतो 
निस्सरणञ्च निस्सरणतो यथाभूतं अब्भञ्जासि; अथाहं, भिक्खवे, सदेवके लोके समारके सब्रह्मके सस्समणब्राह्मणिया 
पजाय सदेवमनुस्साय अनुत्तरं सम्मासम्बोधि अभिसम्बुद्धोति पच्चञ्ञासि । जाणञ्च पन मे दस्सनं उदपादि - “अकुप्पा मे 
विमृत्ति [चेतोविमुत्ति (सी० पी० क०)]; अयमन्तिमा जाति; नत्थि दानि पुनब्भवो'”ति | पञ्चमं । 


६. दुतियअस्सादसुत्त 


२७. सावत्थिनिदानं। “रूपस्साहं, भिकखवे, अस्सादपरियेसनं अचरिं । यो रूपस्स अस्सादो तदज्झगमं। यावता 
रूपस्स अस्सादो पञ्ञाय मे सो सुदिट्टो। रूपस्साहं, भिक्खवे, आदीनवपरियेसनं अचरिं। यो रूपस्स आदीनवो तदज्झगमं । 
यावता रूपस्स आदीनवो पञ्ञाय मे सो सुदिट्टो। रूपस्साहं, भिक्खवे, निस्सरणपरियेसनं अचरिं। यं रूपस्स निस्सरणं 
तदज्झगमं । यावता रूपस्स निस्सरणं पञ्ञाय मे तं सुदिटुं। वेदनायाहं, भिकखवे... सञ्ञायाहं, भिक्खवे... सङ्घारानाहं, 
भिक्खवे... विञ्जाणस्साहं, भिक्खवे, अस्सादपरियेसनं अचरिं। यो विञ्जाणस्स अस्सादो तदज्झगमं । यावता विञ्ञाणस्स 
अस्सादो पञ्ञाय मे सो सुदिट्टो। विञ्जाणस्साहं, भिकखवे, आदीनवपरियेसनं अचरिं। यो विञ्ञजाणस्स आदीनवो 
तदज्झगमं | यावता विञ्जाणस्स आदीनवो पञ्ञाय मे सो सुदिट्ठो विञ्ञाणस्साहं, भिकखवे, निस्सरणपरियेसनं अचरिं। यं 
विञ्ञाणस्स निस्सरणं तदज्झगमं । यावता विञ्ञाणस्स निस्सरणं पञ्ञाय मे तं सुदिट्ठं । यावकोवञ्चाहं, भिक्खवे, इमेसं 
पञ्चन्नं उपादानक्खन्धानं अस्सादञ्च अस्सादतो आदीनवञ्च आवीनवतो निस्सरणञ्च निस्सरणतो यथाभूतं 
नाब्भञ्ञासिं...पे०... अब्भञ्ञासिं। जाणञ्च पन मे दस्सनं उदपादि - “अकुप्पा मे विमुत्ति [चेतोविमुत्ति (सी० पी० क०)]; 
अयमन्तिमा जाति; नत्थि दानि पुनब्भवो'”ति। छटुँ। 


७. ततियअस्सादसुत्तं 


२८. सावत्थिनिदानं। “नो चेदं, भिक्खवे, रूपस्स अस्सादो अभविस्स नयिदं सत्ता रूपस्मिं सारज्जेय्युं । यस्मा च खो, 
भिक्खवे, अत्थि रूपस्स अस्सादो, तस्मा सत्ता रूपस्मिं सारज्जन्ति। नो चेदं, भिक्खवे, रूपस्स आदीनवो अभविस्स नयिदं 
सत्ता रूपस्मिं निब्बिन्देय्युं । यस्मा च खो, भिक्खवे, अत्थि रूपस्स आदीनवो, तस्मा सत्ता रूपस्मिं निब्बिन्दन्ति नो चेदं, 
भिक्खवे, रूपस्स निस्सरणं अभविस्स नयिदं सत्ता रूपस्मा निस्सरेय्युं। यस्मा च खो, भिक्खवे, अत्थि रूपस्स निस्सरणं, 
तस्मा सत्ता रूपस्मा निस्सरन्ति । नो चेदं, भिकखवे, वेदनाय...पे०... नो चेदं, भिक्खवे, सञ्जाय... नो चेदं, भिक्खवे, सङ्घारानं 
निस्सरणं अभविस्स, नयिदं सत्ता सङ्घारेहि निस्सरेय्युं। यस्मा च खो, भिक्खवे, अत्थि सङ्घारानं निस्सरणं, तस्मा सत्ता 
सङ्घारेहि निस्सरन्ति। नो चेदं, भिक्खवे, विञ्जाणस्स अस्सादो अभविस्स, नयिदं सत्ता विञ्ञाणस्मिं सारज्जेय्युं । यस्मा च 
खो, भिक्खवे, अत्थि विज्ञाणस्स अस्सादो, तस्मा सत्ता विञ्ञाणस्मिं सारज्जन्ति। नो चेदं, भिकखवे, विञ्ञाणस्स 
आदीनवो अभविस्स, नयिदं सत्ता विञ्ञाणस्मि निब्बिन्देय्युं । यस्मा च खो, भिकखवे, अत्थि विञ्जाणस्स आदीनवो, तस्मा 
सत्ता विञ्ञाणस्मिं निब्बिन्दन्ति । नो चेदं, भिक्खवे, विञ्ञाणस्स निस्सरणं अभविस्स, नयिदं सत्ता विञ्ञाणस्मा निस्सरेय्युं। 
यस्मा च खो, भिक्खवे, अत्थि विञ्ञाणस्स निस्सरणं, तस्मा सत्ता विञ्जाणस्मा निस्सरन्ति। 

““यावकीवञ्च, भिक्खवे, सत्ता इमेसं पञ्चन्नं उपादानक्खन्धानं अस्सादञ्च अस्सादतो आदीनवञ्च आदीनवतो 
निस्सरणञ्च निस्सरणतो यथाभूतं नाब्भञ्ञंसु [नान्भञ्जिसु (सी०)]; नेव ताव, भिक्खवे, सत्ता सदेवका लोका समारका 
सब्रह्मका सस्समणब्राह्मणिया पजाय सदेवमनुस्साय निस्सटा विसंयुत्ता विप्पमुत्ता विमरियादीकतेन चेतसा विहरिंसु। यतो 
च खो, भिक्खवे, सत्ता इमेसं पञ्चन्नं उपादानक्खन्धानं अस्सादञ्च अस्सादतो आदीनवञ्च आदीनवतो निस्सरणञ्च 
निस्सरणतो यथाभूतं अब्भञ्ञंसु; अथ, भिक्खवे, सत्ता सदेवका लोका समारका सब्रह्मका सस्समणब्राह्मणिया पजाय 
सदेवमनुस्साय निस्सटा विसंयुत्ता विप्पमुत्ता विमरियादीकतेन चेतसा विहरन्ति” । सत्तमं । 


८. अभिनन्दनसुत्त 


२९. सावत्थिनिदानं । “यो, भिक्खवे, रूपं अभिनन्दति, दुक्खं सो अभिनन्दति। यो दुक्खं अभिनन्दति, अपरिमृत्तो सो 
दुक्खस्माति वदामि। यो वेदनं अभिनन्दति... यो सञ्ञं अभिनन्दति... यो सङ्कारे अभिनन्दति... यो विज्ञाणं अभिनन्दति, 
दुक्खं सो अभिनन्दति। यो दुक्खं अभिनन्दति, अपरिमुत्तो सो दुक्खस्माति वदामि । यो च खो, भिक्खवे, रूपं नाभिनन्दति, 
दुक्खं सो नाभिनन्दति। यो दुक्खं नाभिनन्दति, परिमुत्तो सो दुक्खस्माति वदामि । यो वेदनं नाभिनन्दति... यो सञ्ञं 
नाभिनन्दति... यो सङ्कारे नाभिनन्दति... यो विञ्ञाणं नाभिनन्दति, दुक्खं सो नाभिनन्दति । यो दुक्खं नाभिनन्दति, परिमुत्तो 
सो दुक्खस्माति वदामी”ति। अट्टमं । 


९. उप्पादसुत्तं 


३०. सावत्थिनिदानं । “यो, भिक्खवे, रूपस्स उप्पादो ठिति अभिनिब्बत्ति पातुभावो, दुक्खस्सेसो उप्पादो रोगानं ठिति 
जरामरणस्स पातुभावो। यो वेदनाय...पे०... यो सञ्जाय...पे०... यो सङ्घारानं...पे०... यो विञ्ञाणस्स उप्पादो ठिति 
अभिनिब्बत्ति पातुभावो, दुक्खस्सेसो उप्पादो रोगानं ठिति जरामरणस्स पातुभावो। यो च खो, भिक्खवे, रूपस्स निरोधो 
बूपसमो अत्थङ्गमो, दुकखस्सेसो निरोधो रोगानं वूपसमो जरामरणस्स अत्थङ्गमो। यो वेदनाय ...पे०... यो सञ्जाय... यो 
सङ्घारानं... यो विञ्ञाणस्स निरोधो वूपसमो अत्थङ्गमो, दुक्खस्सेसो निरोधो रोगानं बूपसमो जरामरणस्स अत्थङ्गमो ति । 
नवमं । 


१०. अघमूलसुत्त 


३९. सावत्थिनिदानं । “अघञ्च, भिक्खवे, देसेस्सामि अघमूलञ्च । तं सुणाथ । कतमञ्च भिक्खवे अघं? रूपं, 
भिक्खवे, अघं, वेदना अघं, सञ्ञा अघं, सङ्घारा अघं, विञ्ञाणं अघं । इदं वुच्चति, भिक्खवे, अघं । कतमञ्च, भिक्खवे, 
अघमूलं? यायं तण्हा पोनोभविका नन्दीरागसहगता [नन्दिरागसहगता (सब्बत्थ)] तत्रतत्राभिनन्दिनी; सेय्यथिदं -- 
कामतण्हा, भवतण्हा, विभवतण्हा । इदं वुच्चति, भिकखवे, अघमूल "न्ति। दसमं । 


११. पभङ्गुसृत्तं 


३२. सावत्थिनिदानं। “पभङ्गुञ्च, भिक्खवे, देसेस्सामि अप्पभङ्गुञ्च । तं सुणाथ। किञ्च, भिकखवे, पभङ्ग, कि 
अप्पभङ्कु? रूपं, भिक्खवे, पभङ्गु । यो तस्स निरोधो वूपसमो अत्थङ्गमो, इदं अप्पभङ्गु। वेदना पङ्गु । यो तस्सा निरोधो 
वूपसमो अत्थङ्गमो, इदं अप्पभङ्गु | सञ्ञा पभङ्गृ... सङ्घारा पभङ्गु। यो तेसं निरोधो वूपसमो अत्थङ्गमो, इदं अप्पभङ्गु। 
विज्ञाणं पभङ्गु । यो तस्स निरोधो वूपसमो अत्थङ्गमो, इदं अप्पभङ्गू"ति। एकादसमं । 

भारवग्गो ततियो। 
तस्सुद्दानं - 


भारं परिञ्ञं अभिजानं, छन्दरागं चतुत्थकं । 
अस्सादा च तयो वुत्ता, अभिनन्दनमड्टमं । 
उप्पादं अघमूलञ्च, एकादसमो पभङ्गृति॥ 


४. नतुम्हाकंवग्गो 
९. नतुम्हाकसुत्त 


३३. सावत्थिनिदानं। “यं, भिक्खवे, न तुम्हाकं, तं पजहथ। तं वो पहीनं हिताय सुखाय भविस्सति। किञ्च, भिक्खवे, 
न तुम्हाकं? रूपं, भिक्खवे, न तुम्हाकं, तं पजहथ। तं वो पहीनं हिताय सुखाय भविस्सति। वेदना न तुम्हाकं, तं पजहथ। सा 
वो पहीना हिताय सुखाय भविस्सति। सञ्जा न तुम्हाकं... सङ्घारा न तुम्हाकं, ते पजहथ। ते वो पहीना हिताय सुखाय 
भविस्सन्ति। विञ्ञाणं न तुम्हाकं, तं पजहथ। तं वो पहीनं हिताय सुखाय भविस्सति” । 


“सेस्यथापि, भिक्खवे, यं इमस्मिं जेतवने तिणकट्टुसाखापलासं तं जनो हरेय्य वा ड॒हेय्य वा यथापच्चयं वा करेय्य । 
अपि नु तुम्हाकं एवमस्स - 'अम्हे जनो हरति वा डहति वा यथापच्चयं वा करोती" "ति? “नो हेतं, भन्ते” । “तं किस्स 
हेतु”? “न हि नो एतं, भन्ते, अत्ता वा अत्तनियं वाति । “एवमेव खो, भिक्खवे, रूपं न तुम्हाकं, तं पजहथ। तं वो पहीनं 
हिताय सुखाय भविस्सति। वेदना न तुम्हाकं, तं पजहथ। सा वो पहीना हिताय सुखाय भविस्सति। सञ्जा न तुम्हाकं... 
सङ्घारा न तुम्हाकं... विञ्ञाणं न तुम्हाकं, तं पजहथ । तं वो पहीनं हिताय सुखाय भविस्सती 'ति | पठमं । 


२. दुतियनतुम्हाकंसुत्तं 


३४. सावत्थिनिदानं। “यं, भिकखवे, न तुम्हाकं, तं पजहथ। तं वो पहीनं हिताय सुखाय भविस्सति। किञ्च, 
भिक्खवे, न तुम्हाकं? रूपं, भिक्खवे, न तुम्हाकं, तं पजहथ। तं वो पहीनं हिताय सुखाय भविस्सति। वेदना न तुम्हाकं... 
सञ्ञा न तुम्हाकं... सङ्घारा न तुम्हाकं... विञ्ञाणं न तुम्हाकं, तं पजहथ। तं वो पहीनं हिताय सुखाय भविस्सति। यं, 
भिकखवे, न तुम्हाकं तं पजहथ । तं वो पहीनं हिताय सुखाय भविस्सती"ति। दुतियं। 


३. अञ्ञतरभिक्खुसत्तं 


३५. सावत्थिनिदानं । अथ खो अञ्ञजतरो भिक्खु येन भगवा तेनुपसङ्कमि; उपसङ्कमित्वा भगवन्तं अभिवादेत्वा 
एकमन्तं निसीदि। एकमन्तं निसिन्नो खो सो भिक्खु भगवन्तं एतदवोच - “साधु मे, भन्ते, भगवा संखित्तेन धम्मं देसेतुः 
यमहं भगवतो धम्मं सुत्वा एको वूपकट्टो, अप्पमत्तो आतापी पहितत्तो निहरेय्य'न्ति। “यं खो, भिक्खु, अनुसेति, तेन सङ्घ 
गच्छति; यं नानुसेति, न तेन सङ्घं गच्छतीति। “अञ्ञातं, भगवा; अञ्जातं, सुगता"ति। 


“यथा कथं पन त्वं, भिक्खु, मया संखित्तेन भासितस्स वित्थारेन अत्थं आजानासी”ति? “रूपं चे, भन्ते, अनुसेति 
तेन सङ्घं गच्छति। वेदनं चे अनुसेति तेन सङ्घं गच्छति। सञ्ञं चे अनुसेति तेन सङ्घं गच्छति। सङ्कारे चे अनुसेति तेन सङ्घं 

गच्छति। विञ्ञाणं चे अनुसेति तेन सङ्घं गच्छति । रूपं चे, भन्ते, नानुसेति न तेन सङ्घं गच्छति। वेदनं चे... सञ्जं चे... 
सङ्कारे चे... विञ्ञाणं चे नानुसेति न तेन सङ्घं गच्छति। इमस्स ख्वाहं, भन्ते, भगवता संखित्तेन भासितस्स एवं वित्थारेन 
अत्थं आजानामी”ति। 


“साधु साधु, भिक्खु! साधु खो त्वं, भिक्खु, मया संखित्तेन भासितस्स वित्थारेन अत्थं आजानासि। रूपं चे, भिक्खु, 
अनुसेति तेन सङ्घं गच्छति। वेदनं चे... सञ्जं चे... सङ्कारे चे... विञ्ञाणं चे अनुसेति तेन सङ्घं गच्छति । रूपं चे, भिक्खु, 
नानुसेति न तेन सङ्घं गच्छति। वेदनं चे... सञ्जं चे... सङ्कारे चे... विञ्ञाणं चे नानुसेति न तेन सङ्घं गच्छति । इमस्स खो, 
भिक्खु, मया संखित्तेन, भासितस्स एवं वित्थारेन अत्थो दट्ठब्बो 'ति। 


अथ खो सो भिक्खु भगवतो भासितं अभिनन्दित्वा अनुमोदित्वा उड्ठायासना भगवन्तं अभिवादेत्वा पदक्खिणं कत्वा 
पक्कामि। 


अथ खो सो भिक्खु एको वूपकट्टो अप्पमत्तो आतापी पहितत्तो विहरन्तो नचिरस्सेव - यस्सत्थाय कुलपुत्ता सम्मदेव 
अगारस्मा अनगारियं पब्बजन्ति तदनुत्तरं - ब्रह्मचरियपरियोसानं दिट्टेव धम्मे सयं अभिञ्जा सच्छिकत्वा उपसम्पज्ज 
विहासि। “खीणा जाति, बुसितं ब्रह्मचरियं, कतं करणीयं, नापरं इत्थत्ताया"ति अब्भञ्ञासि । अञ्ञतरो च पन सो भिक्खु 
अरहतं अहोसीति। ततियं । 


४. दुतियअञ्जतरभिक्खुसुत्तं 


३६. सावत्थिनिदानं। अथ खो अञ्जतरो भिक्खु येन भगवा...पे०... एकमन्तं निसिन्नो खो सो भिक्खु भगवन्तं 
एतदवोच - “साधु मे, भन्ते, भगवा संखित्तेन धम्मं देसेतु यमहं भगवतो धम्मं सुत्वा एको वूपकट्टो अप्पमत्तो आतापी 
पहितत्तो विहरेय्य"'न्ति। “यं खो, भिक्खु, अनुसेति तं अनुमीयति; यं अनुमीयति तेन सङ्घं गच्छति। यं नानुसेति न तं 
अनुमीयति; यं नानुमीयति न तेन सङ्घं गच्छती'ति। “अञ्ञातं, भगवा; अञ्ञातं, सुगता"ति। 


“यथा कथं पन त्वं, भिक्खु, मया संखित्तेन भासितस्स वित्थारेन अत्थं आजानासी”ति? “रूपं चे, भन्ते, अनुसेति तं 
अनुमीयति; यं अनुमीयति तेन सङ्घं गच्छति। वेदनं चे अनुसेति... सञ्जं चे अनुसेति... सङ्कारे चे अनुसेति... विज्ञाणं चे 
अनुसेति तं अनुमीयति; यं अनुमीयति तेन सङ्घं गच्छति। रूपं चे, भन्ते, नानुसेति न तं अनुमीयति; यं नानुमीयति न तेन 
सङ्घं गच्छति । वेदनं चे नानुसेति... सञ्जं चे नानुसेति... सङ्कारे चे नानुसेति... विञ्ञाणं चे नानुसेति न तं अनुमीयति; यं 
नानुमीयति न तेन सङ्घं गच्छति। इमस्स ख्वाहं, भन्ते, भगवता संखित्तेन भासितस्स एवं वित्थारेन अत्थं आजानामी"ति। 


“साधु साधु, भिक्खु! साधु खो त्वं, भिक्खु, मया संखित्तेन भासितस्स वित्थारेन अत्थं आजानासि। रूपं चे, भिक्खु, 
अनुसेति तं अनुमीयति; यं अनुमीयति तेन सङ्घं गच्छति। वेदनं चे, भिक्खु... सञ्जं चे, भिक्खु... सङ्कारे चे, भिकखु... 
विज्ञाणं चे, भिक्खु, अनुसेति तं अनुमीयति; यं अनुमीयति तेन सङ्घं गच्छति। रूपं चे, भिक्खु, नानुसेति न तं अनुमीयति; 
यं नानुमीयति न तेन सङ्घं गच्छति। वेदनं चे नानुसेति... सञ्जं चे नानुसेति... सङ्कारे चे नानुसेति... विञ्ञाणं चे नानुसेति न तं 
अनुमीयति; यं नानुमीयति न तेन सङ्घं गच्छति । इमस्स खो, भिक्खु, मया संखित्तेन भासितस्स एवं वित्थारेन अत्थो 
दटुब्बो”ति...पे०... अञ्ञतरो च पन सो भिक्खु अरहतं अहोसीति। चतुत्थं । 


५. आनन्दसुत्तं 

३७. सावत्थिनिदानं। अथ खो आयस्मा आनन्दो येन भगवा तेनुपसङ्कमि; उपसङ्कमित्वा भगवता सद्भि सम्मोदि। 
सम्मोदनीयं कथं सारणीयं वीतिसारेत्वा एकमन्तं निसीदि। एकमन्तं निसिन्नं खो आयस्मन्तं आनन्दं भगवा एतदवोच - 


“सचे तं, आनन्द, एवं पुच्छेय्युं - 'कतमेसं, आवुसो आनन्द, धम्मानं उप्पादो पञ्ञायति, वयो पञ्ञजायति, ठितस्स 
[ठितानं (स्या० कं० पी? क०)] अञ्जथत्तं पञ्जायती'ति? एवं पुटो त्वं, आनन्द, किन्ति ब्याकरेय्यासी”ति? “सचे मं, भन्ते, 
एवं पुच्छेय्युं - “कतमेसं, आवुसो आनन्द, धम्मानं उप्पादो पञ्जायति, वयो पञ्जायति, ठितस्स अञ्ञथत्तं पञ्जायती'ति? 
एवं पुट्टोहं, भन्ते, एवं ब्याकरेय्यं - 'रूपस्स खो, आवुसो, उप्पादो पञ्जायति, वयो पञ्ञायति, ठितस्स अञ्ञथत्तं 
पञ्जायति। वेदनाय... सञ्जाय... सङ्घारानं... विञ्ञाणस्स उप्पादो पञ्ञायति, वयो पञ्जायति, ठितस्स अञ्ञथत्तं 
पञ्ञायति । इमेसं खो, आवुसो, धम्मानं उप्पादो पञ्जायति, वयो पञ्जायति, ठितस्स अञ्ञथत्तं पञ्जायती'ति। एवं पुट्टीहं, 
भन्ते, एवं ब्याकरेय्य'न्ति। 


“साधु साधु, आनन्द! रूपस्स खो, आनन्द, उप्पादो पञ्जायति, वयो पञ्ञायति, ठितस्स अञ्ञथत्तं पञ्जायति। 
बेदनाय... सञ्जाय... सङ्घारानं... विञ्जाणस्स उप्पादो पञ्जायति, वयो पञ्जायति, ठितस्स अञ्ञथत्तं पञ्जायति। इमेसं खो, 
आनन्द, धम्मानं उप्पादो पञ्जायति, वयो पञ्ञजायति, ठितस्स अञ्ञथत्तं पञ्जायतीति। एवं पुठ्ठो त्वं, आनन्द, एवं 
ब्याकरेय्यासी”ति। पञ्चमं । 


६. दुतियआनन्दसुत्तं 
३८. सावत्थिनिदानं । एकमन्तं निसिन्नं खो आयस्मन्तं आनन्दं भगवा एतदवोच - 


“सचे तं, आनन्द, एवं पुच्छेय्यु - 'कतमेसं, आवुसो आनन्द, धम्मानं उप्पादो पञ्ञायित्थ, वयो पञ्ञजायित्थ, ठितस्स 
अञ्जथत्तं पञ्जायित्थ? कतमेसं धम्मानं उप्पादो पञ्जायिस्सति, वयो पञ्जायिस्सति, ठितस्स अञ्ञथत्तं पञ्जायिस्सति? 
कतमेसं धम्मानं उप्पादो पञ्ञायति, बयो पञ्जायति, ठितस्स अञ्ञथत्तं पञ्जायती'ति? एवं पुटो त्वं, आनन्द, किन्ति 
ब्याकरेय्यासी "ति? “सचे मं, भन्ते, एवं पुच्छेय्युं - 'कतमेसं, आवुसो आनन्द, धम्मानं उप्पादो पञ्जायित्थ, वयो 
पञ्जायित्थ, ठितस्स अञ्जथत्तं पञ्ञजायित्थ? कतमेसं धम्मानं उप्पादो पञ्जायिस्सति, वयो पञ्ञायिस्सति, ठितस्स 
अञ्जथत्तं पञ्ञायिस्सति? कतमेसं धम्मानं उप्पादो पञ्जायति, वयो पञ्ञायति, ठितस्स अञ्ञथत्तं पञ्ञायती'ति? एवं 
पुट्टोहं, भन्ते, एवं ब्याकरेय्यं - `यं खो, आवुसो, रूपं अतीतं निरुद्धं विपरिणतं; तस्स उप्पादो पञ्जायित्थ, वयो 
पञ्जायित्थ, ठितस्स अञ्जथत्तं पञ्जायित्थ। या वेदना अतीता निरुद्धा विपरिणता; तस्सा उप्पादो पञ्ञायित्थ, वयो 
पञ्ञायित्थ, ठिताय अञ्जथत्तं पञ्ञायित्थ । या सञ्ञा... ये सङ्घारा अतीता निरुद्Vभा विपरिणता; तेसं उपपादो पञ्ञजायित्थ, 
वयो पञ्ञायित्थ, ठितस्स अञ्ञथत्तं पञ्जायित्थ। यं विञ्जाणं अतीतं निरुद्धं विपरिणतं; तस्स उप्पादो पञ्ञायित्थ, वयो 
पञ्ञायित्थ, ठितस्स अञ्ञथत्तं पञ्जायित्थ। इमेसं खो, आवुसो, धम्मानं उप्पादो पञ्जायित्थ, वयो पञ्जायित्थ, ठितस्स 
अञ्जथत्तं पञ्ञायित्थ'” | 


“यं खो, आवुसो, रूपं अजातं अपातुभूतं; तस्स उप्पादो पञ्जायिस्सति, वयो पञ्जायिस्सति, ठितस्स अञ्ञथत्तं 
पञ्ञायिस्सति । या वेदना अजाता अपातुभूता; तस्सा उप्पादो पञ्जायिस्सति, वयो पञ्जायिस्सति, ठिताय अञ्ञत्तं 
पञ्जायिस्सति। या सञ्ञा...पे०... ये सङ्घारा अजाता अपातुभूता; तेसं उप्पादो पञ्जायिस्सति, वयो पञ्जायिस्सति, ठितस्स 
अञ्ञथत्तं पञ्जायिस्सति । यं विञ्जाणं अजातं अपातुभूतं; तस्स उप्पादो पञ्जायिस्सति, वयो पञ्जायिस्सति, ठितस्स 

अञ्ञथत्तं पञ्जायिस्सति । इमेसं खो, आवुसो, धम्मानं उप्पादो पञ्जायिस्सति, वयो पञ्जायिस्सति, ठितस्स अञ्ञथत्तं 
पञ्जायिस्सति। 


““यं खो, आवुसो, रूपं जातं पातुभूतं; तस्स उप्पादो पञ्जायति, वयो पञ्जायति, ठितस्स अञ्जथत्तं पञ्जायति। या 
वेदना जाता पातुभूता...पे०... या सञ्ञा... ये सङ्कारा जाता पातुभूता; तेसं उप्पादो पञ्जायति, वयो पञ्ञजायति, ठितस्स 
अञ्ञथत्तं पञ्जायति। यं विञ्ञाणं जातं पातुभूतं तस्स उप्पादो पञ्जायति, वयो पञ्जायति, ठितस्स अञ्ञथत्तं पञ्जायति। 
इमेसं खो, आवुसो, धम्मानं उप्पादो पञ्जायति, वयो पञ्ञायति, ठितस्स अञ्ञथत्तं पञ्जायती'ति। एवं पुट्टोहं, भन्ते, एवं 
ब्याकरेय्य''न्ति। 


“साधु, साधु, आनन्द! यं खो, आनन्द, रूपं अतीतं निरुद्धं विपरिणतं; तस्स उप्पादो पञ्जायित्थ, वयो पञ्जायित्थ, 
ठितस्स अञ्ञथत्तं पञ्ञायित्थ । या वेदना ... या सञ्जा... ये सङ्घारा... यं विञ्ञाणं अतीतं निरुद्धं विपरिणतं; तस्स उप्पादो 
पञ्जायित्थ, वयो पञ्जायित्थ, ठितस्स अञ्जथत्तं पञ्ञायित्थ | इमेसं खो, आनन्द, धम्मानं उप्पादो पञ्जायित्थ, वयो 
पञ्जायित्थ, ठितस्स अञ्ञथत्तं पञ्ञायित्थ। 


“यं खो, आनन्द, रूपं अजातं अपातुभूतं; तस्स उप्पादो पञ्जायिस्सति, वयो पञ्जायिस्सति, ठितस्स अञ्ञथत्तं 
पञ्ञायिस्सति । या वेदना... या सञ्ञा... ये सङ्घारा... यं विज्ञाणं अजातं अपातुभूतं; तस्स उप्पादो पञ्जायिस्सति, वयो 
पञ्जायिस्सति, ठितस्स अञ्जथत्तं पञ्जायिस्सति। इमेसं खो, आनन्द, धम्मानं उप्पादो पञ्जायिस्सति, वयो पञ्ञजायिस्सति, 
ठितस्स अञ्जथत्तं पञ्जायिस्सति । 


“यं खो, आनन्द, रूपं जातं पातुभूतं; तस्स उप्पादो पञ्जायति, बयो पञ्जायति, ठितस्स अञ्ञथत्तं पञ्जायति। या 
वेदना जाता पातुभूता... या सञ्ञा... ये सङ्कार... यं विञ्ञाणं जातं पातुभूतं; तस्स उप्पादो पञ्जायति, वयो पञ्ञायति, 
ठितस्स अञ्जथत्तं पञ्जायति। इमेसं खो, आनन्द, धम्मानं उप्पादो पञ्ञायति, वयो पञ्ञायति, ठितस्स अञ्ञशत्तं 
पञ्ञायतीति | एवं पुठ्ठो त्वं, आनन्द, एवं ब्याकरेय्यासी 'ति। छट्ं । 


७. अनुधम्मसुत्त 


३९. सावत्थिनिदानं । “धम्मानुधम्मप्पटिपन्नस्स, भिकखवे, भिक्खुनो अयमनुधम्मो होति यं रूपे निब्बिदाबहुलो 
[निब्बिदाबहुलं (पी० क०)] विहरेय्य, वेदनाय निब्बिदाबहुलो विहरेय्य, सञ्जा निब्बिदाबहुलो विहरेय्य, सङ्कारेसु 
निब्बिदाबहुलो विहरेय्य, विञ्ञाणे निब्बिदाबहुलो विहरेय्य। यो रूपे निब्बिदाबहुलो विहरन्तो, वेदनाय... सञ्ञा... सङ्कारेसु 
निब्बिदाबहुलो विहरन्तो, विञ्ञाणे निब्बिदाबहुलो विहरन्तो रूपं परिजानाति, वेदनं... सञ्जं... सङ्कारे... विञ्ञाणं 
परिजानाति, सो रूपं परिजानं, वेदनं... सञ्जं... सङ्कारे... विञ्ञाणं परिजानं परिमुच्चति रूपम्हा, परिमुच्चति वेदना, 
परिमुच्चति सञ्जाय, परिमुच्चति सङ्घारेहि, परिमुच्चति विञ्ञाणम्हा, परिमुच्चति जातिया जरामरणेन सोकेहि परिदेवेहि 
दुक्खेहि दोमनस्सेहि उपायासेहि, परिमुच्चति दुकखस्माति बदामी”ति। सत्तमं | 


८. दुतियअनुधम्मसृत्तं 


४०. सावत्थिनिदानं । “धम्मानुधम्मप्पटिपन्नस्स, भिकखवे, भिक्खुनो अयमनुधम्मो होति यं रूपे अनिच्चानुपस्सी 
विहरेय्य...पे०... परिमुच्चति दुक्खस्माति बदामी”ति। अट्टमं । 

९. ततियअनुधम्मसृत्तं 


४१. सावत्थिनिदानं । धम्मानुधम्मप्पटिपन्नस्स, भिकखवे, भिक्खुनो अयमनुधम्मो होति यं रूपे दुकखानुपस्सी 
विहरेय्य...पे०... परिमुच्चति दुकखस्माति वदामी”ति। नवमं । 


१०. चतुत्थअनुधम्मसुत्तं 


४२. सावत्थिनिदानं । “धम्मानुधम्मप्पटिपन्नस्स, भिकखवे, भिक्खुनो अयमनुधम्मो होति यं रूपे अनत्तानुपस्सी 
विहरेय्य, वेदनाय... सञ्जाय... सङ्कारेसु... विञ्ञाणे अनत्तानुपस्सी विहरेय्य । यो रूपे अनत्तानुपस्सी विहरन्तो...पे०... रूपं 
परिजानाति, वेदनं... सञ्जं... सङ्कारे... विज्ञाणं परिजानाति, सो रूपं परिजानं, वेदनं... सञ्ञं... सङ्कारे... विज्ञाणं परिजानं 
परिमुच्चति रूपम्हा, परिमुच्चति वेदनाय, परिमुच्चति सञ्जाय, परिमुच्चति सङ्कारेहि, परिमुच्चति विञ्जाणम्हा, परिमुच्चति 
जातिया जरामरणेन सोकेहि परिदेवेहि दुक्खेहि दोमनस्सेहि उपायासेहि, परिमुच्चति दुक्खस्माति वदामी"ति। दसमं । 


नतुम्हाकंवग्गो चतुत्थो। 
तस्सुद्दानं - 


नतुम्हाकेन द्वे वुत्ता, भिक्खूहि अपरे दुवे। 
आनन्देन च द्वे वुत्ता, अनुधम्मेहि द्वे दुकाति॥ 


५. अत्तदीपवग्गो 
९. अत्तदीपसुत्तं 


४३. सावत्थिनिदानं। “अत्तदीपा, भिक्खवे, विहरथ अत्तसरणा अनञ्ञसरणा, धम्मदीपा धम्मसरणा अनञ्ञसरणा। 
अत्तदीपानं, भिक्खवे, विहरतं अत्तसरणानं अनञ्जसरणानं, धम्मदीपानं धम्मसरणानं अनञ्ञसरणानं योनि 
उपपरिक्खितब्बा । किंजातिका सोकपरिदेवदुक्खदोमनस्सुपायासा, किपहोतिका ति? 


“किंजातिका च, भिक्खवे, सोकपरिदेवदुक्खदोमनस्सुपायासा, किपहोतिका? इध, भिक्खवे, अस्सुतवा पुथुज्जनो 
अरियानं अदस्सावी अरियधम्मस्स अकोविदो अरियधम्मे अविनीतो, सप्पुरिसानं अदस्सावी सप्पुरिसधम्मस्स अकोविदो 
सप्पुरिसधम्मे अविनीतो, रूपं अत्ततो समनुपस्सति, रूपवन्तं वा अत्तानं; अत्तनि वा रूपं, रूपस्मिं वा अत्तानं। तस्स तं रूपं 
विपरिणमति, अञ्ञथा च होति। तस्स रूपव्रिपरिणामञ्ञथाभावा उप्पज्जन्ति सोकपरिदेवदुक्खदोमनस्सुपायासा। वेदनं 
अत्ततो समनुपस्सति, वेदनावन्तं वा अत्तानं; अत्तनि वा वेदनं, वेदनाय वा अत्तानं। तस्स सा वेदना विपरिणमति, अञ्जथा 
च होति। तस्स वेदनाविपरिणामञ्जथाभावा उप्पज्जन्ति सोकपरिदेवदुक्खदोमनस्सुपायासा। सञ्ञं अत्ततो समनुपस्सति... 
सङ्कारे अत्ततो समनुपस्सति... विञ्ञाणं अत्ततो समनुपस्सति, विञ्जाणवन्तं वा अत्तानं; अत्तनि वा विञ्ञाणं, विञ्ञाणस्मि 
वा अत्तानं। तस्स तं विञ्जाणं विपरिणमति, अञ्ञथा च होति। तस्स विञ्ञजाणविपरिणामञ्जथाभावा उप्पज्जन्ति 
सोकपरिदेवदुक्खदोमनस्सुपायासा। 


“रूपस्स त्वेव, भिकखवे, अनिच्चतं विदित्वा विपरिणामं विरागं निरोधं [विपरिणाम विराग निरोधं (सी०)], पुब्बे चेव 

रूपं एतरहि च सब्ब रूपं अनिच्चं दुक्खं विपरिणामधम्मन्ति, एवमेतं यथाभूतं सम्मप्पञ्ञाय पस्सतो ये 
सोकपरिदेवदुक्खदोमनस्सुपायासा ते पहीयन्ति । तेसं पहाना न परितस्सति, अपरितस्सं सुखं विहरति, सुखविहारी भिक्खु 
'तदङ्गनिब्बुतो'ति वुच्चति। वेदनाय त्वेव, भिक्खवे, अनिच्चतं विदित्वा विपरिणामं विरागं निरोधं, पुब्बे चेव वेदना एतरहि 
च सब्बा वेदना अनिच्चा दुक्खा विपरिणामधम्माति, एवमेतं यथाभूतं सम्मप्पञ्जाय पस्सतो ये 
सोकपरिदेवदुक्खदोमनस्सुपायासा ते पहीयन्ति । तेसं पहाना न परितस्सति, अपरितस्सं सुखं विहरति, सुखविहारी भिक्खु 
'तदङ्गनिब्बुतो'ति वुच्चति । सञ्जाय... सङ्घारानं त्वेव, भिक्खवे, अनिच्चतं विदित्वा विपरिणामं विरागं निरोधं, पुब्बे चेव 
सङ्घारा एतरहि च सब्बे सङ्घारा अनिच्चा दुक्खा विपरिणामधम्माति, एवमेतं यथाभूतं सम्मप्पञ्जाय पस्सतो ये 
सोकपरिदेवदुक्खदोमनस्सुपायासा ते पहीयन्ति । तेसं पहाना न परितस्सति, अपरितस्सं सुखं विहरति, सुखविहारी भिक्खु 
'तदङ्गनिब्बुतो'ति वुच्चति । विञ्ञाणस्स त्वेव, भिक्खवे, अनिच्चतं विदित्वा विपरिणामं विरागं निरोधं, पुब्बे चेव विञ्ञाणं 
एतरहि च सब्बं विज्ञाणं अनिच्चं दुक्खं विपरिणामधम्मन्ति, एवमेतं यथाभूतं सम्मप्पञ्जाय पस्सतो ये 
सोकपरिदेवदुक्खदोमनस्सुपायासा ते पहीयन्ति । तेसं पहाना न परितस्सति, अपरितस्सं सुखं विहरति, सुखविहारी भिक्खु 
“तदङ्गनिब्बुतो'ति वुच्चती 'ति। पठमं । 


२. पटिपदासुत्तं 


४४. सावत्थिनिदानं। “सक्कायसमुदयगामिनिञ्च वो, भिक्खवे, पटिपदं देसेस्सामि, सक्कायनिरोधगामिनिञ्च 
पटिपदं । तं सुणाथ कतमा च, भिक्खवे, सक्कायसमुदयगामिनी पटिपदा? इध, भिक्खवे, अस्सुतवा पुथुज्जनो अरियानं 
अदस्सावी अरियधम्मस्स अकोविदो अरियधम्मे अविनीतो, सप्पुरिसानं अदस्सावी सप्पुरिसधम्मस्स अकोविदो 
सप्पुरिसधम्मे अविनीतो, रूपं अत्ततो समनुपस्सति, रूपवन्तं वा अत्तानं; अत्तनि वा रूपं, रूपस्मिं वा अत्तानं । वेदनं 
अत्ततो... सञ्जं... सङ्कारे... विञ्ञाणं अत्ततो समनुपस्सति, विञ्जाणवन्तं वा अत्तानं; अत्तनि वा विञ्ञाणं, विञ्ञाणस्मिं वा 
अत्तानं। अयं वुच्चति, भिकखवे, -सक्कायसमुदयगामिनी पटिपदा, सक्कायसमुदयगामिनी पटिपदा'ति। इति हिदं, 
भिक्खवे, वुच्चति 'दुक्खसमुदयगामिनी समनुपस्सना'ति। अयमेवेत्थ अत्थो" । 


“कतमा च, भिक्खवे, सक्कायनिरोधगामिनी पटिपदा? इध, भिक्खवे, सुतवा अरियसावको अरियानं दस्सावी 
अरियधम्मस्स कोविदो अरियधम्मे सुविनीतो, सप्पुरिसानं दस्सावी सप्पुरिसधम्मस्स कोविदो सप्पुरिसधम्मे सुविनीतो, न 
रूपं अत्ततो समनुपस्सति, न रूपवन्तं वा अत्तानं; न अत्तनि वा रूपं, न रूपस्मिं वा अत्तानं। न वेदनं अत्तो... न सञ्जं... न 
सङ्कारे... न विज्ञाणं अत्ततो समनुपस्सति, न विञ्ञाणवन्तं वा अत्तानं; न अत्तनि वा विञ्ञाणं, न विञ्ञाणस्मि वा अत्तानं । 
अयं वुच्चति, भिक्खवे, -सक्कायनिरोधगामिनी पटिपदा, सक्कायनिरोधगामिनी पटिपदा'ति। इति हिदं, भिक्खवे, वुच्चति 
'दुकखनिरोधगामिनी समनुपस्सना'ति। अयमेवेत्थ अत्थो"ति। दुतियं । 


३. अनिच्चसृत्तं 


४५. सावत्थिनिदानं । “रूपं, भिक्खवे, अनिच्चं । यदनिच्चं तं दुक्खं; यं दुखं तदनत्ता; यदनत्ता तं `नेतं मम, 
नेसोहमस्मि, न मेसो अत्ता'ति एवमेतं यथाभूतं सम्मप्पञ्ञाय दटुब्बं । एवमेतं यथाभूतं सम्मप्पञ्जाय पस्सतो चित्तं 
विरज्जति विमुच्चति अनुपादाय आसवेहि। वेदना अनिच्चा... सञ्ञा... सङ्कारा... विज्ञाणं अनिच्चं । यदनिच्चं तं दुक्खं; यं 
दुक्खं तदनत्ता; यदनत्ता तं 'नेतं मम, नेसोहमस्मि, न मेसो अत्ता'ति एवमेतं यथाभूतं सम्मप्पञ्जाय ददुन्बं | एवमेतं यथाभूतं 
सम्मप्पञ्ञाय पस्सतो चित्तं विरज्जति विमुच्चति अनुपादाय आसवेहि | रूपधातुया चे, भिक्खवे, भिकखुनो चित्तं विरत्तं 

भिक्खुनो चित्तं विरत्तं विमुत्तं होति अनुपादाय आसवेहि | विमृत्तत्ता ठितं । ठितत्ता सन्तुसितं [सन्तुस्सितं (क० सी० पी 
क०)]। सन्तुसितत्ता न परितस्सति। अपरितस्सं पच्चत्तञ्जेव परिनिब्बायति। 'खोणा जाति, वुसितं ब्रह्मचरियं, कतं 
करणीयं, नापरं इत्थत्ताया ति पजानाती"ति। ततियं । 


४. दुतियअनिच्चसुत्तं 


४६. सावत्थिनिदानं । “रूपं, भिकखवे, अनिच्चं। यदनिच्चं तं दुक्खं; यं दुक्खं तदनत्ता; यदनत्ता तं 'नेतं मम, 
नेसोहमस्मि, न मेसो अत्ता'ति एवमेतं यथाभूतं सम्मप्पञ्ञाय दटुब्बं। वेदना अनिच्चा... सञ्ञा अनिच्चा... सङ्कारा 
अनिच्चा... विञ्ञाणं अनिच्चं | यदनिच्चं तं दुक्खं; यं दुकखं तदनत्ता; यदनत्ता तं 'नेतं मम, नेसोहमस्मि, न मेसो अत्ता'ति 
एवमेतं यथाभूतं सम्मप्पञ्ञाय दडुब्ब” | 


“एवमेतं यथाभूतं सम्मप्पञ्जाय पस्सतो पुब्बन्तानुदिट्टियो न होन्ति। पुब्बन्तानुदिठ्टीनं असति, अपरन्तानुदिड्टियो न 
होन्ति। अपरन्तानुदिट्टीनं असति, थामसो [थामसा (सी० स्या० कं०)] परामासो न होति। थामसे [थामसा (सी० स्या० 
कं०), थामसो (क०)] परामासे असति रूपस्मिं... वेदनाय ... सञ्जाय... सङ्घारेसु... विज्ञाणस्मिं चित्तं विरज्जति विमुच्चति 
अनुपादाय आसवेहि । विमृत्तत्ता ठितं । ठितत्ता सन्तुसितं । सन्तुसितत्ता न परितस्सति। अपरितस्सं पच्चत्तञ्जेव 
परिनिब्बायति। 'खीणा जाति, वुसितं ब्रह्मचरियं, कतं करणीयं, नापरं इत्थत्ताया'ति पजानाती*ति । चतुत्थं । 


५. समनुपस्सनासुत्तं 


४७. सावत्थिनिदानं। “ये हि केचि, भिकखवे, समणा वा ब्राह्मणा वा अनेकविहितं अत्तानं समनुपस्समाना 
समनुपस्सन्ति, सब्बेते पञ्चुपादानक्खन्धे समनुपस्सन्ति, एतेसं वा अञ्जतरं। कतमे पञ्च? इध, भिक्खवे, अस्सुतवा 
पुथुज्जनो अरियानं अदस्सावी अरियधम्मस्स अकोविदो अरियधम्मे अविनीतो, सप्पुरिसानं अदस्सावी सप्पुरिसधम्मस्स 
अकोविदो सप्पुरिसधम्मे अविनीतो रूपं अत्ततो समनुपस्सति, रूपवन्तं वा अत्तानं; अत्तनि वा रूपं, रूपस्मिं वा अत्तानं । 
वेदनं... सञ्जं... सङ्कारे... विञ्ञाणं अत्ततो समनुपस्सति, विञ्ञाणवन्तं वा अत्तानं; अत्तनि वा विज्ञाणं, विञ्ञाणस्मिं वा 
अत्तानं*। 


“इति अयञ्चेव समनुपस्सना “अस्मी ति चस्स अविगतं [अधिगतं (बहूसु)] होति । 'अस्मी'ति खो पन, भिक्खवे, 
अविगते पञ्चन्नं इन्द्रियानं अवक्कन्ति होति -- चक्खुन्द्रियस्स सोतिन्द्रियस्स घानिन्द्रियस्स जिव्हिन्द्रियस्स कायिन्द्रियस्स । 
अत्थि, भिक्खवे, मनो, अत्थि धम्मा, अत्थि अविज्जाधातु। अविज्जासम्फस्सजेन, भिक्खवे, वेदयितेन फुट्टस्स अस्सुतवतो 
पुथुज्जनस्स “अस्मी तिपिस्स होति; “अयमहमस्मी तिपिस्स होति; 'भविस्सन्तिपिस्स होति; “न भविस्स'न्तिपिस्स होति; 
“रूपी भविस्स'न्तिपिस्स होति; “अरूपी भविस्स'न्तिपिस्स होति; “सञ्जी भविस्स'न्तिपिस्स होति; “असञ्जी 
भविस्स'न्तिपिस्स होति; 'नेवसञ्जीनासञ्जी भविस्स'न्तिपिस्स होति” । 


“तिटुन्तेब खो [तिट्ठन्ति खो पन (सी० स्या० कं० पी०)], भिक्खवे, तत्थेव [तथेव (कत्थचि)] पञ्चिन्द्रियानि । अथेत्थ 
सुतवतो अरियसावकस्स अविज्जा पहीयति, विज्जा उप्पज्जति। तस्स अविज्जाविरागा विज्जुप्पादा “अस्मी तिपिस्स न 
होति; “अयमहमस्मी'तिपिस्स न होति; “भविस्स'न्ति... “न भविस्स'न्ति... रूपी... अरूपी ... सञ्जी... असञ्जी... 

'नेवसञ्जीनासञ्ञजी भविस्स न्तिपिस्स न होती 'ति। पञ्चमं । 
६. खन्धसृत्तं 


४८. सावत्थिनिदानं । “पञ्च, भिक्खवे, खन्धे देसेस्सामि, पञ्चुपादानक्खन्धे च । तं सुणाथ। कतमे च, भिकखवे, 
पञ्चक्खन्धा? यं किञ्चि, भिक्खवे, रूपं अतीतानागतपच्चुप्पन्नं अज्झत्तं वा बहिद्धा वा ओळारिकं वा सुखुमं वा हीनं वा 


विज्ञाणं अतीतानागतपच्चुप्पन्नं अज्झत्तं वा बहिद्धा वा ओळारिकं वा सुखुमं वा हीनं वा पणीतं वा यं दूरे सन्तिके वा, 
अयं वुच्चति विञ्ञाणक्खन्धो । इमे वुच्चन्ति, भिक्खवे, पञ्चक्खन्धा” । 


भिक्खवे, पञ्चुपादानक्खन्धा"ति। छटुं । 
७. सोणसुत्त 


४९. एवं मे सुतं - एकं समयं भगवा राजगहे विहरति वेळुवने कलन्दकनिवापे। अथ खो सोणो गहपतिपुत्तो येन 
भगवा तेनुपसङ्कमि ...पे०... एकमन्तं निसिन्नं खो सोणं गहपतिपृत्तं भगवा एतदवोच - 


“ये हि केचि, सोण, समणा वा ब्राह्मणा वा अनिच्चेन रूपेन दुक्खेन विपरिणामधम्मेन 'सेय्योहमस्मी'ति वा 
समनुपस्सन्ति; 'सदिसोहमस्मी'ति वा समनुपस्सन्ति; 'हीनोहमस्मी'ति वा समनुपस्सन्ति; किमञ्ञत्र यथाभूतस्स 
अदस्सना? अनिच्चाय वेदनाय दुक्खाय विपरिणामधम्माय 'सेय्योहमस्मी'ति वा समनुपस्सन्ति; 'सदिसोहमस्मी'ति वा 
समनुपस्सन्ति; 'हीनोहमस्मी'ति वा समनुपस्सन्ति; किमञ्ञत्र यथाभूतस्स अदस्सना? अनिच्चाय सञ्जाय... अनिच्चेहि 
सङ्घारेहि दुक्खेहि विपरिणामधम्मेहि 'सेय्योहमस्मी'ति वा समनुपस्सन्ति; “सदिसोहमस्मी'ति वा समनुपस्सन्ति; 
'होनोहमस्मी'ति वा समनुपस्सन्ति; किमञ्ञत्र यथाभूतस्स अदस्सना? अनिच्चेन विज्ञाणेन दुक्खेन विपरिणामधम्मेन 
“सेय्योहमस्मी'ति वा समनुपस्सन्ति; “सदिसोहमस्मी ति वा समनुपस्सन्ति; 'हीनोहमस्मी'ति वा समनुपस्सन्ति; किमञ्ञत्र 
यथाभूतस्स अदस्सना? 


“ये च खो केचि, सोण, समणा वा ब्राह्मणा वा अनिच्चेन रूपेन दुक्खेन विपरिणामधम्मेन 'सेय्योहमस्मी'तिपि न 
समनुपस्सन्ति; “सदिसोहमस्मी तिपि न समनुपस्सन्ति; 'हीनोहमस्मी तिपि न समनुपस्सन्ति; किमञ्जत्र यथाभूतस्स 
दस्सना? अनिच्चाय वेदनाय... अनिच्चाय सञ्जाय... अनिच्चेहि सङ्घारेहि... अनिच्चेन विञ्ञाणेन दुक्खेन विपरिणामधम्मेन 
'सेय्योहमस्मी'तिपि न समनुपस्सन्ति; “सदिसोहमस्मीतिपि न समनुपस्सन्ति; 'हीनोहमस्मी'तिपि न समनुपस्सन्ति; 
किमञ्ञत्र यथाभूतस्स दस्सना? 

““तं कि मञ्जसि, सोण, रूपं निच्चं वा अनिच्चं वा”ति? “अनिच्चं, भन्ते । “यं पनानिच्चं दुक्खं वा तं सुखं वा“ ति? 
“दुक्खं, भन्ते” । “यं पनानिच्चं दुक्खं विपरिणामधम्मं कल्लं नु तं समनुपस्सितुं - 'एतं मम, एसोहमस्मि, एसो मे 
अत्ता””ति? “नो हेतं, भन्ते” । “वेदना निच्चा वा अनिच्चा वाति? ““अनिच्चा, भन्ते”... “सञ्जा... सङ्घारा... विज्ञाणं 
निच्चं वा अनिच्चं वाति? “अनिच्चं, भन्ते” । “यं पनानिच्चं दुक्खं वा तं सुखं वा ति? “दुक्खं, भन्ते” । “यं पनानिच्चं 
दुक्खं विपरिणामधम्मं कल्लं नु तं समनुपस्सितुं - 'एतं मम, एसोहमस्मि, एसो मे अत्ता**ति? “नो हेतं, भन्ते" । 


“नतस्मातिह, सोण, यं किञ्चि रूपं अतीतानागतपच्चुप्पन्नं अज्झत्त वा बहिद्भा वा ओळारिकं वा सुखुमं वा हीनं वा 
पणीतं वा यं दूरे सन्तिके वा, सब्बं रूपं 'नेतं मम, नेसोहमस्मि, न मेसो अत्ता'ति एवमेतं यथाभूतं सम्मप्पञ्ञाय दडुब्बं । 


“या काचि वेदना... या काचि सञ्जा... ये केचि सङ्घारा... यं किञ्चि विज्ञाणं अतीतानागतपच्चुप्पन्नं अज्झत्तं वा 
बहिद्धा वा ओळारिकं वा सुखुमं वा हीनं वा पणीतं वा यं दूरे सन्तिके वा, सब्बं विञ्ञाणं 'नेतं मम, नेसोहमस्मि, न मेसो 
अत्ता'ति एवमेतं यथाभूतं सम्मप्पञ्ञाय दटुब्बं । 


“एवं पस्सं, सोण, सुतवा अरियसावको रूपस्मिम्पि निब्बिन्दति, वेदनायपि निब्बिन्दति, सञ्जायपि निब्बिन्दति, 
सङ्घारेसुपि निब्बिन्दति, विञ्ञाणस्मिम्पि निब्बिन्दति । निब्बिन्दं विरज्जति; विरागा विमुच्चति । विमुत्तस्मिं विमुत्तमिति जाणं 
होति। 'खीणा जाति, बुसितं ब्रह्मचरियं, कतं करणीयं, नापरं इत्थत्ताया'ति पजानाती 'ति। सत्तमं । 


८. दुतियसोणसुत्तं 


५०, एवं मे सुतं - एकं समयं भगवा राजगहे विहरति वेळुवने कलन्दकनिवापे। अथ खो सोणो गहपतिपृत्तो येन 
भगवा तेनुपसङ्कमि; उपसङ्कमित्वा भगवन्तं अभिवादेत्वा एकमन्तं निसीदि | एकमन्तं निसिन्नं खो सोणं गहपतिपुत्तं भगवा 
एतदवोच - 


“ये हि केचि, सोण, समणा वा ब्राह्मणा वा रूपं नप्पजानन्ति, रूपसमुदयं नप्पजानन्ति, रूपनिरोधं नप्पजानन्ति, 
रूपनिरोधगामिनिं पटिपदं नप्पजानन्ति; वेदनं नप्पजानन्ति, वेदनासमुदयं नप्पजानन्ति, वेदनानिरोधं नप्पजानन्ति, 
वेदनानिरोधगामिनि पटिपदं नप्पजानन्ति; सञ्जं नप्पजानन्ति...पे०... सङ्कारे नप्पजानन्ति, सङ्घारसमुदयं नप्पजानन्ति, 
सङ्घारनिरोधं नप्पजानन्ति, सङ्घारनिरोधगामिनि पटिपदं नप्पजानन्ति; विञ्ञाणं नप्पजानन्ति, विञ्जाणसमुदयं नप्पजानन्ति, 
विञ्जाणनिरोधं नप्पजानन्ति, विञ्जाणनिरोधगामिनिं पटिपदं नप्पजानन्ति । न मे ते, सोण, समणा वा ब्राह्मणा वा समणेसु 
वा समणसम्मता ब्राह्मणेसु वा ब्राह्मणसम्मता, न च पन ते आयस्मन्तो सामञ्ञत्थं वा ब्रह्मञ्ञत्थं वा दिट्ठेव धम्मे सयं 
अभिज्ञा सच्छिकत्वा उपसम्पज्ज विहरन्ति । 


“ये च खो केचि, सोण, समणा वा ब्राह्मणा वा रूपं पजानन्ति, रूपसमुदयं पजानन्ति, रूपनिरोधं पजानन्ति, 
रूपनिरोधगामिनिं पटिपदं पजानन्ति; वेदनं पजानन्ति...पे०... सञ्जं पजानन्ति... सङ्कारे पजानन्ति... विज्ञाणं पजानन्ति, 
विञ्जाणसमुदयं पजानन्ति, विञ्ञाणनिरोधं पजानन्ति, विञ्जाणनिरोधगामिनिं पटिपदं पजानन्ति। ते च खो मे, सोण, 
समणा वा ब्राह्मणा वा समणेसु चेव समणसम्मता ब्राह्मणेसु च ब्राह्मणसम्मता, ते च पनायस्मन्तो सामञ्ञत्थञ्च 
ब्रह्मञ्जत्थञ्च दिट्टेव धम्मे सयं अभिज्ञा सच्छिकत्वा उपसम्पज्ज विहरन्ती'ति। अट्टुमं । 


९. नन्दिक्खयसुत्तं 

५९. सावत्थिनिदानं । “अनिच्चज्जेव, भिक्खवे, भिक्खु रूपं अनिच्चन्ति पस्सति । सास्स होति सम्मादिट्टि। सम्मा 
पस्सं निब्बिन्दति । नन्दिक्खया रागक्खयो, रागक्खया नन्दिक्खयो । नन्दिरागक्खया चित्तं विमुत्तं सुविमुत्तन्ति वुच्चति । 
अनिच्चज्जेव, भिक्खवे, भिक्खु वेदनं अनिच्चन्ति पस्सति । सास्स होति सम्मादिट्टि। सम्मा पस्सं निब्बिन्दति | नन्दिक्खया 
रागक्खयो, रागक्खया नन्दिक्खयो । नन्दिरागक्खया चित्तं विमुत्तं सुविमुत्तन्ति वुच्चति । अनिच्चेयेव, भिक्खवे, भिक्खु 


पस्सं निब्बिन्दति । नन्दिक्खया रागक्खयो, रागक्खया नन्दिक्खयो । नन्दिरागक्खया चित्तं विमुत्तं सुविमुत्तन्ति वुच्चति । 
अनिच्चज्जेव, भिक्खवे, भिक्खु विज्ञाणं अनिच्चन्ति पस्सति । सास्स होति सम्मादिठ्ठि। सम्मा पस्सं निब्बिन्दति । 
नन्दिक्खया रागक्खयो, रागक्खया नन्दिक्खयो । नन्दिरागक्खया चित्तं विमुत्तं सुविमुत्तन्ति वुच्चती'”ति । नवमं । 


१०. दुतियनन्दिक्खयसुत्तं 


५२. सावत्थिनिदानं । “रूपं, भिक्खवे, योनिसो मनसि करोथ, रूपानिच्चतञ्च यथाभूतं समनुपस्सथ | रूपं, भिक्खवे, 
भिक्खु योनिसो मनसि करोन्तो, रूपानिच्चतञ्च यथाभूतं समनुपस्सन्तो रूपस्मि निब्बिन्दति। नन्दिक्खया रागक्खयो, 
रागक्खया नन्दिक्खयो । नन्दिरागकखया चित्तं विमुत्तं सुविमृत्तन्ति बुच्चति। वेदनं, भिक्खवे, योनिसो मनसि करोथ, 
वेदनानिच्चतञ्च यथाभूतं समनुपस्सथ। वेदनं, भिक्खवे, भिक्खु योनिसो मनसि करोन्तो, वेदनानिच्चतञ्च यथाभूतं 
समनुपस्सन्तो वेदनाय निब्बिन्दति । नन्दिक्खया रागक्खयो, रागकखया नन्दिक्खयो । नन्दिरागक्खया चित्तं विमुत्तं 
सुविमुत्तन्ति वुच्चति | सञ्जं भिक्खवे... सङ्कारे, भिकखवे, योनिसो मनसि करोथ, सङ्घारानिच्चतञ्च यथाभूतं समनुपस्सथ। 
सङ्कारे, भिक्खवे, भिक्खु योनिसो मनसि करोन्तो, सङ्घारानिच्चतं यथाभूतं समनुपस्सन्तो सङ्कारेसु निब्बिन्दति । नन्दिकखया 
रागक्खयो, रागक्खया नन्दिक्खयो । नन्दिरागकखया चित्तं विमुत्तं सुविमृत्तन्ति वुच्चति । विञ्ञाणं, भिक्खवे, योनिसो मनसि 
करोथ, विञ्ञाणानिच्चतञ्च यथाभूतं समनुपस्सथ | विज्ञाणं, भिक्खवे, भिक्खु योनिसो मनसि करोन्तो, 
विञ्जाणानिच्चतञ्च यथाभूतं समनुपस्सन्तो विञ्जाणस्मिं निब्बिन्दति । नन्दिक्खया रागक्खयो, रागक्खया नन्दिक्खयो। 
नन्दिरागकखया चित्तं विमुत्तं सुविमृत्तन्ति वुच्चती”ति । दसमं । 


अत्तदीपवग्गो पञ्चमो । 
तस्सुद्दानं - 


अत्तदीपा पटिपदा, द्वे च होन्ति अनिच्चता। 
समनुपस्सना खन्धा, द्वे सोणा द्वे नन्दिकखयेन चाति॥ 


मूलपण्णासको समत्तो। 
तस्स मूलपण्णासकस्स वग्गुद्दानं - 


नकुलपिता अनिच्चो च, भारो नतुम्हाकेन च। 
अत्तदीपेन पञ्ञासो, पठमो तेन पवुच्चतीति॥ 


६. उपयवग्गो 

९. उपयसुत्त 


५३. सावत्थिनिदानं । “उपयो [उपायो (बहूसु)], भिकखवे, अविमृत्तो, अनुपयो विमुत्तो। रूपुपयं [रूपृपायं (सी० 
स्या० कं०), रूपुपायं (पी० क०)] वा, भिक्खवे, विञ्ञाणं तिठ्ठमानं तिठ्ठेय्य, रूपारम्मणं रूपप्पतिट्टं नन्दूपसेचनं वुद्धि 
विरूळिह वेपुल्लं आपज्जेय्य। वेदनुपयं वा...पे०... सञ्जुपयं वा...पे०... सङ्कारुपयं वा, भिक्खवे, विञ्ञाणं तिट्टुमानं तिट्टेय्य, 
सङ्घारारम्मणं सङ्घारप्पतिटठं नन्दूपसेचनं वुद्धि विरूळिह वेपुल्लं आपज्जेय्य । 


“यो, भिक्खवे, एवं बदेय्य - “अहमञ्जत्र रूपा अञ्ञत्र वेदनाय अञ्ञत्र सञ्जाय अञ्ञत्र सङ्कारेहि विञ्जाणस्स 
आगतिं वा गतिं वा चुति वा उपपत्ति वा वुद्धि वा विरूळिह वा वेपुल्लं वा पञ्ञापेस्सामी'ति, नेतं ठानं विज्जति। 


“रूपधातुया चे, भिक्खवे, भिकखुनो रागो पहीनो होति । रागस्स पहाना वोच्छिज्जतारम्मणं पतिट्ठा विञ्जाणस्स न 
होति। वेदनाधातुया चे, भिक्खवे... सञ्ञाधातुया चे भिक्खवे... सङ्घारधातुया चे भिक्खवे... विञ्ञजाणधातुया चे, भिक्खवे, 
भिकखुनो रागो पहीनो होति। रागस्स पहाना वोच्छिज्जतारम्मणं पतिट्ठा विञ्ञाणस्स न होति। तदप्पतिट्टितं विञ्ञाणं 
अविरूळहं अनभिसङ्कच्चविमुत्तं | विमुत्तत्ता ठितं । ठितत्ता सन्तुसितं। सन्तुसितत्ता न परितस्सति। अपरितस्सं पच्चत्तञ्ञेव 
परिनिब्बायति। 'खीणा जाति, वुसितं ब्रह्मचरियं, कतं करणीयं, नापरं इत्थत्ताया ति पजानाती"'ति। पठमं । 


२. बीजसुत्तं 


५४. सावत्थिनिदानं । “पञ्चिमानि, भिकखवे, बीजजातानि। कतमानि पञ्च? मूलबीजं, खन्धबीजं, अग्गबीजं, 
फलुबीजं, बीजबीजञ्जेव पञ्चमं । इमानि चस्सु, भिक्खवे, पञ्च बीजजातानि अखण्डानि अपूतिकानि अवातातपहतानि 
सारादानि [सारादायीनि (कत्थचि)] सुखसयितानि, पथवी [पठवी (सी० स्या० कं० पी०)] च नास्स, आपो च नास्स; अपि 
नुमानि [अपि नु इमानि (सी० पी०)], भिक्खवे, पञ्च बीजजातानि वुद्धि विरूळिह वेपुल्लं आपज्जेय्यु"न्ति? “नो हेतं, 
भन्ते” । “इमानि चस्सु, भिक्खवे, पञ्च बीजजातानि अखण्डानि...पे०... सुखसयितानि, पथवी च अस्स, आपो च अस्स; 
अपि नुमानि, भिक्खवे, पञ्च बीजजातानि वुद्धि विरूळिह वेपुल्लं आपज्जेय्यु'न्ति? “एवं, भन्ते" । “सेय्यथापि, भिक्खवे, 
पथवीधातु, एवं चतस्सो विञ्जाणद्टितियो दडुब्बा । सेय्यथापि, भिक्खवे, आपोधातु, एवं नन्दिरागो दडुब्बो । सेय्यथापि, 
भिक्खवे, पञ्च बीजजातानि, एवं विज्ञाणं साहारं दटुब्बं ` । 


“रूपुपयं, भिक्खवे, विञ्ञाणं तिट्ठमानं तिठ्ठेय्य, रूपारम्मणं रूपप्पतिटुँ नन्दूपसेचनं वुद्धि विरूळिह वेपुल्लं 
आपज्जेय्य | वेदनुपयं वा, भिक्खवे, विञ्ञाणं तिट्ठमानं तिठ्ठेय्य...पे०... सञ्ञुपयं वा, भिक्खवे, विञ्ञाणं तिट्ठमानं तिट्ठेय्य... 
पे०... सङ्कारुपयं वा, भिक्खवे, विञ्ञाणं तिट्ठुमान तिड्टेय्य, सङ्कारारम्मणं सङ्कारप्पतिठं नन्दूपसेचनं वुद्धि विरूळिह वेपुल्लं 
आपज्जेय्य। 


“यो, भिक्खवे, एवं वदेय्य - 'अहमञ्ञत्र रूपा अञ्ञत्र वेदनाय अञ्ञत्र सञ्जाय अञ्ञत्र सङ्कारेहि विञ्ञाणस्स 
आगतिं वा गतिं वा चुति वा उपपत्ति वा वुद्धि वा विरूळिह वा वेपुल्लं वा पञ्ञापेस्सामी'ति, नेतं ठानं विज्जति। 


“रूपधातुया चेव, भिक्खवे, भिकखुनो रागो पहीनो होति । रागस्स पहाना वोच्छिज्जतारम्मणं पतिट्ठा विञ्ञाणस्स न 
होति। वेदनाधातुया चे... सञ्जाधातुया चे... सङ्घारधातुया चे... विञ्जाणधातुया चे, भिकखवे, भिकखुनो रागो पहीनो होति । 
रागस्स पहाना वोच्छिज्जतारम्मणं पतिट्ठा विञ्ञाणस्स न होति। तदप्पतिठ्ठितं विञ्जाणं अविरूळहं अनभिसङ्कच्चविमृत्तं । 

विमृत्तत्ता ठितं । ठितत्ता सन्तुसितं | सन्तुसितत्ता न परितस्सति । अपरितस्सं पच्चत्तञ्जेव परिनिब्बायति। 'खीणा 
जाति, बुसितं ब्रह्मचरियं, कतं करणीयं, नापरं इत्थत्ताया ति पजानाती"ति। दुतियं । 


३. उदानसुत्त 


५५. सावत्थिनिदानं । तत्र खो भगवा उदानं उदानेसि -- ““नो चस्सं, नो च मे सिया, नाभविस्स, न मे भविस्सती'ति 
- एवं अधिमुच्चमानो भिक्खु छिन्देय्य ओरम्भागियानि संयोजनानी"ति। एवं वृत्ते, अञ्ञतरो भिक्खु भगवन्तं एतदवोच 
-- “यथा कथं पन, भन्ते, “नो चस्सं, नो च मे सिया, नाभविस्स, न मे भविस्सती'ति - एवं अधिमुच्चमानो भिक्खु छिन्देय्य 
ओरम्भागियानि संयोजनानी”ति? 


“इध, भिक्खु, अस्सुतवा पुथुज्जनो अरियानं अदस्सावी...पे०... सप्पुरिसधम्मे अविनीतो रूपं अत्ततो समनुपस्सति, 
रूपवन्तं वा अत्तानं; अत्तनि वा रूपं, रूपस्मिं वा अत्तानं। वेदनं... सञ्जं... सङ्कारे... विञ्ञाणं अत्ततो समनुपस्सति, 
विञ्ञाणवन्तं वा अत्तानं; अत्तनि वा विज्ञाणं, विञ्जाणस्मिं वा अत्तानं । 


“सो अनिच्चं रूपं 'अनिच्चं रूप'न्ति यथाभूतं नप्पजानाति, अनिच्चं वेदनं “अनिच्चा वेदना ति यथाभूतं नप्पजानाति, 
अनिच्चं सञ्जं 'अनिच्चा सञ्ञा'ति यथाभूतं नप्पजानाति, अनिच्चे सङ्कारे “अनिच्चा सङ्घारा ति यथाभूतं नप्पजानाति, 
अनिच्चं विञ्ञाणं “अनिच्चं विञ्ञाण'न्ति यथाभूतं नप्पजानाति। 


“दुक्खं रूपं दुक्खं रूपःन्ति यथाभूतं नप्पजानाति, दुक्खं वेदनं... दुकखं सञ्जं... दुक्खे सङ्कारे... दुक्खं विञ्ञाणं 'दुक्खं 
विञ्जाण'न्ति यथाभूतं नप्पजानाति। 


“अनत्तं रूपं “अनत्ता रूप न्ति यथाभूतं नप्पजानाति, अनत्तं वेदनं “अनत्ता वेदना'ति यथाभूतं नप्पजानाति, अनत्तं 
सञ्जं “अनत्ता सञ्ञा'ति यथाभूतं नप्पजानाति, अनत्ते सङ्कारे 'अनत्ता सङ्घारा'ति यथाभूतं नप्पजानाति, अनत्तं विञ्ञाणं 
“अनत्ता विञ्जाण'न्ति यथाभूतं नप्पजानाति। 


“सङह्कतं रूपं “सङ्कतं रूप'न्ति यथाभूतं नप्पजानाति, सङ्कतं वेदनं... सङ्घतं सञ्जं... सङ्घते सङ्कारे... सङ्घतं विञ्ञाणं 
“सङ्कतं विज्ञाण'न्ति यथाभूतं नप्पजानाति। रूपं विभविस्सतीति यथाभूतं नप्पजानाति। वेदना विभविस्सति... सञ्ञा 
विभविस्सति... सङ्कारा विभविस्सन्ति... विज्ञाणं विभविस्सतीति यथाभूतं नप्पजानाति। 


“सुतवा च खो, भिक्खु, अरियसावको अरियानं दस्सावी अरियधम्मस्स कोविदो अरियधम्मे सुविनीतो सप्पुरिसानं 
दस्सावी सप्पुरिसधम्मस्स कोविदो सप्पुरिसधम्मे सुविनीतो न रूपं अत्ततो समनुपस्सति...पे०... न वेदनं... न सञ्जं... न 
सङ्कारे... न विज्ञाणं अत्ततो समनुपस्सति। 


“सो अनिच्चं रूपं “अनिच्चं रूपःन्ति यथाभूतं पजानाति। अनिच्चं वेदनं... अनिच्चं सञ्जं... अनिच्चे सङ्कारे... 
अनिच्चं विज्ञाणं 'अनिच्चं विञ्ञाण'न्ति यथाभूतं पजानाति। दुक्खं रूपं...पे०... दुक्खं विञ्ञाणं... अनत्तं रूपं...पे०... अनत्तं 
विज्ञाणं... सङ्कतं रूपं...पे०... सङ्कतं विज्ञाणं “सङ्कतं विञ्ञाण'न्ति यथाभूतं पजानाति। रूपं विभविस्सतीति यथाभूतं 
पजानाति। वेदना... सञ्जा... सङ्घारा... विञ्ञाणं विभविस्सतीति यथाभूतं पजानाति । 

“सो रूपस्स विभवा, वेदनाय विभवा, सञ्जा विभवा, सङ्घारानं विभवा, विञ्ञाणस्स विभवा, एवं खो, भिक्खु, “नो 
चस्सं, नो च मे सिया, नाभविस्स, न मे भविस्सती'ति -- एवं अधिमुच्चमानो भिक्खु छिन्देय्य ओरम्भागियानि 
संयोजनानी' “ति । “एवं अधिमुच्चमानो, भन्ते, भिक्खु छिन्दे्य ओरम्भागियानि संयोजनानी"ति। 


“कथं पन, भन्ते, जानतो कथं पस्सतो अनन्तरा आसवानं खयो होती”ति? “इध, भिक्खु, अस्सुतवा पुथुज्जनो 
अतसिताये ठाने तासं आपज्जति। तासो हेसो [हेसा (क०)] भिक्खु अस्सुतवतो पुथुज्जनस्स - “नो चस्सं, नो च मे सिया, 
नाभविस्स, न मे भविस्सती'”ति। 


“सुतवा च खो, भिक्खु, अरियसावको अतसिताये ठाने न तासं आपज्जति। न हेसो [न हेसा (क०)], भिक्खु, तासो 
सुतवतो अरियसावकस्स - “नो चस्सं, नो च मे सिया, नाभविस्स, न मे भविस्सती'ति। रूपुपयं वा, भिक्खु, विञ्ञाणं 
तिट्ठमान॑ तिट्ठेय्य, रूपारम्मणं रूपप्पतिट्टं नन्दूपसेचनं वुद्धि विरूळिह वेपुल्लं आपज्जेय्य। वेदनुपयं वा, भिक्खु... सञ्जुपयं 
वा, भिक्खु... सङ्कारुपयं वा, भिक्खु, विञ्ञाणं तिड्टमानं तिट्टेय्य, सङ्घारारम्मणं सङ्घारप्पतिट्ं नन्दूपसेचनं वुद्धि विरूळिह 
वेपुल्लं आपज्जेय्य। 


“यो [सो (सब्बत्थ)] भिक्खु एवं वदेय्य - “अहमञ्जत्र रूपा, अञ्जत्र वेदनाय, अञ्ञत्र सञ्जाय, अञ्ञत्र सङ्घारेहि 
विञ्ञाणस्स आगतिं वा गति वा चुति वा उपपत्ति वा वुद्धि वा विरूळिह वा वेपुल्लं वा पञ्ञापेस्सामी'ति, नेतं ठानं 
विज्जति। 


“रूपधातुया चे, भिक्खु, भिकखुनो रागो पहीनो होति। रागस्स पहाना वोच्छिज्जतारम्मणं पतिट्ठा विञ्जाणस्स न 
होति। वेदनाधातुया चे, भिक्खु, भिकखुनो... सञ्ञाधातुया चे, भिक्खु, भिक्खुनो... सङ्घारधातुया चे, भिक्खु, भिक्खुनो... 
विञ्ञाणधातुया चे, भिक्खु, भिकखुनो रागो पहीनो होति । रागस्स पहाना वोच्छिज्जतारम्मणं पतिट्ठा विञ्ञाणस्स न होति। 
तदप्पतिट्टितं विञ्जाणं अविरूळहं अनभिसङ्घारञ्च विमुत्तं । विमुत्तत्ता ठितं । ठितत्ता सन्तुसितं । सन्तुसितत्ता न परितस्सति। 
अपरितस्सं पच्चत्तञ्जेव परिनिब्बायति। 'खीणा जाति...पे०... नापरं इत्थत्तायाःति पजानाति। एवं खो, भिक्खु, जानतो एवं 
पस्सतो अनन्तरा आसवानं खयो होती 'ति। ततियं । 


४. उपादानपरिपवत्तसुत्तं 


५६. सावत्थिनिदानं । “पञ्चिमे, भिक्खवे, उपादानक्खन्धा । कतमे पञ्च? रूपृपादानक्खन्धो, वेदनुपादानकखन्धो, 
सञ्जुपादानक्खन्धो, सङ्घारुपादानक्खन्धो, विञ्ञाणुपादानक्खन्धो। यावकीवञ्चाहं, भिक्खवे, इमे पञ्चुपादानक्खन्धे 
चतुपरिवट्टं यथाभूतं नाब्भञ्ञासिं, नेव तावाहं, भिकखवे, सदेवके लोके समारके सब्रह्मके सस्समणब्राह्मणिया पजाय 
सदेवमनुस्साय अनुत्तरं सम्मासम्बोधि अभिसम्बुद्धोति पच्चञ्ञासि । यतो च ख्वाहं, भिक्खवे, इमे पञ्चुपादानक्खन्धे 
चतुपरिबट्टं यथाभूतं अब्भञ्ञासि, अथाहं, भिकखवे, सदेवके लोके...पे०... सदेवमनुस्साय अनुत्तरं सम्मासम्बोधि 
अभिसम्बुद्धोति पच्चञ्ञासि” । 


““कथञ्च चतुपरिबटुं? रूपं अब्भज्ञासिं, रूपसमुदयं अब्भञ्जासि, रूपनिरोधं अब्भञ्ञासि, रूपनिरोधगामिर्नि 
पटिपदं अब्भञ्ञासिं; वेदनं... सञ्च... सङ्कारे... विज्ञाणं अब्भज्ञासिं, विञ्ञाणसमुदयं अब्भज्ञासिं, विञ्ञाणनिरोधं 
अब्भज्ञासिं, विञ्जाणनिरोधगामिनिं पटिपदं अब्भञ्ञासि । 

“कतमज्च, भिक्खवे, रूपं? चत्तारो च महाभूता चतुन्नञ्च महाभूतानं उपादाय रूपं। इदं वुच्चति, भिक्खवे, रूपं । 
आहारसमुदया रूपसमुदयो; आहारनिरोधा रूपनिरोधो। अयमेव अरियो अद्टङ्गिको मग्गो रूपनिरोधगामिनी पटिपदा, 
सेय्यथिदं - सम्मादिट्टि..पे०... सम्मासमाधि। 


“ये हि केचि, भिक्खवे, समणा वा ब्राह्मणा वा एवं रूपं अभिज्ञाय, एवं रूपसमुदयं अभिञ्ञाय, एवं रूपनिरोधं 
अभिञ्ञाय, एवं रूपनिरोधगामिनिं पटिपदं अभिञ्ञाय रूपस्स निब्बिदाय विरागाय निरोधाय पटिपन्ना, ते सुप्पटिपन्ना । ये 
सुप्पटिपन्ना, ते इमस्मिं धम्मविनये गाधन्ति। 


“ये च खो केचि, भिक्खवे, समणा वा ब्राह्मणा वा एवं रूपं अभिञ्ञाय...पे०... एवं रूपनिरोधगामिनि पटिपदं 
अभिज्ञाय, रूपस्स निब्बिदा विरागा निरोधा अनुपादा विमृत्ता ते सुविमुत्ता। ये सुविमुत्ता ते केवलिनो । ये केवलिनो बटु 
तेसं नत्थि पञ्ञापनाय । 


“कतमा च, भिक्खवे, वेदना? छयिमे, भिक्खवे, वेदनाकाया - चकखुसम्फस्सजा वेदना, सोतसम्फस्सजा वेदना, 
घानसम्फस्सजा वेदना, जिव्हासम्फस्सजा वेदना, कायसम्फस्सजा वेदना, मनोसम्फस्सजा वेदना । अयं वुच्चति, भिक्खवे, 
वेदना । फस्ससमुदया वेदनासमुदयो; फस्सनिरोधा वेदनानिरोधो। अयमेव अरियो अटुङ्गिको मग्गो वेदनानिरोधगामिनी 
पटिपदा, सेय्यथिदं - सम्मादिट्टि...पे०... सम्मासमाधि। 


“ये हि केचि, भिक्खवे, समणा वा ब्राह्मणा वा एवं वेदनं अभिञ्ञाय, एवं वेदनासमुदयं अभिञ्ञाय, एवं वेदनानिरोधं 
अभिञ्ञाय, एवं वेदनानिरोधगामिनि पटिपदं अभिञ्ञाय वेदनाय निब्बिदाय विरागाय निरोधाय पटिपन्ना, ते सुप्पटिपन्ना । 
ये सुप्पटिपन्ना, ते इमस्मिं धम्मविनये गाधन्ति। 


“येच खो केचि, भिक्खवे, समणा वा ब्राह्मणा वा एवं वेदनं अभिञ्ञाय...पे०... एवं वेदनानिरोधगामिनि पटिपदं 
अभिञ्ञाय...पे०... वड़ं तेसं नत्थि पञ्जापनाय। 


“कतमा च, भिक्खवे, सञ्जा? छयिमे, भिक्खवे, सञ्जाकाया -- रूपसञ्जा, सद्दसञ्ञा, गन्धसञ्ञजा, रससञ्जा, 
फोदुब्बसञ्ञा, धम्मसञ्ञा। अयं वुच्चति, भिक्खवे, सञ्जा। फस्ससमुदया सञ्जासमुदयो; फस्सनिरोधा सञ्जानिरोधो। 
अयमेव अरियो अद्टङ्गिको मग्गो सञ्जानिरोधगामिनी पटिपदा, सेय्यथिदं - सम्मादिट्टि...पे०... सम्मासमाधि...पे०... वड़ं तेसं 
नत्थि पञ्ञापनाय। 


“कतमे च, भिक्खवे, सङ्घारा? छयिमे, भिवखवे, चेतनाकाया -- रूपसञ्चेतना, सद्दसञ्चेतना, गन्धसञ्चेतना, 
रससञ्चेतना, फोडुब्बसञ्चेतना, धम्मसञ्चेतना । इमे वुच्चन्ति, भिक्खवे, सङ्घारा । फस्ससमुदया सङ्घारसमुदयो; 
फस्सनिरोधा सङ्घारनिरोधो। अयमेव अरियो अट्ठुड़िको मग्गो सङ्घारनिरोधगामिनी पटिपदा, सेय्यथिदं - सम्मादिट्टि...पे०... 
सम्मासमाधि। 


“ये हि केचि, भिक्खवे, समणा वा ब्राह्मणा वा एवं सङ्कारे अभिज्ञाय, एवं सङ्घारसमुदयं अभिञ्जाय, एवं 
सङ्घारनिरोधं अभिञ्ञाय, एवं सङ्घारनिरोधगामिनि पटिपदं अभिञ्जाय सङ्कारानं निब्बिदाय विरागाय निरोधाय पटिपन्ना, ते 
सुप्पटिपन्ना । ये सुप्पटिपन्ना, ते इमस्मिं धम्मविनये गाधन्ति। 

“ये च खो केचि, भिक्खवे, समणा वा ब्राह्मणा वा एवं सङ्कारे अभिञ्ञाय, एवं सङ्घारसमृदयं अभिञ्जाय, एवं 
सङ्घारनिरोधं अभिञ्ञाय, एवं सङ्घारनिरोधगामिनिं पटिपदं अभिञ्ञाय सङ्कारानं निब्बिदा विरागा निरोधा अनुपादा विमृत्ता, 
ते सुविमुत्ता। ये सुविमृत्ता, ते केवलिनो । ये केबलिनो बड तेसं नत्थि पञ्ञापनाय । 


““कतमञ्च, भिक्खवे, विञ्ञाणं? छयिमे, भिक्खवे, विञ्जाणकाया - चकखुविञ्ञाणं, सोतविञ्ञाणं, घानविञ्ञाणं, 
जिव्हाविञ्ञाणं, कायविञ्ञाणं, मनोविञ्ञाणं। इदं वुच्चति, भिक्खवे, विञ्ञाणं । नामरूपसमुदया विञ्ञजाणसमुदयो; 
नामरूपनिरोधा विञ्जाणनिरोधो। अयमेव अरियो अड्ुङ्गिको मग्गो विञ्जाणनिरोधगामिनी पटिपदा, सेस्यथिदं - 
सम्मादिट्टि...पे०... सम्मासमाधि | 


“ये हि केचि, भिकखवे, समणा वा ब्राह्मणा वा एवं विज्ञाणं अभिञ्ञाय, एवं विञ्जाणसमृदयं अभिञ्ञाय, एवं 
विञ्जाणनिरोधं अभिञ्ञाय, एवं विञ्जाणनिरोधगामिनिं पटिपदं अभिञ्ञाय विञ्ञाणस्स निब्बिदाय विरागाय निरोधाय 
पटिपन्ना, ते सुप्पटिपन्ना । ये सुप्पटिपन्ना, ते इमस्मिं धम्मविनये गाधन्ति। 


“ये च खो केचि, भिक्खवे, समणा वा ब्राह्मणा वा एवं विञ्ञाणं अभिज्ञाय, एवं विञ्जाणसमुदयं अभिञ्ञाय, एवं 
विञ्जाणनिरोधं अभिञ्ञाय, एवं विज्ञाणनिरोधगामिनिं पटिपदं अभिञ्ञाय विञ्ञाणस्स निब्बिदा विरागा निरोधा अनुपादा 
विमुत्ता, ते सुविमुत्ता । ये सुविमृत्ता, ते केवलिनो । ये केवलिनो वटं तेसं नत्थि पञ्ञापनाया”ति । चतुत्थं । 


५. सत्तट्ठानसुत्तं 


५७. सावत्थिनिदानं । “सत्तद्ठानकुसलो, भिकखवे, भिक्खु तिविधूपपरिक्खी इमस्मिं धम्मविनये केवली बुसितवा 
उत्तमपुरिसोति वुच्चति । कथञ्च, भिक्खवे, भिक्खु सत्तद्ठानकुसलो होति? इध, भिक्खवे, भिक्खु रूपं पजानाति, 
रूपसमुदयं पजानाति, रूपनिरोधं पजानाति, रूपनिरोधगामिनि पटिपदं पजानाति; रूपस्स अस्सादं पजानाति, रूपस्स 
आवीनवं पजानाति, रूपस्स निस्सरणं पजानाति; वेदनं पजानाति ... सञ्जं... सङ्कारे... विञ्ञाणं पजानाति, विञ्जाणसमुदयं 
पजानाति, विञ्ञाणनिरोधं पजानाति, विञ्ञजाणनिरोधगामिनिं पटिपदं पजानाति; विञ्ञाणस्स अस्सादं पजानाति, 
विञ्ञाणस्स आदीनवं पजानाति, विञ्जाणस्स निस्सरणं पजानाति। 


“कतमज्च, भिक्खवे, रूपं? चत्तारो च महाभूता, चतुन्नञ्च महाभूतानं उपादाय रूपं । इदं वुच्चति, भिक्खवे, रूपं । 
आहारसमुदया रूपसमुदयो; आहारनिरोधा रूपनिरोधो। अयमेव अरियो अद्टङ्गिको मग्गो रूपनिरोधगामिनी पटिपदा, 
सेय्यथिदं - सम्मादिट्टि..पे०... सम्मासमाधि। 


“यं रूपं पटिच्च उप्पज्जति सुखं सोमनस्सं - अयं रूपस्स अस्सादो। यं रूपं अनिच्चं दुक्खं विपरिणामधम्मं - अयं 
रूपस्स आदीनवो। यो रूपस्मिं छन्दरागविनयो छन्दरागप्पहानं ~ इदं रूपस्स निस्सरणं । 


“ये हि केचि, भिक्खवे, समणा वा ब्राह्मणा वा एवं रूपं अभिञ्ञाय, एवं रूपसमुदयं अभिज्ञाय, एवं रूपनिरोधं 
अभिज्ञाय, एवं रूपनिरोधगामिनिं पटिपदं अभिज्ञाय; एवं रूपस्स अस्सादं अभिज्ञाय, एवं रूपस्स आदीनवं 
अभिज्ञाय, एवं रूपस्स निस्सरणं अभिञ्जाय रूपस्स निब्बिदाय विरागाय निरोधाय पटिपन्ना, ते सुप्पटिपन्ना। ये 
सुप्पटिपन्ना, ते इमस्मिं धम्मविनये गाधन्ति । 

“ये च खो केचि, भिक्खवे, समणा वा ब्राह्मणा वा एवं रूपं अभिञ्ञाय, एवं रूपसमुदयं अभिञ्ञाय, एवं रूपनिरोधं 
अभिञ्जाय, एवं रूपनिरोधगामिनिं पटिपदं अभिञ्ञाय; एवं रूपस्स अस्सादं अभिञ्ञाय, एवं रूपस्स आदीनवं 
अभिज्ञाय, एवं रूपस्स निस्सरणं अभिञ्जाय रूपस्स निब्बिदा विरागा निरोधा अनुपादा विमुत्ता, ते सुविमुत्ता। ये 
सुविमुत्ता, ते केबलिनो । ये केबलिनो बड़ तेसं नत्थि पञ्जापनाय। 


“कतमा च, भिक्खवे, वेदना? छयिमे, भिक्खवे, वेदनाकाया - चकखुसम्फस्सजा वेदना...पे०... मनोसम्फस्सजा 
वेदना। अयं वुच्चति, भिक्खवे, वेदना । फस्ससमुदया वेदनासमुदयो; फस्सनिरोधा वेदनानिरोधो। अयमेव अरियो 
अट्टुङ्गिको मग्गो वेदनानिरोधगामिनी पटिपदा, सेय्यथिदं -- सम्मादिट्टि...पे०... सम्मासमाधि । 


““यं वेदनं पटिच्च उप्पज्जति सुखं सोमनस्सं - अयं वेदनाय अस्सादो। या वेदना अनिच्चा दुक्खा विपरिणामधम्मा 
-- अयं वेदनाय आदीनवो। यो वेदनाय छन्दरागविनयो छन्दरागप्पहानं -- इदं वेदनाय निस्सरणं । 


“ये हि, केचि, भिक्खवे, समणा वा ब्राह्मणा वा एवं वेदनं अभिञ्जाय, एवं वेदनासमुदयं अभिञ्ञाय, एवं वेदनानिरोधं 
अभिञ्जाय, एवं वेदनानिरोधगामिनिं पटिपदं अभिञ्ञाय; एवं वेदनाय अस्सादं अभिञ्ञाय, एवं वेदनाय आदीनवं 
अभिज्ञाय, एवं वेदनाय निस्सरणं अभिज्ञाय वेदनाय निब्बिदाय विरागाय निरोधाय पटिपन्ना, ते सुप्पटिपन्ना । ये 
सुप्पटिपन्ना, ते इमस्मिं धम्मविनये गाधन्ति । 


“ये च खो केचि, भिक्खवे, समणा वा ब्राह्मणा वा एवं वेदनं अभिञ्जाय...पे०... वह तेसं नत्थि पञ्जापनाय। 


“कतमा च, भिवखवे, सञ्जा? छयिमे, भिक्खवे, सञ्जाकाया -- रूपसञ्जा, सद्दसञ्ञा, गन्धसञ्ञजा, रससञ्जा, 
फोुब्बसञ्ञा, धम्मसञ्ञा। अयं वुच्चति, भिक्खवे, सञ्ञा । फस्ससमुदया सञ्ञजासमुदयो; फस्सनिरोधा सञ्ञजानिरोधो । 
अयमेव अरियो अद्टङ्गिको मग्गो सञ्जानिरोधगामिनी पटिपदा, सेय्यथिदं - सम्मादिट्टि...पे०... सम्मासमाधि...पे०... वड़ं तेसं 


नत्थि पञ्जापनाय। 


“कतमे च, भिक्खवे, सङ्घारा? छयिमे, भिवखवे, चेतनाकाया - रूपसञ्चेतना, सद्दसञ्चेतना, गन्धसञ्चेतना, 
रससञ्चेतना, फोट्टब्बसञ्चेतना, धम्मसञ्चेतना । इमे वुच्चन्ति भिक्खवे, सङ्घारा। फस्ससमुदया सङ्घारसमुदयो; 
फस्सनिरोधा सङ्घारनिरोधो। अयमेव अरियो अट्टुङ्गको मग्गो सङ्घारनिरोधगामिनी पटिपदा, सेय्यथिदं - सम्मादिद्टि...पे०... 
सम्मासमाधि। 


““यं सङ्कारे पटिच्च उप्पज्जति सुखं सोमनस्सं - अयं सङ्कारानं अस्सादो। ये सङ्घारा अनिच्चा दुक्खा 
विपरिणामधम्मा - अयं सङ्घारानं आदीनवो। यो सङ्घारेसु छन्दरागविनयो छन्दरागप्पहानं -- इदं सङ्कारानं निस्सरणं। 


“ये हि केचि, भिक्खवे, समणा वा ब्राह्मणा वा एवं सङ्कारे अभिञ्ञाय, एवं सङ्घारसमुदयं अभिञ्ञाय, एवं 
सङ्घारनिरोधं अभिञ्ञाय, एवं सङ्घारनिरोधगामिनि पटिपदं अभिञ्ञजाय...पे०... सङ्घारानं निब्बिदाय विरागाय निरोधाय 
पटिपन्ना ते सुप्पटिपन्ना। ये सुप्पटिपन्ना, ते इमस्मिं धम्मविनये गाधन्ति...पे०... वड़ं तेसं नत्थि पञ्जापनाय। 


““कतमञ्च, भिक्खवे, विञ्ञाणं? छयिमे, भिक्खवे, विञ्जाणकाया - चकखुविञ्ञाणं, सोतविञ्ञाणं, घानविञ्जाणं, 
जिव्हाविञ्ञाणं, कायविञ्ञाणं, मनोविञ्ञाणं। इदं वुच्चति, भिक्खवे, विञ्ञाणं । नामरूपसमुदया विञ्ञाणसमुदयो; 

नामरूपनिरोधा विञ्ञाणनिरोधो। अयमेव अरियो अद्टुङ्गिको मग्गो विञ्ञाणनिरोधगामिनी पटिपदा, सेय्यथिदं - 


““यं विज्ञाणं पटिच्च उप्पज्जति सुखं सोमनस्सं - अयं विञ्जाणस्स अस्सादो। यं विञ्ञाणं अनिच्चं दुक्खं 
विपरिणामधम्मं - अयं विञ्जाणस्स आदीनवो। यो विञ्ञाणस्मिं छन्दरागविनयो छन्दरागप्पहानं - इदं विञ्जाणस्स 
निस्सरणं। 


“ये हि केचि, भिकखवे, समणा वा ब्राह्मणा वा एवं विज्ञाणं अभिञ्ञाय, एवं विञ्जाणसमृदयं अभिञ्जाय, एवं 
विञ्जाणनिरोधं अभिञ्जाय, एवं विज्ञाणनिरोधगामिनिं पटिपदं अभिञ्जाय; एवं विञ्ञजाणस्स अस्सादं अभिञ्ञजाय, एवं 
विञ्ञाणस्स आदीनवं अभिज्ञाय, एवं विञ्जाणस्स निस्सरणं अभिञ्जाय विञ्जाणस्स निब्बिदाय विरागाय निरोधाय 
पटिपन्ना, ते सुप्पटिपन्ना । ये सुप्पटिपन्ना, ते इमस्मिं धम्मविनये गाधन्ति । 


“ये च खो केचि, भिक्खवे, समणा वा ब्राह्मणा वा एवं विञ्ञाणं अभिज्ञाय, एवं विञ्जाणसमुदयं अभिञ्ञाय, एवं 
विञ्जाणनिरोधं अभिञ्ञाय, एवं विञ्जाणनिरोधगामिनिं पटिपदं अभिञ्ञाय; एवं विञ्ञाणस्स अस्सादं अभिञ्ञाय, एवं 
विञ्जाणस्स आदीनवं अभिञ्ञाय, एवं विञ्जाणस्स निस्सरणं अभिञ्ञाय विञ्ञाणस्स निब्बिदा विरागा निरोधा अनुपादा 
विमुत्ता, ते सुविमृत्ता। ये सुविमुत्ता, ते केबलिनो। ये केवलिनो वटं तेसं नत्थि पञ्जापनाय। एवं खो, भिक्खवे, भिक्खु 
सत्तद्ठानकुसलो होति। 


“कथञ्च, भिक्खवे, भिक्खु तिविधूपपरिक्खी होति? इध, भिक्खवे, भिक्खु धातुसो उपपरिक्खति, आयतनसो 
उपपरिक्खति, पटिच्चसमुप्पादसो उपपरिक्खति । एवं खो, भिक्खवे, भिक्खु तिविधूपपरिक्खी होति । सत्तद्ठानकुसलो, 
भिक्खवे, भिक्खु तिविधूपपरिक्खी, इमस्मिं धम्मविनये केवली वुसितवा 'उत्तमपुरिसो'ति वुच्चती"ति। पञ्चमं । 


६. सम्मासम्बुद्धसुत्तं 


५८. सावत्थिनिदानं । “तथागतो, भिकखवे, अरहं सम्मासम्बुद्भो रूपस्स निब्बिदा विरागा निरोधा अनुपादा विमुत्तो 
सम्मासम्बुद्भोति वुच्चति । भिक्खुपि, भिकखवे, पञ्जाविमुत्तो रूपस्स निब्बिदा विरागा निरोधा अनुपादा विमुत्तो 
पञ्ञाविमृत्तोति बुच्चति। 


“तथागतो, भिक्खवे, अरहं सम्मासम्बुद्भो वेदनाय निब्बिदा विरागा निरोधा अनुपादा विमृत्तो सम्मासम्बुद्धोति 


“तथागतो, भिक्खवे, अरहं सम्मासम्बुद्धो सञ्जाय... सङ्घारानं... विञ्ञाणस्स निब्बिदा विरागा निरोधा अनुपादा 
विमुत्तो सम्मासम्बुद्धोति वुच्चति । भिक्खुपि, भिकखवे, पञ्जाविमुत्तो विञ्ञाणस्स निब्बिदा विरागा निरोधा अनुपादा विमुत्तो 
पञ्ञजाविमुत्तोति वुच्चति । 


“तत्र खो, भिक्खवे, को विसेसो, को अधिप्पयासो [अधिप्पायो (सी०), अधिप्पायसो (स्या० कं० पी० क०)], किं 
नानाकरणं, तथागतस्स अरहतो सम्मासम्बुद्भस्स पञ्ञाविमुत्तेन भिक्खुना“ ति? “भगवंमूलका नो, भन्ते, धम्मा 
भगवंनेत्तिका भगवंपटिसरणा। साधु वत, भन्ते, भगवन्तञ्ञजेव पटिभातु एतस्स भासितस्स अत्थो। भगवतो सुत्वा भिक्खू 

धारेस्सन्ती"ति। “तेन हि, भिक्खवे, सुणाथ, साधुकं मनसि करोथ; भासिस्सामी”ति। “एवं, भन्ते"ति खो ते भिक्खू 
भगवतो पच्चस्सोसुं। भगवा एतदवोच - 


“तथागतो, भिक्खवे, अरहं सम्मासम्बुद्धो अनुप्पन्नस्स मग्गस्स उप्पादेता, असञ्जातस्स मग्गस्स सञ्जनेता 
[सञ्जानेता (स्या० कं०)], अनक्खातस्स मग्गस्स अक्खाता मग्गञ्ञू, मग्गविदू, मग्गकोविदो; मग्गानुगा च, भिक्खवे, 
एतरहि सावका विहरन्ति पच्छासमन्नागता। अयं खो, भिक्खवे, विसेसो, अयं अधिप्पयासो, इदं नानाकरणं तथागतस्स 
अरहतो सम्मासम्बुद्भस्स पञ्जाविमुत्तेन भिकखुना”ति। छट । 


७. अनत्तलक्खणसुत्त 


५९. एकं समयं भगवा बाराणसियं विहरति इसिपतने मिगदाये । तत्र खो भगवा पञ्चवग्गिये भिक्खू आमन्तेसि - 
“भिक्खवो”ति। “भदन्ते ति ते भिक्खू भगवतो पच्चस्सोसुं। भगवा एतदवोच - 


“रूपं, भिक्खवे, अनत्ता। रूपञ्च हिदं, भिक्खवे, अत्ता अभविस्स, नयिदं रूपं आबाधाय संवत्तेय्य, लब्भेथ च रूपे 
- (एवं मे रूपं होतु, एवं मे रूपं मा अहोसी'ति। यस्मा च खो, भिक्खवे, रूपं अनत्ता, तस्मा रूपं आबाधाय संवत्तति, न च 
लब्भति रूपे - “एवं मे रूपं होतु, एवं मे रूपं मा अहोसी'”ति। 


“वेदना अनत्ता। वेदना च हिदं, भिकखवे, अत्ता अभविस्स, नयिदं वेदना आबाधाय संवत्तेय्य, लब्भेथ च वेदनाय - 
“एवं मे वेदना होतु, एवं मे वेदना मा अहोसी ति। यस्मा च खो, भिक्खवे, वेदना अनत्ता, तस्मा वेदना आबाधाय संवत्तति, 
न च लब्भति वेदनाय - “एवं मे वेदना होतु, एवं मे वेदना मा अहोसी'”"ति। 


“सञ्ञा अनत्ता...पे०... सङ्कारा अनत्ता। सङ्घारा च हिदं, भिक्खवे, अत्ता अभविस्संसु, नयिदं सङ्घारा आबाधाय 
संवत्तेय्युं, लब्भेथ च सङ्कारेसु - “एवं मे सङ्घारा होन्तु, एवं मे सङ्घारा मा अहेसु'न्ति। यस्मा च खो, भिक्खवे, सङ्घारा 
अनत्ता, तस्मा सङ्घारा आबाधाय संवत्तन्ति, न च लब्भति सङ्घारेसु - “एवं मे सङ्घारा होन्तु, एवं मे सङ्घारा मा 
अहेसु'"'न्ति। 


“विज्ञाणं अनत्ता। विञ्ञाणञ्च हिदं, भिक्खवे, अत्ता अभविस्स, नयिदं विञ्जाणं आबाधाय संवत्तेय्य, लब्भेथ च 
विञ्ञाणे - “एवं मे विञ्ञाणं होतु, एवं मे विञ्ञाणं मा अहोसी'ति। यस्मा च खो, भिक्खवे, विञ्ञाणं अनत्ता, तस्मा 
विञ्जाणं आबाधाय संवत्तति, न च लब्भति विञ्ञाणे - “एवं मे विज्ञाणं होतु, एवं मे विञ्ञाणं मा अहोसी'”ति। 


“तं कि मञ्जथ, भिक्खवे, रूपं निच्चं वा अनिच्चं वा“ ति? “अनिच्चं, भन्ते” । “यं पनानिच्चं दुक्खं वा तं सुखं 
वाति? “दुक्खं, भन्ते” । “यं पनानिच्चं दुक्खं विपरिणामधम्मं, कल्लं नु तं समनुपस्सितुं - 'एतं मम, एसोहमस्मि, एसो 
मे अत्ता “ति? “नो हेतं, भन्ते | “वेदना... सञ्जा... सङ्घारा... विज्ञाणं निच्चं वा अनिच्चं वा”ति? “अनिच्चं, भन्ते” । “यं 
पनानिच्चं दुक्खं वा तं सुखं वाति? “दुक्खं, भन्ते । “यं पनानिच्चं दुक्खं विपरिणामधम्मं, कल्लं नु तं समनुपस्सितुं - 
“एतं मम, एसोहमस्मि, एसो मे अत्ता*"ति? “नो हेतं, भन्ते” । 


“नतस्मातिह, भिक्खवे, यं किञ्चि रूपं अतीतानागतपच्चुप्पन्नं अज्झत्त वा बहिद्धा वा ओळारिकं वा सुखुमं वा हीनं 
वा पणीतं वा यं दूरे सन्तिके वा, सब्बं रूपं -- `नेतं मम, नेसोहमस्मि, न मेसो अत्ताति एवमेतं यथाभूतं सम्मप्पञ्जाय 

दडुब्बं । या काचि वेदना अतीतानागतपच्चुप्पन्ना अज्झत्ता वा बहिद्धा वा...पे०... या दूरे सन्तिके वा, सब्बा वेदना - 
"नेतं मम, नेसोहमस्मि, न मेसो अत्ताति एवमेतं यथाभूतं सम्मप्पञ्जाय दटुब्बं । 


“या काचि सञ्जा...पे०... ये केचि सङ्घारा अतीतानागतपच्चुप्पन्ना अज्झत्तं वा बहिद्भा वा...पे०... ये दूरे सन्तिके वा, 
सब्बे सङ्घारा - 'नेतं मम, नेसोहमस्मि, न मेसो अत्ता'ति एवमेतं यथाभूतं सम्मप्पञ्जाय ददुब्बं । 


“यं किञ्चि विञ्ञाणं अतीतानागतपच्चुप्पन्नं अज्झत्तं वा बहिद्धा वा ओळारिकं वा सुखुमं वा हीनं वा पणीतं वा यं 
दूरे सन्तिके वा, सब्बं विञ्ञाणं - “नेत मम, नेसोहमस्मि, न मेसो अत्ताति एवमेतं यथाभूतं सम्मप्पञ्जाय ददुब्बं । 


“एवं पस्सं, भिक्खवे, सुतवा अरियसावको रूपस्मिम्पि निब्बिन्दति, वेदनायपि निब्बिन्दति, सञ्जायपि निब्बिन्दति, 
सङ्घारेसुपि निब्बिन्दति, विञ्ञाणस्मिम्पि निब्बिन्दति । निब्बिन्दं विरज्जति; विरागा विमुच्चति । विमुत्तस्मिं विमृत्तमिति जाणं 
होति। 'खीणा जाति, वुसितं ब्रह्मचरियं, कतं करणीयं, नापरं इत्थत्तायाति पजानाती”ति। 


इदमवोच भगवा। अत्तमना पञ्चवग्गिया भिक्खू भगवतो भासितं अभिनन्दुं [अभिनन्दुन्ति (क०)]। 


इमस्मिञ्च पन वेय्याकरणस्मिं भञ्ञमाने पञ्चवग्गियानं भिक्खूनं अनुपादाय आसवेहि चित्तानि विमुच्चिसूति । 
सत्तमं। 
८. महालिसुत्तं 


६०. एवं मे सुतं - एकं समयं भगवा वेसालियं विहरति महावने कूटागारसालायं। अथ खो महालि लिच्छवि येन 
भगवा तेनुपसङ्कमि ...पे०... एकमन्तं निसिन्नो खो महालि लिच्छवि भगवन्तं एतदवोच - 


“पूरणो, भन्ते, कस्सपो एवमाह -- 'नत्थि हेतु नत्थि पच्चयो सत्तानं संकिलेसाय; अहेतू अप्पच्चया सत्ता 
संकिलिस्सन्ति। नत्थि हेतु नत्थि पच्चयो सत्तानं विसुद्धिया; अहेतू अप्पच्चया सत्ता विसुज्झन्ती'ति। इध, भगवा 
किमाहा ति? 


““अत्थि, महालि, हेतु अत्थि पच्चयो सत्तानं संकिलेसाय; सहेतू सप्पच्चया सत्ता संकिलिस्सन्ति। अत्थि, महालि, 
हेतु, अत्थि पच्चयो सत्तानं विसुद्भिया; सहेतू सप्पच्चया सत्ता विसुज्झन्ती"ति। 


“कतमो पन, भन्ते, हेतु कतमो पच्चयो सत्तानं संकिलेसाय; कथं सहेतू सप्पच्चया सत्ता संकिलिस्सन्ती"ति? 


“रूपञ्च हिदं, महालि, एकन्तदुक्खं अभविस्स दुक्खानुपतितं दुक्खावक्कन्तं अनवक्कन्तं सुखेन, नयिदं सत्ता 
रूपस्मिं सारज्जेय्युं । यस्मा च खो, महालि, रूपं सुखं सुखानुपतितं सुखावक्कन्तं अनवक्कन्तं दुक्खेन, तस्मा सत्ता रूपस्मिं 
सारज्जन्ति; सारागा संयुज्जन्ति; संयोगा संकिलिस्सन्ति। अयं खो, महालि, हेतु, अयं पच्चयो सत्तानं संकिलेसाय; एवं 
सहेतू सप्पच्चया सत्ता संकिलिस्सन्ति। 


“वेदना च हिदं, महालि, एकन्तदुक्खा अभविस्स दुक्खानुपतिता दुक्खावक्कन्ता अनवक्कन्ता सुखेन, नयिदं सत्ता 
वेदनाय सारज्जेय्युं। यस्मा च खो, महालि, वेदना सुखा सुखानुपतिता सुखावक्कन्ता अनवक्कन्ता दुक्खेन, तस्मा सत्ता 

वेदनाय सारज्जन्ति; सारागा संयुज्जन्ति; संयोगा संकिलिस्सन्ति। अयम्पि खो, महालि, हेतु, अयं पच्चयो सत्तानं 
संकिलेसाय। एवम्पि सहेतू सप्पच्चया सत्ता संकिलिस्सन्ति। 


“सञ्जा च हिदं, महालि...पे०... सङ्घारा च हिदं, महालि, एकन्तदुक्खा अभविस्संसु दुक्खानुपतिता दुक्खावक्कन्ता 
अनवक्कन्ता सुखेन, नयिद सत्ता सङ्घारेसु सारज्जेय्युं। यस्मा च खो, महालि, सङ्घारा सुखा सुखानुपतिता सुखावक्कन्ता 
अनवक्कन्ता दुक्खेन, तस्मा सत्ता सङ्घारेसु सारज्जन्ति; सारागा संयुज्जन्ति; संयोगा संकिलिस्सन्ति। अयम्पि खो, महालि, 
हेतु, अयं पच्चयो सत्तानं संकिलेसाय । एवम्पि सहेतू सप्पच्चया सत्ता संकिलिस्सन्ति। 


“विज्ञाणज्च हिदं, महालि, एकन्तदुक्खं अभविस्स दुक्खानुपतितं दुक्खावक्कन्तं अनवक्कन्तं सुखेन, नयिदं सत्ता 
विञ्ञाणस्मि सारज्जेय्युं। यस्मा च खो, महालि, विञ्ञाणं सुखं सुखानुपतितं सुखावक्कन्तं अनवक्कन्तं दुक्खेन, तस्मा 
सत्ता विञ्ञाणस्मिं सारज्जन्ति; सारागा संयुज्जन्ति; संयोगा संकिलिस्सन्ति। अयम्पि खो, महालि, हेतु अयं पच्चयो सत्तानं 
संकिलेसाय। एवम्पि सहेतू सप्पच्चया सत्ता संकिलिस्सन्ती 'ति। 


“कतमो पन, भन्ते, हेतु कतमो पच्चयो सत्तानं विसुद्भिया; कथं सहेतू सप्पच्चया सत्ता विसुज्झन्ती”ति? “रूपञ्च 
हिदं, महालि, एकन्तसुखं अभविस्स सुखानुपतितं सुखावक्कन्तं अनवक्कन्तं दुक्खेन, नयिदं सत्ता रूपस्मिं निब्बिन्देय्युं। 
यस्मा च खो, महालि, रूपं दुक्खं दुकखानुपतितं दुक्खावक्कन्तं अनवक्कन्तं सुखेन, तस्मा सत्ता रूपस्मिं निब्बिन्दन्ति; 
निब्बिन्दं विरज्जन्ति; विरागा विसुज्झन्ति। अयं खो, महालि, हेतु, अयं पच्चयो, सत्तानं विसुद्धिया। एवं सहेतू सप्पच्चया 
सत्ता विसुज्ञन्ति । 


“वेदना च हिंद, महालि, एकन्तसुखा अभविस्स...पे०... सञ्ञा च हिदं, महालि...पे०... सङ्कारा च हिदं, महालि, 
एकन्तसुखा अभविस्संसु...पे०... विञ्जाणञ्च हिरदै, महालि, एकन्तसुखं अभविस्स सुखानुपतितं सुखावक्कन्तं अनवक्कन्तं 
दुक्खेन, नयिदं सत्ता विञ्ञाणस्मि निन्बिन्देय्युं । यस्मा च खो, महालि, विञ्ञाणं दुक्खं दुकखानुपतितं दुकखावक्कन्तं 
अनवक्कन्तं सुखेन, तस्मा सत्ता विञ्जाणस्मिं निब्बिन्दन्ति; निब्बिन्दं विरज्जन्ति; विरागा विसुज्झन्ति। अयं खो, महालि, 
हेतु, अयं पच्चयो, सत्तानं विसुद्भिया । एवम्पि सहेतू सप्पच्चया सत्ता विसुज्झन्ती ति । अट्टमं । 


९. आदित्तसुत्तं 


६१. सावत्थिनिदानं । “रूपं, भिक्खवे, आदित्त॑, वेदना आदित्ता, सञ्ञा आदित्ता, सङ्घारा आदित्ता, विज्ञाणं आदित्तं । 
एवं पस्सं, भिक्खवे, सुतवा अरियसावको रूपस्मिम्पि निब्बिन्दति, वेदनायपि... सञ्जायपि... सङ्कारेसुपि... विञ्ञाणस्मिम्पि 
निब्बिन्दति। निब्बिन्दं विरज्जति; विरागा विमुच्चति । विमृत्तस्मिं विमृत्तमिति जाणं होति। 'खीणा जाति, वुसितं ब्रह्मचरियं, 
कतं करणीयं, नापरं इत्थत्ताया'ति पजानाती"ति। नवमं । 


९०. निरुत्तिपथसुत्त 


६२. सावत्थिनिदानं । “तयोमे, भिक्खवे, निरुत्तिपथा अधिवचनपथा पञ्ञत्तिपथा असङ्किण्णा असङ्किण्णपुब्बा, न 
सङ्कीयन्ति, न सङ्कीयिस्सन्ति, अप्पटिकुट्टा समणेहि ब्राह्मणेहि विञ्जूहि । कतमे तयो? यं, भिक्खवे, रूपं अतीतं निरुद्धं 
विपरिणतं 'अहोसी'ति तस्स सङ्घा, “अहोसी'ति तस्स समञ्ञा, “अहोसी' ति तस्स पञ्ञत्ति; न तस्स सङ्घा 'अत्थी'ति, न 
तस्स सङ्घा 'भविस्सती'”ति। 

“या वेदना अतीता निरुद्धा विपरिणता 'अहोसी'ति तस्सा सङ्घा, 'अहोसी'ति तस्सा समञ्ञा, 'अहोसी'ति तस्सा 
पञ्जत्ति; न तस्सा सङ्घा “अत्थी ति, न तस्सा सङ्घा 'भविस्सती'”ति। 


“या सञ्जा... ये सङ्घारा अतीता निरुद्धा विपरिणता 'अहेसू'न्ति तेसं सङ्घा, 'अहेसु'न्ति तेसं समञ्ञा, 'अहेसु'न्ति तेसं 
पञ्जत्ति; न तेसं सङ्का 'अत्थी'ति, न तेसं सङ्घा 'भविस्सन्ती'"ति। 


“यं विञ्ञाणं अतीतं निरुद्धं विपरिणतं, 'अहोसी'ति तस्स सङ्घा, 'अहोसी'ति तस्स समञ्ञा, 'अहोसी'ति तस्स 
पञ्जत्ति; न तस्स सङ्घा “अत्थी'ति, न तस्स सङ्घा 'भविस्सती”ति। 


“यं, भिक्खवे, रूपं अजातं अपातुभूतं, “भविस्सती'ति तस्स सङ्का, 'भविस्सती ति तस्स समञ्ञा, *भविस्सती'ति 
तस्स पञ्ञत्ति; न तस्स सङ्का “अत्थी ति, न तस्स सङ्घा :अहोसी'”ति। 


“या वेदना अजाता अपातुभूता, “भविस्सती'ति तस्सा सङ्घा, -भविस्सती'ति तस्सा समञ्ञा, *भविस्सती'ति तस्सा 
पञ्जत्ति; न तस्सा सङ्घा “अत्थी ति, न तस्सा सङ्घा “अहोसी'”ति। 


“या सञ्जा... ये सङ्घारा अजाता अपातुभूता, “भविस्सन्ती'ति तेसं सङ्घा, 'भविस्सन्ती'ति तेसं समञ्ञा, 
“भविस्सन्ती'ति तेसं पञ्जत्ति; न तेसं सङ्घा “अत्थी'ति, न तेसं सङ्घा “अहेसु””न्ति। 


“यं विज्ञाणं अजातं अपातुभूतं, -भविस्सती'ति तस्स सङ्का, “भविस्सती'ति तस्स समञ्ञा, 'भविस्सती'ति तस्स 
पञ्जत्ति; न तस्स सङ्घा 'अत्थी'ति, न तस्स सङ्घा 'अहोसी'”ति। 


“यं, भिक्खवे, रूपं जातं पातुभूतं, “अत्थी'ति तस्स सङ्का, 'अत्थी'ति तस्स समञ्ञा, 'अत्थी'ति तस्स पञ्जत्ति; न 
तस्स सङ्घा 'अहोसी' ति, न तस्स सङ्घा 'भविस्सती'”ति। 


“या वेदना जाता पातुभूता, 'अत्थी'ति तस्सा सङ्घा, “अत्थी'ति तस्सा समञ्ञा, 'अत्थी'ति तस्सा पञ्ञत्ति; न तस्सा 
सङ्घा 'अहोसी'ति, न तस्सा सङ्घा 'भविस्सती'”ति। 


“या सञ्जा... ये सङ्कारा जाता पातुभूता, 'अत्थी'ति तेसं सङ्घा, 'अत्थी'ति तेसं समञ्ञा, 'अत्थी'ति तेसं पञ्जत्ति; न 
तेसं सङ्घा 'अहेसुःन्ति, न तेसं सङ्घा, 'भविस्सन्ती'"ति। 


“यं विञ्ञाणं जातं पातुभूतं, “अत्थी'ति तस्स सङ्का, 'अत्थी'ति तस्स समञ्ञा, 'अत्थी'ति तस्स पञ्ञत्ति; न तस्स 
सङ्घा 'अहोसी' ति, न तस्स सङ्घा 'भविस्सती'”ति। 


“इमे खो, भिक्खवे, तयो निरुत्तिपथा अधिवचनपथा पञ्जत्तिपथा असङ्किण्णा असङ्किण्णपुब्बा, न सङ्कीयन्ति, न 
सङ्कीयिस्सन्ति, अप्पटिकुट्टा समणेहि ब्राह्मणेहि विञ्ञूहि । येपि ते, भिक्खवे, अहेसुं उक्कला वस्सभञ्ञा [ओक्कला 
वयभिज्ञा (म० नि० ३.३४३)] अहेतुकवादा अकिरियवादा नत्थिकवादा, तेपिमे तयो निरुत्तिपथे अधिवचनपथे 
पञ्जत्तिपथे न गरहितब्बं नप्पटिक्कोसितब्बं अमञ्जिसु । तं किस्स हेतु? निन्दाघइनब्यारोसउपारम्भभया'ति 
[निन्दाब्यारोसउपारम्भभयाति (सी० स्या० कं० पी०) म० नि० ३.३४३]। 

उपयवग्गो छट्ठो। 
तस्सुद्दानं - 


उपयो बीजं उदानं, उपादानपरिवत्तं । 
सत्तद्ठानञ्च सम्बुद्धो, पञ्चमहालि आदित्ता॥ 
वग्गो निरुत्तिपथेन चाति॥ 


७. अरहन्तवग्गो 
९. उपादियमानसुत्तं 


६३. एवं मे सुतं - एकं समयं भगवा सावत्थियं विहरति जेतवने अनाथपिण्डिकस्स आरामे। अथ खो अञ्ञतरो 
भिक्खु येन भगवा तेनुपसङ्कमि; उपसङ्कमित्वा भगवन्तं अभिवादेत्वा एकमन्तं निसीदि। एकमन्तं निसिन्नो खो सो भिक्खु 
भगवन्तं एतदवोच - “साधु मे, भन्ते, भगवा संखित्तेन धम्मं देसेतु यमहं भगवतो धम्मं सुत्वा एको वूपकट्टो अप्पमत्तो 
आतापी पहितत्तो विहरेय्य''न्ति । “उपादियमानो खो, भिक्खु, बद्धो मारस्स; अनुपादियमानो मुत्तो पापिमतो”ति। “अञ्ञातं 
भगवा, अञ्जातं सुगता”ति। 


“यथा कथं पन त्वं, भिक्खु, मया संखित्तेन भासितस्स वित्थारेन अत्थं आजानासी”ति? “रूपं खो, भन्ते, 
उपादियमानो बद्भो मारस्स; अनुपादियमानो मुत्तो पापिमतो। वेदनं उपादियमानो बद्धो मारस्स; अनुपादियमानो मुत्तो 
पापिमतो। सञ्ञं... सङ्कारे ... विञ्ञाणं उपादियमानो बद्धो मारस्स; अनुपादियमानो मुत्तो पापिमतो। इमस्स ख्वाहं, भन्ते, 
भगवता संखित्तेन भासितस्स एवं वित्थारेन अत्थं आजानामी”ति। 


“साधु साधु, भिक्खु! साधु खो त्वं, भिक्खु, मया संखित्तेन भासितस्स वित्थारेन अत्थं आजानासि। रूपं खो, भिक्खु, 
उपादियमानो बद्धो मारस्स; अनुपादियमानो मुत्तो पापिमतो। वेदनं... सञ्जं... सङ्कारे... विञ्ञाणं उपादियमानो बद्धो मारस्स; 
अनुपादियमानो मुत्तो पापिमतो। इमस्स खो, भिक्खु, मया संखित्तेन भासितस्स एवं वित्थारेन अत्थो दडुब्बो"ति। 


अथ खो सो भिक्खु भगवतो भासितं अभिनन्दित्वा अनुमोदित्वा उट्ठायासना भगवन्तं अभिवादेत्वा पदक्खिणं कत्वा 
पक्कामि। अथ खो सो भिक्खु एको वूपकट्टो अप्पमत्तो आतापी पहितत्तो विहरन्तो नचिरस्सेव -- यस्सत्थाय कुलपुत्ता 
सम्मदेव अगारस्मा अनगारियं पब्बजन्ति तदनुत्तरं - ब्रह्मचरियपरियोसानं दिट्टेव धम्मे सयं अभिञ्जा सच्छिकत्वा 
उपसम्पज्ज विहरति । “खीणा जाति, बुसितं ब्रह्मचरियं, कतं करणीयं, नापरं इत्थत्ताया"ति अब्भञ्जासि। अञ्जतरो च पन 
सो भिक्खु अरहतं अहोसीति। पठमं । 


२. मञ्ञमानसुत्तं 


६४. सावत्थिनिदानं । अथ खो अञ्जतरो भिक्खु...पे०... एकमन्तं निसिन्नो खो सो भिक्खु भगवन्तं एतदवोच - 
“साधु मे, भन्ते, भगवा संखित्तेन धम्मं देसेतु...पे०... आतापी पहितत्तो विहरेय्य''न्ति। “मञ्जमानो खो, भिक्खु, बद्धो 
मारस्स; अमञ्ञमानो मृत्तो पापिमतो"ति। “अञ्जातं भगवा, अञ्ञातं सुगता"ति। 

“यथा कथं पन त्वं, भिक्खु, मया संखित्तेन भासितस्स वित्थारेन अत्थं आजानासी"ति? “रूपं खो, भन्ते, मञ्ञमानो 
बद्धो मारस्स; अमञ्ञमानो मुत्तो पापिमतो। वेदनं... सञ्जं... सङ्कारे... विञ्ञाणं मञ्जमानो बद्धो मारस्स; अमञ्ञमानो मुत्तो 
पापिमतो। इमस्स ख्वाहं, भन्ते, भगवता संखित्तेन भासितस्स एवं वित्थारेन अत्थं आजानामी"ति। 


“साधु साधु, भिक्खु! साधु खो त्वं, भिक्खु, मया संखित्तेन भासितस्स वित्थारेन अत्थं आजानासि। रूपं खो, भिक्खु, 
मञ्ञमानो बद्धो मारस्स; अमञ्ञमानो मुत्तो पापिमतो। वेदनं... सञ्जं... सङ्कारे... विञ्जाणं मञ्ञमानो बद्धो मारस्स; 
अमञ्ञमानो मुत्तो पापिमतो। इमस्स खो, भिक्खु, मया संखित्तेन भासितस्स एवं वित्थारेन अत्थो दइुब्बो”ति...पे०... 
अञ्ञतरो च पन सो भिक्खु अरहतं अहोसीति। दुतियं । 


३. अभिनन्दमानसुत्तं 


६५. सावत्थिनिदानं। अथ खो अञ्जतरो भिकखु...पे०... एकमन्तं निसिन्नो खो सो भिक्खु भगवन्तं एतदवोच - 
“साधु मे, भन्ते, भगवा संखित्तेन...पे०... पहितत्तो विहरेय्य”न्ति । “अभिनन्दमानो खो, भिक्खु, बद्धो मारस्स; 
अनभिनन्दमानो मुत्तो पापिमतो"ति। “अज्ञातं भगवा, अञ्जातं सुगता”ति । 


“यथा कथं पन त्वं, भिक्खु, मया संखित्तेन भासितस्स वित्थारेन अत्थं आजानासी"ति? “रूपं खो, भन्ते, 
अभिनन्दमानो बद्धो मारस्स; अनभिनन्दमानो मृत्तो पापिमतो। वेदनं... सञ्जं... सङ्कारे... विञ्ञाणं अभिनन्दमानो बद्धो 
मारस्स; अनभिनन्दमानो मुत्तो पापिमतो। इमस्स ख्वाहं, भन्ते, भगवता संखित्तेन भासितस्स एवं वित्थारेन अत्थं 
आजानामी'ति। 


“साधु साधु, भिक्खु! साधु खो त्वं, भिक्खु, मया संखित्तेन भासितस्स वित्थारेन अत्थं आजानासि। रूपं खो, भिक्खु, 
अभिनन्दमानो बद्धो मारस्स; अनभिनन्दमानो मृत्तो पापिमतो। वेदनं... सञ्जं... सङ्कारे ... विज्ञाणं अभिनन्दमानो बद्धो 
मारस्स; अनभिनन्दमानो मुत्तो पापिमतो। इमस्स खो, भिक्खु, मया संखित्तेन भासितस्स एवं वित्थारेन अत्थो दडुब्बो "ति... 
पे०... अञ्ञतरो च पन सो भिक्खु अरहतं अहोसीति। ततियं । 


४. अनिच्चसुत्त 


६६. सावत्थिनिदानं। अथ खो अञ्जतरो भिकखु...पे०... एकमन्तं निसिन्नो खो सो भिक्खु भगवन्तं एतदवोच - 
“साधु मे, भन्ते, भगवा संखित्तेन धम्मं देसेतु...पे०... आतापी पहितत्तो विहरेय्य''न्ति। “यं खो, भिक्खु, अनिच्चं; तत्र ते 
छन्दो पहातब्बो”ति। “अञ्ञातं भगवा; अञ्ञातं सुगता”ति। 


“यथा कथं पन त्वं, भिक्खु, मया संखित्तेन भासितस्स वित्थारेन अत्थं आजानासी"ति? “रूपं खो, भन्ते, अनिच्चं; 
तत्र मे छन्दो पहातब्बो। वेदना... सञ्ञा... सङ्कारा... विञ्जाणं अनिच्चं; तत्र मे छन्दो पहातब्बो। इमस्स ख्वाहं, भन्ते, भगवता 
संखित्तेन भासितस्स एवं वित्थारेन अत्थं आजानामी”ति। 


“साधु साधु, भिक्खु! साधु खो त्वं, भिक्खु, मया संखित्तेन भासितस्स वित्थारेन अत्थं आजानासि। रूपं खो, भिक्खु, 
अनिच्चं; तत्र ते छन्दो पहातब्बो। वेदना अनिच्चा... सञ्ञा... सङ्घारा... विञ्ञाणं अनिच्चं; तत्र खो ते छन्दो पहातब्बो। 
इमस्स खो, भिक्खु, मया संखित्तेन भासितस्स एवं वित्थारेन अत्थो दडुब्बो"ति...पे०... अञ्ञतरो च पन सो भिक्खु अरहतं 

अहोसीति । चतृत्थं । 
५. दुक्खसुत्तं 


६७. सावत्थिनिदानं। अथ खो अञ्ञतरो भिक्खु...पे०... एकमन्तं निसिन्नो खो सो भिक्खु भगवन्तं एतदवोच - 
“साधु मे, भन्ते, भगवा संखित्तेन धम्मं देसेतु...पे०... आतापी पहितत्तो विहरेय्य' 'न्ति। “यं खो, भिक्खु, दुक्खं; तत्र ते छन्दो 
पहातब्बो”ति। “अञ्ञातं भगवा; अञ्ञातं सुगता”ति। 


“यथा कथं पन त्वं, भिक्खु, मया संखित्तेन भासितस्स वित्थारेन अत्थं आजानासी 'ति? “रूपं खो, भन्ते, दुक्खं; तत्र 
मे छन्दो पहातब्बो । वेदना... सञ्जा... सङ्कारा... विञ्ञाणं दुक्खं; तत्र मे छन्दो पहातब्बो । इमस्स ख्वाहं, भन्ते, भगवता 
संखित्तेन भासितस्स एवं वित्थारेन अत्थं आजानामी”ति। 


“साधु साधु, भिक्खु! साधु खो त्वं, भिक्खु, मया संखित्तेन भासितस्स वित्थारेन अत्थं आजानासि। रूपं खो भिक्खु, 
दुक्खं; तत्र ते छन्दो पहातब्बो । वेदना... सञ्ञा... सङ्घारा... विञ्ञाणं दुक्खं; तत्र ते छन्दो पहातब्बो। इमस्स खो, भिक्खु, मया 
संखित्तेन भासितस्स एवं वित्थारेन अत्थो दडुब्बो"ति...पे०... अञ्ञतरो च पन सो भिक्खु अरहतं अहोसीति। पञ्चमं । 


६. अनत्तसुत्तं 


६८. सावत्थिनिदानं। अथ खो अञ्जतरो भिक्खु...पे०... एकमन्तं निसिन्नो खो सो भिक्खु भगवन्तं एतदवोच - 
“साधु मे, भन्ते, भगवा संखित्तेन धम्मं देसेतु...पे०... आतापी पहितत्तो विहरेय्य'न्ति। “यो खो, भिक्खु, अनत्ता; तत्र ते 
छन्दो पहातब्बो”ति। “अञ्जातं, भगवा; अञ्जातं, सुगता"ति। 


“यथा कथं पन त्वं, भिक्खु, मया संखित्तेन भासितस्स वित्थारेन अत्थं आजानासी"ति? “रूपं खो, भन्ते, अनत्ता; 
तत्र मे छन्दो पहातब्बो। वेदना... सञ्ञा... सङ्कारा... विञ्ञाणं अनत्ता; तत्र मे छन्दो पहातब्बो। इमस्स ख्वाहं, भन्ते, भगवता 
संखित्तेन भासितस्स एवं वित्थारेन अत्थं आजानामी”ति। 


“साधु साधु, भिक्खु! साधु खो त्वं, भिक्खु, मया संखित्तेन भासितस्स वित्थारेन अत्थं आजानासि। रूपं खो, भिक्खु, 
अनत्ता; तत्र ते छन्दो पहातब्बो। वेदना... सञ्जा... सङ्कारा... विञ्ञाणं अनत्ता; तत्र ते छन्दो पहातब्बो। इमस्स खो, भिक्खु, 
मया संखित्तेन भासितस्स एवं वित्थारेन अत्थो दडुब्बो*ति...पे०... अञ्जतरो च पन सो भिक्खु अरहतं अहोसीति। छट्टं । 


७. अनत्तनियसुत्तं 


६९. सावत्थिनिदानं। अथ खो अञ्जतरो भिकखु...पे०... एकमन्तं निसिन्नो खो सो भिक्खु भगवन्तं एतदवोच - 
“साधु मे, भन्ते, भगवा संखित्तेन धम्मं देसेतु...पे०... विहरेय्य''न्ति। “यं खो, भिक्खु, अनत्तनियं; तत्र ते छन्दो 
पहातब्बो”ति। “अञ्ञातं, भगवा; अञ्ञातं, सुगता"ति। 


“यथा कथं पन त्वं, भिक्खु, मया संखित्तेन भासितस्स वित्थारेन अत्थं आजानासी"ति? “रूपं खो, भन्ते, अनत्तनियं; 
तत्र मे छन्दो पहातब्बो। वेदना... सञ्ञा... सङ्कारा... विञ्ञाणं अनत्तनियं; तत्र मे छन्दो पहातब्बो। इमस्स ख्वाहं, भन्ते, 

भगवता संखित्तेन भासितस्स एवं वित्थारेन अत्थं आजानामी “ति । 


“साधु साधु, भिक्खु! साधु खो त्वं, भिक्खु, मया संखित्तेन भासितस्स वित्थारेन अत्थं आजानासि। रूपं खो, भिक्खु, 
अनत्तनियं; तत्र ते छन्दो पहातब्बो। वेदना ... सञ्ञा... सङ्घारा... विज्ञाणं अनत्तनियं; तत्र ते छन्दो पहातब्बो। इमस्स खो, 
भिक्खु, मया संखित्तेन भासितस्स एवं वित्थारेन अत्थो दडुब्बो"ति...पे०... अञ्ञतरो च पन सो भिक्खु अरहतं अहोसीति। 
सत्तमं। 


८. रजनीयसण्ठितसुत्तं 


७०. सावत्थिनिदानं। अथ खो अञ्जतरो भिकखु...पे०... एकमन्तं निसिन्नो खो सो भिक्खु भगवन्तं एतदवोच - 
“साधु मे, भन्ते, भगवा संखित्तेन धम्मं देसेतु, यमहं भगवतो धम्मं सुत्वा...पे०... विहरेय्य''न्ति। “यं खो, भिक्खु, 
रजनीयसण्ठितं; तत्र ते छन्दो पहातब्बो"ति। “अञ्ञातं, भगवा; अञ्ञातं, सुगता*ति । 


“यथा कथं पन त्वं, भिक्खु, मया संखित्तेन भासितस्स वित्थारेन अत्थं आजानासी"ति? “रूपं खो, भन्ते, 
रजनीयसण्ठितं; तत्र मे छन्दो पहातब्बो। वेदना... सञ्ञा... सङ्घारा... विञ्जाणं रजनीयसण्ठितं; तत्र मे छन्दो पहातब्बो। 
इमस्स ख्वाहं, भन्ते, भगवता संखित्तेन भासितस्स एवं वित्थारेन अत्थं आजानामीति। 


“साधु साधु भिक्खु! साधु खो त्वं, भिक्खु, मया संखित्तेन भासितस्स वित्थारेन अत्थं आजानासि। रूपं खो, भिक्खु, 
रजनीयसण्ठितं; तत्र ते छन्दो पहातब्बो । वेदना... सञ्ञा... सङ्कारा... विञ्ञाणं रजनीयसण्ठितं; तत्र ते छन्दो पहातब्बो । 
इमस्स खो, भिक्खु, मया संखित्तेन भासितस्स एवं वित्थारेन अत्थो दडुब्बो"ति...पे०... अञ्ञतरो च पन सो भिक्खु अरहतं 
अहोसीति। अट्टमं । 


९. राधसुत्त 


७१. सावत्थिनिदानं । अथ खो आयस्मा राधो येन भगवा तेनुपसङ्कमि; उपसङ्कमित्वा भगवन्तं एतदवोच -- “कथं नु 
खो, भन्ते, जानतो, कथं पस्सतो इमस्मिञ्च सविञ्ञाणके काये बहिद्धा च सब्बनिमित्तेसु अहङ्कारममङ्कारमानानुसया न 
होन्ती “ति? “यं किञ्चि, राध, रूपं अतीतानागतपच्चुप्पन्नं अज्झत्त वा बहिद्धा वा ओळारिकं वा सुखुमं वा हीनं वा पणीतं 
वा यं दूरे सन्तिके वा, सब्बं रूपं - “नेत मम, नेसोहमस्मि, न मेसो अत्ता'ति एवमेतं यथाभूतं सम्मप्पञ्ञाय पस्सति। या 
काचि वेदना... या काचि सञ्ञा... ये केचि सङ्घारा... यं किञ्चि विज्ञाणं अतीतानागतपच्चुप्पन्नं...पे०... यं दूरे सन्तिके वा, 
सब्बं विञ्ञाणं - `नेतं मम, नेसोहमस्मि, न मेसो अत्ताति एवमेतं यथाभूतं सम्मप्पञ्जाय पस्सति। एवं खो, राध, जानतो 
एवं पस्सतो इमस्मिञ्च सविञ्ञाणके काये बहिद्भा च सब्बनिमित्तेसु अहङ्कारममङ्कारमानानुसया न होन्ती”ति...पे०... 
अञ्ञतरो च पनायस्मा राधो अरहतं अहोसीति । नवमं । 


९०. सुराधसुत्तं 


७२. सावत्थिनिदानं । अथ खो आयस्मा सुराधो भगवन्तं एतदवोच - “कथं नु खो, भन्ते, जानतो कथं पस्सतो 
इमस्मिञ्च सविञ्ञाणके काये बहिद्धा च सब्बनिमित्तेसु अहङ्कारममङ्कारमानापगतं मानसं होति, विधा समतिक्कन्तं सन्तं 
सुविमुत्त' न्ति? “यं किञ्चि, सुराध, रूपं अतीतानागतपच्चुप्पन्नं...पे०... यं दूरे सन्तिके वा, सब्बं रूपं - 'नेतं मम, 

नेसोहमस्मि, न मेसो अत्ता'ति एवमेतं यथाभूतं सम्मप्पञ्जाय दिस्वा अनुपादाविमुत्तो होति। या काचि वेदना... या 
काचि सञ्ञा... ये केचि सङ्घारा... यं किञ्चि विज्ञाणं अतीतानागतपच्चप्पन्नं अज्झत्तं वा बहिद्धा वा ओळारिकं वा सुखुमं 
वा हीनं वा पणीतं वा यं दुरे सन्तिके वा, सब्बं विज्ञाणं - नेतं मम, नेसोहमस्मि, न मेसो अत्ता'ति एवमेतं यथाभूतं 
सम्मप्पञ्ञाय दिस्वा अनुपादाविमृत्तो होति । एवं खो, सुराध, जानतो एवं पस्सतो इमस्मिञ्च सविञ्जाणके काये, बहिद्धा च 
सब्बनिमित्तेसु अहङ्कारममङ्कारमानापगतं मानसं होति विधा समतिक्कन्तं सन्तं सुविमृत्त"'न्ति...पे०... अञ्ञतरो च पनायस्मा 
सुराधो अरहतं अहोसीति। दसमं । 


अरहन्तवग्गो सत्तमो। 
तस्सुद्दानं - 


उपादियमञ्जमाना, अथाभिनन्दमानो च। 
अनिच्चं दुक्खं अनत्ता च, अनत्तनीयं रजनीयसण्डठितं । 
राधसुराधेन ते दसाति॥ 


८. खज्जनीयवग्गो 
९. अस्सादसुत्तं 


७३. सावत्थिनिदानं । “अस्सुतवा, भिक्खवे, पुथुज्जनो रूपस्स अस्सादञ्च आदीनवञ्च निस्सरणञ्च यथाभूतं 
नप्पजानाति। वेदनाय... सञ्जाय... सङ्कारानं... विञ्जाणस्स अस्सादञ्च आदीनवञ्च निस्सरणञ्च यथाभूतं नप्पजानाति। 
सुतवा च खो, भिक्खवे, अरियसावको रूपस्स अस्सादञ्च आदीनवञ्च निस्सरणञ्च यथाभूतं पजानाति। वेदना ... 
सञ्ञाय... सङ्कारानं... विञ्जाणस्स अस्सादञ्च आदीनवञ्च निस्सरणञ्च यथाभूतं पजानाती"ति। पठमं । 


२. समुदयसुत्तं 


७४. सावत्थिनिदानं । “अस्सुतवा, भिक्खवे, पुथुज्जनो रूपस्स समुदयञ्च अत्थङ्गमञ्च अस्सादञ्च आदीनवञ्च 
निस्सरणञ्च यथाभूतं नप्पजानाति। वेदनाय... सञ्जाय... सङ्घारानं... विञ्जाणस्स समृदयञ्च अत्थङ्गमञ्च अस्सादञ्च 
आदीनवञ्च निस्सरणञ्च यथाभूतं नप्पजानाति। सुतवा च खो, भिकखवे, अरियसावको रूपस्स समुदयञ्च अत्थङ्गमञ्च 
अस्सादञ्च आदीनवञ्च निस्सरणञ्च यथाभूतं पजानाति। वेदनाय... सञ्जाय... सङ्कारानं... विञ्ञजाणस्स समुदयञ्च 
अत्थङ्गमञ्च अस्सादञ्च आदीनवञ्च निस्सरणञ्च यथाभूतं पजानाती"ति। दुतियं । 


३. दुतियसमुदयसुत्तं 


७५. सावत्थिनिदानं । “सुतवा, भिक्खवे, अरियसावको रूपस्स समुदयञ्च अत्थङ्गमञ्च अस्सादञ्च आदीनवञ्च 
निस्सरणञ्च यथाभूतं पजानाति। वेदनाय... सञ्जाय... सङ्कारानं... विञ्ञाणस्स समुदयञ्च अत्थङ्गमञ्च अस्सादञ्च 
आवीनवञ्च निस्सरणञ्च यथाभूतं पजानाती”ति। ततियं । 


४. अरहन्तसुत्त 

७६. सावत्थिनिदानं । “रूपं, भिकखवे, अनिच्चं। यदनिच्चं तं दुक्खं; यं दुक्खं तदनत्ता; यदनत्ता तं 'नेतं मम, 
नेसोहमस्मि, न मेसो अत्ता'ति एवमेतं यथाभूतं सम्मप्पञ्ञाय दटुब्बं । वेदना... सञ्जा... सङ्कारा... विञ्ञाणं अनिच्चं । 
यदनिच्चं तं दुक्खं; यं दुक्खं तदनत्ता; यदनत्ता तं `नेतं मम, नेसोहमस्मि, न मेसो अत्ता ति एवमेतं यथाभूतं सम्मप्पञ्जाय 
ददुब्बंः ° | 


“एवं पस्सं, भिक्खवे, सुतवा अरियसावको रूपस्मिम्पि निब्बिन्दति, वेदनायपि... सञ्ञायपि... सङ्घारेसुपि... 
विज्ञाणस्मिम्पि निब्बिन्दति । निब्बिन्दं विरज्जति; विरागा विमुच्चति । विमुत्तस्मि विमुत्तमिति जाणं होति । 'खीणा जाति, 
वुसितं ब्रह्मचरियं, कतं करणीयं, नापरं इत्थत्ताया'ति पजानाति। यावता, भिक्खवे, सत्तावासा, यावता भवग्गं, एते अग्गा, 
एते सेट्ठा लोकस्मिं यदिदं अरहन्तो ति। 


इदमवोच भगवा । इदं वत्वान सुगतो अथापरं एतदवोच सत्था - 


“सुखिनो वत अरहन्तो, तण्हा तेसं न विज्जति। 
अस्मिमानो समुच्छिन्नो, मोहजालं पदालितं॥ 


“अनेजं ते अनुप्पत्ता, चित्तं तेसं अनाविलं । 
लोके अनुपलित्ता ते, ब्रह्मभूता अनासवा॥ 


““पञ्चक्खन्धे परिञ्ञाय, सत्त सद्धम्मगोचरा। 
पसंसिया सप्पुरिसा, पुत्ता बुद्धस्स ओरसा॥ 


“सत्तरतनसम्पन्ना, तीसु सिकखासु सिक्खिता । 
अनुविचरन्ति महावीरा, पहीनभयभेरवा॥ 


““दसहङ्गेहि सम्पन्ना, महानागा समाहिता। 
एते खो सेट्ठा लोकस्मिं, तण्हा तेसं न विज्जति॥ 


“असेखजाणमुप्पन्नं, अन्तिमोयं [अन्तिमस्स (क०)] समुस्सयो । 
यो सारो ब्रह्मचरियस्स, तस्मिं अपरपच्चया॥ 


“विधासु न विकम्पन्ति, विप्पमृत्ता पुनब्भवा। 
दन्तभूमिमनुप्पत्ता, ते लोके विजिताविनो॥ 


““उद्धं तिरियं अपाचीनं, नन्दी तेसं न विज्जति। 
नदन्ति ते सीहनादं, बुद्धा लोके अनुत्तरा ति॥ चतुत्थं । 


५. दुतियअरहन्तसुत्त 


७७. सावत्थिनिदानं। “रूपं, भिक्खवे, अनिच्चं। यदनिच्चं तं दुक्खं; यं दुक्खं तदनत्ता; यदनत्ता तं नेतं मम, 

नेसोहमस्मि, न मेसो अत्ता'ति...पे०... एवमेतं यथाभूतं सम्मप्पञ्जाय दटुब्बं* । 


“एवं पस्सं, भिक्खवे, सुतवा अरियसावको रूपस्मिम्पि निब्बिन्दति, वेदनायपि... सञ्जायपि... सङ्घारेसुपि... 
विञ्जाणस्मिम्पि निब्बिन्दति । निब्बिन्दं विरज्जति; विरागा विमुच्चति । विमुत्तस्मिं विमुत्तमिति जाणं होति। 'खीणा जाति, 
बुसितं ब्रह्मचरियं, कतं करणीयं, नापरं इत्थत्ताया'ति पजानाति। यावता, भिक्खवे, सत्तावासा, यावता भवग्गं, एते अग्गा, 
एते सेट्ठा लोकस्मिं यदिदं अरहन्तो"ति। पञ्चमं । 


६. सीहसुत्तं 


७८. सावत्थिनिदानं। “सीहो, भिक्खवे, मिगराजा सायन्हसमयं आसया निकखमति; आसया निकखमित्वा 
विजम्भति; विजम्भित्वा समन्ता चतुद्दिसा अनुविलोकेति; समन्ता चतुद्दिसा अनुविलोकेत्वा तिकखत्तुं सीहनादं नदति; 
तिक्खत्तुं सीहनादं नदित्वा गोचराय पक्कमति। ये हि केचि, भिक्खवे, तिरच्छानगता पाणा सीहस्स मिगरञ्ञो नदतो सहं 
सृणन्ति; येभुय्येन भयं संवेगं सन्तासं आपज्जन्ति; बिलं बिलासया पविसन्ति; दकं दकासया पविसन्ति; वनं वनासया 
पविसन्ति; आकासं पक्खिनो भजन्ति। येपि ते, भिक्खवे, रञ्जो नागा गामनिगमराजधानीसु, दळहेहि वरत्तेहि बद्धा, तेपि 
तानि बन्धनानि सञ्छिन्दित्वा सम्पदालेत्वा भीता मुत्तकरीसं चजमाना [मोचन्ता (पी० क०)], येन वा तेन वा पलायन्ति। 
एवं महिद्धिको खो, भिकखवे, सीहो मिगराजा तिरच्छानगतानं पाणानं, एवं महेसक्खो, एवं महानुभावो" । 


““एवमेव खो, भिक्खवे, यदा तथागतो लोके उप्पज्जति अरहं सम्मासम्बुद्धो विज्जाचरणसम्पन्नो सुगतो लोकविदू 
अनुत्तरो पुरिसदम्मसारथि सत्था देवमनुस्सानं बुद्धो भगवा । सो धम्मं देसेति - “इति रूपं, इति रूपस्स समुदयो, इति 
रूपस्स अत्थङ्गमो; इति वेदना... इति सञ्ञा... इति सङ्घारा... इति विञ्ञाणं, इति विञ्जाणस्स समुदयो, इति विञ्जाणस्स 
अत्थङ्गमो'ति। येपि ते, भिक्खवे, देवा दीघायुका वण्णवन्तो सुखबहुला उच्चेसु विमानेसु चिरट्टितिका तेपि तथागतस्स 
धम्मदेसनं सुत्वा येभुय्येन भयं संवेगं सन्तासं आपज्जन्ति - 'अनिच्चाव किर, भो, मयं समाना निच्चम्हाति अमञ्जिम्ह | 
अद्भुवाव किर, भो, मयं समाना धुवम्हाति अमञ्जिम्ह । असस्सताव किर, भो, मयं समाना सस्सतम्हाति अमञ्जिम्ह। 
मयम्पि किर, भो, अनिच्चा अद्भुवा असस्सता सक्कायपरियापन्ना'ति। एवं महिद्धिको खो, भिक्खवे, तथागतो सदेवकस्स 
लोकस्स, एवं महेसक्खो, एवं महानुभावो*ति । इदमबोच भगवा...पे०... एतदवोच सत्था - 


“यदा बुद्धो अभिञ्ञाय, धम्मचक्कं पवत्तयि। 
सदेवकस्स लोकस्स, सत्था अप्पटिपुग्गलो॥ 


““सक्कायञ्च निरोधञ्च, सक्कायस्स च सम्भवं। 
अरियञ्चहुङ्गिकं मग्गं, दुकखूपसमगामिनं॥ 


“येपि दीघायुका देवा, वण्णवन्तो यसस्सिनो। 
भीता सन्तासमापादुं, सीहस्सेवितरे मिगा॥ 


अवीतिवत्ता सक्कायं, अनिच्चा किर भो मयं। 
सुत्वा अरहतो वाक्यं, विप्पमुत्तस्स तादिनो"ति॥ छट्ं । 

७. खज्जनीयसुत्तं 


७९. सावत्थिनिदानं । “ये हि केचि, भिक्खवे, समणा वा ब्राह्मणा वा अनेकविहितं पुब्बेनिवासं अनुस्सरमाना 
अनुस्सरन्ति सब्बेते पञ्चुपादानकखन्धे अनुस्सरन्ति एतेसं वा अञ्ञतरं। कतमे पञ्च? एवंरूपो अहोसि अतीतमद्भान'न्ति 
- इति वा हि, भिक्खवे, अनुस्सरमानो रूपंयेव अनुस्सरति। 'एवंवेदनो अहोसिं अतीतमद्भानःन्ति - इति वा हि, भिक्खवे, 
अनुस्सरमानो वेदनंयेव अनुस्सरति। 'एवंसञ्जो अहोसि अतीतमद्धान न्ति... 'एवंसङ्घारो अहोसि अतीतमद्भान' न्ति... 
'एबंविञ्जाणो अहोसिं अतीतमद्भान'न्ति - इति वा हि, भिक्खवे, अनुस्सरमानो विञ्ञाणमेव अनुस्सरति” । 


“किञ्च, भिक्खवे, रूपं वदेथ? रुप्पतीति खो, भिक्खवे, तस्मा 'रूप'न्ति बुच्चति। केन रुप्पति? सीतेनपि रुप्पति, 
उण्हेनपि रुप्पति, जिघच्छायपि रुप्पति, पिपासायपि रुप्पति, डंसमकसवातातपसरीसपसम्फस्सेनपि [... 
सिरिंसपसम्फस्सेनपि (सी० पी०)] रुप्पति । रुप्पतीति खो, भिक्खवे, तस्मा 'रूप'न्ति वुच्चति । 


“किञ्च, भिक्खवे, वेदनं वदेथ? वेदयतीति खो, भिक्खवे, तस्मा 'वेदना'ति वुच्चति किञ्च वेदयति? सुखम्पि 
वेदयति, दुक्खम्पि वेदयति, अदुक्खमसुखम्पि वेदयति। वेदयतीति खो, भिक्खवे, तस्मा 'वेदना'ति वुच्चति। 


“किञ्च, भिक्खवे, सञ्जं वदेथ? सञ्जानातीति खो, भिक्खवे, तस्मा 'सञ्ञा'ति वुच्चति । किञ्च सञ्जानाति? 
नीलम्पि सञ्जानाति, पीतकम्पि सञ्जानाति, लोहितकम्पि सञ्जानाति, ओदातम्पि सञ्जानाति। सञ्जानातीति खो, 
भिक्खवे, तस्मा 'सञ्ञा'ति वुच्चति। 


“किञ्च, भिक्खवे, सङ्कारे वदेथ? सङ्कतमभिसङ्घरोन्तीति खो, भिक्खवे, तस्मा “सङ्कारा'ति वुच्चति । किञ्च 
सङ्कतमभिसङ्करोन्ति? रूपं रूपत्ताय [रूपत्थाय (क०)] सङ्कतमभिसङ्करोन्ति, वेदनं वेदनत्ताय सङ्कतमभिसङ्करोन्ति, सञ्ञं 
सञ्जत्ताय सङ्घतमभिसङ्करोन्ति, सङ्कारे सङ्घारत्ताय सङ्कतमभिसङ्घरोन्ति, विञ्ञाणं विञ्जाणत्ताय सङ्कतमभिसङ्घरोन्ति। 
सङ्कतमभिसङ्करोन्तीति खो, भिकखवे, तस्मा 'सङ्घारा'ति वुच्चति । 


“किञ्च, भिकखवे, विञ्ञाणं बदेथ? विजानातीति खो, भिकखवे, तस्मा 'विञ्ञाण'न्ति वुच्चति । किञ्च विजानाति? 
अम्बिलम्पि विजानाति, तित्तकम्पि विजानाति, कटुकम्पि विजानाति, मधुरम्पि विजानाति, खारिकम्पि विजानाति, 
अखारिकम्पि विजानाति, लोणिकम्पि विजानाति, अलोणिकम्पि विजानाति । विजानातीति खो, भिक्खवे, तस्मा 
“विञ्ञाण'न्ति वुच्चति । 


“तत्र, भिक्खवे, सुतवा अरियसावको इति पटिसञ्चिक्खति -- `अहं खो एतरहि रूपेन खज्जामि । अतीतम्पाहं 
अद्धानं एवमेव रूपेन खज्जि, सेय्यथापि एतरहि पच्चुप्पन्नेन रूपेन खज्जामि। अहञ्चेव खो पन अनागतं रूपं अभिनन्देय्यं, 
अनागतम्पाहं अद्धानं एवमेव रूपेन खज्जेय्यं, सेय्यथापि एतरहि पच्चुप्पन्नेन रूपेन खज्जामी'ति। सो इति पटिसङ्घाय 
अतीतस्मिं रूपस्मिं अनपेक्खो होति; अनागतं रूपं नाभिनन्दति; पच्चुप्पन्नस्स रूपस्स निब्बिदाय विरागाय निरोधाय 
पटिपन्नो होति । 


“अहँ खो एतरहि वेदनाय खज्जामि । अतीतम्पाहं अद्भानं एवमेव वेदनाय खज्जि, सेय्यथापि एतरहि पच्चुप्पन्नाय 
वेदनाय खज्जामि। अहञ्चेव खो पन अनागतं वेदनं अभिनन्देय्यं; अनागतम्पाहं अद्धानं एवमेव वेदनाय खज्जेय्यं, 
सेय्यथापि एतरहि पच्चुप्पन्नाय वेदनाय खज्जामी'ति। सो इति पटिसङ्काय अतीताय वेदनाय अनपेक्खो होति; अनागतं 

वेदनं नाभिनन्दति; पच्चुप्पन्नाय वेदनाय निब्बिदाय विरागाय निरोधाय पटिपन्नो होति । 


सङ्घारेहि खज्जि, सेय्यथापि एतरहि पच्चुप्पन्नेहि सङ्घारेहि खज्जामीति । अहञ्चेव खो पन अनागते सङ्कारे अभिनन्देय्यं; 
अनागतम्पाहं अद्धानं एवमेव सङ्घारेहि खज्जेय्यं, सेय्यथापि एतरहि पच्चुप्पन्नेहि सङ्घारेहि खज्जामी ति । सो इति पटिसङ्घाय 
अतीतेसु सङ्घारेसु अनपेक्खो होति; अनागते सङ्कारे नाभिनन्दति; पच्चुप्पन्नानं सङ्कारानं निब्बिदाय विरागाय निरोधाय 
पटिपन्नो होति । 


“अहं खो एतरहि विञ्ञाणेन खज्जामि । अतीतम्पि अद्धानं एवमेव विञ्जाणेन खज्जि, सेय्यथापि एतरहि 
पच्चुप्पन्नेन विञ्ञाणेन खज्जामि । अहञ्चेव खो पन अनागतं विञ्जाणं अभिनन्देय्यं; अनागतम्पाहं अद्धानं एवमेव 
विञ्जाणेन खज्जेय्यं, सेय्यथापि एतरहि पच्चुप्पन्नेन विञ्ञाणेन खज्जामी'ति। सो इति पटिसङ्घाय अतीतस्मिं विञ्ञाणस्मि 
अनपेक्खो होति; अनागतं विञ्ञाणं नाभिनन्दति; पच्चुप्पन्नस्स विञ्ञाणस्स निब्बिदाय विरागाय निरोधाय पटिपन्नो होति । 


“नतं कि मञ्जथ, भिक्खवे, रूपं निच्चं वा अनिच्चं वा“ ति? “अनिच्चं, भन्ते” । “यं पनानिच्चं दुक्खं वा तं सुखं 
वाति? “दुक्खं, भन्ते” । “यं पनानिच्चं दुक्खं विपरिणामधम्मं, कल्लं नु तं समनुपस्सितुं - 'एतं मम, एसोहमस्मि, एसो 
मे अत्ता'”ति? “नो हेतं, भन्ते । “वेदना ... सञ्ञा... सङ्कारा... विञ्ञाणं निच्चं वा अनिच्चं वाति? “अनिच्चं, भन्ते” । 
““यं पनानिच्चं, दुक्खं वा तं सुखं वाति? “दुक्खं, भन्ते । “यं पनानिच्चं दुकखं विपरिणामधम्मं, कल्लं नु तं समनुपस्सितुं 
~ एतं मम, एसोहमस्मि, एसो मे अत्ता "ति? “नो हेतं, भन्ते” । “तस्मातिह, भिक्खवे, यं किञ्चि रूपं 
अतीतानागतपच्चुप्पन्नं अज्झत्तं वा बहिद्धा वा ओळारिकं वा सुखुमं वा हीनं वा पणीतं वा यं दुरे सन्तिके वा, सब्बं रूपं - 
'नेतं मम, नेसोहमस्मि, न मेसो अत्ता'ति एवमेतं यथाभूतं सम्मप्पञ्ञाय दडुब्बं। या काचि वेदना... या काचि सञ्ञा... ये 


नेसोहमस्मि, न मेसो अत्ता ति एवमेतं यथाभूतं सम्मप्पञ्ञाय दडुब्ब” । 


“अयं वुच्चति, भिक्खवे, अरियसावको अपचिनाति, नो आचिनाति; पजहति [नो (सी०)], न उपादियति; विसिनेति 
[नो (सी०)], न उस्सिनेति; विधूपेति [नो (सी०)], न सन्धूपेति। किञ्च अपचिनाति, नो आचिनाति? रूपं अपचिनाति, नो 
आचिनाति; वेदनं ... सञ्जं... सङ्कारे... विञ्ञाणं अपचिनाति, नो आचिनाति। किञ्च पजहति, न उपादियति? रूपं पजहति, 
न उपादियति; वेदनं... सञ्ञं... सङ्कारे... विज्ञाणं पजहति, न उपादियति। किञ्च विसिनेति, न उस्सिनेति? रूपं विसिनेति, 
न उस्सिनेति; वेदनं... सञ्जं... सङ्कारे... विञ्ञाणं विसिनेति, न उस्सिनेति। किञ्च विधूपेति, न सन्धूपेति? रूपं विधूपेति, न 
सन्धूपेति; वेदनं... सञ्ञं... सङ्कारे... विज्ञाणं विधूपेति, न सन्धूपेति । 


“एवं पस्सं, भिक्खवे, सुतवा अरियसावको रूपस्मिम्पि निब्बिन्दति, वेदनायपि... सञ्ञायपि... सङ्घारेसुपि... 
विञ्जाणस्मिम्पि निब्बिन्दति । निब्बिन्दं विरज्जति; विरागा विमुच्चति । विमुत्तस्मिं विमुत्तमिति जाणं होति। 'खीणा जाति, 
बुसितं ब्रह्मचरियं, कतं करणीयं, नापरं इत्थत्ताया'ति पजानाति। 


“अयं वुच्चति, भिक्खवे, भिक्खु नेवाचिनाति न अपचिनाति, अपचिनित्वा ठितो नेव पजहति न उपादियति, 
पजहित्वा ठितो नेव विसिनेति न उस्सिनेति, बिसिनेत्वा ठितो नेव विधूपेति न सन्धूपेति । विधूपेत्वा ठितो किञ्च 
नेबाचिनाति न अपचिनाति? अपचिनित्वा ठितो रूपं नेबाचिनाति न अपचिनाति; अपचिनित्वा ठितो वेदनं... सञ्जं... 

सङ्कारे... विञ्ञाणं नेवाचनाति न अपचिनाति। अपचिनित्वा ठितो किञ्च नेव पजहति न उपादियति? पजहित्वा ठितो 
रूपं नेव पजहति न उपादियति; पजहित्वा ठितो वेदनं... सञ्जं... सङ्कारे... विञ्जाणं नेव पजहति न उपादियति। पजहित्वा 
ठितो किञ्च नेव बिसिनेति न उस्सिनेति? विसिनेत्वा ठितो रूपं नेव बिसिनेति न उस्सिनेति; बिसिनेत्वा ठितो वेदनं... 
सञ्जं... सङ्कारे... विञ्ञाणं नेव विसिनेति न उस्सिनेति। विसिनेत्वा ठितो किञ्च नेव विधूपेति न सन्धूपेति? विधूपेत्वा ठितो 
रूपं नेव विधूपेति न सन्धूपेति; विधूपेत्वा ठितो वेदनं... सञ्च... सङ्कारे... विञ्ञाणं नेव विधूपेति न सन्धूपेति। विधूपेत्वा 
ठितो एवंविमुत्तचित्तं खो, भिकखवे, भिकखुं सइन्दा देवा सब्रह्मका सपजापतिका आरकाव नमस्सन्ति - 


“नमो ते पुरिसाजञ्ञ, नमो ते पुरिसुत्तम। 
यस्स ते नाभिजानाम, यम्पि निस्साय झायसी 'ति॥ सत्तमं । 


८. पिण्डोल्यसुत्तं 


८०. एकं समयं भगवा सक्केसु विहरति कपिलवत्थुस्मिं निग्रोधारामे। अथ खो भगवा किस्मिञ्चिदेव पकरणे 
भिक्खुसङ्गं पणामेत्वा पुब्बण्हसमयं निवासेत्वा पत्तचीवरमादाय कपिलवत्थुं पिण्डाय पाविसि । कपिलवत्थुस्मिं पिण्डाय 
चरित्वा पच्छाभत्तं पिण्डपातपटिक्कन्तो येन महावनं तेनुपसङ्कमि दिवाविहाराय। महावनं अज्झोगाहेत्वा बेलुवलड्टिकाय 
मूले दिवाविहारं निसीदि । 


अथ खो भगवतो रहोगतस्स पटिसल्लीनस्स एवं चेतसो परिवितक्को उदपादि - “मया खो भिकखुसङ्घो पबाळहो। 
सन्तेत्थ भिक्खू नवा अचिरपब्बजिता अधुनागता इमं धम्मविनयं। तेसं ममं अपस्सन्तानं सिया अञ्ञथत्तं सिया 
विपरिणामो । सेय्यथापि नाम वच्छस्स तरुणस्स मातरं अपस्सन्तस्स सिया अञ्ञथत्तं सिया विपरिणामो, एवमेव सन्तेत्थ 
भिक्खू नवा अचिरपब्बजिता अधुनागता इमं धम्मविनयं तेसं ममं अपस्सन्तानं सिया अञ्ञथत्तं सिया विपरिणामो । 
सेय्यथापि नाम बीजानं तरुणानं उदकं अलभन्तानं सिया अञ्ञथत्तं सिया विपरिणामो, एवमेव सन्तेत्थ...पे०... तेसं ममं 
अलभन्तानं दस्सनाय सिया अञ्ञथत्तं सिया विपरिणामो । यंनूनाहं यथेव मया पुब्बे भिक्खुसङ्घो अनुग्गहितो, एवमेव 
एतरहि अनुग्गण्हेय्यं भिक्खुसङ्घ न्ति। 


अथ खो ब्रह्मा सहम्पति भगवतो चेतसा चेतोपरिवितक्कमञ्ञाय - सेय्यथापि नाम बलवा पुरिसो समिञ्जितं 
[सम्मिञ्जितं (सी० स्या० कं० पी०)] वा बाहं पसारेय्य पसारितं वा बाहं समिञ्जेय्य एवमेव - ब्रह्मलोके अन्तरहितो 
भगवतो पुरतो पातुरहोसि। अथ खो ब्रह्मा सहम्पति एकंसं उत्तरासङ्गं करित्वा येन भगवा तेनञ्जलिं पणामेत्वा भगवन्तं 
एतदवोच - “एवमेतं, भगवा; एवमेतं, सुगत! भगवतो, भन्ते, भिक्खुसङ्घो पबाळहो । सन्तेत्थ भिक्खू नवा 
अचिरपब्बजिता अधुनागता इमं धम्मविनयं । तेसं भगवन्तं अपस्सन्तानं सिया अञ्ञथत्तं सिया विपरिणामो । सेय्यथापि 
नाम वच्छस्स तरुणस्स मातरं अपस्सन्तस्स सिया अञ्जथत्तं सिया विपरिणामो, एवमेव सन्तेत्थ भिक्खू नवा 
अचिरपब्बजिता अधुनागता इमं धम्मविनयं तेसं भगवन्तं अपस्सन्तानं सिया अञ्ञथत्तं सिया विपरिणामो | सेय्यथापि नाम 
बीजानं तरुणानं उदकं अलभन्तानं सिया अञ्ञथत्तं सिया विपरिणामो, एवमेव सन्तेत्थ भिक्खू नवा अचिरपब्बजिता 
अधुनागता इमं धम्मविनयं, तेसं भगवन्तं अलभन्तानं दस्सनाय सिया अञ्जथत्तं सिया विपरिणामो । अभिनन्दतु, भन्ते, 
भगवा भिक्खुसङ्ग; अभिवदतु, भन्ते, भगवा भिक्खुसङ्घं । यथेव भगवता पुब्बे भिक्खुसङ्घो अनुग्गहितो, एवमेव एतरहि 
अनुग्गण्हातु भिक्खुसङ्घ न्ति। 

अधिवासेसि भगवा तुण्हीभावेन। अथ खो ब्रह्मा सहम्पति भगवतो अधिवासनं विदित्वा भगवन्तं अभिवादेत्वा 
पदक्खिणं कत्वा तत्थेवन्तरधायि । 


अथ खो भगवा सायन्हसमयं पटिसल्लाना बुट्टितो येन निग्रोधारामो तेनुपसङ्कमि; उपसङ्कमित्वा पञ्जत्ते आसने 
निसीदि। निसज्ज खो भगवा तथारूपं इद्धाभिसङ्कारं अभिसङ्कासि [अभिसङ्घारेसि (स्या० कं०), अभिसङ्घायि (पी०), 
अभिसङ्करोति (क०)] यथा ते भिक्खू (एकद्वीहिकाय सारज्जमानरूपा येनाहं [येन भगवा (?)] तेनुपसङ्कमेय्युं । तेपि 
भिक्खू ) [( ) सी० स्या० कं० पोत्थकेसु नत्थि] एकद्वीहिकाय सारज्जमानरूपा येन भगवा तेनुपसङ्कमिंसु; उपसङ्कमित्वा 
भगवन्तं अभिवादेत्वा एकमन्तं निसीदिंसु । एकमन्तं निसिन्ने खो ते भिक्खू भगवा एतदवोच - 


“अन्तमिदं, भिक्खवे, जीविकानं यदिदं पिण्डोल्यं। अभिसापोयं, भिकखवे, लोकस्मिं पिण्डोलो विचरसि पत्तपाणीति। 
तञ्च खो एतं, भिकखवे, कुलपृत्ता उपेन्ति अत्थवसिका, अत्थवसं पटिच्च; नेव राजाभिनीता, न चोराभिनीता, न इणट्टा, न 
भयट्टा, न आजीविकापकता; अपि च खो ओतिण्णाम्ह जातिया जराय मरणेन सोकेहि परिदेवेहि दुक्खेहि दोमनस्सेहि 
उपायासेहि दुक्खोतिण्णा दुक्खपरेता अप्पेव नाम इमस्स केवलस्स दुक्खक्खन्धस्स अन्तकिरिया पञ्ञायेथाति। 


“एवं पब्बजितो चायं, भिक्खवे, कुलपुत्तो। सो च होति अभिज्झालु कामेसु तिब्बसारागो ब्यापन्नचित्तो 
पदुडुमनसङ्कप्पो मुटुस्सति असम्पजानो असमाहितो विब्भन्तचित्तो पाकतिन्द्रियो । सेय्यथापि, भिक्खवे, छवालातं 
उभतोपदित्तं मज्झे गूथगतं, नेव गामे कट्टुत्थं फरति, नारञ्जे कट्ठ॒त्थं फरति। तथूपमाहं, भिक्खवे, इमं पुग्गलं वदामि 
गिहिभोगा च परिहीनो, सामञ्ञत्थञ्च न परिपूरेति । 


“तयोमे, भिक्खवे, अकुसलवितक्का - कामवितक्को, ब्यापादवितक्को, विहिंसावितक्को। इमे च भिक्खवे, तयो 
अकुसलवितक्का क्व अपरिसेसा निरुज्झन्ति? चतूसु वा सतिपड्टानेसु सुप्पतिद्टितचित्तस्स विहरतो अनिमित्तं वा समाधि 
भावयतो। यावञ्चिदं, भिक्खवे, अलमेव अनिमित्तो समाधि भावेतुं । अनिमित्तो, भिक्खवे, समाधि भावितो बहुलीकतो 
महण्फलो होति महानिसंसो। 


“द्वेमा, भिक्खवे, दिड्ियो - भवदिद्धि च विभवदिद्ठि च । तत्र खो, भिक्खवे, सुतवा अरियसावको इति 
पटिसञ्चिक्खति -- अत्थि नु खो तं किञ्चि लोकस्मिं यमहं उपादियमानो न वज्जवा अस्सः न्ति? सो एवं पजानाति - 
“नत्थि नु खो तं किञ्चि लोकस्मिं यमहं उपादियमानो न वज्जवा अस्सं । अहञ्हि रूपञ्ञेव उपादियमानो उपादियेय्यं 
वेदनञ्ञेव... सञ्जञ्जेव... सङ्घारेयेव विज्ञाणज्जेव उपादियमानो उपादियेय्यं । तस्स मे अस्स [अयं (क०)] उपादानपच्चया 
भवो; भवपच्चया जाति; जातिपच्चया जरामरणं सोकपरिदेवदुक्खदोमनस्सुपायासा सम्भवेय्युं। एवमेतस्स केवलस्स 
दुक्खक्खन्धस्स समुदयो अस्सा'"ति। 


“तं कि मञ्जथ, भिक्खवे, रूपं निच्चं वा अनिच्चं वा“ ति? “अनिच्चं, भन्ते” । “यं पनानिच्चं दुक्खं वा तं सुखं 
वाति? “दुक्खं, भन्ते । “यं पनानिच्चं दुक्खं विपरिणामधम्मं कल्लं नु तं समनुपस्सितुं - 'एतं मम, एसोहमस्मि, एसो मे 


इत्थत्तायाति पजानाती”ति। अड्टमं । 


९. पालिलेस्यसुत्तं 

८१. एकं समयं भगवा कोसम्बियं विहरति घोसितारामे । अथ खो भगवा पुब्बण्हसमयं निवासेत्वा पत्तचीवरमादाय 
कोसम्बिं पिण्डाय पाविसि । कोसम्बियं पिण्डाय चरित्वा पच्छाभत्तं पिण्डपातपटिक्कन्तो सामं सेनासनं संसामेत्वा 
पत्तचीवरमादाय अनामन्तेत्वा उपट्ठाके अनपलोकेत्वा भिक्खुसङ्घ एको अदुतियो चारिकं पक्कामि। 


अथ खो अञ्जतरो भिक्खु अचिरपक्कन्तस्स भगवतो येनायस्मा आनन्दो तेनुपसङ्कमि; उपसङ्कमित्वा आयस्मन्तं 
आनन्दं एतदवोच -- “एसावुसो, आनन्द, भगवा सामं सेनासनं संसामेत्वा पत्तचीवरमादाय अनामन्तेत्वा उपट्टाके 
अनपलोकेत्वा भिकखुसङ्घं एको अदुतियो चारिकं पक्कन्तोति। “यस्मिं, आवुसो, समये भगवा सामं सेनासनं संसामेत्वा 
पत्तचीवरमादाय अनामन्तेत्वा उपट्ठाके अनपलोकेत्वा भिक्खुसङ्घ एको अदुतियो चारिकं पक्कमति, एकोव भगवा तस्मि 
समये विहरितुकामो होति; न भगवा तस्मिं समये केनचि अनुबन्धितब्बो होती 'ति। 


अथ खो भगवा अनुपुब्बेन चारिकं चरमानो येन पालिलेय्यकं [पारिलेय्यकं (सी० पी०)] तदवसरि। तत्र सुदं भगवा 
पालिलेय्यके विहरति भइसालमूले। अथ खो सम्बहुला भिक्खू येनायस्मा आनन्दो तेनुपसङ्कमिंसु; उपसङ्कमित्वा 
आयस्मता आनन्देन सद्भि सम्मोदिंसु। सम्मोदनीयं कथं सारणीयं वीतिसारेत्वा एकमन्तं निसीदिंसु। एकमन्तं निसिन्ना खो 
ते भिक्खू आयस्मन्तं आनन्दं एतदवोचुं - “चिरस्सुता खो नो, आवुसो आनन्द, भगवतो सम्मुखा धम्मी कथा; इच्छाम 
मयं, आवुसो आनन्द, भगवतो सम्मुखा धम्मिं कथं सोतु''न्ति। 


अथ खो आयस्मा आनन्दो तेहि भिक्खूहि सद्धि येन पालिलेय्यकं भद्दसालमूलं येन भगवा तेनुपसङ्कमि; उपसङ्कमित्वा 
भगवन्तं अभिवादेत्वा एकमन्तं निसीदि। एकमन्तं निसिन्ने खो ते भिक्खू भगवा धम्मिया कथाय सन्दस्सेसि समादपेसि 
समुत्तेजेसि सम्पहंसेसि तेन खो पन समयेन अञ्ञतरस्स भिक्खुनो एवं चेतसो परिवितक्को उदपादि - कथं नु खो 
जानतो कथं पस्सतो अनन्तरा आसवानं खयो होतीति? अथ खो भगवा तस्स भिक्खुनो चेतसा चेतोपरिवितक्कमञ्ञाय 
भिक्खू आमन्तेसि - “विचयसो देसितो, भिक्खवे, मया धम्मो; विचयसो देसिता चत्तारो सतिपड्टाना; विचयसो देसिता 
चत्तारो सम्मप्पधाना; विचयसो देसिता चत्तारो इद्भिपादा; विचयसो देसितानि पञ्चिन्द्रियानि; विचयसो देसितानि पञ्च 
बलानि; विचयसो देसिता सत्तबोज्झङ्गा; विचयसो देसितो अरियो अद्टङ्गिको मग्गो। एवं विचयसो देसितो, भिकखवे, मया 
धम्मो। एवं विचयसो देसिते खो, भिक्खवे, मया धम्मे अथ च पनिधेकच्चस्स भिक्खुनो एवं चेतसो परिवितक्को उदपादि 
-- 'कथं नु खो जानतो कथं पस्सतो अनन्तरा आसवानं खयो होतीति? 


“कथज्च, भिक्खवे, जानतो कथं पस्सतो अनन्तरा आसवानं खयो होति? इध भिकखवे, अस्सुतवा पुथुज्जनो 
अरियानं अदस्सावी अरियधम्मस्स अकोविदो अरियधम्मे अविनीतो, सप्पुरिसानं अदस्सावी सप्पुरिसधम्मस्स अकोविदो 
सप्पुरिसधम्मे अविनीतो रूपं अत्ततो समनुपस्सति। या खो पन सा, भिक्खवे, समनुपस्सना सङ्घारो सो। सो पन सङ्घारो 
किनिदानो किंसमुदयो किंजातिको किंपभवो? अविज्जासम्फस्सजेन, भिक्खवे, वेदयितेन फुड्ुस्स अस्सुतवतो पुथुज्जनस्स 
उप्पन्ना तण्हा; ततोजो सो सङ्घारो। इति खो, भिक्खवे, सोपि सङ्घारो अनिच्चो सङ्घातो पटिच्चसमुप्पन्नो। सापि तण्हा 
अनिच्चा सङ्घता पटिच्चसमुप्पन्ना। सापि वेदना अनिच्चा सङ्घता पटिच्चसमुप्पन्ना। सोपि फस्सो अनिच्चो सङ्घतो 
पटिच्चसमुप्पन्नो। सापि अविज्जा अनिच्चा सङ्घता पटिच्चसमुप्पन्ना । एवम्पि खो, भिक्खवे, जानतो एवं पस्सतो अनन्तरा 
आसवानं खयो होति। 


“न हेव खो रूपं अत्ततो समनुपस्सति; अपि च खो रूपवन्तं अत्तानं समनुपस्सति। या खो पन सा, भिक्खवे, 
समनुपस्सना सङ्घारो सो। सो पन सङ्घारो किनिदानो किसमुदयो किंजातिको किंपभवो? अविज्जासम्फस्सजेन, भिक्खवे, 

वेदयितेन फुट्टस्स अस्सुतवतो पुथुज्जनस्स उप्पन्ना तण्हा; ततोजो सो सङ्घारो। इति खो, भिक्खवे, सोपि सङ्घारो 
अनिच्चो सङ्घतो पटिच्चसमुप्पन्नो। सापि तण्हा... सापि वेदना... सोपि फस्सो... सापि अविज्जा अनिच्चा सङ्घता 
पटिच्चसमुप्पन्ना। एवम्पि खो, भिक्खवे, जानतो एवं पस्सतो अनन्तरा आसवानं खयो होति। 


“न हेव खो रूपं अत्ततो समनुपस्सति, न रूपवन्तं अत्तानं समनुपस्सति; अपि च खो अत्तनि रूपं समनुपस्सति। या 
खो पन सा, भिक्खवे, समनुपस्सना सङ्घारो सो। सो पन सङ्कारो किनिदानो किंसमुदयो किंजातिको किपभवो? 
अविज्जासम्फस्सजेन, भिक्खवे, वेदयितेन फुटुस्स अस्सुतवतो पुथुज्जनस्स उप्पन्ना तण्हा; ततोजो सो सङ्घारो। इति खो, 
भिक्खवे, सोपि सङ्घारो अनिच्चो सङ्घतो पटिच्चसमुप्पन्नो। सापि तण्हा... सापि वेदना... सोपि फस्सो... सापि अविज्जा 
अनिच्चा सङ्घता पटिच्चसमुप्पन्ना। एवम्पि खो, भिक्खवे, जानतो एवं पस्सतो अनन्तरा आसवानं खयो होति | 


“न हेव खो रूपं अत्ततो समनुपस्सति, न रूपवन्तं अत्तानं समनुपस्सति, न अत्तनि रूपं समनुपस्सति; अपि च खो 
रूपस्मिं अत्तानं समनुपस्सति। या खो पन सा, भिकखवे, समनुपस्सना सङ्घारो सो। सो पन सङ्घारो किनिदानो किंसमुदयो 
किंजातिको किंपभवो? अविज्जासम्फस्सजेन, भिकखवे, वेदयिते फुट्टुस्स अस्सुतवतो पुथुज्जनस्स उप्पन्ना तण्हा; ततोजो 
सो सङ्घारो। इति खो, भिक्खवे, सोपि सङ्घारो अनिच्चो सङ्घतो पटिच्चसमुप्पन्नो । सापि तण्हा ... सापि वेदना... सोपि 


“न हेव खो रूपं अत्ततो समनुपस्सति, न रूपवन्तं अत्तानं, न अत्तनि रूपं, न रूपस्मिं अत्तानं समनुपस्सति; अपि च 
खो वेदनं अत्ततो समनुपस्सति, अपि च खो वेदनावन्तं अत्तानं समनुपस्सति, अपि च खो अत्तनि वेदनं समनुपस्सति, अपि 
च खो वेदनाय अत्तानं समनुपस्सति; अपि च खो सञ्जं... अपि च खो सङ्कारे अत्ततो समनुपस्सति, अपि च खो सङ्घारवन्तं 
अत्तानं समनुपस्सति, अपि च खो अत्तनि सङ्कारे समनुपस्सति, अपि च खो सङ्घारेसु अत्तानं समनुपस्सति; अपि च खो 
विञ्जाणं अत्ततो समनुपस्सति, अपि च खो विञ्ञाणवन्तं अत्तानं, अपि च खो अत्तनि विञ्ञाणं, अपि च खो विञ्जाणस्मि 


अविज्जासम्फस्सजेन, भिक्खवे, वेदयिते फुट्टस्स अस्सुतवतो पुथुज्जनस्स उप्पन्ना तण्हा; ततोजो सो सङ्घारो। इति खो, 
भिक्खवे, सोपि सङ्घारो अनिच्चो सङ्घतो पटिच्चसमुप्पन्नो। सापि तण्हा... सापि वेदना... सोपि फस्सो ... सापि अविज्जा 
अनिच्चा सङ्घता पटिच्चसमुप्पन्ना। एवं खो, भिक्खवे, जानतो एवं पस्सतो अनन्तरा आसवानं खयो होति। 


“न हेव खो रूपं अत्ततो समनुपस्सति, न वेदनं अत्ततो समनुपस्सति, न सञ्जं... न सङ्कारे... न विञ्ञाणं अत्ततो 
समनुपस्सति; अपि च खो एवंदिट्टि होति - “सो अत्ता सो लोको, सो पेच्च भविस्सामि निच्चो धुवो सस्सतो 


भिक्खवे, जानतो एवं पस्सतो अनन्तरा आसवानं खयो होति। 


“न हेव खो रूपं अत्ततो समनुपस्सति, न वेदनं ... न सञ्जं... न सङ्घारे... न विञ्ञाणं अत्ततो समनुपस्सति; नापि 
एवंदिड्टि होति - “सो अत्ता सो लोको, सो पेच्च भविस्सामि निच्चो धुवो सस्सतो अविपरिणामधम्मो'ति। अपि च खो 
एवंदिट्टि होति - “नो चस्सं नो च मे सिया नाभविस्सं न मे भविस्सती'ति। या खो पन सा, भिक्खवे, उच्छेददिट्टि सङ्घारो 
सो। सो पन सङ्घारो किनिदानो किसमुदयो किंजातिको किंपभवो? अविज्जासम्फस्सजेन, भिक्खवे, वेदयितेन फुट्टस्स 
अस्सुतवतो पुथुज्जनस्स उप्पन्ना तण्हा; ततोजो सो सङ्घारो। इति खो, भिक्खवे, सोपि सङ्घारो अनिच्चो...पे०... एवम्पि खो, 
भिक्खवे, जानतो एवं पस्सतो अनन्तरा आसवानं खयो होति। 

विज्ञाणस्मिं अत्ततो समनुपस्सति, नापि एवंदिट्टि होति - “सो अत्ता सो लोको, सो पेच्च भविस्सामि निच्चो धुवो सस्सतो 
अविपरिणामधम्मो'ति; नापि एवंदिठ्ठि होति - “नो चस्सं नो च मे सिया नाभविस्सं न मे भविस्सती'ति; अपि च खो कड्डी 
होति विचिकिच्छी अनिङ्टङ्गतो सद्भम्मे। या खो पन सा, भिक्खवे, कङ्किता विचिकिच्छिता अनिद्टङ्गतता सद्धम्मे सङ्घारो 
सो। सो पन सङ्घारो किनिदानो किंसमुदयो किंजातिको किपभवो? अविज्जासम्फस्सजेन, भिक्खवे, वेदयितेन फुट्टस्स 
अस्सुतवतो पुथुज्जनस्स उप्पन्ना तण्हा; ततोजो सो सङ्घारो। इति खो, भिकखवे, सोपि सङ्घारो अनिच्चो सङ्घतो 
पटिच्चसमुप्पन्नो । सापि तण्हा अनिच्चा सङ्घता पटिच्चसमुप्पन्ना। सापि वेदना अनिच्चा सङ्घता पटिच्चसमुप्पन्ना । सोपि 
फस्सो अनिच्चो सङ्घतो पटिच्चसमुप्पन्नो। सापि अविज्जा अनिच्चा सङ्घता पटिच्चसमुप्पन्ना । एवं खो, भिक्खवे, जानतो 
एवं पस्सतो अनन्तरा आसवानं खयो होती”ति। नवमं । 


१०. पुण्णमसुत्त 


८२. एकं समयं भगवा सावत्थियं विहरति पुब्बारामे मिगारमातुपासादे महता भिक्खुसङ्घेन सद्भि । तेन खो पन समयेन 
भगवा तदहुपोसथे पन्नरसे पुण्णाय पुण्णमाय रत्तिया भिक्खुसङ्घपरिवुतो अज्झोकासे निसिन्नो होति। 


अथ खो अञ्जतरो भिक्खु उट्ठायासना एकंसं उत्तरासङ्ग करित्वा येन भगवा तेनञ्जलि पणामेत्वा भगवन्तं एतदवोच 
= “पुच्छेय्याहं, भन्ते, भगवन्तं किञ्चिदेव [कञ्चिदेव (?)] देसं, सचे मे भगवा ओकासं करोति पञ्हस्स 
वेय्याकरणाया”ति? “तेन हि त्वं, भिक्खु, सके आसने निसीदित्वा पुच्छ यदाकङ्कसी”ति। “एवं, भन्ते*ति खो सो भिक्खु 
भगवतो पटिस्सुत्वा सके आसने निसीदित्वा भगवन्तं एतदवोच - “इमे नु खो, भन्ते, पञ्चुपादानक्खन्धा, सेय्यथिदं - 
रूपुपादानक्खन्धो, वेदनुपादानक्खन्धो, सञ्जुपादानक्खन्धो, सङ्घारुपादानक्खन्धो, विञ्ञाणुपादानक्खन्धो”ति। 


“साधु, भन्ते "ति खो सो भिक्खु भगवतो भासितं अभिनन्दित्वा अनुमोदित्वा भगवन्तं उत्तरिं पञ्हं अपुच्छि - 


“इमे खो पन, भन्ते, पञ्चुपादानक्खन्धा किंमूलका "ति? “इमे खो, भिक्खु, पञ्चुपादानक्खन्धा छन्दमूलका “ति... 
पे०... तञ्ञेब नु खो, भन्ते, उपादानं ते पञ्चुपादानक्खन्धा उदाहु अञ्ञत्र पञ्चहि उपादानकखन्धेहि उपादानन्ति? “न खो, 
भिक्खु, तञ्ञेव उपादानं ते पञ्चुपादानक्खन्धा नापि अञ्ञत्र पञ्चहि उपादानक्खन्धेहि उपादानं, अपि च यो तत्थ छन्दरागो 
तं तत्थ उपादान'न्ति। “साधु, भन्ते"ति खो सो भिक्खु...पे०... उत्तरिं पञ्हं अपुच्छि - 


“सिया पन, भन्ते, पञ्चुपादानकखन्धेसु छन्दरागवेमत्तता”ति? “सिया, भिक्खू”ति भगवा अवोच - “इध, भिक्खु, 
एकच्चस्स एवं होति - एवंरूपो सियं अनागतमद्धानं, एवंवेदनो सियं अनागतमद्धानं, एवंसञ्जो सियं अनागतमद्धानं, 
एवंसङ्घारो सियं अनागतमद्धानं, एवंविञ्ञाणो सियं अनागतमद्धान'न्ति। एवं खो, भिक्खु, सिया पञ्चुपादानक्खन्धेसु 


““कित्तावता नु खो, भन्ते, खन्धानं खन्धाधिवचन"'न्ति? “यं किञ्चि, भिक्खु, रूपं अतीतानागतपच्चुप्पन्नं अज्झत्तं वा 
बहिद्धा वा ओळारिकं वा सुखुमं वा हीनं वा पणीतं वा यं दूरे सन्तिके वा, अयं वुच्चति रूपकखन्धो। या काचि वेदना... या 
काचि सञ्ञा ... ये केचि सङ्घारा... यं किञ्चि विज्ञाणं अतीतानागतपच्चुप्पन्नं अज्झत्त वा बहिद्धा वा ओळारिकं वा सुखुमं 

वा हीनं वा पणीतं वा यं दूरे सन्तिके वा, अयं वुच्चति विञ्जाणक्खन्धो । एत्तावता खो, भिक्खु, खन्धानं 
खन्धाधिवचन''न्ति। “साधु, भन्ते”ति खो सो भिक्खु...पे०... अपुच्छि - 


“को नु खो, भन्ते, हेतु को पच्चयो रूपक्खन्धस्स पञ्ञापनाय; को हेतु को पच्चयो वेदनाक्खन्धस्स पञ्ञापनाय; को 
हेतु को पच्चयो सञ्जाक्खन्धस्स पञ्ञापनाय; को हेतु को पच्चयो सङ्घारक्खन्धस्स पञ्ञापनाय; को हेतु को पच्चयो 
विञ्जाणक्खन्धस्स पञ्जापनाया "ति? “चत्तारो खो, भिक्खु, महाभूता हेतु, चत्तारो महाभूता पच्चयो रूपक्खन्धस्स 
पञ्ञापनाय | फस्सो हेतु फस्सो पच्चयो वेदनाक्खन्धस्स पञ्ञापनाय | फस्सो हेतु फस्सो पच्चयो सञ्जाक्खन्धस्स 
पञ्जापनाय। फस्सो हेतु, फस्सो पच्चयो सङ्घारक्खन्धस्स पञ्जापनाय। नामरूपं हेतु, नामरूपं पच्चयो विञ्जाणक्खन्धस्स 
पञ्जापनाया”ति। “साधु, भन्ते "ति खो सो भिकखु...पे०... अपुच्छि - 


“कथं नु खो, भन्ते, सक्कायदिट्टि होतीति? “इध, भिक्खु, अस्सुतवा पुथुज्जनो अरियानं अदस्सावी अरियधम्मस्स 
अकोविदो अरियधम्मे अविनीतो, सप्पुरिसानं अदस्सावी सप्पुरिसधम्मस्स अकोविदो सप्पुरिसधम्मे अविनीतो रूपं अत्ततो 
समनुपस्सति, रूपवन्तं वा अत्तानं; अत्तनि वा रूपं, रूपस्मिं वा अत्तानं; वेदनं... सञ्जं... सङ्कारे... विज्ञाणं... अत्ततो 
समनुपस्सति, विञ्ञाणवन्तं वा अत्तानं; अत्तनि वा विज्ञाणं, विञ्ञाणस्मिं वा अत्तानं। एवं खो, भिक्खु, सक्कायदिट्टि 
होती 'ति। “साधु, भन्ते "ति खो सो भिकखु...पे०... अपुच्छि - 


“कथं पन, भन्ते, सक्कायदिट्टि न होतीति? “इध, भिक्खु, सुतवा अरियसावको अरियानं दस्सावी अरियधम्मस्स 
कोविदो अरियधम्मे सुविनीतो, सप्पुरिसानं दस्सावी सप्पुरिसधम्मस्स कोविदो सप्पुरिसधम्मे सुविनीतो न रूपं अत्ततो 
समनुपस्सति, न रूपवन्तं वा अत्तानं; न अत्तनि वा रूपं, न रूपस्मिं वा अत्तानं; न वेदनं... न सञ्जं... न सङ्कारे... न विज्ञाणं 
अत्ततो समनुपस्सति, न विञ्जाणवन्तं वा अत्तानं; न अत्तनि वा विञ्ञाणं, न विञ्ञाणस्मि वा अत्तानं। एवं खो, भिक्खु, 
सक्कायदिट्टि न होती”ति। “साधु, भन्ते "ति खो सो भिकखु...पे०... अपुच्छि - 


“को नु खो, भन्ते, रूपस्स अस्सादो, को आदीनवो, कि निस्सरणं; को वेदनाय... को सञ्ञाय... को सङ्घारानं... को 
विञ्जाणस्स अस्सादो, को आदीनवो, कि निस्सरण'न्ति? “यं खो, भिक्खु, रूपं पटिच्च उप्पज्जति सुखं सोमनस्सं - अयं 
रूपस्स अस्सादो। यं रूपं अनिच्चं दुक्खं विपरिणामधम्मं - अयं रूपस्स आदीनवो। यो रूपस्मिं छन्दरागविनयो 
छन्दरागप्पहानं - इदं रूपस्स निस्सरणं। यं वेदनं पटिच्च... यं सञ्ञं पटिच्च... ये सङ्कारे पटिच्च... यं विञ्जाणं पटिच्च 
उप्पज्जति सुखं सोमनस्सं - अयं विञ्ञाणस्स अस्सादो। यं विञ्ञाणं अनिच्चं दुक्खं विपरिणामधम्मं - अयं विञ्ञाणस्स 
आदीनवो। यो विञ्जाणस्मिं छन्दरागविनयो छन्दरागप्पहानं ~ इदं विञ्जाणस्स निस्सरण”न्ति। “साधु, भन्ते”ति खो सो 
भिक्खु भगवतो भासितं अभिनन्दित्वा अनुमोदित्वा भगवन्तं उत्तरिं पञ्हं अपुच्छि - 


“कथं नु खो, भन्ते, जानतो, कथं पस्सतो इमस्मिञ्च सविञ्ञाणके काये बहिद्धा च सब्बनिमित्तेसु 
अहङ्कारममङ्कारमानानुसया न होन्ती "ति? “यं किञ्चि, भिक्खु, रूपं अतीतानागतपच्चुप्पन्नं अज्झत्तं वा बहिद्धा वा 
ओळारिकं वा सुखुमं वा हीनं वा पणीतं वा यं दूरे सन्तिके वा, सब्बं रूपं - “नेतं मम, नेसोहमस्मि, न मेसो अत्ता'ति 
एवमेतं यथाभूतं सम्मप्पञ्जाय पस्सति। या काचि वेदना... या काचि सञ्जा... ये केचि सङ्घारा... यं किञ्चि विञ्ञाणं 
अतीतानागतपच्चुप्पन्नं अज्झत्त वा बहिद्धा वा ओळारिकं वा सुखुमं वा हीनं वा पणीतं वा यं दुरे सन्तिके वा, सब्बं 
विज्ञाणं - 'नेतं मम, नेसोहमस्मि, न मेसो अत्ता ति एवमेतं यथाभूतं सम्मप्पञ्ञाय पस्सति। एवं खो, भिक्खु, जानतो एवं 
पस्सतो इमस्मिञ्च सविञ्ञाणके काये बहिद्भा च सब्बनिमित्तेसु अहङ्कारममङ्कारमानानुसया न होन्ती"ति। 

तेन खो पन समयेन अञ्जतरस्स भिक्खुनो एवं चेतसो परिवितक्को उदपादि - “इति किर भो रूपं अनत्ता, वेदना... 
सञ्ञा... सङ्घारा... विञ्ञाणं अनत्ता; अनत्तकतानि कम्मानि कथमत्तानं [कतमत्तानं (पी०), कम्मत्तानं (स्या कं० क०)] 
फुसिस्सन्तीति। अथ खो भगवा तस्स भिकखुनो चेतसा चेतो परिवितक्कमञ्ञाय भिक्खू आमन्तेसि - 


“ठानं खो पनेतं, भिक्खवे, विज्जति यं इधेकच्चो मोघपुरिसो अविद्वा अविज्जागतो तण्हाधिपतेय्येन चेतसा 
सत्थुसासनं अतिधावितब्बं मञ्ञेय्य। इति किर, भो, रूपं अनत्ता, वेदना... सञ्जा... सङ्कारा... विञ्ञाणं अनत्ता। 
अनत्तकतानि कम्मानि कथमत्तानं फुसिस्सन्तीति? पटिपुच्छाविनीता खो मे तुम्हे, भिक्खवे, तत्र तत्र तेसु तेसु धम्मेसु। 


“तं कि मज्जथ, भिक्खवे, रूपं निच्चं वा अनिच्चं वाति? “अनिच्चं, भन्ते” । “वेदना... सञ्ञा... सङ्कारा... विञ्ञाणं 
निच्चं वा अनिच्चं वाति? “अनिच्चं, भन्ते” । “यं पनानिच्चं दुक्खं वा तं सुखं वाति? “दुक्खं, भन्ते” । “यं पनानिच्चं 
दुक्खं वरिपरिणामधम्मं, कल्लं नु तं समनुपस्सितुं - 'एतं मम, एसोहमस्मि, एसो मे अत्ता'”ति? “नो हेतं, भन्ते” । 
तस्मातिह...पे०... एवं पस्सं...पे०... नापरं इत्थत्तायाति पजानाती 'ति। 


“दवे खन्धा तञ्जेव सियं, अधिवचनञ्च हेतुना । 
सक्कायेन दुवे वुत्ता, अस्सादविञ्ञाणकेन च। 
एते दसविधा वृत्ता, होति भिक्खु पुच्छाया"ति॥ दसमं । 


खज्जनीयवग्गो अद्ठुमो। 
तस्सुद्दानं - 


अस्सादो द्वे समुदया, अरहन्तेहि आपरे द्वे | 
सीहो खज्जनी पिण्डोल्यं, पालिलेय्येन पुण्णमाति॥ 


९. थेरवग्गो 
९. आनन्दसुत्त 


८३. सावत्थिनिदानं । तत्र खो आयस्मा आनन्दो भिक्खू आमन्तेसि - “आवुसो, भिक्खवे'ति। “आवुसो"ति खो ते 
भिक्खू आयस्मतो आनन्दस्स पच्चस्सोसुं। आयस्मा आनन्दो एतदवोच - 


“पुण्णो नाम, आवुसो, आयस्मा मन्ताणिपुत्तो [मन्तानिपुत्तो (क० सी० स्या० कं० पी० क०)] अम्हाकं नवकानं सतं 
बहूपकारो होति। सो अम्हे इमिना ओवादेन ओवदति - 'उपादाय, आवुसो आनन्द, अस्मीति होति, नो अनुपादाय। 
किञ्च उपादाय अस्मीति होति, नो अनुपादाय? रूपं उपादाय अस्मीति होति, नो अनुपादाय। वेदनं... सञ्जं... सङ्कारे... 
विज्ञाणं उपादाय अस्मीति होति, नो अनुपादाय'”। 


“सेय्यथापि, आवुसो आनन्द, इत्थी वा पुरिसो वा दहरो युवा मण्डनकजातिको आदासे वा परिसुद्भे परियोदाते अच्छे 
वा उदकपत्ते सकं मुखनिमित्तं पच्चवेक्खमानो उपादाय पस्सेय्य, नो अनुपादाय; एवमेव खो, आवुसो आनन्द, रूपं उपादाय 

अस्मीति होति, नो अनुपादाय। वेदनं... सञ्जं... सङ्कारे... विञ्ञाणं उपादाय अस्मीति होति, नो अनुपादाय। 


“तं कि मञ्जसि, आवुसो आनन्द, "रूपं निच्चं वा अनिच्चं वा'”ति? 'अनिच्चं, आवुसो'। वेदना... सञ्जा ... 
सङ्घारा... विञ्ञाणं निच्चं वा अनिच्चं वा'ति? “अनिच्चं, आवुसो' । तस्मातिह...पे०... एवं पस्सं...पे०... नापरं इत्थत्तायाति 
पजानातीति। पुण्णो नाम आवुसो आयस्मा मन्ताणिपुत्तो अम्हाकं नवकानं सतं बहूपकारो होति। सो अम्हे इमिना ओवादेन 
ओवदति। इदञ्च पन मे आयस्मतो पुण्णस्स मन्ताणिपृत्तस्स धम्मदेसनं सुत्वा धम्मो अभिसमितोति । पठमं । 


२. तिस्ससुत्त 


८४. सावत्थिनिदानं । तेन खो पन समयेन आयस्मा तिस्सो भगवतो पितुच्छापृत्तो सम्बहुलानं भिक्खूनं एवमारोचेति 
- अपि मे, आवुसो, मधुरकजातो विय कायो; दिसापि मे न पक्खायन्ति; धम्मापि मं न पटिभन्ति; थिनमिद्धञ्च 
[थीनमिद्भञ्च (सी० स्या० कं० पी०)] मे चित्तं परियादाय तिट्ठति; अनभिरतो च ब्रह्मचरियं चरामि; होति च मे धम्मेसु 
विचिकिच्छा”ति। 


अथ खो सम्बहुला भिक्खू येन भगवा तेनुपसङ्कमिसु; उपसङ्कमित्वा भगवन्तं अभिवादेत्वा एकमन्तं निसीदिंसु । 
एकमन्तं निसिन्ना खो ते भिक्खू भगवन्तं एतदवोचुं - “आयस्मा, भन्ते, तिस्सो भगवतो पितुच्छापृत्तो सम्बहुलानं 
भिक्खूनं एवमारोचेति - “अपि मे, आवुसो, मधुरकजातो विय कायो; दिसापि मे न पक्खायन्ति; धम्मापि मं न पटिभन्ति; 
थिनमिद्धञ्च मे चित्तं परियादाय तिइति; अनभिरतो च ब्रह्मचरियं चरामि; होति च मे धम्मेसु विचिकिच्छा'”ति। 


अथ खो भगवा अञ्ञतरं भिक्खुं आमन्तेसि - “एहि त्वं, भिक्खु, मम वचनेन तिस्सं भिक्खुँ आमन्तेही"ति। “एवं, 
भन्ते "ति खो सो भिक्खु भगवतो पटिस्सुत्वा येनायस्मा तिस्सो तेनुपसङ्कमि; उपसङ्कमित्वा आयस्मन्तं तिस्सं एतदवोच - 
“सत्था तं, आवुसो तिस्स, आमन्तेती”ति। “एवमावुसो”ति खो आयस्मा तिस्सो तस्स भिकखुनो पटिस्सुत्वा येन भगवा 
तेनुपसङ्कमि; उपसङ्कमित्वा भगवन्तं अभिवादेत्वा एकमन्तं निसीदि। एकमन्तं निसिन्नं खो आयस्मन्तं तिस्सं भगवा 
एतदवोच - “सच्चं किर त्वं, तस्स, सम्बहुलानं भिक्खूनं एवमारोचेसि - “अपि मे, आवुसो, मधुरकजातो विय कायो... 
पे०... होति च मे धम्मेसु विचिकिच्छा””ति? “एवं, भन्ते” । “तं कि मञ्जसि, तिस्स, रूपे अविगतरागस्स अविगतच्छन्दस्स 
अविगतपेमस्स अविगतपिपासस्स अविगतपरिळाहस्स अविगततण्हस्स, तस्स रूपस्स विपरिणामञ्जथाभावा उप्पज्जन्ति 
सोकपरिदेवदुक्खदोमनस्सुपायासा "ति? “एवं, भन्ते” । 


“साधु साधु, तिस्स! एवज्हेतं, तिस्स, होति। यथा तं रूपे अविगतरागस्स... वेदनाय... सञ्जाय... सङ्कारेसु 
अविगतरागस्स...पे०... तेसं सङ्घारानं विपरिणामञ्जथाभावा उप्पज्जन्ति सोकपरिदेवदुक्खदोमनस्सुपायासा'ति? “एवं, 
भन्ते” । 


“साधु साधु, तिस्स! एवज्हेतं, तिस्स, होति। यथा तं विञ्ञाणे अविगतरागस्स अविगतच्छन्दस्स अविगतपेमस्स 
अविगतपिपासस्स अविगतपरिळाहस्स अविगततण्हस्स, तस्स विञ्जाणस्स विपरिणामञ्ञथाभावा उप्पज्जन्ति 
सोकपरिदेवदुक्खदोमनस्सुपायासा”ति? “एवं, भन्ते” । 


“साधु साधु, तिस्स! एवज्हेतं, तिस्स, होति। यथा तं विञ्ञाणे अविगतरागस्स। तं कि मञ्ञसि, तिस्स, रूपे 
विगतरागस्स विगतच्छन्दस्स विगतपेमस्स विगतपिपासस्स विगतपरिळाहस्स विगततण्हस्स, तस्स रूपस्स 

विपरिणामञ्ञथाभावा उप्पज्जन्ति सोकपरिदेवदुक्खदोमनस्सुपायासा "ति? “नो हेतं, भन्ते । 


“साधु साधु, तिस्स! एवज्हेतं, तिस्स, होति। यथा तं रूपे विगतरागस्स... वेदनाय... सञ्जाय... सङ्कारेसु 
विगतरागस्स... विञ्ञाणे विगतरागस्स विगतच्छन्दस्स विगतपेमस्स विगतपिपासस्स विगतपरिळाहस्स विगततण्हस्स 
तस्स विञ्जाणस्स विपरिणामञ्जथाभावा उप्पज्जन्ति सोकपरिदेवदुक्खदोमनस्सुपायासा”ति? “नो हेतं, भन्ते” । 


“साधु साधु, तिस्स! एवज्हेतं, तिस्स, होति। यथा तं विञ्ञाणे विगतरागस्स। तं कि मञ्जसि, तिस्स, रूपं निच्चं वा 
अनिच्चं वा"ति? “अनिच्चं, भन्ते” । “वेदना ... सञ्ञा... सङ्घारा... विञ्ञाणं निच्चं वा अनिच्चं वाति? “अनिच्चं, 
भन्ते । तस्मातिह...पे०... एवं पस्सं...पे०... नापरं इत्थत्तायाति पजानाती 'ति। 


““सेय्यथापि, तिस्स, द्वे पुरिसा - एको पुरिसो अमग्गकुसलो, एको पुरिसो मग्गकुसलो। तमेनं सो अमग्गकुसलो 
पुरिसो अमुं मग्गकुसलं पुरिसं मग्गं पुच्छेय्य। सो एवं वदेय्य -- 'एहि, भो पुरिस, अयं मग्गो। तेन मुहुत्तं गच्छ । तेन मुहृत्तं 
गन्त्वा दक्खिस्ससि द्वेधापथं, तत्थ वामं मुञ्चित्वा दक्खिणं गण्हाहि । तेन मुहुत्तं गच्छ। तेन मुहुत्तं गन्त्वा दक्खिस्ससि तिब्बं 
वनसण्डं । तेन मुहुत्तं गच्छ । तेन मुहुत्तं गन्त्वा दक्खिस्ससि महन्तं निन्नं पल्ललं । तेन मुहुत्तं गच्छ । तेन मुहुत्तं गन्त्वा 
दक्खिस्ससि सोब्भं पपातं। तेन मुहत्तं गच्छ। तेन मुह॒त्तं गन्त्वा दक्खिस्ससि समं भूमिभागं रमणीयः न्ति। 


“उपमा खो म्यायं, तिस्स, कता अत्थस्स विञ्ञापनाय | अयं चेवेत्थ अत्थो - “पुरिसो अमग्गकुसलो'ति खो, तिस्स, 
पुथुज्जनस्सेतं अधिवचनं । “पुरिसो मग्गकुसलो'ति खो, तिस्स, तथागतस्सेतं अधिवचनं अरहतो सम्मासम्बुद्धस्स । 
'द्वेधापथोति खो, तिस्स, विचिकिच्छायेतं अधिवचनं। “वामो मग्गो'ति खो, तिस्स, अद्टङ्गिकस्सेतं मिच्छामग्गस्स 
अधिवचनं, सेय्यथिदं - मिच्छादि्टिया...पे०... मिच्छासमाधिस्स। 'दक्खिणो मग्गो'ति खो, तिस्स, अरियस्सेतं अद्ुङ्गिकस्स 
मग्गस्स अधिवचनं, सेय्यथिदं - सम्मादिड्िया...पे०... सम्मासमाधिस्स। 'तिब्बो वनसण्डो'ति खो, तिस्स, अविज्जायेतं 
अधिवचनं । “महन्तं निन्नं पल्लल'न्ति खो, तिस्स, कामानमेतं अधिवचनं । “सोब्भो पपातो'ति खो, तिस्स, कोधूपायासस्सेतं 
अधिवचनं । 'समो भूमिभागो रमणीयो'ति खो, तिस्स, निब्बानस्सेतं अधिवचनं। अभिरम, तिस्स, अभिरम, तिस्स! 
अहमोवादेन अहमनुग्गहेन अहमनुसासनिया"ति [अहमामिसधम्मानुग्गहेन ममोवादेन ममानुसासनियाति (क०)]। 


इदमवोच भगवा। अत्तमनो आयस्मा तिस्सो भगवतो भासितं अभिनन्दीति । दुतियं । 
३. यमकसृत्तं 


८५. एकं समयं आयस्मा सारिपुत्तो सावत्थियं विहरति जेतवने अनाथपिण्डिकस्स आरामे। तेन खो पन समयेन 
यमकस्स नाम भिकखुनो एवरूपं पापकं दिट्टिगतं उप्पन्नं होति - “तथाहं भगवता धम्मं देसितं आजानामि, यथा 
खीणासवो भिक्खु कायस्स भेदा उच्छिज्जति विनस्सति, न होति परं मरणा”ति। 


अस्सोसुं खो सम्बहुला भिक्खू यमकस्स किर नाम भिक्खुनो एवरूपं पापकं दिड्टिगतं उप्पन्नं होति -- “तथाहं 
भगवता धम्मं देसितं आजानामि, यथा खीणासवो भिक्खु कायस्स भेदा उच्छिज्जति विनस्सति, न होति परं मरणा”ति। 
अथ खो ते भिक्खू येनायस्मा यमको तेनुपसङ्कमिंसु; उपसङ्कमित्वा आयस्मता यमकेन सद्भि सम्मोदिसु । सम्मोदनीयं कथं 
सारणीयं वीतिसारेत्वा एकमन्तं निसीदिंसु । एकमन्तं निसिन्ना खो ते भिक्खू आयस्मन्तं यमकं एतदवोचुं - 

“सच्चं किर ते, आवुसो यमक, एवरूपं पापकं दिट्टिंगतं उप्पन्नं - "तथाहं भगवता धम्मं देसितं आजानामि, यथा 
खीणासवो भिक्खु कायस्स भेदा उच्छिज्जति विनस्सति, न होति परं मरणा' "ति? “एवं ख्वाहं, आवुसो, भगवता धम्मं 
देसितं आजानामि -- 'खीणासवो भिक्खु कायस्स भेदा उच्छिज्जति विनस्सति, न होति परं मरणा'”ति। 


“मा, आवुसो यमक, एवं अवच, मा भगवन्तं अब्माचिक्खि। न हि साधु भगवतो अब्भाचिक्खनं । न हि भगवा एवं 
बदेय्य - 'खीणासवो भिक्खु कायस्स भेदा उच्छिज्जति विनस्सति, न होति परं मरणा''ति। एवम्पि खो आयस्मा यमको 
तेहि भिक्खूहि वुच्चमानो तथेव तं पापकं दिट्टिगतं थामसा परामासा अभिनिविस्स वोहरति - “तथाहं भगवता धम्मं देसितं 
आजानामि, यथा खीणासवो भिक्खु कायस्स भेदा उच्छिज्जति विनस्सति, न होति परं मरणा"ति। 


यतो खो ते भिक्खू नासक्खिंसु आयस्मन्तं यमकं एतस्मा पापका दिट्टिगता विवेचेतुं, अथ खो ते भिक्खू उद्ठायासना 
येनायस्मा सारिपुत्तो तेनुपसङ्कमिसु; उपसङ्कमित्वा आयस्मन्तं सारिपृत्तं एतदवोचुं - “यमकस्स नाम, आवुसो सारिपृत्त, 
भिकखुनो एवरूपं पापकं दिट्टिगतं उप्पन्नं - “तथाहं भगवता धम्मं देसितं आजानामि यथा खीणासवो भिक्खु कायस्स भेदा 
उच्छिज्जति विनस्सति, न होति परं मरणा'ति। साधायस्मा सारिपुत्तो येन यमको भिक्खु तेनुपसङ्कमतु अनुकम्पं 
उपादाया”ति। अधिवासेसि खो आयस्मा सारिपुत्तो तुण्हीभावेन। अथ खो आयस्मा सारिपुत्तो सायन्हसमयं पटिसल्लाना 
बुड्टितो येनायस्मा यमको तेनुपसङ्कमि; उपसङ्कमित्वा आयस्मता यमकेन सद्भि सम्मोदि...पे०... एकमन्तं निसिन्नो खो 
आयस्मा सारिपुत्तो आयस्मन्तं यमकं एतदवोच - 


“सच्चं किर ते, आवुसो यमक, एवरूपं पापकं दिट्टिगतं उप्पन्नं - 'तथाहं भगवता धम्मं देसितं आजानामि, यथा 
खीणासवो भिक्खु कायस्स भेदा उच्छिज्जति विनस्सति, न होति परं मरणा' "ति? “एवं ख्वाहं, आवुसो, भगवता धम्मं 
देसितं आजानामि, यथा खीणासवो भिक्खु कायस्स भेदा उच्छिज्जति विनस्सति, न होति परं मरणा”ति। 


“तं कि मञ्जसि, आवुसो यमक, रूपं निच्चं वा अनिच्चं वा”ति? “अनिच्चं, आवुसो” । “वेदना निच्चा... सञ्ञा... 
सङ्घारा... विज्ञाणं निच्चं वा अनिच्चं वाति? `“ अनिच्चं, आवुसो” । तस्मातिह...पे०... एवं पस्सं...पे०... नापरं इत्थत्तायाति 
पजानाती”ति। 


““तं कि मञ्जसि, आवुसो यमक, रूपं तथागतोति समनुपस्ससी"ति? “नो हेतं, आवुसो” ... “वेदनं तथागतोति 
समनुपस्ससी”ति? “नो हेतं, आवुसो”... “सञ्जं... सङ्कारे... विञ्ञाणं तथागतोति समनुपस्ससी”ति? “नो हेतं, आवुसो”। 


“नतं कि मञ्जसि, आवुसो यमक, रूपस्मिं तथागतोति समनुपस्ससी”ति? “नो हेतं, आवुसो* । “अञ्जत्र रूपा 
तथागतोति समनुपस्ससी ति? “नो हेतं, आवुसो* । “वेदनाय... अञ्जत्र वेदनाय...पे०... सञ्जाय... अञ्ञत्र सञ्जाय... 
सङ्कारेसु... अञ्जत्र सङ्कारेहि... विञ्ञाणस्मिं तथागतोति समनुपस्ससी "ति? “नो हेतं, आवुसो* । “अञ्जत्र विज्ञाणा 
तथागतोति समनुपस्ससी”ति? “नो हेतं, आवुसो” । 


“नतं कि मञ्जसि, आवुसो यमक, रूपं... वेदनं... सञ्जं... सङ्कारे... विञ्ञाणं तथागतोति समनुपस्ससी"ति? “नो हेतं, 
आवुसो”। 


“तं कि मञ्जसि, आवुसो यमक, अयं सो अरूपी... अवेदनो... असञ्जी... असङ्घारो... अविञ्ञाणो तथागतोति 

समनुपस्ससी”ति? “नो हेतं, आवुसो | “एत्थ च ते, आवुसो यमक, दिट्टेव धम्मे सच्चतो थेततो [तथतो (स्या० 
कं०)] तथागते अनुपलब्मियमाने [तथागते अनुपलब्भमाने (?)], कल्ले नु ते तं वेय्याकरणं -- तथाहं भगवता धम्मं देसितं 
आजानामि, यथा खीणासवो भिक्खु कायस्स भेदा उच्छिज्जति विनस्सति, न होति परं मरणा'”ति? 


“अहु खो मे तं, आवुसो सारिपुत्त, पुब्बे अविहदसुनो पापकं दिट्टिगतं; इदञ्च पनायस्मतो सारिपुत्तस्स धम्मदेसनं सुत्वा 
तञ्चेव पापकं दिड्टिगतं पहीनं, धम्मो च मे अभिसमितो'ति। 


“सचे तं, आवुसो यमक, एवं पुच्छेय्युं - “यो सो, आवुसो यमक, भिक्खु अरहं खीणासवो सो कायस्स भेदा परं 
मरणा कि होती'ति? एवं पुठ्ठो त्वं, आवुसो यमक, किन्ति ब्याकरेय्यासी "ति? “सचे मं, आवुसो, एवं पुच्छेय्युं - “यो सो, 
आवुसो यमक, भिक्खु अरहं खीणासवो सो कायस्स भेदा परं मरणा कि होती ति? एवं पुट्टोहं, आवुसो, एवं ब्याकरेय्यं - 
“रूपं खो, आवुसो, अनिच्चं | यदनिच्चं तं दुक्खं; यं दुक्खं तं निरुद्धं तदत्थङ्गतं । वेदना... सञ्ञा... सङ्घारा... विञ्ञाणं 
अनिच्चं | यदनिच्चं तं दुक्खं; यं दुक्खं तं निरुद्धं तदत्थङ्गत'न्ति। एवं पुट्टोहं, आवुसो, एवं ब्याकरेय्य'न्ति। 


“साधु साधु, आवुसो यमक! तेन हावुसो, यमक, उपमं ते करिस्सामि एतस्सेव अत्थस्स भिय्योसोमत्ताय जाणाय । 
सेय्यथापि, आवुसो यमक, गहपति वा गहपतिपुत्तो वा अड्को महद्धनो महाभोगो; सो च आरक्खसम्पन्नो। तस्स कोचिदेव 
पुरिसो उप्पज्जेय्य अनत्थकामो अहितकामो अयोगक्खेमकामो जीविता वोरोपेतुकामो । तस्स एवमस्स - 'अयं खो 
गहपति वा गहपतिपुत्तो वा अड्डो महद्धनो महाभोगो; सो च आरक्खसम्पन्नो; नायं [न हायं (स्या० कं०)] सुकरो पसय्ह 
जीविता वोरोपेतुं । यंनूनाहं अनुपखज्ज जीविता वोरोपेय्य'न्ति। सो तं गहपति वा गहपतिपुत्तं वा उपसङ्कमित्वा एवं वदेय्य 
- “उपटुहेय्यं तं, भन्ते'ति। तमेनं सो गहपति वा गहपतिपुत्तो वा उपट्ठापेय्य। सो उपटुहेय्य पुब्बुड्डायी पच्छानिपाती 
किंकारपटिस्सावी मनापचारी पियवादी। तस्स सो गहपति वा गहपतिपुत्तो वा मित्ततोपि नं सहहेय्य [दहेय्य (स्या० कं० पी० 
क०)]; सुहज्जतोपि नं सहहेय्य; तस्मिञ्च विस्सासं आपज्जेय्य। यदा खो, आवुसो, तस्स पुरिसस्स एवमस्स - 
'संविस्सत्थो खो म्यायं गहपति वा गहपतिपृत्तो वाति, अथ नं रहोगतं विदित्वा तिण्हेन सत्थेन जीविता बोरोपेय्य । 


“तं कि मञ्जसि, आवुसो यमक, यदा हि सो पुरिसो अमुं गहपति वा गहपतिपृत्तं वा उपसङ्कमित्वा एवं आह - 
"उपहुहेय्यं तं, भन्तेति, तदापि सो वधकोव | वधकञ्च पन सन्तं न अञ्ञासि - 'वधको मे'ति। यदापि सो उपट्टहति 
पुब्बुड्ठायी पच्छानिपाती किंकारपटिस्सावी मनापचारी पियवादी, तदापि सो वधकोव। वधकञ्च पन सन्तं न अञ्ञासि - 
"वधको मे'ति। यदापि नं रहोगतं विदित्वा तिण्हेन सत्थेन जीविता वोरोपेति, तदापि सो वधकोव | वधकञ्च पन सन्तं न 
अञ्जासि - 'वधको मे'"ति। “एवमावुसो 'ति। “एवमेव खो, आवुसो, अस्सुतवा पुथुज्जनो अरियानं अदस्सावी 
अरियधम्मस्स अकोविदो अरियधम्मे अविनीतो, सप्पुरिसानं अदस्सावी सप्पुरिसधम्मस्स अकोविदो सप्पुरिसधम्मे 
अविनीतो रूपं अत्ततो समनुपस्सति, रूपवन्तं वा अत्तानं; अत्तनि वा रूपं, रूपस्मिं वा अत्तानं। वेदनं... सञ्जं... सङ्कारे... 
विज्ञाणं अत्ततो समनुपस्सति, विञ्ञाणवन्तं वा अत्तानं; अत्तनि वा विञ्ञाणं, विञ्ञाणस्मि वा अत्तान” । 


“सो अनिच्चं रूपं 'अनिच्चं रूप'न्ति यथाभूतं नप्पजानाति। अनिच्चं वेदनं “अनिच्चा वेदनाःति यथाभूतं 
नप्पजानाति। अनिच्चं सञ्जं “अनिच्चा सञ्ञा'ति यथाभूतं नप्पजानाति। अनिच्चे सङ्कारे “अनिच्चा सङ्घाराति यथाभूतं 
नप्पजानाति। अनिच्चं विञ्ञाणं “अनिच्चं विञ्जाण'न्ति यथाभूतं नप्पजानाति। 


““दुक्खं रूपं 'दुक्खं रूपःन्ति यथाभूतं नप्पजानाति। दुक्खं वेदनं... दुक्खं सञ्जं... दुक्खे सङ्कारे... दुक्खं विञ्ञाणं 'दुक्खं 

विञ्ञाण'न्ति यथाभूतं नप्पजानाति। 


“अनत्तं रूपं “अनत्ता रूपःन्ति यथाभूतं नप्पजानाति। अनत्तं वेदनं... अनत्तं सञ्जं... अनत्ते सङ्कारे... अनत्तं विज्ञाणं 
“अनत्तं विञ्ञाण'न्ति यथाभूतं नप्पजानाति। 


“सह्कतं रूपं “सङ्कतं रूप'न्ति यथाभूतं नप्पजानाति। सङ्कतं वेदनं... सङ्कतं सञ्जं... सङ्कते सङ्कारे... सङ्कतं विञ्ञाणं 
“सङ्कतं विञ्जाण'न्ति यथाभूतं नप्पजानाति। 


“वधकं रूपं वधकं रूपःन्ति यथाभूतं नप्पजानाति। वधकं वेदनं 'वधका वेदना'ति... वधकं सञ्ञं 'वधका 
सञ्ञा'ति... वधके सङ्घारे 'वधका सङ्घारा'ति यथाभूतं नप्पजानाति। वधकं विञ्ञाणं वधकं विञ्ञाण'न्ति यथाभूतं 
नप्पजानाति। 


“सो रूपं उपेति उपादियति अधिट्टाति ‘अत्ता मे'ति। वेदनं... सञ्जं... सङ्कारे... विज्ञाणं उपेति उपादियति अधिट्टाति 
“अत्ता मे'ति। तस्सिमे पञ्चुपादानवखन्धा उपेता उपादिन्ना दीघरत्तं अहिताय दुकखाय संवत्तन्ति । 


“सुतवा च खो, आवुसो, अरियसावको अरियानं दस्सावी...पे०... सप्पुरिसधम्मे सुविनीतो न रूपं अत्ततो 
समनुपस्सति, न रूपवन्तं अत्तानं; न अत्तनि रूपं, न रूपस्मिं अत्तानं। न वेदनं... न सञ्जं... न सङ्कारे... न विज्ञाणं अत्ततो 
समनुपस्सति, न विञ्ञाणवन्तं अत्तानं; न अत्तनि विञ्ञाणं, न विज्ञाणस्मिं अत्तानं । 


“सो अनिच्चं रूपं “अनिच्चं रूपःन्ति यथाभूतं पजानाति। अनिच्चं वेदनं ... अनिच्चं सञ्ञं... अनिच्चे सङ्घारे ... 
अनिच्चं विञ्जाणं *अनिच्चं विज्ञाण'न्ति यथाभूतं पजानाति। 


““दुक्खं रूपं “दुक्खं रूप'न्ति यथाभूतं पजानाति। दुक्खं वेदनं... दुक्खं सञ्जं... दुक्खे सङ्कारे... दुक्खं विञ्ञाणं दुक्खं 
विञ्जाणःन्ति यथाभूतं पजानाति। 


“अनत्तं रूपं “अनत्ता रूपःन्ति यथाभूतं पजानाति। अनत्तं वेदनं... अनत्तं सञ्जं... अनत्ते सङ्कारे... अनत्तं विञ्ञाणं 
“अनत्ता विञ्जाण'न्ति यथाभूतं पजानाति। 


“सङ्कतं रूपं 'सङ्कतं रूप'न्ति यथाभूतं पजानाति। सङ्कतं वेदनं... सङ्घतं सञ्जं... सङ्कते सङ्कारे... सङ्घतं विञ्ञाणं 
“सङ्घतं विञ्जाण'न्ति यथाभूतं पजानाति। 


“वधकं रूपं *वधकं रूपःन्ति यथाभूतं पजानाति। वधकं वेदनं... वधक सञ्जं... वधके सङ्कारे “वधका सङ्घारा/ति 
यथाभूतं पजानाति। वधकं विञ्ञाणं 'वधकं विञ्ञाण'न्ति यथाभूतं पजानाति। 


“सो रूपं न उपेति, न उपादियति, नाधिट्ठाति - “अत्ता मे'ति। वेदनं... सञ्जं... सङ्कारे... विज्ञाणं न उपेति, न 
उपादियति, नाधिट्ठाति - 'अत्ता मे ति। तस्सिमे पञ्चुपादानक्खन्धा अनुपेता अनुपादिन्ना दीघरत्तं हिताय सुखाय 
संवत्तन्ती"ति। “एवमेतं, आवुसो सारिपुत्त, होति येसं आयस्मन्तानं तादिसा सब्रह्मचारिनो अनुकम्पका अत्थकामा 
ओवादका अनुसासका। इदञ्च पन मे आयस्मतो सारिपुत्तस्स धम्मदेसनं सुत्वा अनुपादाय आसवेहि चित्तं विमुत्त”न्ति । 

ततियं। 
४. अनुराधसुत्त 


८६. एवं मे सुतं - एकं समयं भगवा वेसालियं विहरति महावने कूटागारसालायं। तेन खो पन समयेन आयस्मा 
अनुराधो भगवतो अविदूरे अरञ्ञकुटिकायं विहरति। अथ खो सम्बहुला अञ्ञतित्थिया परिब्बाजका येन आयस्मा 
अनुराधो तेनुपसङ्कमिंसु; उपसङ्कमित्वा आयस्मता अनुराधेन सद्भि सम्मोदिंसु। सम्मोदनीयं कथं सारणीयं बीतिसारेत्वा 
एकमन्तं निसीदिसु । एकमन्तं निसिन्ना खो ते अञ्ञतित्थिया परिब्बाजका आयस्मन्तं अनुराधं एतदवोचुं - “यो सो, 
आवुसो अनुराध, तथागतो उत्तमपुरिसो परमपुरिसो परमपत्तिपत्तो, तं तथागतो इमेसु चतूसु ठानेसु पञ्जापयमानो पञ्ञापेति 
-- “होति तथागतो परं मरणा'ति वा, “न होति तथागतो परं मरणा'ति वा, 'होति च न च होति तथागतो परं मरणा'ति वा, 
“नेव होति न न होति तथागतो परं मरणा'ति वाति? 


एवं वुत्त, आयस्मा अनुराधो ते अञ्जतित्थिये परिब्बाजके एतदवोच - “यो सो आवुसो तथागतो उत्तमपुरिसो 
परमपुरिसो परमपत्तिपत्तो तं तथागतो अञ्ञत्र इमेहि चतूहि ठानेहि पञ्जापयमानो पञ्ञजापेति - होति तथागतो परं 
मरणा'ति वा, “न होति तथागतो परं मरणा'ति वा, 'होति च न च होति तथागतो परं मरणा'ति वा, “नेव होति न न होति 
तथागतो परं मरणा'ति वा”ति। एवं वृत्ते, अञ्ञतित्थिया परिब्बाजका आयस्मन्तं अनुराधं एतदवोचुं - “सो चायं भिक्खु 
नबो भविस्सति अचिरपब्बजितो, थेरो वा पन बालो अब्यत्तो'ति। अथ खो अञ्जतित्थिया परिब्बाजका आयस्मन्तं 
अनुराधं नववादेन च बालवादेन च अपसादेत्वा उट्टायासना पक्कमिसु । 


अथ खो आयस्मतो अनुराधस्स अचिरपक्कन्तेसु तेसु अञ्जतित्थियेसु परिब्बाजकेसु एतदहोसि - “सचे खो मं ते 
अञ्ञतित्थिया परिब्बाजका उत्तरिं पञ्हं पुच्छेय्युं। कथं ब्याकरमानो नु ख्वाहं तेसं अञ्जतित्थियानं परिब्बाजकानं वृत्तवादी 
चेव भगवतो अस्सं, न च भगवन्तं अभूतेन अब्भाचिकखेय्यं, धम्मस्स चानुधम्मं ब्याकरेस्यं, न च कोचि सहधम्मिको 
वादानुवादो गारय्हं ठानं आगच्छेय्या”ति? 


भगवन्तं एतदवोच - “इधाहं, भन्ते, भगवतो अविदूरे अरञ्ञकुटिकायं विहरामि। अथ खो, भन्ते, सम्बहुला 
अञ्ञतित्थिया परिब्बाजका येनाहं तेनुपसङ्कमिसु ...पे०... मं एतदवोचुं - “यो सो, आवुसो अनुराध, तथागतो उत्तमपुरिसो 
परमपुरिसो परमपत्तिपत्तो तं तथागतो इमेसु चतूसु ठानेसु पञ्जापयमानो पञ्ञापेति - होति तथागतो परं मरणाति वा, न 
होति... होति च न च होति, नेव होति न न होति तथागतो परं मरणाति वा'”ति? 


एवं वुत्ताहं, भन्ते, ते अञ्ञतित्थिये परिब्बाजके एतदवोचं - “यो सो, आवुसो, तथागतो उत्तमपुरिसो परमपुरिसो 
परमपत्तिपत्तो, तं तथागतो अञ्ञत्र इमेहि चतूहि ठानेहि पञ्जापयमानो पञ्ञापेति - होति तथागतो परं मरणाःति वा...पे०... 
“नेव होति न न होति तथागतो परं मरणा'ति बाति । एवं वृत्ते, भन्ते, ते अञ्जतित्थिया परिब्बाजका मं एतदवोचुं - “सो चायं 
भिक्खु न वो भविस्सति अचिरपब्बजितो थेरो वा पन बालो अब्यत्तोति। अथ खो मं, भन्ते, ते अञ्ञतित्थिया परिब्बाजका 
नववादेन बालवादेन च अपसादेत्वा उड्ठायासना पक्कमिंसु” | 


“तस्स मय्हं, भन्ते, अचिरपक्कन्तेसु तेसु अञ्ञतित्थियेसु परिब्बाजकेसु एतदहोसि -- 'सचे खो मं ते अञ्ञतित्थिया 

परिब्बाजका उत्तरिं पञ्हं पुच्छेय्युं। कथं ब्याकरमानो नु ख्वाहं तेसं अञ्ञतित्थियानं परिब्बाजकानं वुत्तवादी चेव 
भगवतो अस्सं, न च भगवन्तं अभूतेन अब्भाचिकखेय्यं, धम्मस्स चानुधम्मं ब्याकरेय्यं, न च कोचि सहधम्मिको वादानुवादो 
गारय्हं ठानं आगच्छेय्या'”ति? 


“तं कि मञ्जसि, अनुराध, रूपं निच्चं वा अनिच्चं वाति? “अनिच्चं, भन्ते” । “यं पनानिच्चं दुक्खं वा तं सुखं 
वाति? “दुक्खं, भन्ते” । “यं पनानिच्चं दुखं विपरिणामधम्मं कल्लं नु तं समनुपस्सितुं - 'एतं मम, एसोहमस्मि, एसो मे 
अत्ता””ति? “नो हेतं, भन्ते” । “वेदना... सञ्जा... सङ्घारा... विञ्ञाणं निच्चं बा अनिच्चं वा “ति? “अनिच्चं भन्ते...पे०... 
तस्मातिह...पे०... एवं पस्सं...पे०... नापरं इत्थत्तायाति पजानाति”' । 


“नतं कि मञ्जसि, अनुराध, रूपं तथागतोति समनुपस्ससी”ति? “नो हेतं, भन्ते” । “वेदनं... सञ्जं... सङ्कारे... विञ्ञाणं 
तथागतोति समनुपस्ससी "ति? “नो हेतं, भन्ते” । 


“नतं कि मञ्जसि, अनुराध, रूपस्मिं तथागतोति समनुपस्ससी ति? “नो हेतं, भन्ते” । “अञ्ञत्र रूपा तथागतोति 
समनुपस्ससी”ति? “नो हेतं, भन्ते” । “वेदनाय...पे०... अञ्ञत्र वेदनाय...पे०... सञ्जाय... अञ्ञत्र सञ्जाय... सङ्घारेसु... 
अञ्ञत्र सङ्कारेहि... विञ्जाणस्मि... अञ्जत्र विञ्ञाणा तथागतोति समनुपस्ससी 'ति? “नो हेतं, भन्ते” । 


“नतं कि मञ्जसि, अनुराध, रूपं... वेदना... सञ्ञा... सङ्कारा... विज्ञाणं तथागतोति समनुपस्ससी' "ति? “नो हेतं, 
भन्ते” । 


“नतं कि मञ्जसि, अनुराध, अयं सो अरूपी अवेदनो असञ्जी असङ्घारो अविञ्ञाणो तथागतोति समनुपस्ससी”ति? 
“नो हेतं, भन्ते” । 


“एत्थ च ते, अनुराध, दिट्टेव धम्मे सच्चतो थेततो तथागते अनुपलब्भियमाने कल्लं नु ते तं वेय्याकरणं -- “यो सो, 
आवुसो, तथागतो उत्तमपुरिसो परमपुरिसो परमपत्तिपत्तो तं तथागतो अञ्ञत्र इमेहि चतूहि ठानेहि पञ्जापयमानो पञ्ञापेति 
= होति तथागतो परं मरणाति वा... नेव होति न न होति तथागतो परं मरणाति वा ति? “नो हेतं, भन्ते” । 


“साधु साधु, अनुराध! पुब्बे चाहं, अनुराध, एतरहि च दुक्खञ्चेव पञ्ञपेमि, दुक्खस्स च निरोध''न्ति। चतुत्थं । 
५. वक्कलिसुत्तं 


८७. एकं समयं भगवा राजगहे विहरति वेळुवने कलन्दकनिवापे। तेन खो पन समयेन आयस्मा वक्कलि 
कुम्भकारनिवेसने विहरति आबाधिको दुक्खितो बाळहगिलानो। अथ खो आयस्मा वक्कलि उपट्ठाके आमन्तेसि - “एथ 
तुम्हे, आवुसो, येन भगवा तेनुपसङ्कमथ; उपसङ्कमित्वा मम वचनेन भगवतो पादे सिरसा वन्दथ -- *वक्कलि, भन्ते, 
भिक्खु आबाधिको दुक्खितो बाळहगिलानो, सो भगवतो पादे सिरसा वन्दती'ति। एवञ्च वदेथ - “साधु किर, भन्ते, 
भगवा येन वर्क्कलि भिक्खु तेनुपसङ्कमतु; अनुकम्पं उपादाया'"ति। “एवमावुसो "ति खो ते भिक्खू आयस्मतो 
वक्कलिस्स पटिस्सुत्वा येन भगवा तेनुपसङ्कमिंसु; उपसङ्कमित्वा भगवन्तं अभिवादेत्वा एकमन्तं निसीदिंसु। एकमन्तं 
निसिन्ना खो ते भिक्खू भगवन्तं एतदवोचुं - “वक्कलि, भन्ते, भिक्खु आबाधिको दुक्खितो बाळहगिलानो, सो भगवतो 
पादे सिरसा वन्दति; एवञ्च पन वदेति - “साधु किर, भन्ते, भगवा येन वक्कलि भिक्खु तेनुपसङ्कमतु; अनुकम्पं 

उपादाया'”ति। अधिवासेसि भगवा तुण्हीभावेन। 


अथ खो भगवा निवासेत्वा पत्तचीवरमादाय येनायस्मा वक्कलि तेनुपसङ्कमि। अद्दसा खो आयस्मा वक्कलि भगवन्तं 
दूरतोब आगच्छन्तं । दिस्वान मञ्चके समधोसि [समञ्चोसि (सी०), समञ्चोपि (स्या० कं०) सं + धू + ई = समधोसि] । 
अथ खो भगवा आयस्मन्तं वक्कलि एतदवोच - “अलं, वक्कलि, मा त्वं मञ्चके समधोसि। सन्तिमानि आसनानि 
पञ्जत्तानि; तत्थाहं निसीदिस्सामी”ति। निसीदि भगवा पञ्जत्ते आसने । निसज्ज खो भगवा आयस्मन्तं वक्कलि एतदवोच 
— “कच्चि ते, वक्कलि, खमनीयं, कच्चि यापनीयं, कच्चि दुक्खा वेदना पटिक्कमन्ति, नो अभिक्कमन्ति; पटिक्कमोसानं 
पञ्जायति, नो अभिक्कमो"ति? “न मे, भन्ते, खमनीयं, न यापनीयं; बाळहा मे दुक्खा वेदना अभिक्कमन्ति, नो 
पटिक्कमन्ति; अभिक्कमोसानं पञ्ञायति, नो पटिक्कमो"ति। “कच्चि ते, वक्कलि, न किञ्चि कुक्कुच्चं, न कोचि 
विप्पटिसारो”ति? “तग्घ मे, भन्ते, अनप्पकं कुक्कुच्चं, अनप्पको विप्पटिसारो”ति। “कच्चि पन तं, वक्कलि, अत्ता 
सीलतो न उपवदती' ति? “न खो मं, भन्ते, अत्ता सीलतो उपवदती"ति। “नो चे किर तं, वक्कलि, अत्ता सीलतो 
उपवदति; अथ किञ्च ते कुक्कुच्चं को च विप्पटिसारो'ति? “चिरपटिकाहं, भन्ते, भगवन्तं दस्सनाय उपसङ्कमितुकामो, 
नत्थि च मे कायस्मिं तावतिका बलमत्ता, यावताहं [याहं (सी), यायाहं (पी०)] भगवन्तं दस्सनाय उपसङ्कमेय्य"न्ति। 


“अलं, वक्कलि, कि ते इमिना पूतिकायेन दिड्रेन? यो खो, वक्कलि, धम्मं पस्सति सो मं पस्सति; यो मं पस्सति सो 
धम्मं पस्सति । धम्मञ्हि, वक्कलि, पस्सन्तो मं पस्सति; मं पस्सन्तो धम्मं पस्सति। 


“तं कि मञ्जसि, वक्कलि, रूपं निच्चं वा अनिच्चं वा”ति? “अनिच्चं, भन्ते” । “यं पनानिच्चं दुक्खं वा तं सुखं 
वाति? “दुक्खं, भन्ते” । “यं पनानिच्चं दुक्खं विपरिणामधम्मं, कल्लं नु तं समनुपस्सितुं - 'एतं मम, एसोहमस्मि, एसो 
मे अत्ता””ति? “नो हेतं, भन्ते” । “वेदना... सञ्जा... सङ्घारा... विज्ञाणं निच्चं वा अनिच्चं वाति? “अनिच्चं, भन्ते”... 
पे०... एसो मे अत्ताति? “नो हेतं, भन्ते” । “तस्मातिह...पे०... एवं पस्सं...पे०... नापरं इत्थत्तायाति पजानाती"ति। 


अथ खो भगवा आयस्मन्तं वक्कलि इमिना ओवादेन ओवदित्वा उट्टायासना येन गिज्झकूटो पब्बतो तेन पक्कामि । 
अथ खो आयस्मा वक्कलि अचिरपक्कन्तस्स भगवतो उपट्टाके आमन्तेसि - “एथ मं, आवुसो, मञ्चकं आरोपेत्वा येन 
इसिगिलिपस्सं काळसिला तेनुपसङ्कमथ | कर्थञ्हि नाम मादिसो अन्तरघरे कालं कत्तब्बं मञ्जेय्या”ति? “एवमावुसो"ति 
खो ते भिक्खू आयस्मतो वक्कलिस्स पटिस्सुत्वा आयस्मन्तं वक्कलि मञ्चकं आरोपेत्वा येन इसिगिलिपस्सं काळसिला 
तेनुपसङ्कमिंसु । अथ खो भगवा तञ्च रत्ति तञ्च दिवावसेसं गिज्झकूटे पब्बते विहासि। अथ खो द्वे देवतायो अभिक्कन्ताय 
रत्तिया अभिक्कन्तवण्णा केवलकण्पं गिज्झकूटं ओभासेत्वा येन भगवा तेनुपसङ्कमिंसु...पे०... एकमन्तं अट्टुंसु । एकमन्तं 
ठिता खो एका देवता भगवन्तं एतदवोच - “वक्कलि, भन्ते, भिक्खु विमोक्खाय चेतेती"ति। अपरा देवता भगवन्तं 
एतदवोच - “सो हि नून, भन्ते, सुविमुत्तो विमुच्चिस्सती"ति। इदमवोचुं ता देवतायो। इदं वत्वा भगवन्तं अभिवादेत्वा 
पदक्खिणं कत्वा तत्थेवन्तरधायिंसु । 


अथ खो भगवा तस्सा रत्तिया अच्चयेन भिक्खू आमन्तेसि -- “एथ तुम्हे, भिक्खवे, येन वक्कलि भिक्खु 
तेनुपसङ्कमथ; उपसङ्कमित्वा वक्कलि भिकखुं एवं वदेथ - 


““सुणावुसो त्वं, वक्कलि, भगवतो वचनं द्विन्नञ्च देवतानं । इमं, आवुसो, रत्ति द्वे देवतायो अभिक्कन्ताय रत्तिया 
अभिक्कन्तवण्णा केवलकणप्पं गिज्झकूटं ओभासेत्वा येन भगवा तेनुपसङ्कमिंसु; उपसङ्कमित्वा भगवन्तं अभिवादेत्वा 

एकमन्तं अट्ट॑सु। एकमन्तं ठिता खो, आवुसो, एका देवता भगवन्तं एतदवोच - वक्कलि, भन्ते, भिक्खु विमोक्खाय 
चेतेतीति। अपरा देवता भगवन्तं एतदवोच - सो हि नून, भन्ते, सुविमुत्तो विमुच्चिस्सतीति। भगवा च तं, आवुसो 
वक्कलि, एवमाह - मा भायि, वक्कलि; मा भायि, वक्कलि! अपापकं ते मरणं भविस्सति, अपापिका 
कालकिरिया'”ति। “एवं, भन्ते*ति खो ते भिक्खू भगवतो पटिस्सुत्वा येनायस्मा वक्कलि तेनुपसङ्कमिंसु;ः उपसङ्कमित्वा 
आयस्मन्तं वक्कलि एतदवोचुं - “सुणावुसो वक्कलि, भगवतो वचनं द्विन्नञ्च देवतान "'न्ति। 


अथ खो आयस्मा वक्कलि उपट्टाके आमन्तेसि - “एथ मं, आवुसो, मञ्चका ओरोपेथ। कथञ्हि नाम मादिसो 
उच्चे आसने निसीदित्वा तस्स भगवतो सासनं सोतब्बं मञ्जेय्या"ति! “एवमावुसो”ति खो ते भिक्खू आयस्मतो 
वक्कलिस्स पटिस्सुत्वा आयस्मन्तं वक्कलि मञ्चका ओरोपेसुं। “इमं, आवुसो, रत्ति द्वे देवतायो अभिक्कन्ताय रत्तिया... 
पे०... एकमन्तं अट्टुंसु । एकमन्तं ठिता खो, आवुसो, एका देवता भगवन्तं एतदवोच - "वक्कलि, भन्ते, भिक्खु 
विमोक्खाय चेतेती'ति। अपरा देवता भगवन्तं एतदवोच - “सो हि नून, भन्ते, सुविमुत्तो विमुच्चिस्सती'ति। भगवा च तं, 
आवुसो वक्कलि, एवमाह - “मा भायि, वक्कलि; मा भायि, वक्कलि! अपापकं ते मरणं भविस्सति, अपापिका 
कालकिरिया'”ति। “तेन हावुसो, मम वचनेन भगवतो पादे सिरसा वन्दथ -- “वक्कलि, भन्ते, भिक्खु आबाधिको 
दुक्खितो बाळहगिलानो। सो भगवतो पादे सिरसा वन्दती'ति। एवञ्च वदेथ -- रूपं अनिच्चं । ताहं, भन्ते, न कङ्खामि। 
यदनिच्चं तं दुक्खन्ति न विचिकिच्छामि। यदनिच्चं दुक्खं विपरिणामधम्मं, नत्थि मे तत्थ छन्दो वा रागो वा पेमं वाति न 
विचिकिच्छामि। वेदना अनिच्चा। ताहं, भन्ते, न कह्वामि। यदनिच्चं तं दुक्खन्ति न विचिकिच्छामि। यदनिच्चं दुक्खं 
विपरिणामधम्मं, नत्थि मे तत्थ छन्दो वा रागो वा पेमं बाति न विचिकिच्छामि। सञ्जा... सङ्घारा अनिच्चा। ताहं, भन्ते, न 
कङ्कामि। यदनिच्चं तं दुक्खन्ति न विचिकिच्छामि । यदनिच्चं दुक्खं विपरिणामधम्मं, नत्थि मे तत्थ छन्दो वा रागो वा पेमं 
बाति न विचिकिच्छामि। विञ्ञाणं अनिच्चं। ताहं, भन्ते, न कङ्घामि। यदनिच्चं तं दुक्खन्ति न विचिकिच्छामि। यदनिच्चं 
दुक्खं विपरिणामधम्मं, नत्थि मे तत्थ छन्दो वा रागो वा पेमं वाति न विचिकिच्छामी''ति। “एवमावुसो"ति खो ते भिक्खू 
आयस्मतो वक्कलिस्स पटिस्सुत्वा पक्कमिंसु। अथ खो आयस्मा वक्‍कलि अचिरपक्कन्तेसु तेसु भिक्खूसु सत्थं 
आहरेसि । 


अथ खो ते भिक्खू येन भगवा तेनुपसङ्कमिसु; उपसङ्कमित्वा एकमन्तं निसीदिंसु । एकमन्तं निसिन्ना खो ते भिक्खू 
भगवन्तं एतदवोचुं - “वक्कलि, भन्ते, भिक्खु आबाधिको दुक्खितो बाळहगिलानो; सो भगवतो पादे सिरसा वन्दति; 
एवञ्च वदेति - “रूपं अनिच्चं । ताहं, भन्ते, न कङ्कामि। यदनिच्चं तं दुक्खन्ति न विचिकिच्छामि । यदनिच्चं दुक्खं 
विपरिणामधम्मं, नत्थि मे तत्थ छन्दो वा रागो वा पेमं वाति न विचिकिच्छामि। वेदना... सञ्ञा... सङ्कारा ... विज्ञाणं 
अनिच्चं । ताहं, भन्ते, न कङ्खामि | यदनिच्चं तं दुक्खन्ति न विचिकिच्छामि । यदनिच्चं दुक्खं विपरिणामधम्मं, नत्थि मे तत्थ 
छन्दो वा रागो वा पेमं वाति न विचिकिच्छामी''ति। 


अथ खो भगवा भिक्खू आमन्तेसि - “आयाम, भिकखवे, येन इसिगिलिपस्सं काळसिला तेनुपसङ्कमिस्साम; यत्थ 
वक्कलिना कुलपृत्तेन सत्थमाहरित"न्ति। “एवं, भन्ते”ति खो ते भिक्खू भगवतो पच्चस्सोसुं। अथ खो भगवा सम्बहुलेहि 
भिक्खूहि सद्धि येन इसिगिलिपस्सं काळसिला तेनुपसङ्कमि। अहसा खो भगवा आयस्मन्तं वक्कलि दूरतोव मञ्चके 
विवत्तक्खन्धं सेमानं । 


तेन खो पन समयेन धूमायितत्तं तिमिरायितत्तं गच्छतेव पुरिमं दिसं, गच्छति पच्छिमं दिसं, गच्छति उत्तरं दिसं, गच्छति 

दक्खिणं दिसं, गच्छति उद्धं दिसं, गच्छति अधो दिसं, गच्छति अनुदिसं। अथ खो भगवा भिक्खू आमन्तेसि - 


भन्ते” । “एसो खो, भिक्खवे, मारो पापिमा वक्कलिस्स कुलपुत्तस्स विञ्जाणं समन्वेसति [समन्नेसति (क० सी० पी०)] 
-- "कत्थ वक्कलिस्स कुलपृत्तस्स विञ्ञाणं पतिट्टित'न्ति? अप्पतिड्टितिन च, भिकखवे, विञ्जाणेन वक्कलि कुलपृत्तो 
परिनिब्बुतो'ति। पञ्चमं । 


६. अस्सजिसुत्तं 


८८. एकं समयं भगवा राजगहे विहरति वेळुवने कलन्दकनिवापे। तेन खो पन समयेन आयस्मा अस्सजि 
कस्सपकारामे विहरति आबाधिको दुक्खितो बाळहगिलानो। अथ खो आयस्मा अस्सजि उपट्ठाके आमन्तेसि - “एथ 
तुम्हे, आवुसो, येन भगवा तेनुपसङ्कमथ; उपसङ्कमित्वा मम वचनेन भगवतो पादे सिरसा वन्दथ - “अस्सजि, भन्ते, 
भिक्खु आबाधिको दुक्खितो बाळहगिलानो । सो भगवतो पादे सिरसा वन्दती'ति। एवञ्च वदेथ - “साधु किर, भन्ते, 
भगवा येन अस्सजि भिक्खु तेनुपसङ्कमतु अनुकम्पं उपादाया''ति। “एवमावुसो"ति खो ते भिक्खू आयस्मतो अस्सजिस्स 
पटिस्सुत्वा येन भगवा तेनुपसङ्कमिसु; उपसङ्कमित्वा भगवन्तं अभिवादेत्वा एकमन्तं निसीदिंसु । एकमन्तं निसिन्ना खो ते 


तेनुपसङ्कमतु अनुकम्पं उपादाया'ति। अधिवासेसि भगवा तुण्हीभावेन। 


अथ खो भगवा सायन्हसमयं पटिसल्लाना बुडतो येनायस्मा अस्सजि तेनुपसङ्कमि। अद्दसा खो आयस्मा अस्सजि 
भगवन्तं दूरतोव आगच्छन्तं । दिस्वान मञ्चके समधोसि। अथ खो भगवा आयस्मन्तं अस्सजि [आयस्मतो अस्सजिस्स 
(पी० क०)] एतदवोच - “अलं, अस्सजि, मा त्वं मञ्चके समधोसि। सन्तिमानि आसनानि पञ्ञत्तानि, तत्थाहं 
निसीदिस्सामी ति । निसीदि भगवा पञ्जत्ते आसने । निसज्ज खो भगवा आयस्मन्तं अस्सजि एतदवोच - “कच्चि ते, 
अस्सजि, खमनीयं, कच्चि यापनीयं...पे०... पटिककमोसानं पञ्ञजायति नो अभिक्कमो ति? 


“न मे, भन्ते, खमनीयं...पे०... अभिक्कमोसानं पञ्जायति नो पटिक्कमो”ति। “कच्चि ते, अस्सजि, न किञ्चि 
कुक्कुच्चं न कोचि विप्पटिसारो”ति? “तग्घ मे, भन्ते, अनप्पकं कुक्कुच्चं अनप्पको विप्पटिसारो”ति। “कच्चि पन तं, 
अस्सजि, अत्ता सीलतो न उपवदती 'ति? “न खो मं, भन्ते, अत्ता सीलतो उपवदती 'ति। “नो चे किर तं, अस्सजि, अत्ता 
सीलतो उपवदति, अथ किञ्च ते कुक्कुच्चं को च विप्पटिसारो ति? “पुब्बे ख्वाहं, भन्ते, गेलञ्ञे पस्सम्भेत्वा पस्सम्भेत्वा 
कायसङ्कारे विहरामि, सोहं समाधिं नप्पटिलभामि। तस्स मरहं, भन्ते, तं समाधि अप्पटिलभतो एवं होति - “नो चस्साहं 
परिहायामी'”ति। “ये ते, अस्सजि, समणब्राह्मणा समाधिसारका समाधिसामञ्जा तेसं तं समाधि अप्पटिलभतं एवं होति 
- नो चस्सु मयं परिहायामा''ति। 


पजानाति। “अनज्झोसिता'ति पजानाति। 'अनभिनन्दिता'ति पजानाति। दुक्खं चे वेदनं वेदयति, सा 'अनिच्चा ति 
पजानाति। *अनज्झोसिता'ति पजानाति। “अनभिनन्दिता' ति पजानाति। अदुक्खमसुखं चे वेदनं वेदयति, सा “अनिच्चा'ति 


विसंयुत्तो नं वेदयति; अदुक्खमसुखं चे वेदनं वेदयति, विसंयुत्तो नं वेदयति। सो कायपरियन्तिकं चे वेदनं वेदयमानो 

"कायपरियन्तिकं वेदनं वेदयामी'ति पजानाति। जीवितपरियन्तिकं चे वेदनं वेदयमानाए *जीवितपरियन्तिकं वेदनं 
वेदयामी'ति पजानाति। 'कायस्स भेदा उद्धं जीवितपरियादाना इधेव सब्बवेदयितानि अनभिनन्दितानि सीतीभविस्सन्ती'ति 
पजानाति। 


““सेय्यथापि, अस्सजि, तेलञ्च पटिच्च, वट्टिञ्च पटिच्च, तेलप्पदीपो झायेय्य; तस्सेव तेलस्स च वड्या च 
परियादाना अनाहारो निब्बायेय्य। एवमेव खो, अस्सजि, भिक्खु कायपरियन्तिकं वेदनं वेदयमानो 'कायपरियन्तिकं वेदनं 
वेदयामी'ति पजानाति। जीवितपरियन्तिकं वेदनं वेदयमानो 'जीवितपरियन्तिकं वेदनं वेदयामी'ति पजानाति। 'कायस्स 
भेदा उद्धं जीवितपरियादाना इधेव सब्बवेदयितानि अनभिनन्दितानि सीतीभविस्सन्तीति पजानाती"ति। छट्ं । 


७. खेमकसृत्तं 


८९. एकं समयं सम्बहुला थेरा भिक्खू कोसम्बियं विहरन्ति घोसितारामे । तेन खो पन समयेन आयस्मा खेमको 
बदरिकारामे विहरति आबाधिको दुक्खितो बाळहगिलानो। अथ खो थेरा भिक्खू सायन्हसमयं पटिसल्लाना वुट्टिता 
आयस्मन्तं दासकं आमन्तेसुं - “एहि त्वं, आवुसो दासक, येन खेमको भिक्खु तेनुपसङ्कम; उपसङ्कमित्वा खेमकं भिकखुं 
एवं वदेहि - थेरा तं, आवुसो खेमक, एवमाहंसु - कच्चि ते, आवुसो, खमनीयं, कच्चि यापनीयं, कच्चि दुक्खा वेदना 
पटिक्कमन्ति नो अभिक्कमन्ति, पटिक्कमोसानं पञ्जायति नो अभिक्कमो ति? “एवमावुसो”ति खो आयस्मा दासको 
थेरानं भिक्खूनं पटिस्सुत्वा येनायस्मा खेमको तेनुपसङ्कमि; उपसङ्कमित्वा आयस्मन्तं खेमकं एतदवोच - “थेरा तं, 
आवुसो खेमक, एवमाहंसु - "कच्चि ते, आवुसो, खमनीयं...पे०... नो अभिक्कमो "ति? “न मे, आवुसो, खमनीयं न 
यापनीयं...पे०... अभिक्कमोसानं पञ्जायति नो पटिक्कमो"ति। 


दासक, येन खेमको भिकखु तेनुपसङ्कम; उपसङ्कमित्वा खेमकं भिकखुं एवं वदेहि - थेरा तं, आवुसो खेमक, एवमाहंसु - 
पञ्चिमे, आवुसो, उपादानकखन्धा वुत्ता भगवता, सेय्यथिदं - रूपुपादानकखन्धो, वेदनुपादानक्खन्धो, सञ्जुपादानकखन्धो, 
सङ्घारुपादानक्खन्धो, विञ्ञाणुपादानकखन्धो। इमेसु आयस्मा खेमको पञ्चसु उपादानकखन्धेसु किञ्चि अत्तं वा अत्तनियं 
वा समनुपस्सती' "ति? 


““एवमावुसो ति खो आयस्मा दासको थेरानं भिक्खूनं पटिस्सुत्वा येनायस्मा खेमको तेनुपसङ्कमि; उपसङ्कमित्वा... 
पे०... थेरा तं, आवुसो खेमक, एवमाहंसु - “पञ्चिमे, आवुसो, उपादानक्खन्धा वुत्ता भगवता, सेस्यथिदं - 
रूपुपादानक्खन्धो...पे०... विञ्ञाणुपादानकखन्धो । इमेसु आयस्मा खेमको पञ्चसु उपादानक्खन्धेसु किञ्चि अत्तं वा 
अत्तनियं वा समनुपस्सती "ति? “पज्चिमे, आवुसो, उपादानकखन्धा वुत्ता भगवता, सेय्यथिदं - रूपुपादानक्खन्धो...पे०... 
विञ्ञाणुपादानक्खन्धो । इमेसु ख्वाहं, आवुसो, पञ्चसु उपादानक्खन्धेसु न किञ्चि अत्तं वा अत्तनियं वा 
समनुपस्सामी”ति। 


अथ खो आयस्मा दासको येन थेरा भिक्खू तेनुपसङ्कमि; उपसङ्कमित्वा थेरे भिक्खू एतदवोच - “खेमको, आवुसो, 
भिक्खु एवमाह - 'पञ्चिमे, आवुसो, उपादानक्खन्धा वुत्ता भगवता, सेय्यथिदं - रूपुपादानक्खन्धो...पे०.. 
विञ्ञाणुपादानक्खन्धो । इमेसु ख्वाहं, आवुसो, पञ्चसु उपादानक्खन्धेसु न किञ्चि अत्तं वा अत्तनियं वा 

समनुपस्सामी ''ति। “एहि त्वं, आवुसो दासक, येन खेमको भिक्खु तेनुपसङ्कम; उपसङ्कमित्वा खेमकं भिक्खु एवं 
वदेहि - थेरा तं, आवुसो खेमक, एवमाहंसु - पञ्चिमे, आवुसो, उपादानकखन्धा वुत्ता भगवता, सेय्यथिदं - 
रूपुपादानकखन्धो...पे०... विञ्जाणुपादानक्खन्धो । नो चे किरायस्मा खेमको इमेसु पञ्चसु उपादानक्खन्धेसु किञ्चि अत्तं वा 
अत्तनियं वा समनुपस्सति । तेनहायस्मा खेमको अरहं खीणासवो'"ति। 


““एवमावुसो ति खो आयस्मा दासको थेरानं भिकखूनं पटिस्सुत्वा येनायस्मा खेमको...पे०... थेरा तं, आवुसो खेमक, 


विञ्जाणुपादानक्खन्धो; नो चे किरायस्मा खेमको इमेसु पञ्चसु उपादानकखन्धेसु किञ्चि अत्तं वा अत्तनियं वा 
समनुपस्सति, तेनहायस्मा खेमको अरहं खीणासवो''ति। “पञ्चिमे, आवुसो, उपादानक्खन्धा वुत्ता भगवता, सेय्यथिदं - 
रूपुपादानक्खन्धो...पे०... विञ्ञाणुपादानकखन्धो । इमेसु ख्वाहं, आवुसो, पञ्चसु उपादानक्खन्धेसु न किञ्चि अत्तं वा 
अत्तनियं वा समनुपस्सामि, न चम्हि अरहं खीणासवो; अपि च मे, आवुसो, पञ्चसु उपादानकखन्धेसु 'अस्मी'ति अधिगतं, 
“अयमहमस्मी'ति न च समनुपस्सामी”ति। 


अथ खो आयस्मा दासको येन थेरा भिक्खू...पे०... थेरे भिक्खू एतदवोच - “खेमको, आवुसो, भिक्खु एवमाह - 
पञ्चिमे, आवुसो, उपादानकखन्धा वृत्ता भगवता, सेय्यथिदं - रूपुपादानक्खन्धो...पे०... विञ्ञाणुपादानकखन्धो । इमेसु 
ख्वाहं, आवुसो, पञ्चसु उपादानक्खन्धेसु न किञ्चि अत्तं वा अत्तनियं वा समनुपस्सामि, न चम्हि अरहं खीणासवो; अपि 
च मे, आवुसो, पञ्चसु उपादानकखन्धेसु “अस्मी'ति अधिगतं, “अयमहमस्मीति न च समनुपस्सामी 'ति। 


“नहि त्वं, आवुसो दासक, येन खेमको भिक्खु तेनुपसङ्कम; उपसङ्कमित्वा खेमकं भिकखुं एवं वदेहि -- 'थेरा तं, 
आवुसो खेमक, एवमाहंसु -- यमेतं, आवुसो खेमक, अस्मीति वदेसि, किमेतं अस्मीति वदेसि? रूपं अस्मीति वदेसि, 
अञ्जत्र रूपा अस्मीति वदेसि, वेदनं... सञ्जं... सङ्कारे... विञ्ञाणं अस्मीति वदेसि, अञ्ञत्र विञ्ञाणा अस्मीति वदेसि। 
यमेतं, आवुसो खेमक, अस्मीति वदेसि। किमेतं अस्मीति वदेसी''ति? 


“एवमावुसो ति खो आयस्मा दासको थेरानं भिकखूनं पटिस्सुत्वा येनायस्मा खेमको तेनुपसङ्कमि; उपसङ्कमित्वा 
आयस्मन्तं खेमकं एतदवोच - थेरा तं, आवुसो खेमक, एवमाहंसु -- “यमेतं, आवुसो खेमक, 'अस्मी'ति वदेसि, किमेतं 
“अस्मी ति वदेसि? रूपं 'अस्मी'ति वदेसि अञ्ञत्र रूपा “अस्मी ति वदेसि? वेदनं... सञ्जं... सङ्कारे... विञ्ञाणं 'अस्मी'ति 
वदेसि अञ्ञत्र विञ्जाणा “अस्मी'ति वदेसि? यमेतं, आवुसो खेमक, “अस्मी' ति वदेसि, किमेतं “अस्मी'ति वदेसि"ति? 
“अलं, आवुसो दासक, कि इमाय सन्धावनिकाय! आहरावुसो, दण्डं; अहमेव येन थेरा भिक्खू तेनुपसङ्कमिस्सामी”ति। 


अथ खो आयस्मा खेमको दण्डमोलुब्म येन थेरा भिक्खू तेनुपसङ्कमि; उपसङ्कमित्वा थेरेहि भिक्खूहि सद्धि सम्मोदि । 
सम्मोदनीयं कथं सारणीयं वीतिसारेत्वा एकमन्तं निसीदि । एकमन्तं निसिन्नं खो आयस्मन्तं खेमकं थेरा भिक्खू एतदवोचुं 
-- “यमेतं, आवुसो खेमक, 'अस्मी'ति वदेसि, किमेतं “अस्मीति वदेसि? रूपं 'अस्मी'ति वदेसि, अञ्ञत्र रूपा 'अस्मी'ति 
बदेसि? वेदनं... सञ्जं... सङ्कारे... विञ्ञाणं 'अस्मी'ति वदेसि, अञ्ञत्र विञ्ञाणा 'अस्मी'ति वदेसि? यमेतं, आवुसो खेमक, 
'अस्मी'ति वदेसि, किमेतं 'अस्मी'ति वदेसी 'ति? “न ख्वाहं, आवुसो, रूपं “अस्मीति वदामि; नपि अञ्ञत्र रूपा 
"अस्मीति वदामि। न वेदनं... न सञ्जं... न सङ्कारे... न विञ्ञाणं 'अस्मी'ति वदामि; नपि अञ्ञत्र विञ्जाणा 'अस्मी'ति 
वदामि। अपि च मे, आवुसो, पञ्चसु उपादानकखन्धेसु अस्मीति अधिगतं 'अयमहमस्मी'ति न च समनुपस्सामि” । 

“सेय्यथापि, आवुसो, उप्पलस्स वा पदुमस्स वा पुण्डरीकस्स वा गन्धो। यो नु खो एवं वदेय्य -- 'पत्तस्स गन्धो'ति वा 
'बण्णस्स [वण्डस्स (कत्थचि)] गन्धो'ति वा 'किञ्जक्खस्स गन्धो'ति वा सम्मा नु खो सो वदमानो वदेय्या”ति? “नो हेतं, 
आवुसो”। “यथा कथं, पनावुसो, सम्मा ब्याकरमानो ब्याकरेय्या”ति? ““पुप्फस्स गन्धो ति खो, आवुसो, सम्मा 
ब्याकरमानो व्याकरेय्या”ति। “एवमेव ख्वाहं, आवुसो, न रूपं “अस्मीति वदामि, नपि अञ्ञत्र रूपा अस्मीति वदामि। न 
वेदनं... न सञ्जं... न सङ्कारे... न विञ्ञाणं 'अस्मी'ति वदामि, नपि अञ्ञत्र विञ्ञाणा “अस्मी ति वदामि। अपि च मे, 
आवुसो, पञ्चसु उपादानकखन्धेसु “अस्मीति अधिगतं अयमहमस्मीति न च समनुपस्सामि” । 


“किञ्चापि, आवुसो, अरियसावकस्स पञ्चोरम्भागियानि संयोजनानि पहीनानि भवन्ति, अथ ख्वस्स होति - `यो च 
पञ्चसु उपादानक्खन्धेसु अनुसहगतो अस्मीति मानो, अस्मीति छन्दो, अस्मीति अनुसयो असमूहतो। सो अपरेन समयेन 
पञ्चसु उपादानक्खन्धेसु उदयब्बयानुपस्सी विहरति - इति रूपं, इति रूपस्स समुदयो, इति रूपस्स अत्थङ्गमो; इति 
वेदना... इति सञ्ञा... इति सङ्घारा... इति विञ्ञाणं, इति विञ्जाणस्स समुदयो, इति विञ्जाणस्स अत्थङ्गमो'ति। तस्सिमेसु 
पञ्चसु उपादानक्खन्धेसु उदयब्बयानुपस्सिनो विहरतो योपिस्स होति पञ्चसु उपादानकखन्धेसु अनुसहगतो “अस्मी'ति, 
मानो “अस्मी ति, छन्दो अस्मीति अनुसयो असमूहतो, सोपि समुग्घातं गच्छति। 


““सेय्यथापि, आवुसो, वत्थं संकिलिटुं मलग्गहितं। तमेनं सामिका रजकस्स अनुपदज्जुं । तमेनं रजको ऊसे वा खारे 
वा गोमये वा सम्मद्दित्वा अच्छे उदके विक्खालेति। किञ्चापि तं होति वत्थं परिसुद्धं परियोदातं, अथ ख्वस्स होति येव 
अनुसहगतो ऊसगन्धो वा खारगन्धो वा गोमयगन्धो वा असमूहतो । तमेनं रजको सामिकानं देति । तमेनं सामिका 
गन्धपरिभाविते करण्डके निक्खिपन्ति। योपिस्स होति अनुसहगतो ऊसगन्धो वा खारगन्धो वा गोमयगन्धो वा असमूहतो, 
सोपि समुग्घातं गच्छति। एवमेव खो, आवुसो, किञ्चापि अरियसावकस्स पञ्चोरम्भागियानि संयोजनानि पहीनानि 
भवन्ति, अथ ख्वस्स होति येव पञ्चसु उपादानक्खन्धेसु अनुसहगतो “अस्मी'ति, मानो “अस्मी ति, छन्दो 'अस्मी'ति 
अनुसयो असमूहतो। सो अपरेन समयेन पञ्चसु उपादानक्खन्धेसु उदयब्बयानुपस्सी विहरति । “इति रूपं, इति रूपस्स 
समुदयो, इति रूपस्स अत्थङ्गमो; इति वेदना... इति सञ्ञा... इति सङ्घारा... इति विज्ञाणं, इति विञ्जाणस्स समुदयो, इति 
विञ्जाणस्स अत्थङ्गमो'ति। तस्स इमेसु पञ्चसु उपादानक्खन्धेसु उदयब्बयानुपस्सिनो विहरतो योपिस्स होति पञ्चसु 
उपादानकखन्धेसु अनुसहगतो 'अस्मी'ति, मानो “अस्मीति, छन्दो 'अस्मी'ति अनुसयो असमूहतो, सोपि समुग्घातं 
गच्छती”ति। 


एवं वृत्ते, थेर भिक्खू आयस्मन्तं खेमकं एतदवोचुं - “न खो [न खो पन (क०)] मयं आयस्मन्तं खेमकं विहेसापेखा 
पुच्छिम्ह, अपि चायस्मा खेमको पहोसि तस्स भगवतो सासनं वित्थारेन आचिक्खितुं देसेतुं पञ्ञापेतुं पट्टपेतुं विवरितु 
विभजितुं उत्तानीकातुं। तयिदं आयस्मता खेमकेन तस्स भगवतो सासनं वित्थारेन आचिक्खितं देसितं पञ्जापितं पट्टपितं 
विवरितं विभजितं उत्तानीकत''न्ति। 


इदमवोच आयस्मा खेमको। अत्तमना थेरा भिक्खू आयस्मतो खेमकस्स भासितं अभिनन्दुं। इमस्मिञ्च पन 
वेय्याकरणस्मिं भञ्ञमाने सट्गिमत्तानं थेरानं भिक्खूनं अनुपादाय आसवेहि चित्तानि विमुच्चिसु, आयस्मतो खेमकस्स 
चाति । सत्तमं । 


८. छन्नसृत्तं 

९०. एकं समयं सम्बहुला थेरा भिक्खू बाराणसियं विहरन्ति इसिपतने मिगदाये। अथ खो आयस्मा छन्नो 
सायन्हसमयं पटिसल्लाना वुड्टितो अवापुरणं [अपापुरणं (सी० स्या० कं०)] आदाय विहारेन विहारं उपसङ्कमित्वा थेरे 
भिक्खू एतदवोच - “ओवदन्तु मं आयस्मन्तो थेरा, अनुसासन्तु मं आयस्मन्तो थेरा, करोन्तु मे आयस्मन्तो थेरा धम्मिं 
कथं, यथाहं धम्मं पस्सेय्य''न्ति। 


एवं वृत्ते, थेर भिक्खू आयस्मन्तं छन्नं एतदवोचुं - “रूपं खो, आवुसो छन्न, अनिच्चं; वेदना अनिच्चा; सञ्जा 
अनिच्चा; सङ्घारा अनिच्चा; विञ्ञाणं अनिच्चं। रूपं अनत्ता; वेदना... सञ्ञा... सङ्कारा... विज्ञाणं अनत्ता। सब्बे सङ्घारा 
अनिच्चा; सब्बे धम्मा अनत्ता”ति । 


अथ खो आयस्मतो छन्नस्स एतदहोसि -- “मय्हम्पि खो एतं एवं [मय्हम्पि खो एवं (स्या० कं०)] होति -- रूपं 
अनिच्चं, वेदना... सञ्ञा... सङ्घारा... विञ्ञाणं अनिच्चं; रूपं अनत्ता, वेदना ... सञ्ञा... सङ्घारा... विञ्ञाणं अनत्ता। सब्बे 
सङ्घारा अनिच्चा, सब्बे धम्मा अनत्ताति। अथ च पन मे सब्बसङ्कारसमथे सब्बूपधिपटिनिस्सग्गे तण्हाक्खये विरागे निरोधे 
निब्बाने चित्तं न पक्खन्दति नप्पसीदति न सन्तिट्ठति नाधिमुच्चति। परितस्सना उपादानं उप्पज्जति; पच्चुदावत्तति मानसं - 
“अथ को चरहि मे अत्ता ति? न खो पनेवं धम्मं पस्सतो होति। को नु खो मे तथा धम्मं देसेय्य यथाहं धम्मं पस्सेय्य'न्ति। 


अथ खो आयस्मतो छन्नस्स एतदहोसि - “अयं खो आयस्मा आनन्दो कोसम्बियं विहरति घोसितारामे सत्थु चेव 
संवण्णितो सम्भावितो च विञ्ञूनं सब्रह्मचारीनं, पहोति च मे आयस्मा आनन्दो तथा धम्मं देसेतुं यथाहं धम्मं पस्सेय्यं; 
अत्थि च मे आयस्मन्ते आनन्दे तावतिका विस्सट्टि [विस्सत्थि (?)]। यंनूनाहं येनायस्मा आनन्दो तेनुपसङ्कमेय्य'`न्ति। अथ 
खो आयस्मा छन्नो सेनासनं संसामेत्वा पत्तचीवरमादाय येन कोसम्बी घोसितारामो येनायस्मा आनन्दो तेनुपसङ्कमि; 
उपसङ्कमित्वा आयस्मता आनन्देन सद्भि सम्मोदि...पे०... एकमन्तं निसिन्नो खो आयस्मा छन्नो आयस्मन्तं आनन्दं 
एतदबोच - 


“गएकमिदाहं, आवुसो आनन्द, समयं बाराणसियं विहरामि इसिपतने मिगदाये। अथ ख्वाहं, आवुसो, सायन्हसमयं 
पटिसल्लाना बुट्टितो अवापुरणं आदाय विहारेन विहारं उपसङ्कमि; उपसङ्कमित्वा थेरे भिक्खू एतदवोचं - “ओवदन्तु मं 
आयस्मन्तो थेरा, अनुसासन्तु मं आयस्मन्तो थेरा, करोन्तु मे आयस्मन्तो थेरा धम्मि कथं यथाहं धम्मं पस्सेय्य'न्ति। एवं 
वृत्ते मं, आवुसो, थेरा भिक्खू एतदवोचुं - "रूपं खो, आवुसो छन्न, अनिच्चं; वेदना... सञ्जा... सङ्घारा... विञ्ञाणं 
अनिच्चं; रूपं अनत्ता...पे०... विज्ञाणं अनत्ता। सब्बे सङ्घारा अनिच्चा, सब्बे धम्मा अनत्ता 'ति। 


“तस्स मय्हं, आवुसो, एतदहोसि - “मग्हम्पि खो एतं एवं होति - रूपं अनिच्चं...पे०... विञ्ञाणं अनिच्चं, रूपं 
अनत्ता, वेदना... सञ्ञा... सङ्घारा... विञ्ञाणं अनत्ता। सब्बे सङ्घारा अनिच्चा, सब्बे धम्मा अनत्ता'ति। अथ च पन मे 
सब्बसङ्कारसमथे सब्बृपधिपटिनिस्सग्गे तण्हाक्खये विरागे निरोधे निब्बाने चित्तं न पक्खन्दति नप्पसीदति न सन्तिट्ठति 
नाधिमुच्चति । परितस्सना उपादानं उप्पज्जति; पच्चुदावत्तति मानसं - “अथ को चरहि मे अत्ता'ति? न खो पनेवं धम्मं 
पस्सतो होति। को नु खो मे तथा धम्मं देसेय्य यथाहं धम्मं पस्सेय्यन्ति! 


“तस्स मय्हं, आवुसो, एतदहोसि - `अयं खो आयस्मा आनन्दो कोसम्बियं विहरति घोसितरामे सत्थु चेव 
संवण्णितो सम्भावितो च विञ्ञूनं सब्रह्मचारीनं, पहोति च मे आयस्मा आनन्दो तथा धम्मं देसेतुं यथाहं धम्मं पस्सेय्यं । 
अत्थि च मे आयस्मन्ते आनन्दे तावतिका विस्सट्टि । यंनूनाहं येनायस्मा आनन्दो तेनुपसङ्क मेय्य'न्ति। ओवदतु मं, आयस्मा 

आनन्दो; अनुसासतु मं, आयस्मा आनन्दो; करोतु मे, आयस्मा आनन्दो धम्मि कथं यथाहं धम्मं पस्सेय्य''न्ति। 


““एत्तकेनपि मयं आयस्मतो छन्नस्स अत्तमना अपि नाम तं [अत्तमना अभिरद्भा, तं (सी० स्या० कं०)] आयस्मा 
छन्नो आवि अकासि खीलं छिन्दि [पभिन्दि (सी० स्या० कं० पी०)]। ओदहावुसो, छन्न, सोतं; भब्बोसि [भब्बो त्वं (क०)] 
धम्मं विञ्ञातु''न्ति। अथ खो आयस्मतो छन्नस्स तावतकेनेव [तावदेव (सी०)] उळारं पीतिपामोज्जं उप्पज्जि -- “भब्बो 
किरस्मि धम्मं विञ्ञातु”न्ति। 


““सम्मुखा मेतं, आवुसो छन्न, भगवतो सुतं, सम्मुखा च पटिग्गहितं कच्चानगोत्तं भिक्खुं ओवदन्तस्स - 
द्वयनिस्सितो ख्वायं, कच्चान, लोको येभुस्येन अत्थितञ्चेब नत्थितञ्च । लोकसमुदयं खो, कच्चान, यथाभूतं सम्मप्पञ्जाय 
पस्सतो या लोके नत्थिता, सा न होति। लोकनिरोधं खो, कच्चान, यथाभूतं सम्मप्पञ्जाय पस्सतो या लोके अत्थिता, सा न 
होति । उपयृपादानाभिनिवेसविनिबन्धो ख्वायं, कच्चान, लोको येभुय्येन तं चायं उपयुपादानं चेतसो 
अधिट्टानाभिनिवेसानुसयं न उपेति न उपादियति नाधिट्ठाति “अत्ता मे'ति । दुक्खमेव उप्पज्जमानं उप्पज्जति, दुक्खं 
निरुज्झमानं निरुज्झतीति न कङ्कति न विचिकिच्छति। अपरप्पच्चया जाणमेवस्स एत्थ होति। एत्तावता खो, कच्चान, 
सम्मादिडि होति। सब्बमत्थीति खो, कच्चान, अयमेको अन्तो। सब्बं नत्थीति अयं दुतियो अन्तो। एते ते, कच्चान, उभो 
अन्ते अनुपगम्म मज्झेन तथागतो धम्मं देसेति - अविज्जापच्चया सङ्घारा; सङ्घारपच्चया विञ्ञाणं...पे०... एवमेतस्स 
केवलस्स दुक्खक्खन्धस्स समुदयो होति। अविज्जाय त्वेव असेसविरागनिरोधा सङ्घारनिरोधो...पे०... एवमेतस्स केवलस्स 
दुक्खक्खन्धस्स निरोधो होती 'ति। 


“एवमेतं, आवुसो आनन्द, होति येसं आयस्मन्तानं तादिसा सब्रह्मचारयो अनुकम्पका अत्थकामा ओवादका 
अनुसासका। इदञ्च पन मे आयस्मतो आनन्दस्स धम्मदेसनं सुत्वा धम्मो अभिसमितो"ति। अट्टमं । 


९. राहुलसुत्त 


९१. सावत्थिनिदानं। अथ खो आयस्मा राहुलो येन भगवा तेनुपसङ्कमि; उपसङ्कमित्वा...पे०... एकमन्तं निसिन्नो खो 
आयस्मा राहुलो भगवन्तं एतदवोच - “कथं नु खो, भन्ते, जानतो कथं पस्सतो इमस्मिञ्च सविञ्ञाणके काये बहिद्धा च 
सब्बनिमित्तेसु अहङ्कारममङ्कारमानानुसया न होन्ती "ति? 


“यं किञ्चि, राहुल, रूपं अतीतानागतपच्चुप्पन्नं अज्झत्तं वा बहिद्धा वा ओळारिकं वा सुखुमं वा हीनं वा पणीतं वा 
यं दूरे सन्तिके वा, सब्ब रूपं नेतं मम, नेसोहमस्मि, न मेसो अत्ता'ति एवमेतं यथाभूतं सम्मप्पञ्जाय पस्सति। या काचि 
वेदना ... या काचि सञ्जा... ये केचि सङ्घारा... यं किञ्चि विज्ञाणं अतीतानागतपच्चुप्पन्नं अज्झत्तं वा बहिद्धा वा...पे०... 
सब्बं विञ्ञाणं 'नेतं मम, नेसोहमस्मि, न मेसो अत्ता'ति एवमेतं यथाभूतं सम्मप्पञ्जाय पस्सति। एवं खो, राहुल, जानतो 
एवं पस्सतो इमस्मिञ्च सविञ्ञाणके काये बहिद्भा च सब्बनिमित्तेसु अहङ्कारममङ्कारमानानुसया न होन्ती"ति। नवमं । 


१०. दुतियराहलसुत्त 


९२. सावत्थिनिदानं । एकमन्तं निसिन्नो खो आयस्मा राहुलो भगवन्तं एतदवोच - “कथं नु खो, भन्ते, जानतो कथं 
पस्सतो इमस्मिञ्च सविज्ञाणके काये बहिद्धा च सब्बनिमित्तेसु अहङ्कारममङ्कारमानापगतं मानसं होति विधासमतिक्कन्तं 
सन्तं सुविमुत्त' न्ति? “यं किञ्चि, राहल, रूपं अतीतानागतपच्चुप्पन्नं अज्झत्त वा बहिद्धा वा...पे०... यं दूरे सन्तिके वा, 

सब्बं रूपं 'नेतं मम, नेसोहमस्मि, न मेसो अत्ता ति एवमेतं यथाभूतं सम्मप्पञ्जाय दिस्वा अनुपादा विमुत्तो होति। या 
काचि वेदना... या काचि सञ्ञा... ये केचि सङ्घारा... यं किञ्चि विज्ञाणं अतीतानागतपच्चुप्पन्नं अज्झत्तं वा बहिद्धा वा 
ओळारिकं वा सुखुमं वा हीनं वा पणीतं वा यं दूरे सन्तिके वा, सब्बं विञ्ञाणं “नेतँ मम, नेसोहमस्मि, न मेसो अत्ता'ति 
एवमेतं यथाभूतं सम्मप्पञ्जाय दिस्वा अनुपादा विमुत्तो होति। एवं खो, राहुल, जानतो एवं पस्सतो इमस्मिञ्च सविञ्ञाणके 
काये बहिद्धा च सब्बनिमित्तेसु अहङ्कारममङ्कारमानापगतं मानसं होति विधा समतिक्कन्तं सन्तं सुविमुत्त'न्ति। दसमं । 


थेरवग्गो नवमो। 
तस्सुद्दानं - 


आनन्दो तिस्सो यमको, अनुराधो च वक्कलि। 
अस्सजि खेमको छन्नो, राहुला अपरे दुवे॥ 


१०. पृप्फवग्गो 
१. नदीसुत्तं 


९३. सावत्थिनिदानं । “सेय्यथापि, भिक्खवे, नदी पब्बतेय्या ओहारिनी दूरङ्गमा सीघसोता । तस्सा उभोसु तीरेसु 
[उभतो तीरे (सी०), उभतो तीरेसु (स्या० कं०)] कासा चेपि जाता अस्सु, ते नं अज्झोलम्बेय्युं; कुसा चेपि जाता अस्सु, ते नं 
अज्झोलम्बेय्युं; पब्बजा [बब्बजा (सी० पी०)] चेपि जाता अस्सु, ते नं अज्झोलम्बेय्युं; बीरणा चेपि जाता अस्सु, ते नं 
अज्झोलम्बेय्युं; रुक्खा चेपि जाता अस्सु, ते नं अज्झोलम्बेय्युं। तस्सा पुरिसो सोतेन वुय्हमानो कासे चेपि गण्हेय्य, ते 
पलुज्जेय्युं। सो ततोनिदानं अनयब्यसनं आपज्जेय्य। कुसे चेपि गण्हेय्य, पब्बजे चेपि गण्हेय्य, बीरणे चेपि गण्हेय्य, रुक्खे 
चेपि गण्हेय्य, ते पलुज्जेय्युं। सो ततोनिदानं अनयब्यसनं आपज्जेय्य। एवमेव खो, भिक्खवे, अस्सुतवा पुथुज्जनो अरियानं 
अदस्सावी अरियधम्मस्स अकोविदो अरियधम्मे अविनीतो, सप्पुरिसानं अदस्सावी सप्पुरिसधम्मस्स अकोविदो 
सप्पुरिसधम्मे अविनीतो रूपं अत्ततो समनुपस्सति, रूपवन्तं वा अत्तानं; अत्तनि वा रूपं, रूपस्मिं वा अत्तानं। तस्स तं रूपं 
पलुज्जति। सो ततोनिदानं अनयब्यसनं आपज्जति। वेदनं... सञ्जं... सङ्कारे... विञ्ञाणं अत्ततो समनुपस्सति, विञ्जाणवन्तं 
वा अत्तानं; अत्तनि वा विञ्ञाणं, विञ्ञाणस्मि वा अत्तानं। तस्स तं विञ्जाणं पलुज्जति। सो ततोनिदानं अनयब्यसनं 
आपज्जति। तं कि मज्जथ, भिक्खवे, रूपं निच्चं वा अनिच्चं वा”ति? ““अनिच्चं भन्ते” । “वेदना... सञ्ञा... सङ्कारा... 
विज्ञाणं निच्चं वा अनिच्चं वा“ ति? “अनिच्चं भन्ते” । “तस्मातिह...पे०... एवं पस्सं...पे०... नापरं इत्थत्तायाति 
पजानाती 'ति | पठमं । 


२. पुप्फसुत्त 


९४. सावत्थिनिदानं। “नाहं, भिक्खवे, लोकेन विवदामि, लोकोव मया विवदति। न, भिक्खवे, धम्मवादी केनचि 
लोकस्मिं विवदति। यं, भिक्खवे, नत्थिसम्मतं लोके पण्डितानं, अहम्पि तं *नत्थी'ति वदामि । यं, भिक्खवे, अत्थिसम्मतं 
लोके पण्डितानं, अहम्पि तं “अत्थी'ति वदामि” । 


“किज्च, भिक्खवे, नत्थिसम्मतं लोके पण्डितानं, यमहं 'नत्थी'ति वदामि? रूपं, भिक्खवे, निच्चं धुवं सस्सतं 

अविपरिणामधम्मं नत्थिसम्मतं लोके पण्डितानं; अहम्पि तं 'नत्थी'ति वदामि । वेदना... सञ्ञा... सङ्घारा... विञ्जाणं 
निच्चं धुवं सस्सतं अविपरिणामधम्मं नत्थिसम्मतं लोके पण्डितानं; अहम्पि तं 'नत्थी'ति वदामि | इदं खो, भिक्खवे, 
नत्थिसम्मतं लोके पण्डितानं; अहम्पि तं 'नत्थी'ति वदामि” । 


“किञ्च, भिक्खवे, अत्थिसम्मतं लोके पण्डितानं, यमहं 'अत्थी'ति वदामि? रूपं, भिक्खवे, अनिच्चं दुक्खं 
विपरिणामधम्मं अत्थिसम्मतं लोके पण्डितानं; अहम्पि तं 'अत्थी'ति वदामि । वेदना अनिच्चा...पे०... विञ्ञाणं अनिच्चं 
दुक्खं विपरिणामधम्मं अत्थिसम्मतं लोके पण्डितानं; अहम्पि तं 'अत्थी'ति वदामि । इदं खो, भिक्खवे, अत्थिसम्मतं लोके 
पण्डितानं; अहम्पि तं 'अत्थी ति वदामि” | 


“अत्थि, भिक्खवे, लोके लोकधम्मो, तं तथागतो अभिसम्बुज्ञति अभिसमेति; अभिसम्बुज्झित्वा अभिसमेत्वा तं 
आचिक्खति देसेति पञ्ञपेति पट्टुपेति विवरति विभजति उत्तानीकरोति । 


“किज्च, भिक्खवे, लोके लोकधम्मो, तं तथागतो अभिसम्बुज्झति अभिसमेति, अभिसम्बुज्झित्वा अभिसमेत्वा 
आचिक्खति देसेति पञ्ञपेति पट्टपेति विवरति विभजति उत्तानीकरोति? रूपं, भिक्खवे, लोके लोकधम्मो तं तथागतो 
अभिसम्बुज्झति अभिसमेति। अभिसम्बुज्झित्वा अभिसमेत्वा आचिक्खति देसेति पञ्ञपेति पट्टुपेति विवरति विभजति 
उत्तानीकरोति। 


“यो, भिक्खवे, तथागतेन एवं आचिक्खियमाने देसियमाने पञ्ञपियमाने पट्टपियमाने विवरियमाने विभजियमाने 
उत्तानीकरियमाने न जानाति न पस्सति तमहं, भिक्खवे, बालं पुथुज्जनं अन्धं अचक्‍्खुकं अजानन्तं अपस्सन्तं किन्ति 


लोकधम्मो तं तथागतो अभिसम्बुज्झति अभिसमेति। अभिसम्बुज्झित्वा अभिसमेत्वा आचिक्खति देसेति पञ्ञपेति 
पट्ठपेति विवरति विभजति उत्तानीकरोति । 


“यो, भिक्खवे, तथागतेन एवं आचिक्खियमाने देसियमाने पञ्ञपियमाने पट्ुपियमाने विवरियमाने विभजियमाने 
उत्तानीकरियमाने न जानाति न पस्सति तमहं, भिक्खवे, बालं पुथुज्जनं अन्धं अचकखुकं अजानन्तं अपस्सन्तं किन्ति 
करोमि! 


““सेय्यथापि, भिक्खवे, उप्पलं वा पदुमं वा पुण्डरीकं वा उदके जातं उदके संवड़ं उदका अच्चुग्गम्म ठाति [तिटुन्तं 
(क०)] अनुपलित्तं उदकेन; एवमेव खो, भिकखवे, तथागतो लोके जातो लोके संवड़ो लोकं अभिभुय्य विहरति अनुपलित्तो 
लोकेना”ति। दुतियं । 


३. फेणपिण्डूपमसुत्तं 


९५. एकं समयं भगवा अयुज्झायं [अयोज्झायं (सी० पी०)] विहरति गङ्गाय नदिया तीरे। तत्र खो भगवा भिक्खू 
आमन्तेसि - 


““सेय्यथापि, भिक्खवे, अयं गङ्गा नदी महन्तं फेणपिण्डं आवहेय्य । तमेनं चक्खुमा पुरिसो पस्सेय्य निज्झायेय्य 
योनिसो उपपरिक्खेय्य । तस्स तं पस्सतो निज्झायतो योनिसो उपपरिक्खतो रित्तकञ्ञेव खायेय्य, तुच्छकञ्ञेब खायेय्य, 

असारकञ्ञेव खायेय्य। किञ्हि सिया, भिक्खवे, फेणपिण्डे सारो? एवमेव खो, भिक्खवे, यं किञ्चि रूपं 


निज्झायतो योनिसो उपपरिक्खतो रित्तकञ्जेब खायति, तुच्छकञ्जेव खायति, असारकञ्ञेव खायति। किञ्हि सिया, 
भिक्खवे, रूपे सारो? 


“सेय्यथापि, भिक्खवे, सरदसमये थुल्लफुसितके देवे वस्सन्ते उदके उदकपुब्बुळं [उदकबुब्बुळं (सी० पी०)] 
उप्पज्जति चेव निरुज्झति च। तमेनं चकखुमा पुरिसो पस्सेय्य निज्झायेय्य योनिसो उपपरिक्खेय्य । तस्स तं पस्सतो 
निज्झायतो योनिसो उपपरिक्खतो रित्तकञ्जेव खायेय्य, तुच्छकञ्ञेव खायेय्य, असारकञ्ञेव खायेय्य। किञ्हि सिया, 


भिक्खु पस्सति निज्झायति योनिसो उपपरिक्खति। तस्स तं पस्सतो निज्झायतो योनिसो उपपरिक्खतो रित्तकञ्जेव खायति, 
तुच्छकञ्जेव खायति, असारकञ्ञेव खायति। किञ्हि सिया, भिकखवे, वेदनाय सारो? 


“सेय्यथापि, भिक्खवे, गिम्हानं पच्छिमे मासे ठिते मज्झन्हिके काले मरीचिका फन्दति। तमेनं चक्खुमा पुरिसो 
पस्सेय्य निज्झायेय्य योनिसो उपपरिक्खेय्य। तस्स तं पस्सतो निज्झायतो योनिसो उपपरिक्खतो रित्तकञ्ञेव खायेय्य, 


“सेय्यथापि, भिक्खवे, पुरिसो सारत्थिको सारगवेसी सारपरियेसनं चरमानो तिण्हं कुठारिं [कुधारिं (स्या० कं० क०)] 
आदाय वनं पविसेय्य। सो तत्थ पस्सेय्य महन्तं कदलिक्खन्धं उजुं नवं अकुक्कुकजातं [अकुक्कजातं (क० सी० पी०), 
अकुसजातं (क० सी०), अकुक्कुजकजातं (क०)]। तमेनं मूले छिन्देय्य; मूले छेत्वा अग्गे छिन्देय्य, अग्गे छेत्वा पत्तवट्टि 
विनिब्भुजेय्य । सो तस्स पत्तवड्टिं विनिब्भुजन्तो फेग्गुम्पि नाधिगच्छेय्य, कुतो सारं! तमेनं चक्खुमा पुरिसो पस्सेय्य 
निज्झायेय्य योनिसो उपपरिक्खेय्य। तस्स तं पस्सतो निज्झायतो योनिसो उपपरिक्खतो रित्तकञ्जेव खायेय्य, तुच्छकञ्जेव 
खायेय्य, असारकञ्ञेव खायेय्य। किञ्हि सिया, भिक्खवे, कदलिक्खन्धे सारो? एवमेव खो, भिक्खवे, ये केचि सङ्घारा 


निज्झायतो योनिसो उपपरिक्खतो रित्तकञ्जेब खायति, तुच्छकञ्जेव खायति, असारकञ्ञेव खायति। किञ्हि सिया, 
भिक्खवे, सङ्कारेसु सारो? 


““सेय्यथापि, भिक्खवे, मायाकारो वा मायाकारन्तेवासी वा चतुमहापथे [चातुम्महापथे (सी० स्या० कं० पी०)] मायं 
विदंसेय्य | तमेनं चक्खुमा पुरिसो पस्सेय्य निज्झायेय्य योनिसो उपपरिक्खेय्य। तस्स तं पस्सतो निज्झायतो योनिसो 
उपपरिक्खतो रित्तकञ्जेव खायेय्य, तुच्छकञ्ञेव खायेय्य, असारकञ्ञेव खायेय्य। किञ्हि सिया, भिक्खवे, मायाय सारो? 


योनिसो उपपरिक्खति । तस्स तं पस्सतो निज्झायतो योनिसो उपपरिक्खतो रित्तकञ्ञेव खायति, तुच्छकञ्ञेव खायति, 
असारकञ्ञेव खायति। किञ्हि सिया, भिक्खवे, विञ्ञाणे सारो? 


“एवं पस्सं, भिक्खवे, सुतवा अरियसावको रूपस्मिम्पि निब्बिन्दति, वेदनायपि... सञ्जायपि... सङ्कारेसुपि ... 


इत्थत्तायाति पजानाति* । 

इदमवोच भगवा। इदं बत्वान सुगतो अथापरं एतदवोच सत्था - 


““फेणपिण्ड्पमं रूपं, वेदना बुब्बुळूपमा [बुब्बुलूपमा (सी०), पुब्बुळोपमा (क०)]। 
मरीचिकूपमा सञ्ञा, सङ्घारा कदलूपमा । 
मायूपमञ्च विञ्ञाणं, देसितादिच्चबन्धुना॥ 


“यथा यथा निज्झायति, योनिसो उपपरिक्खति। 
रित्तकं तुच्छकं होति, यो नं पस्सति योनिसो॥ 


“इमज्च कायं आरब्भ, भूरिपञ्जेन देसितं । 
पहानं तिण्णं धम्मानं, रूपं पस्सथ [पस्सेथ (सी०)] छट्टितं॥ 


“आयु उस्मा च विञ्ञाणं, यदा कायं जहन्तिमं । 
अपविद्धो [अपविट्ठो (स्या० कं०)] तदा सेति, परभत्तं अचेतनं ॥ 


'गएतादिसायं सन्तानो, मायायं बाललापिनी। 
वधको एस अक्खातो, सारो एत्थ न विज्जति॥ 


“एवं खन्धे अवेक्खेय्य, भिक्खु आरद्भवीरियो। 
दिवा वा यदि वा रत्ति, सम्पजानो पटिस्सतो॥ 


“जहेय्य सब्बसंयोगं, करेय्य सरणत्तनो। 
चरेय्यादित्तसीसोव, पत्थयं अच्चुतं पद'न्ति॥ ततियं । 


४. गोमयपिण्डसृत्तं 


९६. सावत्थिनिदानं । एकमन्तं निसिन्नो खो सो भिक्खु भगवन्तं एतदवोच - “अत्थि नु खो, भन्ते, किञ्चि रूपं यं 
रूपं निच्चं धुवं सस्सतं अविपरिणामधम्मं सस्सतिसमं तथेव ठस्सति? अत्थि नु खो, भन्ते, काचि वेदना या वेदना निच्चा 
धुवा सस्सता अविपरिणामधम्मा सस्सतिसमं तथेव ठस्सति? अत्थि नु खो, भन्ते, काचि सञ्ञा या सञ्ञा...पे०... अत्थि नु 
खो, भन्ते, केचि सङ्घारा ये सङ्घारा निच्चा धुवा सस्सता अविपरिणामधम्मा सस्सतिसमं तथेव ठस्सन्ति? अत्थि नु खो, 
भन्ते, किञ्चि विञ्ञाणं, यं विज्ञाणं निच्चं धुवं सस्सतं अविपरिणामधम्मं सस्सतिसमं तथेव ठस्सती' ति? “नत्थि खो, 
भिक्खु, किञ्चि रूपं, यं रूपं निच्चं धुवं सस्सतं अविपरिणामधम्मं सस्सतिसमं तथेव ठस्सति। नत्थि खो, भिक्खु, काचि 
वेदना... काचि सञ्ञा... केचि सङ्घारा... किञ्चि विञ्ञाणं, यं विञ्ञाणं निच्चं धुवं सस्सतं अविपरिणामधम्मं सस्सतिसमं 
तथेव ठस्सती”ति। 


अथ खो भगवा परित्तं गोमयपिण्डं पाणिना गहेत्वा तं भिक्खुँ एतदवोच - “एत्तकोपि खो, भिक्खु, अत्तभावपटिलाभो 
नत्थि निच्चो धुवो सस्सतो अविपरिणामधम्मो सस्सतिसमं तथेव ठस्सति। एत्तको चेपि, भिक्खु, अत्तभावपटिलाभो 
अभविस्स निच्चो धुवो सस्सतो अविपरिणामधम्मो, नयिदं ब्रह्मचरियवासो पञ्जायेथ सम्मा दुक्खक्खयाय । यस्मा च खो, 

भिक्खु, एत्तकोपि अत्तभावपटिलाभो नत्थि निच्चो धुवो सस्सतो अविपरिणामधम्मो, तस्मा ब्रह्मचरियवासो पञ्जायति 
सम्मा दुक्खक्खयाय | 


““भूतपुब्बाहं, भिक्खु, राजा अहोसिं खत्तियो मुद्धावसित्तो । तस्स मय्हं, भिक्खु, रञ्ञो सतो खत्तियस्स मुद्धावसित्तस्स 
चतुरासीतिनगरसहस्सानि अहेसुं कुसावती राजधानिप्पमुखानि । तस्स मय्हं, भिक्खु, रञ्ञो सतो खत्तियस्स मुद्धावसित्तस्स 
चतुरासीतिपासादसहस्सानि अहेसुं धम्मपासादप्पमुखानि । तस्स मय्हं, भिक्खु, रञ्जो सतो खत्तियस्स मुद्धावसित्तस्स 
चतुरासीतिकूटागारसहस्सानि अहेसुं महाब्यूहकूटागारप्पमुखानि [महावियूहकूटागारप्पमुखानि (दी० नि० २.२६३)]। तस्स 
मय्हं, भिक्खु, रञ्ञो सतो खत्तियस्स मुद्धावसित्तस्स चतुरासीतिपल्लङ्कसहस्सानि अहेसुं दन्तमयानि सारमयानि 
सोवण्णमयानि गोणकत्थतानि पटिकत्थतानि पटलिकत्थतानि कदलिमिगपवरपच्चत्थरणानि 
[कादलिमिगपवरपच्चत्थरणानि (सी०)] सउत्तरच्छदानि उभतोलोहितकूपधानानि। तस्स मय्हं, भिक्खु, रञ्ञो सतो 
खत्तियस्स मुद्धावसित्तस्स चतुरासीतिनागसहस्सानि अहेसुं सोवण्णालङ्कारानि सोवण्णद्धजानि हेमजालपटिच्छन्नानि 
उपोसथनागराजप्पमुखानि । तस्स मय्हं, भिक्खु, रञ्ञो सतो खत्तियस्स मुद्धावसित्तस्स चतुरासीतिअस्ससहस्सानि अहेसुं 
सोवण्णालङ्कारानि सोवण्णद्धजानि हेमजालपटिच्छन्नानि वलाहकअस्सराजप्पमुखानि । तस्स मय्हं, भिक्खु, रञ्जो सतो 
खत्तियस्स मुद्धावसित्तस्स चतुरासीतिरथसहस्सानि अहेसुं सोबण्णालङ्कारानि सोवण्णद्धजानि हेमजालपटिच्छन्नानि 
वेजयन्तरथप्पमुखानि । तस्स मय्हं, भिक्खु, रञ्जो सतो खत्तियस्स मुद्धावसित्तस्स चतुरासीतिमणिसहस्सानि अहेसुं 


चतुरासीतिथालिपाकसहस्सानि अहेसुं; सायं पातं भत्ताभिहारो अभिहरियित्थ । 


“तेसं खो पन, भिक्खु, चतुरासीतिया नगरसहस्सानं एकज्जेव तं नगरं होति यमहं तेन समयेन अज्झावसामि - 
कुसावती राजधानी । तेसं खो पन, भिक्खु, चतुरासीतिया पासादसहस्सानं एकोयेव सो पासादो होति यमहं तेन समयेन 
अज्झावसामि - धम्मो पासादो। तेसं खो पन, भिक्खु, चतुरासीतिया कूटागारसहस्सानं एकज्जेव तं कूटागारं होति यमहं 
तेन समयेन अज्झावसामि - महाव्यूहं कूटागारं । तेसं खो पन, भिक्खु, चतुरासीतिया पल्लङ्कसहस्सानं एकोयेव सो 
पल्लङ्को होति यमहं तेन समयेन परिभुञ्जामि - दन्तमयो वा सारमयो वा सोवण्णमयो वा रूपियमयो वा । तेसं खो पन, 
भिक्खु, चतुरासीतिया नागसहस्सानं एकोयेव सो नागो होति यमहं तेन समयेन अभिरुहामि -- उपोसथो नागराजा। तेसं खो 
पन, भिक्खु, चतुरासीतिया अस्ससहस्सानं एकोयेव सो अस्सो होति यमहं तेन समयेन अभिरुहामि - वलाहको 
अस्सराजा। तेसं खो पन, भिक्खु, चतुरासीतिया रथसहस्सानं एकोयेव सो रथो होति यमहं तेन समयेन अभिरुहामि - 
वेजयन्तो रथो। तेसं खो पन, भिक्खु, चतुरासीतिया इत्थिसहस्सानं एकायेव सा इत्थी होति या मं तेन समयेन पच्चुपट्ठाति 
-- खत्तियानी वा वेलामिका वा | तेसं खो पन, भिक्खु, चतुरासीतिया वत्थकोटिसहस्सानं एकञ्जेव तं वत्थयुगं होति यमहं 
तेन समयेन परिदहामि - खोमसुखुमं वा कोसेय्यसुखुमं वा कम्बलसुखुमं वा कप्पासिकसुखुमं वा | तेसं खो पन, भिक्खु, 
चतुरासीतिया थालिपाकसहस्सानं एकोयेव सो थालिपाको होति यतो नाळिकोदनपरमं भुञ्जामि तदुपियञ्च सूपेय्यं 
[सूपब्यञ्जनं (स्या० कं०)]। इति खो, भिक्खु, सब्बे ते सङ्घारा अतीता निरुद्धा विपरिणता। एवं अनिच्चा खो, भिक्खु, 
सङ्घारा। एवं अद्भुवा खो, भिक्खु, सङ्घारा। एवं अनस्सासिका खो, भिक्खु, सङ्घारा। यावञ्चिदं, भिक्खु, अलमेव 
सब्बसङ्कारेसु निब्बिन्दितुं, अलं विरज्जितुं, अलं विमुच्चितु''न्ति। चतुत्थं । 

५. नखसिखासृत्तं 


९७. सावत्थिनिदानं । एकमन्तं निसिन्नो खो सो भिक्खु भगवन्तं एतदवोच - “अत्थि नु खो, भन्ते, किञ्चि रूपं यं 
रूपं निच्चं धुवं सस्सतं अविपरिणामधम्मं सस्सतिसमं तथेव ठस्सति? अत्थि नु खो, भन्ते, काचि वेदना या वेदना निच्चा 
धुवा सस्सता अविपरिणामधम्मा सस्सतिसमं तथेव ठस्सति? अत्थि नु खो, भन्ते, काचि सञ्ञा...पे०... केचि सङ्घारा, ये 
सङ्कारा निच्चा धुवा सस्सता अविपरिणामधम्मा सस्सतिसमं तथेव ठस्सन्ति? अत्थि नु खो, भन्ते, किञ्चि विञ्ञाणं, यं 
विज्ञाणं निच्चं धुवं सस्सतं अविपरिणामधम्मं सस्सतिसमं तथेव ठस्सती 'ति? “नत्थि खो, भिक्खु, किञ्चि रूपं, यं रूपं 
निच्चं धुवं सस्सतं अविपरिणामधम्मं सस्सतिसमं तथेव ठस्सति। नत्थि खो, भिक्खु, काचि वेदना... काचि सञ्ञा... केचि 
सङ्कारा...पे०... किञ्चि बिञ्ञाणं, यं विञ्ञाणं निच्चं धुवं सस्सतं अविपरिणामधम्मं सस्सतिसमं तथेव ठस्सती 'ति। 


अथ खो भगवा परित्तं नखसिखायं पंसुं आरोपेत्वा तं भिक्खुँ एतदवोच - “एत्तकम्पि खो, भिक्खु, रूपं नत्थि निच्चं 
धुवं सस्सतं अविपरिणामधम्मं सस्सतिसमं तथेव ठस्सति। एत्तकं चेपि, भिक्खु, रूपं अभविस्स निच्चं धुवं सस्सतं 
अविपरिणामधम्मं, नयिदं ब्रह्मचरियवासो पञ्जायेथ सम्मा दुक्खक्खयाय । यस्मा च खो, भिक्खु, एत्तकम्पि रूपं नत्थि 
निच्चं धुवं सस्सतं अविपरिणामधम्मं, तस्मा ब्रह्मचरियवासो पञ्ञायति सम्मा दुक्खक्खयाय'। 


““एत्तकापि खो, भिक्खु, वेदना नत्थि निच्चा धुवा सस्सता अविपरिणामधम्मा सस्सतिसमं तथेव ठस्सति। एत्तका 
चेपि, भिक्खु, वेदना अभविस्स निच्चा धुवा सस्सता अविपरिणामधम्मा, न यिदं ब्रह्मचरियवासो पञ्ञायेथ सम्मा 
दुक्खक्खयाय। यस्मा च खो, भिक्खु, एत्तकापि वेदना नत्थि निच्चा धुवा सस्सता अविपरिणामधम्मा, तस्मा 
ब्रह्मचरियवासो पञ्जायति सम्मा दुक्खक्खयाय। 


““एत्तकापि खो, भिक्खु, सञ्ञा नत्थि...पे०... एत्तकापि खो, भिक्खु, सङ्घारा नत्थि निच्चा धुवा सस्सता 
अविपरिणामधम्मा सस्सतिसमं तथेव ठस्सन्ति। एत्तका चेपि, भिक्खु, सङ्घारा अभविस्संसु निच्चा धुवा सस्सता 
अविपरिणामधम्मा, न यिद ब्रह्मचरियवासो पञ्जायेथ सम्मा दुक्खक्खयाय । यस्मा च खो, भिक्खु, एत्तकापि सङ्घारा नत्थि 
निच्चा धुवा सस्सता अविपरिणामधम्मा, तस्मा ब्रह्मचरियवासो पञ्जायति सम्मा दुकखक्खयाय। 


““एत्तकम्पि खो, भिक्खु, विञ्जाणं नत्थि निच्चं धुवं सस्सतं अविपरिणामधम्मं सस्सतिसमं तथेव ठस्सति। एत्तकम्पि 
खो, भिक्खु, विज्ञाणं अभविस्स निच्चं धुवं सस्सतं अविपरिणामधम्मं, न यिदं ब्रह्मचरियवासो पञ्ञायेथ सम्मा 
दुक्खक्खयाय | यस्मा च खो, भिक्खु, एत्तकम्पि विज्ञाणं नत्थि निच्चं धुवं सस्सतं अविपरिणामधम्मं, तस्मा 
ब्रह्मचरियवासो पञ्जायति सम्मा दुक्खक्खयाय। 


“तं कि मञ्जसि, भिक्खु, रूपं निच्चं वा अनिच्चं वाति? “अनिच्चं, भन्ते । “वेदना... सञ्ञा... सङ्कारा... विञ्ञाणं 
निच्चं वा अनिच्चं वा”ति? “अनिच्चं भन्ते””...पे०... “तस्मातिह...पे०... एवं पस्सं...पे०... नापरं इत्थत्तायाति पजानाती 'ति। 
पञ्चमं । 


६. सुद्धिकसुत्तं 


९८. सावत्थिनिदानं । एकमन्तं निसिन्नो खो सो भिक्खु भगवन्तं एतदवोच - अत्थि नु खो, भन्ते, किञ्चि रूपं, यं 
रूपं निच्चं धुवं सस्सतं अविपरिणामधम्मं सस्सतिसमं तथेव ठस्सति? अत्थि नु खो, भन्ते, काचि वेदना...पे०... काचि 

सञ्जा... केचि सङ्घारा... किञ्चि विज्ञाणं, यं विञ्ञाणं निच्चं धुवं सस्सतं अविपरिणामधम्मं सस्सतिसमं तथेव 
ठस्सती"'ति? “नत्थि खो, भिक्खु, किञ्चि रूपं यं रूपं निच्चं धुवं सस्सतं अविपरिणामधम्मं सस्सतिसमं तथेव ठस्सति। 
नत्थि खो, भिक्खु, काचि वेदना... काचि सञ्ञा... केचि सङ्घारा... किञ्चि विञ्ञाणं, यं विञ्ञाणं निच्चं धुवं सस्सतं 
अविपरिणामधम्मं सस्सतिसमं तथेव ठस्सती"ति। छटुं । 


७. गहुलबद्धसुत्तं 


९९. सावत्थिनिदानं । “अनमतग्गोयं, भिक्खवे, संसारो। पुब्बा कोटि न पञ्ञायति अविज्जानीवरणानं सत्तानं 
तण्हासंयोजनानं सन्धावतं संसरतं। होति सो, भिकखवे, समयो यं महासमुद्दो उस्सुस्सति विसुस्सति न भवति; न त्वेवाहं, 
भिक्खवे, अविज्जानीवरणानं सत्तानं तण्हासंयोजनानं सन्धावतं संसरतं दुकखस्स अन्तकिरियं वदामि | होति सो, भिक्खवे, 
समयो यं सिनेरु पब्बतराजा डय्हति विनस्सति न भवति; न त्वेवाहं, भिकखवे, अविज्जानीवरणानं सत्तानं तण्हासंयोजनानं 
सन्धावतं संसरतं दुकखस्स अन्तकिरियं वदामि। होति सो, भिक्खवे, समयो यं महापथवी डय्हति विनस्सति न भवति; न 
त्वेवाहं, भिक्खवे, अविज्जानीवरणानं सत्तानं तण्हासंयोजनानं सन्धावतं संसरतं दुक्खस्स अन्तकिरियं वदामि । 


““सेय्यथापि, भिक्खवे, सा गद्दुलबद्धो [गहूलबन्धो (स्या० कं०)] दळहे खीले वा थम्भे वा उपनिबद्धो तमेव खील वा 
थम्भं वा अनुपरिधावति अनुपरिवत्तति; एवमेव खो, भिक्खवे, अस्सुतवा पुथुज्जनो अरियानं अदस्सावी...पे०.. 


अत्ततो समनुपस्सति... विञ्ञाणं अत्ततो समनुपस्सति, विञ्जाणवन्तं वा अत्तानं; अत्तनि वा विज्ञाणं, विञ्जाणस्मिं वा 
अत्तानं। सो रूपञ्ञेव अनुपरिधावति अनुपरिवत्तति, वेदनञ्जेव...पे०... सञ्जञ्ञेव... सङ्घारेयेव... विञ्ञाणञ्ञेब 
अनुपरिधाबति अनुपरिवत्तति। सो रूपं अनुपरिधावं अनुपरिवत्तं, वेदनं...पे०... सञ्जं... सङ्कारे... विञ्ञाणं अनुपरिधावं 
अनुपरिवत्तं, न परिमुच्चति रूपम्हा, न परिमुच्चति वेदनाय, न परिमुच्चति सञ्जाय, न परिमुच्चति सङ्घारेहि, न परिमुच्चति 
विञ्ञाणम्हा, न परिमुच्चति जातिया जरामरणेन सोकेहि परिदेवेहि दुक्खेहि दोमनस्सेहि उपायासेहि। “न परिमुच्चति 
दुक्खस्मा'ति वदामि" | 


“सुतवा च खो, भिक्खवे, अरियसावको अरियानं दस्सावी...पे०... सप्पुरिसधम्मे सुविनीतो, न रूपं अत्ततो 


अत्तनि वा विञ्ञाणं, न विञ्ञाणस्मिं वा अत्तानं। सो रूपं नानुपरिधावति नानुपरिवत्तति, वेदनं... सञ्जं... सङ्कारे... विञ्ञाणं 
नानुपरिधावति नानुपरिवत्तति। सो रूपं अननुपरिधावं अननुपरिवत्तं, वेदनं... सञ्ञं... सङ्कारे... विञ्ञाणं अननुपरिधावं 
अननुपरिवत्तं; परिमुच्चति रूपम्हा, परिमुच्चति वेदनाय, परिमुच्चति सञ्जाय, परिमुच्चति सङ्कारेहि, परिमुच्चति 
विज्ञाणम्हा, परिमुच्चति जातिया जरामरणेन सोकेहि परिदेवेहि दुक्खेहि दोमनस्सेहि उपायासेहि । 'परिमुच्चति 
दुक्खस्मा'ति वदामी 'ति। सत्तमं । 


८. दुतियगहुलबद्धसुत्तं 


१००. सावत्थिनिदानं । “अनमतग्गोयं, भिक्खवे, संसारो। पुब्बा कोटि न पञ्जायति अविज्जानीवरणानं सत्तानं 
तण्हासंयोजनानं सन्धावतं संसरतं। सेय्यथापि, भिक्खवे, सा गद्दुलबद्धो दळहे खीले वा थम्भे वा उपनिबद्धो । सो गच्छति 
चेपि तमेव खीलं वा थम्भं वा उपगच्छति; तिट्ठति चेपि तमेव खीलं वा थम्भं वा उपतिट्ठति; निसीदति चेपि तमेव खील वा 

थम्भं वा उपनिसीदति; निपज्जति चेपि तमेव खीलं वा थम्भं वा उपनिपज्जति। एवमेव खो, भिक्खवे, अस्सुतवा 
पुथुज्जनो रूपं 'एतं मम, एसोहमस्मि, एसो मे अत्ता ति समनुपस्सति। वेदनं... सञ्जं... सङ्कारे... विञ्ञाणं 'एतं मम, 
एसोहमस्मि, एसो मे अत्ता ति समनुपस्सति। सो गच्छति चेपि इमे पञ्चुपादानक्खन्धे उपगच्छति; तिट्ठति चेपि इमे 
पञ्चुपादानक्खन्धे उपतिट्ठति; निसीदति चेपि इमे पञ्चुपादानक्खन्धे उपनिसीदति; निपज्जति चेपि इमे पञ्चुपादानक्खन्धे 
उपनिपज्जति। तस्मातिह, भिकखवे, अभिकखणं सकं चित्तं पच्चवेक्खितब्बं - 'दीघरत्तमिदं चित्तं संकिलिटुं रागेन दोसेन 
मोहेना'ति। चित्तसंकिलेसा, भिक्खवे, सत्ता संकिलिस्सन्ति; चित्तवोदाना सत्ता विसुज्झन्ति। 


“दिदं वो, भिक्खवे, चरणं नाम चित्त” न्ति? “एवं, भन्ते” । “तम्पि खो, भिक्खवे, चरणं नाम चित्तं चित्तेनेव चित्तितं । 
तेनपि खो, भिक्खवे, चरणेन चित्तेन चित्तञ्जेव चित्ततरं। तस्मातिह, भिक्खवे, अभिक्खणं सकं चित्तं पच्चवेकिखितब्बं - 
"दीघरत्तमिदं चित्तं संकिलिटुँ रागेन दोसेन मोहेना'ति। चित्तसंकिलेसा, भिक्खवे, सत्ता संकिलिस्सन्ति; चित्तवोदाना सत्ता 
विसुज्झन्ति । 


“नाहं, भिक्खवे, अञ्जं एकनिकायम्पि समनुपस्सामि एवं चित्तं। यथयिदं, भिक्खवे, तिरच्छानगता पाणा, तेपि खो, 
भिक्खवे, तिरच्छानगता पाणा चित्तेनेव चित्तिता, तेहिपि खो, भिक्खवे, तिरच्छानगतेहि पाणेहि चित्तञ्ञेव चित्ततरं । 
तस्मातिह, भिक्खवे, अभिकखणं सकं चित्तं पच्चवेक्खितब्बं - `दीघरत्तमिदं चित्तं संकिलिड्ं रागेन दोसेन मोहेना'ति। 
चित्तसंकिलेसा, भिक्खवे, सत्ता संकिलिस्सन्ति; चित्तवोदाना सत्ता विसुज्झन्ति। 


““सेय्यथापि, भिक्खवे, रजको वा चित्तकारको वा रजनाय वा लाखाय वा हलिद्दिया वा नीलिया वा मञ्जिट्ठाय 
[मञ्जेट्ठाय (सी० स्या० कं०), मञ्जेड्टिया (पी०)] वा सुपरिमठ्ठे फलके वा भित्तिया वा दुस्सपट्टे वा इत्थिरूपं वा पुरिसरूपं वा 
अभिनिम्मिनेय्य सब्बङ्गपच्चङ्गि; एवमेव खो, भिक्खवे, अस्सुतवा पुथुज्जनो रूपञ्ञेव अभिनिन्बत्तेन्तो अभिनिब्बत्तेति, 


निच्चं वा अनिच्चं वाति? ““अनिच्चं, भन्ते” । “वेदना... सञ्ञा... सङ्कारा... बिञ्ञाणं...पे०... “तस्मातिह, भिक्खवे, एवं 
पस्सं...पे०... नापरं इत्थत्तायाति पजानाती"ति। अट्टमं । 


९. वासिजटसुत्तं 


९०९. सावत्थिनिदानं । जानतो अहं, भिक्खवे, पस्सतो आसवानं खयं वदामि, नो अजानतो नो अपस्सतो। किञ्च, 
भिक्खवे, जानतो कि पस्सतो आसवानं खयो होति? “इति रूपं, इति रूपस्स समुदयो, इति रूपस्स अत्थङ्गमो; इति वेदना... 
इति सञ्जा... इति सङ्कारा... इति विञ्ञाणं, इति विञ्ञाणस्स समुदयो, इति विञ्ञाणस्स अत्थङ्गमो'ति - एवं खो, भिक्खवे, 
जानतो एवं पस्सतो आसवानं खयो होति” । 


““भावनानुयोगं अननुयुत्तस्स, भिक्खवे, भिक्खुनो विहरतो किञ्चापि एवं इच्छा उप्पज्जेय्य - “अहो वत मे 
अनुपादाय आसवेहि चित्तं विमुच्चेय्याःति, अथ ख्वस्स नेव अनुपादाय आसवेहि चित्तं विमुच्चति। तं किस्स हेतु? 
“अभावितत्ता' तिस्स वचनीयं । किस्स अभावितत्ता? अभावितत्ता चतुन्नं सतिपड्टानानं, अभावितत्ता चतुन्नं सम्मप्पधानानं, 
अभावितत्ता चतुन्नं इद्भिपादानं, अभावितत्ता पञ्चन्नं इन्द्रियानं, अभावितत्ता पञ्चन्नं बलानं, अभावितत्ता सत्तन्नं 
बोज्झङ्गानं, अभावितत्ता अरियस्स अद्टङ्गिकस्स मग्गस्स। 

“सेय्यथापि, भिक्खवे, कुक्कुटिया अण्डानि अट्ट वा दस वा द्वादस वा। तानस्सु कुक्कुटिया न सम्मा अधिसयितानि, 
न सम्मा परिसेदितानि, न सम्मा परिभावितानि। किञ्चापि तस्सा कुक्कुटिया एवं इच्छा उप्पज्जेय्य - “अहो, वत मे 
कुक्कुटपोतका पादनखसिखाय वा मुखतुण्डकेन वा अण्डकोसं पदालेत्वा सोत्थिना अभिनिन्भिज्जेय्युःन्ति, अथ खो 
अभब्बाव ते कुक्कुटपोतका पादनखसिखाय वा मुखतुण्डकेन वा अण्डकोसं पदालेत्वा सोत्थिना अभिनिन्मिज्जितुं । तं 
किस्स हेतु? तथा हि पन, भिक्खवे, कुक्कुटिया अण्डानि अट्ठ वा दस वा द्वादस वा; तानि कुक्कुटिया न सम्मा 
अधिसयितानि, न सम्मा परिसेदितानि, न सम्मा परिभावितानि। एवमेव खो, भिक्खवे, भावनानुयोगं अननुयुत्तस्स 
भिक्खुनो विहरतो किञ्चापि एवं इच्छा उप्पज्जेय्य - “अहो, वत मे अनुपादाय आसवेहि चित्तं विमुच्चेय्या'ति, अथ ख्वस्स 
नेव अनुपादाय आसवेहि चित्तं विमुच्चति। तं किस्स हेतु? 'अभावितत्ता'तिस्स वचनीयं | किस्स अभावितत्ता? अभावितत्ता 


““आवनानुयोगं अनुयुत्तस्स, भिक्खवे, भिक्खुनो विहरतो किञ्चापि न एवं इच्छा उप्पज्जेय्य - “अहो वत मे 
अनुपादाय आसवेहि चित्तं विमुच्चेय्या'ति, अथ ख्तस्स अनुपादाय आसवेहि चित्तं विमुच्चति । तं किस्स हेतु? 
“भावितत्ता तिस्स वचनीयं । किस्स भावितत्ता? भावितत्ता चतुन्नं सतिपट्ठानानं, भावितत्ता चतुन्नं सम्मप्पधानानं, भावितत्ता 
चतुन्नं इद्धिपादानं, भावितत्ता पञ्चन्नं इन्द्रियानं, भावितत्ता पञ्चन्नं बलानं, भावितत्ता सत्तन्नं बोज्झङ्गानं, भावितत्ता 
अरियस्स अद्टुङ्गिकस्स मग्गस्स। 


““सेय्यथापि, भिक्खवे, कुक्कुटिया अण्डानि अट्ट वा दस वा द्वादस वा । तानस्सु कुक्कुटिया सम्मा अधिसयितानि, 
सम्मा परिसेदितानि, सम्मा परिभावितानि। किञ्चापि तस्सा कुक्कुटिया न एवं इच्छा उप्पज्जेय्य - “अहो वत मे 
कुक्कुटपोतका पादनखसिखाय वा मुखतुण्डकेन वा अण्डकोसं पदालेत्वा सोत्थिना अभिनिब्भिज्जेय्युःन्ति, अथ खो 
भब्बाव ते कुक्कुटपोतका पादनखसिखाय वा मुखतुण्डकेन वा अण्डकोसं पदालेत्वा सोत्थिना अभिनिन्मिज्जितुं । तं 
किस्स हेतु? तथा हि पन, भिक्खवे, कुक्कुटिया अण्डानि अट्ठ वा दस वा द्वादस वा; तानस्सु कुक्कुटिया सम्मा 
अधिसयितानि, सम्मा परिसेदितानि, सम्मा परिभावितानि। एवमेव खो, भिक्खवे, भावनानुयोगं अनुयुत्तस्स भिक्खुनो 
विहरतो किञ्चापि न एवं इच्छा उप्पज्जेय्य - “अहो वत मे अनुपादाय आसवेहि चित्तं विमुच्चेय्या'ति, अथ ख्वस्स 
अनुपादाय आसवेहि चित्तं विमुच्चति । तं किस्स हेतु? “भावितत्तातिस्स वचनीयं । किस्स भावितत्ता? भावितत्ता चतुन्नं 


“सेय्यथापि, भिक्खवे, पलगण्डस्स वा पलगण्डन्तेवासिस्स वा वासिजटे दिस्सन्तेव अङ्गुलिपदानि दिस्सति 
अङ्गुड्टुपदं । नो च ख्वस्स एवं जाणं होति ~ 'एत्तकं वत मे अज्ज वासिजटस्स खीणं, एत्तकं हिस्यो, एत्तकं परे'ति। अथ 
ख्वस्स खीणे खीणन्त्वेव जाणं होति। एवमेव खो, भिक्खवे, भावनानुयोगं अनुयुत्तस्स भिक्खुनो विहरतो किञ्चापि न एवं 
जाणं होति - 'एत्तकं वत मे अज्ज आसवानं खीणं, एत्तकं हिय्यो, एत्तकं परे'ति, अथ ख्तस्स खीणे खीणन्त्वेव जाणं 
होति। सेय्यथापि, भिक्खवे, सामुद्दिकाय नावाय वेत्तबन्धनबद्धाय वस्समासानि उदके परियादाय हेमन्तिकेन थलं 
उक्खित्ताय वातातपपरेतानि वेत्तबन्धनानि । तानि पाबुसकेन मेघेन अभिष्पवुट्टानि अप्पकसिरेनेव पटिप्पस्सम्भन्ति 
पूतिकानि भवन्ति; एवमेव खो, भिक्खवे, भावनानुयोगं अनुयुत्तस्स भिकखुनो विहरतो अप्पकसिरेनेव संयोजनानि 
पटिप्पस्सम्भन्ति पूतिकानि भवन्ती"ति। नवमं । 


१०. अनिच्चसञ्ञासुत्तं 


www.tipitaka.org Vipassana Research Institute 


Page 79 sur 148 


१०२. सावत्थिनिदानं । “अनिच्चसञ्ञा, भिक्खवे, भाविता बहुलीकता सब्बं कामरागं परियादियति, सब्बं रूपरागं 
परियादियति, सब्बं भवरागं परियादियति, सब्बं अविज्जं परियादियति, सब्बं अस्मिमानं समूहनति” । 


““सेय्यथापि, भिक्खवे, सरदसमये कस्सको महानङ्गलेन कसन्तो सब्बानि मूलसन्तानकानि सम्पदालेन्तो कसति; 
एवमेव खो, भिक्खवे, अनिच्चसञ्ञा भाविता बहुलीकता सब्बं कामरागं परियादियति, सब्बं रूपरागं परियादियति, सब्बं 
भवरागं परियादियति, सब्बं अविज्जं परियादियति, सब्बं अस्मिमानं समूहनति । 


““सेय्यथापि, भिक्खवे, पब्बजलायको पब्बजं लायित्वा अग्गे गहेत्वा ओधुनाति निद्भुनाति निच्छोटेति; एवमेव खो, 
भिक्खवे, अनिच्चसञ्जा भाविता बहुलीकता सब्बं कामरागं परियादियति...पे०... सब्बं अस्मिमानं समूहनति। 


“सेय्यथापि, भिक्खवे, अम्बपिण्डिया वण्टच्छिन्नाय यानि तत्थ अम्बानि वण्टपटिबन्धानि सब्बानि तानि तदन्वयानि 
भवन्ति; एवमेव खो, भिक्खवे, अनिच्चसञ्ञा भाविता...पे०... सब्बं अस्मिमानं समूहनति। 


“सेय्यथापि, भिक्खवे, कूटागारस्स या काचि गोपानसियो सब्बा ता कूटङ्गमा कूटनिन्ना कूटसमोसरणा, कूटं तासं 
अग्गमवखायति; एवमेव खो, भिक्खवे, अनिच्चसञ्ञा भाविता...पे०... सब्बं अस्मिमानं समूहनति । 


““सेय्यथापि, भिक्खवे, ये केचि मूलगन्धा काळानुसारिगन्धो तेसं अग्गमवखायति; एवमेव खो, भिक्खवे, 
अनिच्चसञ्ञा...पे०... सब्बं अस्मिमानं समूहनति। 


“सेय्यथापि, भिक्खवे, ये केचि सारगन्धा, लोहितचन्दनं तेसं अग्गमक्खायति; एवमेव खो, भिक्खवे, 
अनिच्चसञ्ञा...पे०... सब्बं अस्मिमानं समूहनति। 


“सेय्यथापि, भिक्खवे, ये केचि पुप्फगन्धा, वस्सिकं तेसं अग्गमक्खायति; एवमेव खो, भिक्खवे, अनिच्चसञ्जा... 
पे०... सब्बं अस्मिमानं समूहनति। 


““सेय्यथापि, भिक्खवे, ये केचि कुट्टराजानो [कुडुराजानो (सी०)], सब्बेते रञ्जो चक्कवत्तिस्स अनुयन्ता भवन्ति, 
राजा तेसं चक्कवत्ति अग्गमक्खायति; एवमेव खो, भिक्खवे, अनिच्चसञ्ञा...पे०... सब्बं अस्मिमानं समूहनति। 


“सेय्यथापि, भिक्खवे, या काचि तारकरूपानं पभा, सब्बा ता चन्दिमप्पभाय कलं नाग्घन्ति सोळसिं, चन्दप्पभा तासं 
अग्गमक्खायति; एवमेव खो, भिक्खवे, अनिच्चसञ्ञा...पे०... सब्बं अस्मिमानं समूहनति। 


“सेय्यथापि, भिक्खवे, सरदसमये विद्धे विगतवलाहके देवे आदिच्चो नतं अब्मुस्सक्कमानो, सब्बं आकासगतं 
तमगतं अभिविहच्च भासते च तपते च विरोचते च; एवमेव खो, भिक्खवे, अनिच्चसञ्ञा भाविता बहुलीकता सब्बं 
कामरागं परियादियति, सब्बं रूपरागं परियादियति, सब्बं भवरागं परियादियति, सब्बं अविज्जं परियादियति, सब्बं 
अस्मिमानं समूहनति । 


“कथं भाविता च, भिक्खवे, अनिच्चसञ्ञा कथं बहुलीकता सब्बं कामरागं परियादियति...पे०... सब्बं अस्मिमानं 
समूहनति? “इति रूपं, इति रूपस्स समुदयो, इति रूपस्स अत्थङ्गमो; इति वेदना... इति सञ्जा... इति सङ्कारा... इति 

विञ्ञाणं, इति विञ्ञाणस्स समुदयो, इति विञ्ञाणस्स अत्थङ्गमो'ति - एवं भाविता खो, भिक्खवे, अनिच्चसञ्ञा 
एवं बहुलीकता सब्बं कामरागं परियादियति, सब्बं रूपरागं परियादियति, सब्बं भवरागं परियादियति, सब्बं अविज्जं 
परियादियति, सब्बं अस्मिमानं समूहनती 'ति। दसमं । 


पुप्फवग्गो दसमो । 
तस्सुद्दानं - 


नदी पुप्फञ्च फेणञ्च, गोमयञ्च नखासिखं । 
सुद्धिकं द्वे च गहुला, वासीजटं अनिच्चताति॥ 


मज्झिमपण्णासको समत्तो। 
तस्स मञ्झिमपण्णासकस्स वग्गुद्दानं - 


उपयो अरहन्तो च, खज्जनी थेरसव्हयं । 
पुप्फवग्गेन पण्णास, दुतियो तेन वुच्चतीति॥ 


११. अन्तवग्गो 
९. अन्तसुत्तं 


१०३. सावत्थिनिदानं । “चत्तारोमे, भिक्खवे, अन्ता। कतमे चत्तारो? सक्कायन्तो, सक्कायसमुदयन्तो, 
सक्कायनिरोधन्तो, सक्कायनिरोधगामिनिप्पटिपदन्तो। कतमो च, भिक्खवे, सक्कायन्तो? पञ्चुपादानक्खन्धातिस्स 
बचनीयं। कतमे पञ्च? सेय्यथिदं - रूपुपादानक्खन्धो, वेदनुपादानकखन्धो, सञ्जुपादानकखन्धो, सङ्घारुपादानकखन्धो, 
विञ्ञाणुपादानक्खन्धो - अयं वुच्चति, भिकखवे, सक्कायन्तो”। 


“कतमो च, भिक्खवे, सक्कायसमुदयन्तो? यायं तण्हा पोनोभविका नन्दिरागसहगता तत्रतत्राभिनन्दिनी, सेय्यथिदं - 
कामतण्हा, भवतण्हा, विभवतण्हा। अयं वुच्चति, भिक्खवे, सक्कायसमुदयन्तो। 


“कतमो च, भिक्खवे, सक्कायनिरोधन्तो? यो तस्सायेव तण्हाय असेसविरागनिरोधो चागो पटिनिस्सग्गो मुक्ति 
अनालयो - अयं वुच्चति, भिक्खवे, सक्कायनिरोधन्तो । 


“कतमो च, भिक्खवे, सक्कायनिरोधगामिनिप्पटिपदन्तो? अयमेव अरियो अद्टङ्गिको मग्गो। सेय्यथिदं - सम्मादिडि, 
सम्मासङ्कप्पो, सम्मावाचा, सम्माकम्मन्तो, सम्माआजीवो, सम्मावायामो, सम्मासति, सम्मासमाधि। अयं वुच्चति, 
भिक्खवे, सक्कायनिरोधगामिनिप्पटिपदन्तो । इमे खो, भिक्खवे, चत्तारो अन्ता”ति। पठमं । 


२. दुक्खसृत्तं 


www.tipitaka.org Vipassana Research Institute 


Page 81 sur 148 


१०४. सावत्थिनिदानं। “दुक्खञ्च वो, भिकखवे, देसेस्सामि दुकखसमुदयञ्च दुक्खनिरोधञ्च दुक्खनिरोधगामिनिञ्च 
पटिपदं | तं सुणाथ। कतमञ्च, भिक्खवे, दुक्खं? पञ्चुपादानकखन्धातिस्स वचनीयं । कतमे पञ्च? सेस्यथिदं - 
रूपुपादानक्खन्धो...पे०... विञ्ञाणुपादानकखन्धो । इदं वुच्चति, भिक्खवे, दुक्खं | कतमो च, भिक्खवे, दुकखसमुदयो? यायं 
तण्हा पोनोभविका...पे०... कामतण्हा, भवतण्हा, विभवतण्हा - अयं वुच्चति, भिक्खवे, दुक्खसमुदयो। कतमो च, 
भिक्खवे, दुक्खनिरोधो? यो तस्सायेव तण्हाय असेसविरागनिरोधो चागो पटिनिस्सग्गो मुत्ति अनालयो - अयं वुच्चति, 
भिक्खवे, दुकखनिरोधो। कतमा च, भिक्खवे, दुक्खनिरोधगामिनी पटिपदा? अयमेव अरियो अटुङ्गिको मग्गो। सेय्यथिदं - 


३. सक्कायसुत्तं 


१०५. सावत्थिनिदानं। “सक्कायञ्च वो, भिक्खवे, देसेस्सामि सक्कायसमुदयञ्च सक्कायनिरोधञ्च 
सक्कायनिरोधगामिनिञ्च पटिपदं । तं सुणाथ। कतमो च, भिक्खवे, सक्कायो? पञ्चुपादानक्खन्धातिस्स वचनीयं । कतमे 
पञ्च? सेय्यथिदं - रूपुपादानक्खन्धो, वेदनुपादानक्खन्धो, सञ्जुपादानक्खन्धो, सङ्घारुपादानक्खन्धो, 
विञ्ञाणुपादानक्खन्धो । अयं वुच्चति, भिक्खवे, सक्कायो। कतमो च, भिकखवे, सक्कायसमुदयो? यायं तण्हा 
पोनोभविका...पे०... कामतण्हा, भवतण्हा, विभवतण्हा - अयं वुच्चति, भिक्खवे, सक्कायसमुदयो। कतमो च, भिक्खवे, 
सक्कायनिरोधो? यो तस्सायेव तण्हाय...पे०... अयं वुच्चति, भिक्खवे, सक्कायनिरोधो। कतमा च, भिक्खवे, 
सक्कायनिरोधगामिनी पटिपदा? अयमेव अरियो अडुङ्गिको मग्गो। सेय्यथिदं - सम्मादिडि...पे०... सम्मासमाधि। अयं 
बुच्चति, भिक्खवे, सक्कायनिरोधगामिनी पटिपदा”ति। ततियं। 


४. परिञ्जेय्यसुत्तं 


१०६. सावत्थिनिदानं । “परिञ्जेय्ये च, भिक्खवे, धम्मे देसेस्सामि परिञ्ञञ्च परिञ्ञाताविञ्च पुग्गलं । तं सुणाथ। 


परिञ्जेय्यो धम्मो। इमे वुच्चन्ति, भिक्खवे, परिञ्जेय्या धम्मा। कतमा च, भिकखवे, परिञ्ञा? रागक्खयो, दोसक्खयो, 
मोहक्खयो - अयं वुच्चति, भिकखवे, परिञ्ञा। कतमो च, भिकखवे, परिञ्ञातावी पुग्गलो? अरहातिस्स वचनीयं। स्वायं 
आयस्मा एवंनामो एवंगोत्तो - अयं वुच्चति, भिक्खवे, परिञ्ञातावी पुग्गलो"ति। चतुत्थं। 


५. समणसुत्त 


१०७. सावत्थिनिदानं । “पञ्चिमे, भिक्खवे, उपादानक्खन्धा । कतमे पञ्च? सेय्यथिदं - रूपुपादानक्खन्धो...पे०... 
विञ्ञाणुपादानक्खन्धो | ये हि केचि, भिक्खवे, समणा वा ब्राह्मणा वा इमेसं पञ्चन्नं उपादानक्खन्धानं अस्सादञ्च 


पञ्चमं । 
६. दुतियसमणसुत्तं 


१०८. सावत्थिनिदानं । “पञ्चिमे, भिक्खवे, उपादानक्खन्धा । कतमे पञ्च? सेय्यथिदं - रूपुपादानक्खन्धो, 
वेदनुपादानकखन्धो, सञ्जुपादानक्खन्धो, सङ्घारुपादानक्खन्धो, विञ्जाणुपादानक्खन्धो । ये हि केचि, भिकखवे, समणा वा 

ब्राह्मणा वा इमेसं पञ्चन्नं उपादानक्खन्धानं समुदयञ्च अत्थङ्गमञ्च अस्सादञ्च आदीनवञ्च निस्सरणञ्च यथाभूतं 
नप्पजानन्ति...पे०... पजानन्ति, सयं अभिञ्ञा सच्छिकत्वा उपसम्पज्ज विहरन्ती"ति। छट्टं । 


७. सोतापन्नसुत्तं 


१०९. सावत्थिनिदानं। “पञ्चिमे, भिक्खवे, उपादानक्खन्धा । कतमे पञ्च? सेय्यथिदं -- रूपृपादानक्खन्धो...पे०... 
विञ्जाणुपादानक्खन्धो । यतो खो, भिक्खवे, अरियसावको इमेसं पञ्चन्नं उपादानक्खन्धानं समुदयञ्च अत्थङ्गमञ्च 
अस्सादञ्च आदीनवञ्च निस्सरणञ्च यथाभूतं पजानाति। अयं वुच्चति, भिकखवे, अरियसावको सोतापन्नो 
अविनिपातधम्मो नियतो सम्बोधिपरायनो"ति। सत्तमं । 


८. अरहन्तसुत्तं 


११०. सावत्थिनिदानं । “पञ्चिमे, भिकखवे, उपादानक्खन्धा। कतमे पञ्च? सेय्यथिदं - रूपुपादानक्खन्धो...पे०.. 
विञ्जाणुपादानक्खन्धो । यतो खो, भिक्खवे, भिक्खु इमेसं पञ्चन्नं उपादानक्खन्धानं समुदयञ्च अत्थङ्गमञ्च अस्सादञ्च 
आवीनवञ्च निस्सरणञ्च यथाभूतं विदित्वा अनुपादाविमुत्तो होति। अयं वुच्चति, भिक्खवे, भिक्खु अरहं खीणासवो 
बुसितवा कतकरणीयो ओहितभारो अनुप्पत्तसदत्थो परिक्खीणभवसंयोजनो सम्मदञ्ञाविमुत्तो"ति। अट्टमं । 


९. छन्दप्पहानसुत्तं 


१११. सावत्थिनिदानं। “रूपे, भिक्खवे, यो छन्दो यो रागो या नन्दी या तण्हा, तं पजहथ। एवं तं रूपं पहीनं भविस्सति 
उच्छिन्नमूलं तालावत्थुकतं अनभावंकतं आयतिं अनुप्पादधम्मं । वेदनाय...पे०... सञ्जाय... सङ्घारेसु... विञ्ञाणे यो छन्दो 
यो रागो या नन्दी या तण्हा, तं पजहथ। एवं तं विञ्ञाणं पहीनं भविस्सति उच्छिन्नमूलं तालावत्थुकतं अनभावंकतं आयतिं 
अनुप्पादधम्म'न्ति। नवमं । 


१०. दुतियछन्दप्पहानसृत्तं 


११२. सावत्थिनिदानं। “रूपे, भिक्खवे, यो छन्दो यो रागो या नन्दी या तण्हा ये उपयुपादाना चेतसो 
अधिट्टानाभिनिवेसानुसया, ते पजहथ। एवं तं रूपं पहीनं भविस्सति उच्छिन्नमूलं...पे०... वेदनाय... सञ्जाय... सङ्घारेसु यो 
छन्दो...पे०... एवं ते सङ्घारा पहीना भविस्सन्ति उच्छिन्नमूला तालावत्थुकता अनभावंकता आयतिं अनुप्पादधम्मा। 
विज्ञाणे यो छन्दो यो रागो या नन्दी या तण्हा ये उपयुपादाना चेतसो अधिट्ठानाभिनिवेसानुसया, ते पजहथ। एवं तं 
विज्ञाणं पहीनं भविस्सति उच्छिन्नमूलं तालावत्थुकतं अनभावंकतं आयतिं अनुप्पादधम्म'न्ति। दसमं । 


अन्तवग्गो एकादसमो। 
तस्सुद्दानं - 


अन्तो दुक्खञ्च सक्कायो, परिञ्जेय्या समणा दुवे | 
सोतापन्नो अरहा च, दुवे च छन्दप्पहानाति॥ 

१२. धम्मकथिकवग्गो 


१. अविज्जासुत्तं 


भगवन्तं एतदवोच - ““अविज्जा अविज्जा'ति, भन्ते, वुच्चति | कतमा नु खो, भन्ते, अविज्जा, कित्तावता च 
अविज्जागतो होतीति? “इध, भिक्खु, अस्सुतवा पुथुज्जनो रूपं नप्पजानाति, रूपसमुदयं नप्पजानाति, रूपनिरोधं 


विञ्ञाणनिरोधगामिनि पटिपदं नप्पजानाति। अयं वुच्चति, भिक्खु, अविज्जा। एत्तावता च अविज्जागतो होती"ति। पठमं । 
२. विज्जासृत्तं 


११४. सावत्थिनिदानं । एकमन्तं निसिन्नो खो सो भिक्खु भगवन्तं एतदवोच -- ““विज्जा विज्जा'ति, भन्ते, वुच्चति। 
कतमा नु खो, भन्ते, विज्जा, कित्तावता च विज्जागतो होतीति? “इध, भिक्खु, सुतवा अरियसावको रूपं पजानाति, 


विञ्जाणनिरोधगामिनिं पटिपदं पजानाति। अयं वुच्चति, भिक्खु, विज्जा। एत्तावता च विज्जागतो होती 'ति। दुतियं । 
३. धम्मकथिकसुत्त 


११५. सावत्थिनिदानं । एकमन्तं निसिन्नो खो सो भिक्खु भगवन्तं एतदवोच -- “*धम्मकथिको धम्मकथिको'ति, 
भन्ते, बुच्चति। कित्तावता नु खो, भन्ते, धम्मकथिको होतीति? “रूपस्स चे, भिक्खु, निब्बिदाय विरागाय निरोधाय धम्मं 
देसेति 'धम्मकथिको भिक्खूति अलं वचनाय। रूपस्स चे, भिक्खु, निब्बिदाय विरागाय निरोधाय पटिपन्नो होति, 
“धम्मानुधम्मप्पटिपन्नो भिक्खू'ति अलं वचनाय। रूपस्स चे, भिक्खु, निब्बिदा विरागा निरोधा अनुपादाविमुत्तो होति, 


विञ्जाणस्स चे, भिक्खु, निब्बिदाय विरागाय निरोधाय धम्मं देसेति, 'धम्मकथिको भिक्खूति अलं वचनाय। विञ्ञाणस्स 
चे, भिक्खु, निब्बिदाय विरागाय निरोधाय पटिपन्नो होति, 'धम्मानुधम्मप्पटिपन्नो भिक्खूति अलं वचनाय। विञ्जाणस्स 
चे, भिक्खु, निब्बिदा विरागा निरोधा अनुपादाविमुत्तो होति, 'दिटुधम्मनिब्बानप्पत्तो भिक्खू'ति अलं वचनाया"ति। ततियं। 


४. दुतियधम्मकथिकसुत्तं 


११६. सावत्थिनिदानं। एकमन्तं निसिन्नो खो सो भिक्खु भगवन्तं एतदवोच -- ““धम्मकथिको धम्मकथिको ति, 
भन्ते, वुच्चति । कित्तावता नु खो, भन्ते, धम्मकथिको होति, कित्तावता धम्मानुधम्मप्पटिपन्नो होति, कित्तावता 
दिट्टुधम्मनिब्बानप्पत्तो होतीति? “रूपस्स चे, भिक्खु, निब्बिदाय विरागाय निरोधाय धम्मं देसेति, 'धम्मकथिको भिक्खू'ति 
अलं वचनाय। रूपस्स चे, भिक्खु, निब्बिदाय विरागाय निरोधाय पटिपन्नो होति, “धम्मानुधम्मप्पटिपन्नो भिक्खू'ति अलं 
वचनाय। रूपस्स चे, भिक्खु, निब्बिदा विरागा निरोधा अनुपादाविमुत्तो होति, 'दिटटधम्मनिब्बानप्पत्तो भिक्खू'ति अलं 


विरागाय निरोधाय धम्मं देसेति, 'धम्मकथिको भिक्खू'ति अलं वचनाय। विञ्ञाणस्स चे, भिक्खु, निब्बिदाय विरागाय 
निरोधाय पटिपन्नो होति, “धम्मानुधम्मप्पटिपन्नो भिक्खूति अलं वचनाय | विञ्जाणस्स चे, भिक्खु, निब्बिदा विरागा 

निरोधा अनुपादाविमुत्तो होति, “दिट्टुधम्मनिब्बानप्पत्तो भिक्खू'ति अलं वचनाया”ति । चतुत्थं। 
५. बन्धनसुत्त 


११७. सावत्थिनिदानं। “इध भिक्खवे अस्सुतवा पुथुज्जनो अरियानं अदस्सावी...पे०... सप्पुरिसधम्मे अविनीतो रूपं 
अत्ततो समनुपस्सति, रूपवन्तं वा अत्तानं; अत्तनि वा रूपं, रूपस्मिं वा अत्तानं। अयं वुच्चति, भिक्खवे, अस्सुतवा 
पुथुज्जनो रूपबन्धनबद्भो सन्तरबाहिरबन्धनबद्भो अतीरदस्सी अपारदस्सी, बद्धो जीयति [बद्धो जायति (सी० पी०) बद्धो 
जायति बद्धो जीयति (सी० अट्टः स्या० अट्ठ०)] बद्धो मीयति बद्भो अस्मा लोका परं लोकं गच्छति। वेदनं अत्ततो 
समनुपस्सति...पे०... वेदनाय वा अत्तानं। अयं वुच्चति, भिक्खवे, अस्सुतवा पुथुज्जनो वेदनाबन्धनबद्भो 
सन्तरबाहिरबन्धनबद्भो अतीरदस्सी अपारदस्सी, बद्धो जीयति बद्धो मीयति बद्धो अस्मा लोका परं लोकं गच्छति । सञ्जं... 
सङ्कारे... विज्ञाणं अत्ततो समनुपस्सति...पे०... अयं वुच्चति, भिक्खवे, अस्सुतवा पुथुज्जनो विञ्जाणबन्धनबद्धो 
सन्तरबाहिरबन्धनबद्धो अतीरदस्सी अपारदस्सी, बद्धो जीयति बद्धो मीयति बद्धो अस्मा लोका परं लोकं गच्छति” । 


“सुतवा च खो, भिक्खवे, अरियसावको अरियानं दस्सावी...पे०... सप्पुरिसधम्मे सुविनीतो न रूपं अत्ततो 
समनुपस्सति, न रूपवन्तं वा अत्तानं; न अत्तनि वा रूपं, न रूपस्मि वा अत्तानं। अयं वुच्चति, भिक्खवे, सुतवा 
अरियसावको न रूपबन्धनबद्धो, न सन्तरबाहिरबन्धनबद्भो, तीरदस्सी, पारदस्सी; 'परिमुत्तो सो दुक्खस्मा ति वदामि। न 
वेदनं अत्ततो...पे०... न सञ्ञं अत्ततो...पे०... न सङ्कारे अत्ततो...पे०... न विञ्ञाणं अत्ततो समनुपस्सति...पे०... अयं वुच्चति, 
भिक्खवे, सुतवा अरियसावको न विञ्ञाणबन्धनबद्भो, न सन्तरबाहिरबन्धनबदद्भो, तीरदस्सी, पारदस्सी, “परिमुत्तो सो 
दुक्खस्मा'ति वदामी 'ति | पञ्चमं । 


६. परिपुच्छितसृत्तं 


११८. सावत्थिनिदानं । “तं कि मञ्जथ, भिक्खवे, रूपं 'एतं मम, एसोहमस्मि, एसो मे अत्ता'ति समनुपस्सथा "ति? 
“नो हेतं, भन्ते” । “साधु, भिक्खवे! रूपं, भिक्खवे, “नेतं मम, नेसोहमस्मि, न मेसो अत्ता'ति एवमेतं यथाभूतं सम्मप्पञ्जाय 
दटुब्बं । “वेदनं... सञ्जं... सङ्कारे... विञ्ञाणं 'एतं मम, एसोहमस्मि, एसो मे अत्ता'ति समनुपस्सथा"ति? “नो हेतं, भन्ते” । 
“साधु, भिक्खवे! विञ्ञाणं, भिक्खवे, “नेतं मम, नेसोहमस्मि, न मेसो अत्ता'ति एवमेतं यथाभूतं सम्मप्पञ्जाय दटुब्बं...पे०... 
एवं पस्सं...पे०... कतं करणीयं, नापरं इत्थत्तायाति पजानातीति। छटुँ। 


७. दुतियपरिपुच्छितसुत्तं 


११९. सावत्थिनिदानं। “तं कि मञ्जथ, भिक्खवे, रूपं 'नेतं मम, नेसोहमस्मि, न मेसो अत्ता'ति समनुपस्सथा"ति? 
“एवं, भन्ते” । “साधु भिक्खवे! रूपं, भिक्खवे, 'नेतं मम, नेसोहमस्मि, न मेसो अत्ता'ति एवमेतं यथाभूतं सम्मप्पञ्जाय 
दटुब्बं । वेदनं... सञ्जं... सङ्कारे... विञ्ञाणं 'नेतं मम, नेसोहमस्मि, न मेसो अत्ता ति समनुपस्सथा"ति? “एवं, भन्ते” । 
“साधु भिक्खवे! विञ्ञाणं, भिक्खवे, 'नेतं मम, नेसोहमस्मि, न मेसो अत्ता'ति एवमेतं यथाभूतं सम्मप्पञ्ञाय दटुब्बं...पे०... 
एवं...पे०... नापरं इत्थत्तायाति पजानाती 'ति। सत्तमं । 


८. संयोजनियसुत्तं 

१२०. सावत्थिनिदानं। “संयोजनिये च, भिक्खवे, धम्मे देसेस्सामी संयोजनञ्च। तं सुणाथ। कतमे च, भिक्खवे, 
संयोजनिया धम्मा, कतमं संयोजनं? रूपं, भिक्खवे, संयोजनियो धम्मो; यो तत्थ छन्दरागो, तं तत्थ संयोजनं । वेदना...पे०... 
सञ्ञा... सङ्घारा... विञ्ञाणं संयोजनियो धम्मो; यो तत्थ छन्दरागो, तं तत्थ संयोजनं । इमे वुच्चन्ति, भिक्खवे, संयोजनिया 
म्मा, इदं संयोजन "न्ति। अट्टमं | 


९. उपादानियसुत्तं 


१२१. सावत्थिनिदानं। “उपादानिये च, भिक्खवे, धम्मे देसेस्सामि उपादानञ्च। तं सुणाथ। कतमे च, भिक्खवे, 
उपादानिया धम्मा, कतमं उपादानं? रूपं, भिक्खवे, उपादानियो धम्मो, यो तत्थ छन्दरागो, तं तत्थ उपादानं। वेदना...पे०... 
सञ्ञा... सङ्घारा... विञ्ञाणं उपादानियो धम्मो; यो तत्थ छन्दरागो, तं तत्थ उपादानं । इमे वुच्चन्ति, भिक्खवे, उपादानिया 
धम्मा, इदं उपादान'न्ति। नवमं । 


१०. सीलवन्तसुत्तं 


१२२. एकं समयं आयस्मा च सारिपृत्तो आयस्मा च महाकोट्टिको [महाकोड्टितो (सी० स्या० कं० पी०)] बाराणसियं 
विहरन्ति इसिपतने मिगदाये। अथ खो आयस्मा महाकोडिको सायन्हसमयं पटिसल्लाना बुट्टितो येनायस्मा सारिपुत्तो 


“सीलवतावुसो, कोटिक, भिक्खुना पञ्चुपादानकखन्धा अनिच्चतो दुकखतो रोगतो गण्डतो सल्लतो अघतो आबाधतो 
परतो पलोकतो सुञ्ञतो अनत्ततो योनिसो मनसि कातब्बा। कतमे पञ्च? सेय्यथिदं - रूपुपादानक्खन्धो, 
वेदनुपादानक्खन्धो, सञ्ञुपादानकखन्धो, सङ्कारुपादानकखन्धो, विञ्ञाणुपादानक्खन्धो । सीलवतावुसो, कोट्टिक, भिक्खुना 
इमे पञ्चुपादानक्खन्धा अनिच्चतो दुक्खतो रोगतो गण्डतो सल्लतो अघतो आबाधतो परतो पलोकतो सुञ्ञतो अनत्ततो 


अनत्ततो योनिसो मनसि करोन्तो सोतापत्तिफलं सच्छिकरेय्या”ति। 


““सोतापन्नेन पनावुसो सारिपुत्त, भिक्खुना कतमे धम्मा योनिसो मनसि कातब्बा"ति? “सोतापन्नेनपि खो, आवुसो 
कोड्टिक, भिक्खुना इमे पञ्चुपादानक्खन्धा अनिच्चतो...पे०... अनत्ततो योनिसो मनसि कातब्बा। ठानं खो पनेतं, आवुसो, 


सच्छिकरेय्या”ति। 


“सकदागामिना पनावुसो सारिपृत्त, भिक्खुना कतमे धम्मा योनिसो मनसि कातब्बा”ति? “सकदागामिनापि खो, 


आवुसो, विज्जति यं सकदागामी भिक्खु इमे पञ्चुपादानक्खन्धे अनिच्चतो...पे०... अनत्ततो योनिसो मनसि करोन्तो 
अनागामिफलं सच्छिकरेय्या”ति। 


“अनागामिना पनाबुसो सारिपुत्त, भिक्खुना कतमे धम्मा योनिसो मनसि कातब्बा”ति? “अनागामिनापि खो, आवुसो 
कोड्डिक, भिक्खुना इमे पञ्चुपादानक्खन्धा अनिच्चतो...पे०... अनत्ततो योनिसो मनसि कातब्बा। ठानं खो पनेतं, आवुसो, 
विज्जति यं अनागामी भिक्खु इमे पञ्चुपादानक्खन्धे अनिच्चतो...पे०... अनत्ततो योनिसो मनसि करोन्तो अरहत्तं 

सच्छिकरेय्या”ति। 


“अरहता पनावुसो सारिपुत्त, कतमे धम्मा योनिसो मनसि कातब्बा"ति? “अरहतापि खो, आवुसो कोट्टिक, इमे 
पञ्चुपादानक्खन्धे अनिच्चतो दुक्खतो रोगतो गण्डतो सल्लतो अघतो आबाधतो परतो पलोकतो सुञ्जतो अनत्ततो 
योनिसो मनसि कातब्बा। नत्थि, ख्वाबुसो, अरहतो उत्तरि करणीयं कतस्स वा पतिचयो; अपि च इमे धम्मा भाविता 
बहुलीकता दिट्टधम्मसुखविहारा चेव संवत्तन्ति सतिसम्पजञ्ञा चा"ति। दसमं । 


११. सुतवन्तसुत्त 


१२३. एकं समयं आयस्मा च सारिपुत्तो आयस्मा च महाकोट्टिको बाराणसियं विहरन्ति इसिपतने मिगदाये। अथ खो 


““सुतवतावुसो सारिपृत्त, भिक्खुना कतमे धम्मा योनिसो मनसि कातब्बा”ति? “सुतवतावुसो कोड्डिक, भिक्खुना 
पञ्चुपादानक्खन्धा अनिच्चतो...पे०... अनत्ततो योनिसो मनसि कातब्बा । कतमे पञ्च? सेय्यथिदं -- रूपुपादानक्खन्धो... 


मनसि कातब्बा। ठानं खो पनेतं, आवुसो, विज्जति -- यं सुतवा भिक्खु इमे पञ्चुपादानक्खन्धे अनिच्चतो...पे०... अनत्ततो 
योनिसो मनसि करोन्तो सोतापत्तिफलं सच्छिकरेय्या”ति। 


““सोतापन्नेन पनावुसो सारिपुत्त, भिक्खुना कतमे धम्मा योनिसो मनसि कातब्बा”ति? “सोतापन्नेनपि खो आवुसो 
कोड्टिक, भिक्खुना इमे पञ्चुपादानक्खन्धा अनिच्चतो...पे०... अनत्ततो योनिसो मनसि कातब्बा। ठानं खो पनेतं, आवुसो, 
विज्जति - यं सोतापन्नो भिक्खु इमे पञ्चुपादानक्खन्धे अनिच्चतो...पे०... अनत्ततो योनिसो मनसि करोन्तो 
सकदागामिफलं...पे०... अनागामिफलं...पे०... अरहत्तफलं सच्छिकरेय्या”ति। 


“अरहता पनावुसो सारिपुत्त, कतमे धम्मा योनिसो मनसि कातब्बा”ति? “अरहतापि ख्वावुसो, कोड्डिक, इमे 
पञ्चुपादानक्खन्धा अनिच्चतो दुक्खतो रोगतो गण्डतो सल्लतो अघतो आबाधतो परतो पलोकतो सुञ्जतो अनत्ततो 
योनिसो मनसि कातब्बा। नत्थि, ख्वाबुसो, अरहतो उत्तरि करणीयं, कतस्स वा पतिचयो; अपि च खो इमे धम्मा भाविता 
बहुलीकता दिट्टधम्मसुखविहाराय चेव संवत्तन्ति सतिसम्पजञ्ञा चा”"ति। एकादसमं । 


१२. कण्पसुत्त 
भगवन्तं एतदवोच -- “कथं नु खो, भन्ते, जानतो कथं पस्सतो इमस्मिञ्च सविञ्ञाणके काये बहिद्धा च सब्बनिमित्तेसु 
अहङ्कारममङ्कारमानानुसया न होन्ती "ति? 


“यं किञ्चि, कप्प, रूपं अतीतानागतपच्चुप्पन्नं अज्झत्तं वा बहिद्धा वा ओळारिकं वा सुखुमं वा हीनं वा पणीतं वा यं 
दूरे सन्तिके वा, सब्बं रूपं 'नेतं मम, नेसोहमस्मि, न मेसो अत्ताति एवमेतं यथाभूतं सम्मप्पञ्ञजाय पस्सति। या काचि 

ओळारिकं वा सुखुमं वा हीनं वा पणीतं वा यं दूरे सन्तिके वा, सब्बं विज्ञाणं 'नेतं मम, नेसोहमस्मि, न मेसो 
अत्ता'ति एवमेतं यथाभूतं सम्मप्पञ्जाय पस्सति। एवं खो, कप्प, जानतो एवं पस्सतो इमस्मिञ्च सविञ्ञाणके काये बहिद्भा 
च सब्बनिमित्तेसु अहङ्कारममङ्कारमानानुसया न होन्ती' ति । द्वादसमं । 


१३. दुतियकण्पसुत्तं 


१२५. सावत्थिनिदानं । एकमन्तं निसिन्नो खो आयस्मा कप्पो भगवन्तं एतदवोच - “कथं नु खो, भन्ते, जानतो कथं 
पस्सतो इमस्मिञ्च सविज्ञाणके काये बहिद्भा च सब्बनिमित्तेसु अहङ्कारममङ्कारमानापगतं मानसं होति विधा समतिक्कन्तं 
सन्तं सुविमृत्त"'न्ति? 


“यं किञ्चि, कप्प, रूपं अतीतानागतपच्चुप्पन्नं...पे०... सब्बं रूपं 'नेतं मम, नेसोहमस्मि, न मेसो अत्ताति एवमेतं 
यथाभूतं सम्मप्पञ्जाय दिस्वा अनुपादाविमृत्तो होति। या काचि वेदना... या काचि सञ्ञा... ये केचि सङ्घारा... यं किञ्चि 
विज्ञाणं अतीतानागतपच्चुप्पन्नं अज्झत्तं वा बहिद्धा वा ओळारिकं वा सुखुमं वा हीनं वा पणीतं वा यं दूरे सन्तिके वा, 
सब्बं विञ्ञाणं 'नेतं मम, नेसोहमस्मि, न मेसो अत्ताति एवमेतं यथाभूतं सम्मप्पञ्जाय दिस्वा अनुपादाविमुत्तो होति। एवं 
खो, कप्प, जानतो एवं पस्सतो इमस्मिञ्च सविञ्ञाणके काये बहिद्धा च सब्बनिमित्तेसु अहङ्कारममङ्कारमानापगतं मानसं 
होति विधा समतिक्कन्तं सन्तं सुविमुत्तन्ति। तेरसमं । 


धम्मकथिकवग्गो द्वादसमो । 
तस्सुद्दानं - 


अविज्जा विज्जा द्वे कथिका, बन्धना परिपुच्छिता दुवे । 
संयोजनं उपादानं, सीलं सुतवा द्वे च कप्पेनाति॥ 


१३. अविज्जावग्गो 
१. समुदयधम्मसुत्त 


१२६. सावत्थिनिदानं । अथ खो अञ्ञतरो भिक्खु येन भगवा तेनुपसङ्कमि; उपसङ्कमित्वा...पे०... एकमन्तं निसिन्नो 
खो सो भिक्खु भगवन्तं एतदवोच - ““अविज्जा अविज्जा'ति, भन्ते, वुच्चति कतमा नु खो, भन्ते, अविज्जा, कित्तावता 
च अविज्जागतो होतीति? 


“इध, भिक्खु, अस्सुतवा पुथुज्जनो समुदयधम्मं रूपं 'समुदयधम्मं रूप'न्ति यथाभूतं नप्पजानाति; वयधम्मं रूपं 
“वयधम्मं रूप'न्ति यथाभूतं नप्पजानाति; समुदयवयधम्मं रूपं 'समुदयवयधम्मं रूपःन्ति यथाभूतं नप्पजानाति। 
समुदयधम्मं वेदनं -समुदयधम्मा वेदना ति यथाभूतं नप्पजानाति; वयधम्मं वेदनं 'वयधम्मा वेदना'ति यथाभूतं नप्पजानाति; 
समुदयवयधम्मं वेदनं “समुदयवयधम्मा वेदना ति यथाभूतं नप्पजानाति। समुदयधम्मं सञ्ञं...पे०... समुदयधम्मे सङ्कारे 
"समुदयधम्मा सङ्घारा'ति यथाभूतं नप्पजानाति; वयधम्मे सङ्कारे 'वयधम्मा सङ्घारा ति यथाभूतं नप्पजानाति; 
समुदयवयधम्मे सङ्कारे 'समुदयवयधम्मा सङ्घारा'ति यथाभूतं नप्पजानाति। समुदयधम्मं विञ्ञाणं 'समुदयधम्मं 

विञ्ञाण'न्ति यथाभूतं नप्पजानाति; वयधम्मं विज्ञाणं 'वयधम्मं विञ्जाण'न्ति यथाभूतं नप्पजानाति; समुदयवयधम्मं 
विञ्ञाणं “समुदयवयधम्मं विञ्ञाण'न्ति यथाभूतं नप्पजानाति। अयं वुच्चति, भिक्खु, अविज्जा; एत्तावता च अविज्जागतो 
होती”ति। 


एवं वृत्ते, सो भिक्खु भगवन्तं एतदवोच - ““विज्जा विज्जा'ति, भन्ते, वुच्चति । कतमा नु खो, भन्ते, विज्जा, 
कित्तावता च विज्जागतो होतीति? 


“इध, भिक्खु, सुतवा अरियसावको समुदयधम्मं रूपं 'समुदयधम्मं रूप'न्ति यथाभूतं पजानाति; वयधम्मं रूपं 
'बयधम्मं रूप'न्ति यथाभूतं पजानाति; समुदयवयधम्मं रूपं 'समुदयवयधम्मं रूपःन्ति यथाभूतं पजानाति। समुदयधम्मं 
वेदनं 'समुदयधम्मा वेदना ति यथाभूतं पजानाति; बयधम्मं वेदनं 'वयधम्मा वेदनाति यथाभूतं पजानाति; समुदयवयधम्मं 
वेदनं 'समुदयवयधम्मा वेदना ति यथाभूतं पजानाति। समुदयधम्मं सञ्जं... समुदयधम्मे सङ्कारे 'समुदयधम्मा सङ्घारा'ति 
यथाभूतं पजानाति; वयधम्मे सङ्कारे 'वयधम्मा सङ्घारा ति यथाभूतं पजानाति; समुदयवयधम्मे सङ्कारे -समुदयवयधम्मा 
सङ्घाराति यथाभूतं पजानाति। समुदयधम्मं विञ्ञाणं 'समुदयधम्मं विञ्ञाण'न्ति यथाभूतं पजानाति; वयधम्मं विञ्ञाणं 
'बयधम्मं विञ्ञाण'न्ति यथाभूतं पजानाति; समुदयवयधम्मं विञ्जाणं 'समुदयवयधम्मं विञ्ञाण'न्ति यथाभूतं पजानाति। 
अयं वुच्चति, भिक्खु, विज्जा; एत्तावता च विज्जागतो होती"ति। पठमं । 


२. दुतियसमुदयधम्मसुत्त 


१२७. एकं समयं आयस्मा च सारिपुत्तो आयस्मा च महाकोड्टिको बाराणसियं विहरन्ति इसिपतने मिगदाये। अथ खो 
आयस्मा महाकोडिको सायन्हसमयं पटिसल्लाना बुट्टितो...पे०... एकमन्तं निसिन्नो खो आयस्मा महाकोडिको आयस्मन्तं 
सारिपुत्तं एतदवोच -- ““अविज्जा, अविज्जा'ति, आवुसो सारिपृत्त, वुच्चति। कतमा नु खो, आवुसो, अविज्जा, कित्तावता 
च अविज्जागतो होतीति? 


““इधावुसो अस्सृतवा पुथुज्जनो समुदयधम्मं रूपं -समुदयधम्मं रूप'न्ति यथाभूतं नप्पजानाति; वयधम्मं रूपं...पे०... 
"समुदयवयधम्मं रूप'न्ति यथाभूतं नप्पजानाति। समुदयधम्मं वेदनं...पे०... बयधम्मं वेदनं...पे०... समुदयवयधम्मा वेदना'ति 
यथाभूतं नप्पजानाति । समुदयधम्मं सञ्ञं...पे०... समुदयधम्मे सङ्घारे...पे०... बयधम्मे सङ्घारे...पे०... समुदयवयधम्मे सङ्कारे 
"समुदयवयधम्मा सङ्घाराःति यथाभूतं नप्पजानाति । समुदयधम्मं विञ्ञाणं...पे०... समुदयवयधम्मं विञ्ञाणं 
“समुदयवयधम्मं विज्ञाण'न्ति यथाभूतं नप्पजानाति। अयं वुच्चति, आवुसो, अविज्जा; एत्तावता च अविज्जागतो 
होती”ति। दुतियं । 


३. ततियसमुदयधम्मसुत्तं 


१२८. एकं समयं आयस्मा च सारिपुत्तो आयस्मा च महाकोड्टिको बाराणसियं विहरन्ति इसिपतने मिगदाये...पे०... 
एकमन्तं निसिन्नो खो आयस्मा महाकोड्टिको आयस्मन्तं सारिपृत्तं एतदवोच -- ““विज्जा, विज्जा'ति, आवुसो सारिपुत्त, 
बुच्चति। कतमा नु खो, आवुसो, विज्जा, कित्तावता च विज्जागतो होतीति? 


““इधावुसो, सुतवा अरियसावको समुदयधम्मं रूपं समुदयधम्मं रूप न्ति यथाभूतं पजानाति; वयधम्मं रूपं...पे०... 
समुदयवयधम्मं रूपं “समुदयवयधम्मं रूप'न्ति यथाभूतं पजानाति; समुदयधम्मं वेदनं...पे०... समुदयवयधम्मा वेदना ... 

समुदयधम्मं सञ्ञं...पे०... समुदयधम्मे सङ्कारे... वयधम्मे सङ्कारे... समुदयवयधम्मे सङ्कारे समुदयवयधम्मा सङ्घारा'ति 
यथाभूतं पजानाति। समुदयधम्मं विञ्ञाणं... बयधम्मं विञ्ञाणं... समुदयवयधम्मं विञ्ञाणं 'समुदयवयधम्मं विञ्ञाण'न्ति 
यथाभूतं पजानाति। अयं वुच्चतावुसो, विज्जा; एत्तावता च विज्जागतो होती ति । ततियं । 


४. अस्सादसुत्त 


१२९. बाराणसियं विहरन्ति इसिपतने मिगदाये...पे०... एकमन्तं निसिन्नो खो आयस्मा महाकोड्िको आयस्मन्तं 
सारिपुत्तं एतदवोच -- ““अविज्जा, अविज्जा'ति, आवुसो सारिपृत्त, वुच्चति। कतमा नु खो, आवुसो, अविज्जा, कित्तावता 
च अविज्जागतो होतीति? 


“इधावुसो अस्सुतवा पुथुज्जनो रूपस्स अस्सादञ्च आदीनवञ्च निस्सरणञ्च यथाभूतं नप्पजानाति। वेदनाय...पे०... 
सञ्ञाय... सङ्कारानं... विञ्ञाणस्स अस्सादञ्च आदीनवञ्च निस्सरणञ्च यथाभूतं नप्पजानाति। अयं वुच्चतावुसो, 
अविज्जा; एत्तावता च अविज्जागतो होती 'ति। चतुत्थं । 


५. दुतियअस्सादसृत्तं 


९३०. बाराणसियं विहरन्ति इसिपतने मिगदाये...पे०... “विज्जा, विज्जा'ति, आवुसो सारिपुत्त, बुच्चति। कतमा नु 
खो, आवुसो, विज्जा, कित्तावता च विज्जागतो होतीति? 


“इधावुसो, सुतवा अरियसावको रूपस्स अस्सादञ्च आदीनवञ्च निस्सरणञ्च यथाभूतं पजानाति। वेदनाय...पे०... 
सञ्ञाय... सङ्कारानं... विञ्जाणस्स अस्सादञ्च आदीनवञ्च निस्सरणञ्च यथाभूतं पजानाति। अयं वुच्चतावुसो, विज्जा; 
एत्तावता च विज्जागतो होती"ति। पञ्चमं । 


६. समुदयसुत्तं 


१३१. बाराणसियं विहरन्ति इसिपतने मिगदाये...पे०... ““अविज्जा, अविज्जा ति, आवुसो सारिपृत्त, वुच्चति । कतमा 
नु खो, आवुसो, अविज्जा, कित्तावता च अविज्जागतो होतीति? 


“इधावुसो, अस्सुतवा पुथुज्जनो रूपस्स समुदयञ्च अत्थङ्गमञ्च अस्सादञ्च आदीनवञ्च निस्सरणञ्च यथाभूतं 
नप्पजानाति। वेदनाय...पे०... सञ्जाय... सङ्कारानं... विञ्ञाणस्स समुदयञ्च अत्थङ्गमञ्च अस्सादञ्च आदीनवञ्च 
निस्सरणञ्च यथाभूतं नप्पजानाति। अयं वुच्चतावुसो, अविज्जा; एत्तावता च अविज्जागतो होती 'ति। छटुँ। 


७. दुतियसमुदयसुत्तं 


१३२. बाराणसियं विहरन्ति इसिपतने मिगदाये...पे०... एकमन्तं निसिन्नो खो आयस्मा महाकोट्ठटिको आयस्मन्तं 
सारिपुत्तं एतदवोच -- ““विज्जा, बिज्जा'ति, आवुसो सारिपृत्त, वुच्चति। कतमा नु खो, आवुसो, विज्जा, कित्तावता च 
विज्जागतो होतीति? 


“इधावुसो, सुतवा अरियसावको रूपस्स समुदयञ्च अत्थङ्गमञ्च अस्सादञ्च आदीनवञ्च निस्सरणञ्च यथाभूतं 

पजानाति। वेदनाय...पे०... सञ्जाय... सङ्घारानं... विञ्जाणस्स समुदयञ्च अत्थङ्गमञ्च अस्सादञ्च आदीनवञ्च 
निस्सरणञ्च यथाभूतं पजानाति। अयं वुच्चतावुसो, विज्जा; एत्तावता च विज्जागतो होती 'ति। सत्तमं । 


८. कोट्टिकसुत्तं 


९३३. बाराणसियं विहरन्ति इसिपतने मिगदाये। अथ खो आयस्मा सारिपुत्तो सायन्हसमयं...पे०... एकमन्तं निसिन्नो 
खो आयस्मा सारिपृत्तो आयस्मन्तं महाकोड्टिकं एतदवोच - `“ अविज्जा, अविज्जा'ति, आवुसो कोट्टिक, वुच्चति। कतमा 
नु खो, आवुसो, अविज्जा, कित्तावता च अविज्जागतो होतीति? 


“इधावुसो, अस्सुतवा पुथुज्जनो रूपस्स अस्सादञ्च आदीनवञ्च निस्सरणञ्च यथाभूतं नप्पजानाति। वेदनाय...पे०... 
सञ्ञाय... सङ्कारानं... विञ्ञाणस्स अस्सादञ्च आदीनवञ्च निस्सरणञ्च यथाभूतं नप्पजानाति। अयं वुच्चतावुसो, 
अविज्जा; एत्तावता च अविज्जागतो होती”ति । 


एवं वृत्ते, आयस्मा सारिपुत्तो आयस्मन्तं महाकोडिकं एतदवोच - ““विज्जा, विज्जा'ति, आवुसो कोड्िक, वुच्चति । 
कतमा नु खो, आवुसो, विज्जा, कित्तावता च विज्जागतो होतीति? 


“इधाबुसो सुतवा अरियसावको रूपस्स अस्सादञ्च आदीनवञ्च निस्सरणञ्च यथाभूतं पजानाति। वेदनाय...पे०... 
सञ्ञाय... सङ्कारानं... विञ्जाणस्स अस्सादञ्च आदीनवञ्च निस्सरणञ्च यथाभूतं पजानाति। अयं वुच्चतावुसो, विज्जा; 
एत्तावता च विज्जागतो होती"ति। अट्टमं । 


९. दुतियकोड्िकसृत्तं 


१३४. बाराणसियं विहरन्ति इसिपतने मिगदाये...पे०... ““अविज्जा, अविज्जा'ति, आवुसो कोड्टिक, वुच्चति । कतमा 
नु खो, आवुसो, अविज्जा, कित्तावता च अविज्जागतो होतीति? 


““इधावुसो, अस्सुतवा पुथुज्जनो रूपस्स समुदयञ्च अत्थङ्गमञ्च अस्सादञ्च आदीनवञ्च निस्सरणञ्च यथाभूतं 
नप्पजानाति। वेदनाय...पे०... सञ्जाय... सङ्कारानं... विञ्ञाणस्स समुदयञ्च अत्थङ्गमञ्च अस्सादञ्च आदीनवञ्च 
निस्सरणञ्च यथाभूतं नप्पजानाति। अयं वुच्चतावुसो, अविज्जा; एत्तावता च अविज्जागतो होती”ति। 


एवं वृत्ते, आयस्मा सारिपुत्तो आयस्मन्तं महाकोट्टिकं एतदवोच - “विज्जा, विज्जा'ति, आवुसो कोड्डिक, वुच्चति । 
कतमा नु खो, आवुसो, विज्जा, कित्तावता च विज्जागतो होतीति? 


“इधावुसो, सुतवा अरियसावको रूपस्स समुदयञ्च अत्थङ्गमञ्च अस्सादञ्च आदीनवञ्च निस्सरणञ्च यथाभूतं 
पजानाति। वेदनाय...पे०... सञ्जाय... सङ्कारानं... विञ्ञाणस्स समुदयञ्च अत्थङ्गमञ्च अस्सादञ्च आदीनवञ्च 
निस्सरणञ्च यथाभूतं पजानाति। अयं वुच्चतावुसो, विज्जा; एत्तावता च विज्जागतो होती 'ति | नवमं | 


१०. ततियकोड्रिकसृत्तं 


१३५. तञ्जेव निदानं । एकमन्तं निसिन्नो खो आयस्मा सारिपुत्तो आयस्मन्तं महाकोड्टिकं एतदवोच -- ““अविज्जा, 

अविज्जा'ति, आवुसो कोट्टिक, वुच्चति । कतमा नु खो, आवुसो, अविज्जा, कित्तावता च अविज्जागतो होतीति? 


““इधावुसो, अस्सुतवा पुथुज्जनो रूपं नप्पजानाति, रूपसमुदयं नप्पजानाति, रूपनिरोधं नप्पजानाति, 
रूपनिरोधगामिनिं पटिपदं नप्पजानाति। वेदनं नप्पजानाति...पे०... सञ्जं... सङ्कारे... विञ्ञाणं नप्पजानाति, विञ्ञाणसमुदयं 
नप्पजानाति, विञ्ञाणनिरोधं नप्पजानाति, विञ्ञाणनिरोधगामिनि पटिपदं नप्पजानाति। अयं बुच्चतावुसो, अविज्जा; 
एत्तावता च अविज्जागतो होती 'ति। 


एवं वृत्ते, आयस्मा सारिपुत्तो आयस्मन्तं महाकोट्टिकं एतदवोच -- “विज्जा, विज्जा'ति, आवुसो कोड्डिक, वुच्चति। 
कतमा नु खो, आवुसो, विज्जा, कित्तावता च विज्जागतो होती"ति? “इधावुसो, सुतवा अरियसावको रूपं पजानाति, 
रूपसमुदयं पजानाति, रूपनिरोधं पजानाति, रूपनिरोधगामिनि पटिपदं पजानाति। वेदनं... सञ्जं... सङ्कारे... विज्ञाणं 
पजानाति, विञ्ञजाणसमुदयं पजानाति, विञ्जाणनिरोधं पजानाति, विञ्जाणनिरोधगामिनिं पटिपदं पजानाति। अयं 
बुच्चतावुसो, विज्जा; एत्तावता च विज्जागतो होती”ति। दसमं । 


अविज्जावग्गो तेरसमो। 
तस्सुद्दानं - 


समुदयधम्मे तीणि, अस्सादो अपरे दुवे। 
समुदये च द्वे वुत्ता, कोड्डिके अपरे तयोति॥ 


१४. कुक्कुळवग्गो 


९. कुक्कुळसृत्तं 


१३६. सावत्थिनिदानं । “रूपं, भिक्खवे, कुक्कुळं, वेदना कुक्कुळा, सञ्ञा कुक्कुळा, सङ्घारा कुक्कुळा, विज्ञाणं 
कुक्कुळं । एवं पस्सं, भिकखवे, सुतवा अरियसावको रूपस्मिम्पि निब्बिन्दति, वेदनायपि निब्बिन्दति, सञ्जायपि 
निब्बिन्दति, सङ्घारेसुपि निब्बिन्दति, विञ्ञाणस्मिम्पि निब्बिन्दति । निब्बिन्दं विरज्जति; विरागा विमुच्चति । विमुत्तस्मि 
विमुत्तमिति जाणं होति। 'खीणा जाति, बुसितं ब्रह्मचरियं, कतं करणीयं, नापरं इत्थत्ताया'ति पजानाती' ति | पठमं । 


२. अनिच्चसृत्तं 


१३७. सावत्थिनिदानं। “यं, भिक्खवे, अनिच्चं; तत्र वो छन्दो पहातब्बो। किञ्च, भिक्खवे, अनिच्चं? रूपं, भिक्खवे, 
अनिच्चं; तत्र वो छन्दो पहातब्बो। वेदना अनिच्चा...पे०... सञ्जा... सङ्घारा... विञ्ञाणं अनिच्चं; तत्र वो छन्दो पहातब्बो । यं, 
भिक्खवे, अनिच्चं; तत्र वो छन्दो पहातब्बो"ति। दुतियं । 


३. दुतियअनिच्चसृत्तं 


१३८. सावत्थिनिदानं। “यं, भिक्खवे, अनिच्चं; तत्र वो रागो पहातब्बो। किञ्च, भिक्खवे, अनिच्चं? रूपं, भिक्खवे, 
अनिच्चं; तत्र वो रागो पहातब्बो। वेदना अनिच्चा... सञ्जा... सङ्घारा... विञ्ञाणं अनिच्चं; तत्र वो रागो पहातब्बो। यं, 

भिक्खवे, अनिच्चं; तत्र वो रागो पहातब्बो"ति। ततियं। 
४. ततियअनिच्चसुत्तं 


१३९. सावत्थिनिदानं । “यं, भिक्खवे, अनिच्चं; तत्र वो छन्दरागो पहातब्बो। किञ्च, भिक्खवे, अनिच्चं? रूपं, 
भिक्खवे, अनिच्चं, तत्र बो छन्दरागो पहातब्बो। वेदना अनिच्चा... सञ्जा... सङ्घारा... विञ्जाणं अनिच्चं; तत्र वो छन्दरागो 
पहातब्बो। यं, भिक्खवे, अनिच्चं; तत्र वो छन्दरागो पहातब्बो”ति। चतुत्थं। 


५. दुक्खसुत्त 


१४०. सावत्थिनिदानं। “यं, भिक्खवे, दुक्खं; तत्र वो छन्दो पहातब्बो...पे०... यं, भिक्खवे, दुक्खं; तत्र वो छन्दो 
पहातब्बो 'ति। पञ्चमं । 


६. दुतियदुक्खसुत्त 


१४१. सावत्थिनिदानं। “यं, भिक्खवे, दुक्खं; तत्र वो रागो पहातब्बो...पे०... यं, भिक्खवे, दुक्खं; तत्र वो रागो 
पहातब्बो”ति। छट्रं । 


७. ततियदुक्खसुत्तं 


१४२. सावत्थिनिदानं। “यं, भिक्खवे, दुक्खं; तत्र वो छन्दरागो पहातब्बो...पे०... यं, भिक्खवे, दुक्खं; तत्र वो छन्दरागो 
पहातब्बो ति । सत्तमं । 


८. अनत्तसुत्त 


९४३. सावत्थिनिदानं। “यो, भिक्खवे, अनत्ता; तत्र वो छन्दो पहातब्बो । को च, भिक्खवे, अनत्ता? रूपं, भिक्खवे, 
अनत्ता; तत्र वो छन्दो पहातब्बो। वेदना अनत्ता... सञ्ञा... सङ्घारा... विज्ञाणं अनत्ता; तत्र वो छन्दो पहातब्बो। यो, 
भिक्खवे, अनत्ता; तत्र वो छन्दो पहातब्बो”ति। अड्टमं । 


९. दुतियअनत्तसुत्त 


१४४. सावत्थिनिदानं । “यो, भिक्खवे, अनत्ता; तत्र वो रागो पहातब्बो। को च, भिक्खवे, अनत्ता? रूपं, भिक्खवे, 
अनत्ता; तत्र वो रागो पहातब्बो । वेदना अनत्ता... सञ्ञा... सङ्घारा... विज्ञाणं अनत्ता; तत्र वो रागो पहातब्बो । यो, भिक्खवे, 
अनत्ता; तत्र वो रागो पहातब्बो”ति। नवमं । 


१०. ततियअनत्तसुत्त 


१४५. सावत्थिनिदानं। “यो, भिक्खवे, अनत्ता; तत्र वो छन्दरागो पहातब्बो । को च, भिक्खवे, अनत्ता? रूपं, 
भिक्खवे, अनत्ता; तत्र वो छन्दरागो पहातब्बो । वेदना अनत्ता... सञ्जा... सङ्घारा... विज्ञाणं अनत्ता; तत्र वो छन्दरागो 
पहातब्बो । यो, भिक्खवे, अनत्ता; तत्र वो छन्दरागो पहातब्बो ति। दसमं। 

११. निब्बिदाबहुलसुत्त 


१४६. सावत्थिनिदानं । “सद्धापब्बजितस्स, भिक्खवे, कुलपुत्तस्स अयमनुधम्मो होति -- यं रूपे निब्बिदाबहुलो 
[निब्बिदाबहुलं (स्या० कं० पी० क०)] विहरेय्य । वेदनाय...पे०... सञ्जाय... सङ्कारेसु... विञ्ञाणे निब्बिदाबहुलो विहरेय्य । 
यो रूपे निब्बिदाबहुलो विहरन्तो, वेदनाय... सञ्जाय... सङ्घारेसु... विञ्ञाणे निब्बिदाबहुलो विहरन्तो रूपं परिजानाति, 
वेदनं... सञ्जं... सङ्कारे... विज्ञाणं परिजानाति; सो रूपं परिजानं वेदनं परिजानं सञ्ञं परिजानं सङ्कारे परिजानं विञ्जाणं 
परिजानं परिमुच्चति रूपम्हा, परिमुच्चति वेदनाय, परिमुच्चति सञ्जाय, परिमुच्चति सङ्घारेहि, परिमुच्चति विञ्ञाणम्हा, 
परिमुच्चति जातिया जराय मरणेन सोकेहि परिदेवेहि दुक्खेहि दोमनस्सेहि उपायासेहि; 'परिमुच्चति दुक्खस्मा'ति 
बदामी”ति। एकादसमं । 


१२. अनिच्चानुपस्सीसुत्तं 


१४७. सावत्थिनिदानं । “सद्भापब्बजितस्स, भिकखवे, कुलपुत्तस्स अयमनुधम्मो होति - यं रूपे अनिच्चानुपस्सी 


द्वादसमं । 
१३. दुक्खानुपस्सीसुत्तं 


१४८. सावत्थिनिदानं । “सद्भापब्बजितस्स, भिवखवे, कुलपुत्तस्स अयमनुधम्मो होति - यं रूपे दुक्खानुपस्सी 
विहरेय्य। वेदनाय... सञ्जाय... सङ्कारेसु... विञ्ञाणे दुक्खानुपस्सी विहरेय्य...पे०... “परिमुच्चति दुक्खस्मा'ति वदामी 'ति। 
तेरसमं | 


१४. अनत्तानुपस्सीसुत्तं 


१४९. सावत्थिनिदानं । “सद्भापब्बजितस्स, भिक्खवे, कुलपुत्तस्स अयमनुधम्मो होति - यं रूपे अनत्तानुपस्सी 
विहरेय्य। वेदनाय... सञ्जाय... सङ्कारेसु... विञ्ञाणे अनत्तानुपस्सी विहरेय्य। (सो रूपे) अनत्तानुपस्सी विहरन्तो, वेदनाय... 
सञ्जाय... सङ्कारेसु... विज्ञाणे अनत्तानुपस्सी विहरन्तो रूपं परिजानाति, वेदनं...पे०... सञ्जं... सङ्कारे... विञ्ञाणं 
परिजानाति । सो रूपं परिजानं वेदनं परिजानं सञ्जं परिजानं सङ्कारे परिजानं विञ्ञाणं परिजानं परिमुच्चति रूपम्हा, 
परिमुच्चति वेदनाय, परिमुच्चति सञ्जाय, परिमुच्चति सङ्घारेहि, परिमुच्चति विञ्ञाणम्हा, परिमुच्चति जातिया जराय 
मरणेन सोकेहि परिदेवेहि दुक्खेहि दोमनस्सेहि उपायासेहि; 'परिमुच्चति दुक्खस्माःति वदामी"ति। चुद्दसमं । 


कुक्कुळवग्गो चुद्दसमो । 
तस्सुद्दानं - 


कुक्कुव्ठा तयो अनिच्चेन, दुक्खेन अपरे तयो | 
अनत्तेन तयो वृत्ता, कुलपुत्तेन द्वे दुकाति॥ 


१५. दिट्टिवग्गो 


www.tipitaka.org Vipassana Research Institute 


Page 94 sur 148 


९. अज्झत्तसुत्त 


१५०. सावत्थिनिदानं । “किस्मिं नु खो, भिकखवे, सति, कि उपादाय उप्पज्जति अज्झत्तं सुखदुक्ख'न्ति? 
भगवंमूलका नो, भन्ते, धम्मा...पे०... “रूपे खो, भिक्खवे, सति रूपं उपादाय उप्पज्जति अज्झत्तं सुखदुक्खं । वेदनाय सति... 
पे०... सञ्जाय सति... सङ्कारेसु सति... विञ्ञाणे सति विञ्जाणं उपादाय उप्पज्जति अज्झत्तं सुखदुक्खं । तं कि मञ्जथ, 
भिक्खवे, रूपं निच्चं वा अनिच्चं वाति? “अनिच्चं, भन्ते” । “यं पनानिच्चं दुक्खं वा तं सुखं वाति? “दुक्खं, भन्ते” । 
““यं पनानिच्चं दुक्खं विपरिणामधम्मं, अपि नु तं अनुपादाय उप्पज्जेय्य अज्झत्तं सुखदुक्ख'न्ति? “नो हेतं, भन्ते” । 
““ेदना...पे०... सञ्जा... सङ्कारा... विञ्ञाणं निच्चं वा अनिच्चं वाति? “अनिच्चं, भन्ते” । “यं पनानिच्चं, दुक्खं वा तं सुखं 
वाति? “दुक्खं, भन्ते” । “यं पनानिच्चं दुक्खं विपरिणामधम्मं, अपि नु तं अनुपादाय उप्पज्जेय्य अज्झत्तं सुखदुक्ख "न्ति? 
“नो हेतं, भन्ते” । “एवं पस्सं...पे०... नापरं इत्थत्तायाति पजानाती 'ति। पठमं । 


२. एतंममसुत्त 


१५१. सावत्थिनिदानं । “किस्मिं नु खो, भिक्खवे, सति, कि उपादाय, कि अभिनिविस्स - 'एतं मम, एसोहमस्मि, 
एसो मे अत्ता'ति समनुपस्सती "ति? भगवंमूलका नो, भन्ते, धम्मा...पे०... “रूपे खो, भिक्खवे, सति, रूपं उपादाय, रूपं 
अभिनिविस्स ...पे०... विञ्जाणे सति, विञ्ञाणं उपादाय, विञ्जाणं अभिनिविस्स - 'एतं मम, एसोहमस्मि, एसो मे 
अत्ता'ति समनुपस्सति। तं कि मञ्जथ, भिक्खवे, रूपं निच्चं वा अनिच्चं वा“ ति? “अनिच्चं, भन्ते”'...पे०.. 
विपरिणामधम्मं, अपि नु तं अनुपादाय एतं मम, एसोहमस्मि, एसो मे अत्ताति समनुपस्सेय्याति? “नो हेतं, भन्ते” । 
“वेदना... सञ्जा... सङ्कारा... विञ्ञाणं निच्चं वा अनिच्चं वाति? “अनिच्चं भन्ते" ...पे०... विपरिणामधम्मं, अपि नु तं 
अनुपादाय एतं मम, एसोहमस्मि, एसो मे अत्ताति समनुपस्सेय्याति? “नो हेतं, भन्ते” । “एवं पस्सं..पे०... नापरं इत्थत्तायाति 
पजानाती' ति । दुतियं। 


३. सोअत्तासुत्तं 


१५२. सावत्थिनिदानं। “किस्मि नु खो, भिक्खवे, सति, कि उपादाय, कि अभिनिविस्स एवं दिट्टि उप्पज्जति - “सो 
अत्ता, सो लोको, सो पेच्च भविस्सामि निच्चो धुवो सस्सतो अविपरिणामधम्मो”ति? भगवंमूलका नो, भन्ते, धम्मा...पे०... 
। “रूपे खो, भिक्खवे, सति, रूपं उपादाय, रूपं अभिनिविस्स एवं दिट्टि उप्पज्जति -- “सो अत्ता, सो लोको, सो पेच्च 
भविस्सामि निच्चो धुवो सस्सतो अविपरिणामधम्मो' ति । वेदनाय...पे०... सञ्ञाय... सङ्घारेसु ...पे०... विञ्ञाणे सति, 
विञ्ञाणं उपादाय, विज्ञाणं अभिनिविस्स एवं दिट्टि उप्पज्जति -- “सो अत्ता, सो लोको, सो पेच्च भविस्सामि निच्चो धुवो 
सस्सतो अविपरिणामधम्मो”ति। 


“तं कि मञ्जथ, भिक्खवे, रूपं निच्चं वा अनिच्चं वा“ ति? “अनिच्चं, भन्ते” । “यं पनानिच्चं, दुक्खं वा तं सुखं 
वाति? “दुक्खं, भन्ते । “यं पनानिच्चं दुक्खं विपरिणामधम्मं, अपि नु तं अनुपादाय एवं दिट्टि उप्पज्जेय्य - “सो अत्ता, 
सो लोको, सो पेच्च भविस्सामि निच्चो धुवो सस्सतो अविपरिणामधम्मो'”ति? “नो हेतं, भन्ते” । “वेदना... सञ्ञा... 
सङ्घारा... विज्ञाणं निच्चं वा अनिच्चं वाति? “अनिच्चं, भन्ते” । “यं पनानिच्चं दुक्खं वा तं सुखं वा“ ति? “दुक्खं, 
भन्ते” । “यं पनानिच्चं दुक्खं विपरिणामधम्मं, अपि नु तं अनुपादाय एवं दिट्टि उप्पज्जेय्य -- “सो अत्ता सो लोको, सो पेच्च 
भविस्सामि निच्चो धुवो सस्सतो अविपरिणामधम्मो”ति? “नो हेतं, भन्ते” । एवं पस्सं...पे०... नापरं इत्थत्तायाति 

पजानातीति । ततियं । 
४. नोचमेसियासुत्तं 


१५३. सावत्थिनिदानं। “किस्मिं नु खो, भिकखवे, सति, कि उपादाय, कि अभिनिविस्स एवं दिट्टि उप्पज्जति - “नो 
चस्सं, नो च मे सिया, नाभविस्स, न मे भविस्सती'”ति? भगवंमूलका नो, भन्ते, धम्मा..पे०... “रूपे खो, भिक्खवे, सति, 
रूपं उपादाय, रूपं अभिनिविस्स एवं दिट्ठि उप्पज्जति -- “नो चस्सं, नो च मे सिया, नाभविस्स, न मे भविस्सती'ति। 
वेदनाय सति... सञ्जाय सति... सङ्घारेसु सति... विञ्ञाणे सति, विञ्ञाणं उपादाय, विज्ञाणं अभिनिविस्स, एवं दिट्टि 
उप्पज्जति - “नो चस्सं, नो च मे सिया, नाभविस्स, न मे भविस्सती'ति। तं कि मञ्ञथ, भिक्खवे, रूपं निच्चं वा अनिच्चं 
वाति? “अनिच्चं, भन्ते” । “यं पनानिच्चं, दुक्खं वा तं सुखं वाति? “दुक्खं, भन्ते” । “यं पनानिच्चं दुक्खं 
विपरिणामधम्मं, अपि नु तं अनुपादाय एवं दिट्टि उप्पज्जेय्य - “नो चस्सं, नो च मे सिया, नाभविस्स, न मे भविस्सती''ति? 
“नो हेतं, भन्ते” । “बेदना... सञ्जा... सङ्कारा... विञ्जाणं निच्चं वा अनिच्चं वाति? “अनिच्चं, भन्ते” । “यं पनानिच्चं, 
दुक्खं वा तं सुखं वा“ ति? “दुक्खं, भन्ते” । “यं पनानिच्चं दुक्खं वरिपरिणामधम्मं, अपि नु तं अनुपादाय एवं दिट्टि 
उप्पज्जेय्य - “नो चस्सं, नो च मे सिया, नाभविस्स, न मे भविस्सती'”ति? “नो हेतं, भन्ते*' । “एवं पस्सं...पे०... नापरं 
इत्थत्तायाति पजानाती"ति। चतुत्थं । 


५. मिच्छादिद्टिसुत्तं 


१५४. सावत्थिनिदानं। “किस्मिं नु खो, भिक्खवे, सति, कि उपादाय, कि अभिनिविस्स मिच्छादिड्टि उप्पज्जती "ति? 
भगवंमूलका नो, भन्ते, धम्मा...पे०... “रूपे खो, भिक्खवे, सति, रूपं उपादाय, रूपं अभिनिविस्स मिच्छादिट्टि उप्पज्जति । 
वेदनाय सति... मिच्छादिट्टि उप्पज्जति। सञ्जाय सति... सङ्घारेसु सति... विञ्ञाणे सति, विञ्ञाणं उपादाय, विञ्ञाणं 
अभिनिविस्स मिच्छादिट्टि उप्पज्जति। तं कि मञ्जथ, भिक्खवे, रूपं निच्चं वा अनिच्चं वा“ ति? “अनिच्चं, भन्ते” । “यं 
पनानिच्चं...पे०... अपि नु तं अनुपादाय मिच्छादिट्टि उप्पज्जेय्या”ति? “नो हेतं, भन्ते । “वेदना... सञ्ञा... सङ्कारा... 
विज्ञाणं निच्चं वा अनिच्चं बा”ति? “अनिच्चं, भन्ते” । “यं पनानिच्चं, दुक्खं वा तं सुखं वा” ति? “दुक्खं, भन्ते” । “यं 
पनानिच्चं दुक्खं विपरिणामधम्मं, अपि नु तं अनुपादाय मिच्छादिद्ठि उप्पज्जेय्या'ति? “नो हेतं, भन्ते” । “एवं पस्सं...पे०... 
नापरं इत्थत्तायाति पजानाती ति ।"पञ्चमं । 


६. सक्कायदिड्टिसुत्तं 


१५५. सावत्थिनिदानं। “किस्मिं नु खो, भिकखवे, सति, कि उपादाय, कि अभिनिविस्स सक्कायदिट्टि 
उप्पज्जती 'ति? भगवंमूलका नो, भन्ते, धम्मा...पे०... “रूपे खो, भिकखवे, सति, रूपं उपादाय, रूपं अभिनिविस्स 
सक्कायदिटि उप्पज्जति। वेदनाय सति... सञ्जाय सति... सङ्घारेसु सति... विञ्ञाणे सति, विज्ञाणं उपादाय, विञ्ञाणं 
अभिनिविस्स सक्कायदिट्टि उप्पज्जति । तं कि मञ्जथ, भिक्खवे, रूपं निच्चं वा अनिच्चं वाति? “अनिच्चं, भन्ते” । “यं 
पनानिच्चं...पे०... अपि नु तं अनुपादाय सक्कायदिडि उप्पज्जेय्या "ति? “नो हेतं, भन्ते” । “वेदना... सञ्ञा... सङ्घारा... 
विज्ञाणं निच्चं वा अनिच्चं वा“ति? “अनिच्चं, भन्ते” । “यं पनानिच्चं...पे०... अपि नु तं अनुपादाय सक्कायदिट्टि 
उप्पज्जेय्या 'ति? “नो हेतं, भन्ते” । “एवं पस्सं...पे०... नापरं इत्थत्तायाति पजानाती'ति। छटुं । 


७. अत्तानुदिद्रिसुत्त 

१५६. सावत्थिनिदानं। “किस्मिं नु खो, भिक्खवे, सति, कि उपादाय, कि अभिनिविस्स अत्तानुदिडटि उप्पज्जती "ति? 
भगवंमूलका नो, भन्ते, धम्मा...पे०... “रूपे खो, भिक्खवे, सति, रूपं उपादाय, रूपं अभिनिविस्स अत्तानुदिट्टि उप्पज्जति। 
वेदनाय सति... सञ्जाय सति... सङ्घारेसु सति... विञ्ञाणे सति, विञ्ञाणं उपादाय, विज्ञाणं अभिनिविस्स अत्तानुदिट्टि 
उप्पज्जति। तं कि मञ्जथ, भिक्खवे, रूपं निच्चं वा अनिच्चं वाति? “अनिच्चं, भन्ते” । “यं पनानिच्चं...पे०... अपि नु तं 
अनुपादाय अत्तानुदिट्ठि उप्पज्जेय्या*ति? “नो हेतं, भन्ते” । “वेदना... सञ्ञा... सङ्घारा... विञ्ञाणं निच्चं वा अनिच्चं 
वाति? “अनिच्चं, भन्ते” । “यं पनानिच्चं...पे०... अपि नु तं अनुपादाय अत्तानुदिट्टि उप्पज्जेय्या ति? “नो हेतं, भन्ते” । 
“एवं पस्सं...पे०... नापरं इत्थत्तायाति पजानाती"ति। सत्तमं । 


८. अभिनिवेससुत्त 


१५७. सावत्थिनिदानं। “किस्मिं नु खो, भिकखवे, सति, कि उपादाय, कि अभिनिविस्स उप्पज्जन्ति 
संयोजनाभिनिवेसविनिबन्धा”ति? भगवंमूलका नो, भन्ते, धम्मा...पे०... “रूपे खो, भिक्खवे, सति, रूपं उपादाय, रूपं 
अभिनिविस्स उप्पज्जन्ति संयोजनाभिनिवेसविनिबन्धा। वेदनाय सति... सञ्जाय सति... सङ्घारेसु सति... विञ्ञाणे सति, 
विज्ञाणं उपादाय, विञ्जाणं अभिनिविस्स उप्पज्जन्ति संयोजनाभिनिवेसविनिबन्धा | तं कि मञ्जथ, भिक्खवे, रूपं निच्चं 
वा अनिच्चं बा”ति? “अनिच्चं, भन्ते” । “यं पनानिच्चं...पे०... अपि नु तं अनुपादाय उप्पज्जेय्युं 
संयोजनाभिनिवेसविनिबन्धा”ति? “नो हेतं, भन्ते'”...पे०... “एवं पस्सं...पे०... नापरं इत्थत्तायाति पजानाती 'ति। अट्टुमं | 


९. दुतियअभिनिवेससुत्तं 


१५८. सावत्थिनिदानं। “किस्मिं नु खो, भिक्खवे, सति, कि उपादाय, कि अभिनिविस्स उप्पज्जन्ति 
संयोजनाभिनिवेसविनिबन्धाज्झोसाना "ति? [विनिबन्धा अज्झोसानाति (सी? क०)] भगवंमूलका नो, भन्ते, धम्मा...पे०... 
“रूपे खो, भिक्खवे, सति, रूपं उपादाय, रूपं अभिनिविस्स उप्पज्जन्ति संयोजनाभिनिवेसविनिबन्धाज्झोसाना । वेदनाय 
सति ... सञ्जाय सति... सङ्कारेसु सति... विञ्ञाणे सति, विज्ञाणं उपादाय, विञ्ञाणं अभिनिविस्स उप्पज्जन्ति 
संयोजनाभिनिवेसविनिबन्धाज्झोसाना । तं कि मञ्जथ, भिक्खवे, रूपं निच्चं वा अनिच्चं वा”ति? “अनिच्चं, भन्ते” । “यं 
पनानिच्चं...पे०... अपि नु तं अनुपादाय उप्पज्जेय्युं संयोजनाभिनिवेसविनिबन्धाज्झोसाना”ति? “नो हेतं, भन्ते” ...पे०... 
“एवं पस्सं...पे०... नापरं इत्थत्तायाति पजानाती 'ति। नवमं । 


१०. आनन्दसुत्त 


१५९. सावत्थिनिदानं । अथ खो आयस्मा आनन्दो येन भगवा तेनुपसङ्कमि; उपसङ्कमित्वा...पे०... भगवन्तं एतदवोच 
- साधु मे, भन्ते, भगवा संखित्तेन धम्मं देसेतु, यमहं भगवतो धम्मं सुत्वा एको वूपकट्टो अप्पमत्तो आतापी पहितत्तो 
विहरेय्यन्ति। 


“तं कि मञ्जसि, आनन्द, रूपं निच्चं वा अनिच्चं वाति? “अनिच्चं, भन्ते” । “यं पनानिच्चं, दुक्खं वा तं सुखं 
वाति? “दुक्खं, भन्ते” । “यं पनानिच्चं दुक्खं विपरिणामधम्मं, कल्लं नु तं समनुपस्सितुं - 'एतं मम, एसोहमस्मि, एसो 
मे अत्ता'”ति? “नो हेतं, भन्ते” । “वेदना... सञ्जा... सङ्घारा... विञ्जाणं निच्चं वा अनिच्चं वाति? “अनिच्चं, भन्ते” । “यं 
पनानिच्चं, दुक्खं वा तं सुखं वाति? “दुक्खं, भन्ते” । “यं पनानिच्चं दुक्खं विपरिणामधम्मं, कल्लं नु तं समनुपस्सितुं - 

'एतं मम, एसोहमस्मि, एसो मे अत्ता'”ति? “नो हेतं, भन्ते” [नो हेतं भन्ते। तस्मातिहानन्द यं किञ्चि रूपं 
अतीतानागतपच्चुप्पन्नं...पे०... ददुब्बं । (सी० स्या० कं० पी०)]। “एवं पस्सं...पे०... नापरं इत्थत्तायाति पजानाती"ति। 
दसमं । 


दिट्ठिवग्गो पञ्चदसमो । 
तस्सुद्दानं - 


अज्झत्तिकं एतंमम, सोअत्ता नोचमेसिया। 
मिच्छासक्कायत्तानु द्वे, अभिनिवेसा आनन्देनाति॥ 


उपरिपण्णासको समत्तो। 
तस्स उपरिपण्णासकस्स वग्गुद्दानं - 


अन्तो धम्मकथिका विज्जा, कुक्कुळं दिड्टिपञ्चमं । 
ततियो पण्णासको वुत्तो, निपातोति पबुच्चतीति [निपातो तेन वुच्चतीति (सी० स्या० कं०)]॥ 


खन्धसंयुत्तं समत्तं । 
२. राधसंयृत्त 
१. पठमवग्गो 


९. मारसुत्तं 


१६०. सावत्थिनिदानं। अथ खो आयस्मा राधो येन भगवा तेनुपसङ्कमि; उपसङ्कमित्वा भगवन्तं अभिवादेत्वा 
एकमन्तं निसीदि। एकमन्तं निसिन्नो खो आयस्मा राधो भगवन्तं एतदवोच - 


“मारो, मारो'ति, भन्ते, बुच्चति। कित्तावता नु खो, भन्ते, मारो 'ति? “रूपे खो, राध, सति मारो वा अस्स मारेता वा 
यो वा पन मीयति। तस्मातिह त्वं, राध, रूपं मारोति पस्स, मारेताति पस्स, मीयतीति पस्स, रोगोति पस्स, गण्डोति पस्स, 
सल्लन्ति पस्स, अघन्ति पस्स, अघभूतन्ति पस्स । ये नं एवं पस्सन्ति ते सम्मा पस्सन्ति। वेदनाय सति... सञ्जाय सति... 
सङ्कारेसु सति... विञ्ञाणे सति मारो वा अस्स मारेता वा यो वा पन मीयति। तस्मातिह त्वं, राध, विञ्ञाणं मारोति पस्स, 
मारेताति पस्स, मीयतीति पस्स, रोगोति पस्स, गण्डोति पस्स, सल्लन्ति पस्स, अघन्ति पस्स, अघभूतन्ति पस्स। ये नं एवं 
पस्सन्ति, ते सम्मा पस्सन्ती”ति। 


निब्बिदत्थं 


“सम्मादस्सनं पन, भन्ते, किमत्थिय'न्ति? “सम्मादस्सनं खो, राध, ” | “निब्बिदा पन, भन्ते, 
किमत्थिया"ति? “निब्बिदा खो, राध, विरागत्था”। “विरागो पन, भन्ते, किमत्थियो”ति? “विरागो खो, राध, विमुत्तत्थो* । 
““विमृत्ति पन, भन्ते, किमत्थिया"ति? “विमुत्ति खो, राध, निब्बानत्था” । “निब्बानं पन, भन्ते, किमत्थिय''न्ति? 

“अच्चयासि [अच्चसरा (सी० स्या० कं०), अस्स (पी०), अच्चया (क०)], राध, पव्हं, नासक्खि पञ्हस्स परियन्तं 
गहेतुं। निब्बानोगधञ्हि, राध, ब्रह्मचरियं वुस्सति, निब्बानपरायनं निब्बानपरियोसान'न्ति। पठमं । 


२. सत्तसुत्तं 


१६१. सावत्थिनिदानं । एकमन्तं निसिन्नो खो आयस्मा राधो भगवन्तं एतदवोच - “सत्तो, सत्तो'ति, भन्ते, वुच्चति । 
कित्तावता नु खो, भन्ते, सत्तोति वुच्चती 'ति? “रूपे खो, राध, यो छन्दो यो रागो या नन्दी या तण्हा, तत्र सत्तो, तत्र विसत्तो, 
तस्मा सत्तोति वुच्चति । वेदनाय... सञ्जाय... सङ्कारेसु... विज्ञाणे यो छन्दो यो रागो या नन्दी या तण्हा, तत्र सत्तो, तत्र 
विसत्तो, तस्मा सत्तोति वुच्चति’ । 


“सेस्यथापि, राध, कुमारका वा कुमारिकायो वा पंस्वागारकेहि कोळन्ति। यावकोवञ्च तेसु पंस्वागारकेसु 
अविगतरागा होन्ति अविगतच्छन्दा अविगतपेमा अविगतपिपासा अविगतपरिळाहा अविगततण्हा, ताव तानि 
पंस्वागारकानि अल्लीयन्ति केळायन्ति धनायन्ति [मनायन्ति (सी० पी० क०)] ममायन्ति। यतो च खो, राध, कुमारका वा 
कुमारिकायो वा तेसु पंस्वागारकेसु विगतरागा होन्ति विगतच्छन्दा विगतपेमा विगतपिपासा विगतपरिळाहा विगततण्हा, 
अथ खो तानि पंस्वागारकानि हत्थेहि च पादेहि च विकिरन्ति विधमन्ति विद्धंसेन्ति विकोळनियं [विकोळनिकं (सी० स्या० 
कं० पी०)] करोन्ति। एवमेव खो, राध, तुम्हेपि रूपं विकिरथ विधमथ विद्धंसेथ विकोळनियं करोथ तण्हाक्खयाय 
पटिपज्जथ। वेदनं विकिरथ विधमथ विद्धंसेथ विकीळनियं करोथ तण्हाक्खयाय पटिपज्जथ। सञ्जं... सङ्कारे विकिरथ 
विधमथ विद्धंसेथ विकोळनियं करोथ तण्हाक्खयाय पटिपज्जथ | विञ्जाणं विकिरथ विधमथ विद्धंसेथ विकोळनियं करोथ 
तण्हाकखयाय पटिपज्जथ। तण्हाक्खयो हि, राध, निब्बान" न्ति। दुतियं । 


३. भवनेत्तिसुत्तं 


९६२. सावत्थिनिदानं । एकमन्तं निसिन्नो खो आयस्मा राधो भगवन्तं एतदवोच - “*भवनेत्तिनिरोधो [भवनेत्ति 
(सी० स्या० कं० पी०)], भवनेत्तिनिरोधो'ति [भवनेत्तीति (सी० स्या० कं०)], भन्ते, बुच्चति। कतमा नु खो, भन्ते, भवनेत्ति, 
कतमो भवनेत्तिनिरोधो "ति? “रूपे खो, राध, यो छन्दो यो रागो या नन्दी या तण्हा ये उपयुपादाना चेतसो 
अधिट्ठानाभिनिवेसानुसया -- अयं वुच्चति भवनेत्ति। तेसं निरोधो [निरोधा (सी० स्या० कं० पी०)] भवनेत्तिनिरोधो । 
वेदनाय... सञ्जाय... सङ्घारेसु ... विज्ञाणे यो छन्दो...पे०... अधिट्ठानाभिनिवेसानुसया -- अयं वुच्चति भवनेत्ति। तेसं 
निरोधो भवनेत्तिनिरोधो”ति। ततियं । 


४. परिञ्ञेय्यसुत्तं 


१६३. सावत्थिनिदानं। आयस्मा राधो येन भगवा तेनुपसङ्कमि; उपसङ्कमित्वा भगवन्तं अभिवादेत्वा एकमन्तं 
निसीदि। एकमन्तं निसिन्नं खो आयस्मन्तं राधं भगवा एतदवोच - 


“परिज्जेय्ये च, राध, धम्मे देसेस्सामि परिञ्ञञ्च परिञ्ञातावि पुग्गलञ्च। तं सुणाहि, साधुकं मनसि करोहि; 
भासिस्सामी 'ति। “एवं, भन्ते ति खो आयस्मा राधो भगवतो पच्चस्सोसि। भगवा एतदवोच - “कतमे च, राध, 
परिञ्जेय्या धम्मा? रूपं खो, राध, परिञ्जेय्यो धम्मो, वेदना परिञ्जेय्यो धम्मो, सञ्जा परिञ्ञेय्यो धम्मो, सङ्घारा परिञ्जेय्यो 
धम्मो, विञ्ञाणं परिञ्जेय्यो धम्मो। इमे वुच्चन्ति, राध, परिज्जेय्या धम्मा। कतमा च, राध, परिञ्जा? यो खो, राध, 

रागक्खयो दोसक्खयो मोहक्खयो - अयं वुच्चति, राध, परिञ्ञा। कतमो च, राध, परिञ्जातावी पुग्गलो? 
“अरहा तिस्स वचनीयं । य्वायं आयस्मा एवंनामो एवंगोत्तो - अयं वुच्चति, राध, परिञ्ञातावी पुग्गलो"ति। चतुत्थं। 


५. समणसुत्त 


९६४. सावत्थिनिदानं। एकमन्तं निसिन्नं खो आयस्मन्तं राधं भगवा एतदवोच - “पञ्चिमे, राध, उपादानक्खन्धा । 
कतमे पञ्च? रूपुपादानक्खन्धो, वेदनुपादानक्खन्धो, सञ्जुपादानक्खन्धो, सङ्घारुपादानकखन्धो, विञ्ञाणुपादानकखन्धो । ये 
हि केचि, राध, समणा वा ब्राह्मणा वा इमेसं पञ्चन्नं उपादानक्खन्धानं अस्सादञ्च आदीनवञ्च निस्सरणञ्च यथाभूतं 
नप्पजानन्ति; न मे ते, राध, समणा वा ब्राह्मणा वा समणेसु वा समणसम्मता ब्राह्मणेसु वा ब्राह्मणसम्मता, न च पन ते 
आयस्मन्तो सामञ्ञत्थं वा ब्रह्मञ्जत्थं वा दिद्ठेब धम्मे सयं अभिञ्जा सच्छिकत्वा उपसम्पज्ज विहरन्ति। ये च खो केचि, 
राध, समणा वा ब्राह्मणा वा इमेसं पञ्चन्नं उपादानक्खन्धानं अस्सादञ्च आदीनवञ्च निस्सरणञ्च यथाभूतं पजानन्ति; ते 
खो मे, राध, समणा वा ब्राह्मणा वा समणेसु चेब समणसम्मता ब्राह्मणेसु च ब्राह्मणसम्मता, ते च पनायस्मन्तो 
सामञ्जत्थञ्च ब्रह्मञ्ञत्थञ्च दिट्ठेव धम्मे सयं अभिञ्जा सच्छिकत्वा उपसम्पज्ज विहरन्ती ति। पञ्चमं । 


६. दुतियसमणसुत्तं 


१६५. सावत्थिनिदानं। एकमन्तं निसिन्नं खो आयस्मन्तं राधं भगवा एतदवोच - “पज्चिमे, राध, उपादानकखन्धा । 
कतमे पञ्च? रूपुपादानक्खन्धो...पे०... विञ्ञाणुपादानकखन्धो | ये हि केचि, राध, समणा वा ब्राह्मणा वा इमेसं पञ्चन्नं 
उपादानकखन्धानं समुदयञ्च अत्थङ्गमञ्च अस्सादञ्च आदीनवञ्च निस्सरणञ्च यथाभूतं नप्पजानन्ति...पे०... सयं 
अभिज्ञा सच्छिकत्वा उपसम्पज्ज विहरन्ती 'ति। छट्टं । 


७. सोतापन्नसुत्तं 


१६६. सावत्थिनिदानं। एकमन्तं निसिन्नं खो आयस्मन्तं राधं भगवा एतदवोच -- “पञ्चिमे, राध, उपादानक्खन्धा । 
कतमे पञ्च? रूपुपादानक्खन्धो...पे०... विञ्ञाणुपादानक्खन्धो । यतो खो, राध, अरियसावको इमेसं पञ्चन्नं 
उपादानकखन्धानं समुदयञ्च अत्थङ्गमञ्च अस्सादञ्च आदीनवञ्च निस्सरणञ्च यथाभूतं पजानाति - अयं वुच्चति, राध, 
अरियसावको सोतापन्नो अविनिपातधम्मो नियतो सम्बोधिपरायनो”ति। सत्तमं। 


८. अरहन्तसुत्तं 


१६७. सावत्थिनिदानं । एकमन्तं निसिन्नं खो आयस्मन्तं राधं भगवा एतदवोच - “पञ्चिमे, राध, उपादानक्खन्धा । 
कतमे पञ्च? रूपुपादानक्खन्धो...पे०... विञ्ञाणुपादानक्खन्धो। यतो खो, राध, भिक्खु इमेसं पञ्चन्नं उपादानक्खन्धानं 
समुदयञ्च अत्थङ्गमञ्च अस्सादञ्च आदीनवञ्च निस्सरणञ्च यथाभूतं विदित्वा अनुपादाविमृत्तो होति - अयं वुच्चति, 
राध, अरहं खीणासवो वुसितवा कतकरणीयो ओहितभारो अनुप्पत्तसदत्थो परिकखीणभवसंयोजनो सम्मदञ्ञाविमृत्तो"ति। 
अट्ठमं। 


९. छन्दरागसुत्त 

९६८. सावत्थिनिदानं । एकमन्तं निसिन्नं खो आयस्मन्तं राधं भगवा एतदवोच - “रूपे खो, राध, यो छन्दो यो रागो 
या नन्दी या तण्हा, तं पजहथ। एवं तं रूपं पहीनं भविस्सति उच्छिन्नमूलं तालावत्थुकतं अनभावंकतं आयतिं 
अनुप्पादधम्मं । वेदनाय यो छन्दो यो रागो या नन्दी या तण्हा, तं पजहथ। एवं सा वेदना पहीना भविस्सति उच्छिन्नमूला 
तालावत्थुकता अनभावंकता आयतिं अनुप्पादधम्मा । सञ्जाय... सङ्घारेसु यो छन्दो यो रागो या नन्दी या तण्हा, तं पजहथ। 
एवं ते सङ्घारा पहीना भविस्सन्ति उच्छिन्नमूला तालावत्थुकता अनभावंकता आयतिं अनुप्पादधम्मा। विञ्ञाणे यो छन्दो 
यो रागो या नन्दी या तण्हा, तं पजहथ। एवं तं विञ्ञाणं पहीनं भविस्सति...पे०... अनुप्पादधम्म"'न्ति। नवमं । 


१०. दुतियछन्दरागसृत्तं 


९६९. सावत्थिनिदानं | एकमन्तं निसिन्नं खो आयस्मन्तं राधं भगवा एतदवोच - “रूपे खो, राध, यो छन्दो यो रागो 
या नन्दी या तण्हा ये उपयुपादाना चेतसो अधिट्ठानाभिनिवेसानुसया, ते पजहथ। एवं तं रूपं पहीनं भविस्सति उच्छिन्नमूलं 
तालावत्थुकतं अनभावंकतं आयतिं अनुप्पादधम्मं । वेदनाय यो छन्दो यो रागो या नन्दी या तण्हा ये उपयृपादाना चेतसो 
अधिट्टानाभिनिवेसानुसया, ते पजहथ। एवं सा वेदना पहीना भविस्सति उच्छिन्नमूला तालावत्थुकता अनभावंकता आयतिं 
अनुप्पादधम्मा | सञ्जाय... सङ्कारेसु यो छन्दो यो रागो या नन्दी या तण्हा ये उपयुपादाना चेतसो अधिट्ठानाभिनिवेसानुसया, 
ते पजहथ। एवं ते सङ्कारा पहीना भविस्सन्ति उच्छिन्नमूला तालावत्थुकता अनभावंकता आयति अनुप्पादधम्मा । विञ्ञाणे 
यो छन्दो यो रागो या नन्दी या तण्हा ये उपयुपादाना चेतसो अधिट्टानाभिनिवेसानुसया, ते पजहथ | एवं तं विञ्ञाणं पहीनं 
भविस्सति उच्छिन्नमूलं तालावत्थुकतं अनभावंकतं आयतिं अनुप्पादधम्म'न्ति। दसमं । 


राधसंयुत्तस्स पठमो वग्गो | 
तस्सुद्दानं - 


मारो सत्तो भवनेत्ति, परिञ्ञेय्या समणा दुवे । 
सोतापन्नो अरहा च, छन्दरागापरे दुवेति॥ 


२. दुतियवग्गो 
९. मारसुत्तं 


१७०. सावत्थिनिदानं । एकमन्तं निसिन्नो खो आयस्मा राधो भगवन्तं एतदवोच - “मारो, मारो'ति, भन्ते, बुच्चति। 
कतमो नु खो, भन्ते, मारो ति? “रूपं खो, राध, मारो, वेदना मारो, सञ्जा मारो, सङ्घारा मारो, विञ्ञाणं मारो। एवं पस्सं, 
राध, सुतवा अरियसावको रूपस्मिम्पि निब्बिन्दति, वेदनायपि निब्बिन्दति, सञ्जायपि निब्बिन्दति, सङ्कारेसुपि निब्बिन्दति, 
विञ्जाणस्मिम्पि निब्बिन्दति । निब्बिन्दं विरज्जति; विरागा विमुच्चति । विमृत्तस्मिं विमुत्तमिति जाणं होति। 'खीणा जाति, 
बुसितं ब्रह्मचरियं, कतं करणीयं, नापरं इत्थत्तायाःति पजानाती 'ति। पठमं । 


२. मारधम्मसुत्तं 


१७१. सावत्थिनिदानं । एकमन्तं निसिन्नो खो आयस्मा राधो भगवन्तं एतदवोच - ““मारधम्मो, मारधम्मोति, भन्ते, 

बुच्चति। कतमो नु खो, भन्ते, मारधम्मो ति? “रूपं खो, राध, मारधम्मो, वेदना मारधम्मो, सञ्जा मारधम्मो, सङ्घारा 
मारधम्मो, विञ्ञाणं मारधम्मो। एवं पस्सं...पे०... नापरं इत्थत्तायाति पजानाती 'ति। दुतियं। 


३. अनिच्चसृत्तं 


१७२. सावत्थिनिदानं । एकमन्तं निसिन्नो खो आयस्मा राधो भगवन्तं एतदवोच - `“ अनिच्चं, अनिच्च' न्ति, भन्ते, 
बुच्चति। कतमं नु खो, भन्ते, अनिच्च”न्ति? “रूपं खो, राध, अनिच्चं, वेदना अनिच्चा, सञ्जा अनिच्चा, सङ्घारा 
अनिच्चा, विञ्ञाणं अनिच्चं। एवं पस्सं...पे०... नापरं इत्थत्तायाति पजानाती ति । ततियं। 


४. अनिच्चधम्मसुत्त 


१७३. सावत्थिनिदानं । एकमन्तं निसिन्नो खो आयस्मा राधो भगवन्तं एतदवोच - ` अनिच्चधम्मो, 
अनिच्चधम्मो'ति, भन्ते, वुच्चति। कतमो नु खो, भन्ते, अनिच्चधम्मो”ति? “रूपं खो, राध, अनिच्चधम्मो, वेदना 
अनिच्चधम्मो, सञ्ञा अनिच्चधम्मो, सङ्घारा अनिच्चधम्मो, विञ्जाणं अनिच्चधम्मो। एवं पस्सं...पे०... नापरं इत्थत्तायाति 
पजानाती 'ति। चतुत्थं । 


५. दुक्खसुत्त 


१७४. सावत्थिनिदानं । एकमन्तं निसिन्नो खो आयस्मा राधो भगवन्तं एतदवोच - ““दुक्खं, दुकख' न्ति, भन्ते, 
बुच्चति। कतमं नु खो, भन्ते, दुक्ख''न्ति? “रूपं खो, राध, दुक्खं, वेदना दुक्खा, सञ्जा दुक्खा, सङ्घारा दुक्खा, विञ्ञाणं 
दुक्खं । एवं पस्सं...पे०... नापरं इत्थत्तायाति पजानाती*ति । पञ्चमं । 


६. दुक्खधम्मसुत्त 


१७५. सावत्थिनिदानं। एकमन्तं निसिन्नो खो आयस्मा राधो भगवन्तं एतदवोच - ““दुक्खधम्मो, दुक्खधम्मो'ति, 
भन्ते, वुच्चति । कतमो नु खो, भन्ते, दुक्खधम्मो”ति? “रूपं खो, राध, दुक्खधम्मो, वेदना दुक्खधम्मो, सञ्ञा दुक्खधम्मो, 
सङ्घारा दुक्खधम्मो, विञ्ञाणं दुकखधम्मो । एवं पस्सं...पे०... नापरं इत्थत्तायाति पजानातीति। छट्टं । 


७. अनत्तसुत्त 


१७६. सावत्थिनिदानं । एकमन्तं निसिन्नो खो आयस्मा राधो भगवन्तं एतदवोच - ““अनत्ता, अनत्ता ति, भन्ते, 
बुच्चति। कतमो नु खो, भन्ते, अनत्ता ति? “रूपं खो, राध, अनत्ता, वेदना अनत्ता, सञ्ञा अनत्ता, सङ्घारा अनत्ता, 
विञ्ञाणं अनत्ता। एवं पस्सं...पे०... नापरं इत्थत्तायाति पजानाती”ति । सत्तमं। 


८. अनत्तधम्मसुत्तं 


१७७. सावत्थिनिदानं । एकमन्तं निसिन्नो खो आयस्मा राधो भगवन्तं एतदवोच - ““अनत्तधम्मो, अनत्तधम्मो'ति, 
भन्ते, वुच्चति । कतमो नु खो, भन्ते, अनत्तधम्मो”ति? “रूपं खो, राध, अनत्तधम्मो, वेदना अनत्तधम्मो, सञ्ञा 
अनत्तथम्मो, सङ्घारा अनत्तधम्मो, विञ्ञाणं अनत्तधम्मो। एवं पस्सं...पे०... नापरं इत्थत्तायाति पजानाती 'ति। अद्ठुमं । 

९.खयधम्मसुत्तं 


१७८. सावत्थिनिदानं | एकमन्तं निसिन्नो खो आयस्मा राधो भगवन्तं एतदवोच - ““खयधम्मो, खयधम्मो ति, 
भन्ते, वुच्चति । कतमो नु खो, भन्ते, खयधम्मो "ति? “रूपं खो, राध, खयधम्मो, वेदना खयधम्मो, सञ्ञा खयधम्मो, 
सङ्घारा खयधम्मो, विञ्जाणं खयधम्मो । एवं पस्सं...पे०... नापरं इत्थत्तायाति पजानाती ति । नवमं । 


१०. वयधम्मसुत्त 


१७९. सावत्थिनिदानं । एकमन्तं निसिन्नो खो आयस्मा राधो भगवन्तं एतदवोच - ““वयधम्मो, वयधम्मो'ति, भन्ते, 
बुच्चति। कतमो नु खो, भन्ते, वयधम्मो ति? “रूपं खो, राध, वयधम्मो, वेदना वयधम्मो, सञ्ञा वयधम्मो, सङ्घारा 
वयधम्मो, विञ्ञाणं वयधम्मो। एवं पस्सं...पे०... नापरं इत्थत्तायाति पजानाती 'ति। दसमं । 


११. समुदयधम्मसुत्त 


१८०. सावत्थिनिदानं । एकमन्तं निसिन्नो खो आयस्मा राधो भगवन्तं एतदवोच - ““समुदयधम्मो, समुदयधम्मो'ति, 
भन्ते, वुच्चति । कतमो नु खो, भन्ते, समुदयधम्मो ति? “रूपं खो, राध, समुदयधम्मो, वेदना समुदयधम्मो, सञ्ञा 
समुदयधम्मो, सङ्घारा समुदयधम्मो, विज्ञाणं समुदयधम्मो । एवं पस्सं...पे०... नापरं इत्थत्तायाति पजानाती"ति। एकादसमं । 


१२. निरोधधम्मसुत्तं 


१८१. सावत्थिनिदानं । एकमन्तं निसिन्नो खो आयस्मा राधो भगवन्तं एतदवोच - ““निरोधधम्मो, निरोधधम्मो'ति, 
भन्ते, वुच्चति । कतमो नु खो, भन्ते, निरोधधम्मो "ति? “रूपं खो, राध, निरोधधम्मो, वेदना निरोधधम्मो, सञ्ञा 
निरोधधम्मो, सङ्घारा निरोधधम्मो, विञ्ञाणं निरोधधम्मो। एवं पस्सं...पे०... नापरं इत्थत्तायाति पजानाती”ति। द्वादसमं । 


राधसंयुत्तस्स दुतियो वग्गो । 
तस्सुद्दानं - 


मारो च मारधम्मो च, अनिच्चेन अपरे दुवे | 
दुक्खेन च दुवे वृत्ता, अनत्तेन [अनत्तेहि (सी० स्या० कं०)] तथेव च। 
खयवयसमुदयं, निरोधधम्मेन द्वादसाति॥ 


३. आयाचनवग्गो 
९-९९. मारादिसृत्तएकादसरकं 


१८२. सावत्थिनिदानं । एकमन्तं निसिन्नो खो आयस्मा राधो भगवन्तं एतदवोच - “साधु मे, भन्ते, भगवा संखित्तेन 
धम्मं देसेतु, यमहं भगवतो धम्मं सुत्वा एको वूपकट्टो अप्पमत्तो आतापी पहितत्तो विहरेय्य''न्ति। 

“यो खो, राध, मारो; तत्र ते छन्दो पहातब्बो, रागो पहातब्बो, छन्दरागो पहातब्बो [सीहळपोत्थके पन “तत्र ते छन्दो 
पहातब्बोति एकं सुत्तं, तत्र ते रागो पहातब्बोति एकं सुत्तं, तत्र ते छन्दरागो पहातब्बोति एकं सुत्त"'न्ति एवं विसुं विसुं तीणि 
सृत्तानि विभजित्वा दस्सितानि। एवमुपरिसृत्तेसुपि]। को च, राध, मारो? रूपं खो, राध, मारो; तत्र ते छन्दो पहातब्बो, रागो 
पहातब्बो, छन्दरागो पहातब्बो [सीहळपोत्थके पन “तत्र ते छन्दो पहातब्बोति एकं सुत्तं, तत्र ते रागो पहातब्बोति एकं सुत्त, 
तत्र ते छन्दरागो पहातब्बोति एकं सुत्त"'न्ति एवं विसुं विसुं तीणि सृत्तानि विभजित्वा दस्सितानि। एवमुपरिसुत्तेसुपि] | वेदना 


विञ्ञाणं मारो; तत्र ते छन्दो पहातब्बो...पे०... यो खो, राध, मारो; तत्र ते छन्दो पहातब्बो, रागो पहातब्बो, छन्दरागो 
पहातब्बो'ति। 


९८३. यो खो, राध, मारधम्मो; तत्र ते छन्दो पहातब्बो, रागो पहातब्बो, छन्दरागो पहातब्बो...पे०... । 

९८४. यं खो, राध, अनिच्चं...पे०... । 

९८५. यो खो, राध, अनिच्चधम्मो...पे०... । 

१८६. यं खो, राध, दुकखं...पे०...। 

१८७. यो खो, राध, दुक्खधम्मो...पे०... । 

९८८. यो खो, राध, अनत्ता...पे०... । 

९८९. यो खो, राध, अनत्तधम्मो...पे०... । 

१९०. यो खो, राध, खयधम्मो...पे०...। 

१९१. यो खो, राध, वयध्चम्मो...पे०... । 

९९२. यो खो, राध, समुदयधम्मो; तत्र ते छन्दो पहातब्बो, रागो पहातब्बो, छन्दरागो पहातब्बो...पे०... । 
१२. निरोधधम्मसुत्तं 


१९३. सावत्थिनिदानं । एकमन्तं निसिन्नो खो आयस्मा राधो भगवन्तं एतदवोच - “साधु मे, भन्ते, भगवा संखित्तेन 
धम्मं देसेतु, यमहं भगवतो धम्मं सुत्वा एको वूपकट्टो अप्पमत्तो आतापी पहितत्तो विहरेय्यन्ति। 


“यो खो, राध, निरोधधम्मो; तत्र ते छन्दो पहातब्बो, रागो पहातब्बो, छन्दरागो पहातब्बो। को च, राध, निरोधधम्मो? 


[सीहळपोत्थके पन इमस्मिं वग्गे छत्तिस सुत्तानि विभत्तानि एकेकं सत्तं तीणि तीणि कत्वा, एवं चतुत्थवग्गेपि] । 

आयाचनवग्गो ततियो। 
तस्सुद्दानं - 


मारो च मारधम्मो च, अनिच्चेन अपरे दुवे | 
दुक्खेन च दुवे वुत्ता, अनत्तेन तथेव च | 
खयवयसमुदयं, निरोधधम्मेन द्रादसाति॥ 


४. उपनिसिन्नवग्गो 
९-९९. मारादिसुत्तएकादसकं 


९९४. सावत्थिनिदानं | एकमन्तं निसिन्नं खो आयस्मन्तं राधं भगवा एतदवोच - “यो खो, राध, मारो; तत्र ते छन्दो 
पहातब्बो, रागो पहातब्बो, छन्दरागो पहातब्बो। को च, राध, मारो? रूपं खो, राध, मारो; तत्र ते छन्दो पहातब्बो...पे०... 
विञ्ञाणं मारो; तत्र ते छन्दो पहातब्बो...पे०... यो खो, राध, मारो; तत्र ते छन्दो पहातब्बो, रागो पहातब्बो, छन्दरागो 
पहातब्बो”ति। 


१९५. यो खो, राध, मारधम्मो; तत्र ते छन्दो पहातब्बो, रागो पहातब्बो, छन्दरागो पहातब्बो...पे०...। 

१९६. यं खो, राध, अनिच्चं...पे०...। 

१९७. यो खो, राध, अनिच्चधम्मो...पे०... । 

१९८. यं खो, राध, दुक्खं...पे०...। 

१९९. यो खो, राध, दुक्खधम्मो...पे०... । 

२००. यो खो, राध, अनत्ता...पे०...। 

२०१. यो खो, राध, अनत्तधम्मो...पे०...। 

२०२. यो खो, राध, खयधम्मो...पे०... । 

२०३. यो खो, राध, वयधम्मो...पे०... । 

२०४. यो खो, राध, समुदयधम्मो; तत्र ते छन्दो पहातब्बो, रागो पहातब्बो, छन्दरागो पहातब्बो...पे०... । 
१२. निरोधधम्मसुत्त 


२०५. सावत्थिनिदानं । एकमन्तं निसिन्नं खो आयस्मन्तं राधं भगवा एतदवोच - “यो खो, राध, निरोधधम्मो; तत्र ते 

छन्दो पहातब्बो, रागो पहातब्बो, छन्दरागो पहातब्बो। को च, राध, निरोधधम्मो? रूपं खो, राध, निरोधधम्मो; तत्र ते 
छन्दो पहातब्बो, रागो पहातब्बो, छन्दरागो पहातब्बो। वेदना...पे०... सञ्जा...पे०... सङ्कारा...पे०... विञ्जाणं निरोधधम्मो; तत्र 
ते छन्दो पहातब्बो, रागो पहातब्बो, छन्दरागो पहातब्बो। यो खो, राध, निरोधधम्मो; तत्र ते छन्दो पहातब्बो, रागो पहातब्बो, 
छन्दरागो पहातब्बो'"ति। 


उपनिसिन्नवग्गो चतुत्थो | 
तस्सुद्दानं - 


मारो च मारधम्मो च, अनिच्चेन अपरे दुवे | 
दुक्खेन च दुवे वुत्ता, अनत्तेन तथेव च | 
खयवयसमुदयं, निरोधधम्मेन द्रादसाति॥ 


राधसंयुत्तं समत्तं । 


३. दिट्टिसंयृत्तं 
९. सोतापत्तिवग्गो 


९. वातसुत्त 


२०६. एकं समयं भगवा सावत्थियं विहरति जेतवने। भगवा एतदवोच - “किस्मिं नु खो, भिक्खवे, सति, कि 
उपादाय, कि अभिनिविस्स एवं दिट्टि उप्पज्जति - “न वाता वायन्ति, न नज्जो सन्दन्ति, न गब्भिनियो विजायन्ति, न 
चन्दिमसूरिया उदेन्ति वा अपेन्ति वा एसिकट्टायिड्टिता''ति? 


“भगवंमूलका नो, भन्ते, धम्मा भगवंनेत्तिका भगवंपटिसरणा। साधु वत, भन्ते, भगवन्तञ्ञेब पटिभातु एतस्स 
भासितस्स अत्थो। भगवतो सुत्वा भिक्खू धारेस्सन्ती"ति। “तेन हि, भिक्खवे, सुणाथ, साधुकं मनसि करोथ; 
भासिस्सामी”ति। “एवं, भन्ते "ति खो ते भिक्खू भगवतो पच्चस्सोसुं। भगवा एतदवोच - 


“रूपे खो, भिकखवे, सति, रूपं उपादाय, रूपं अभिनिविस्स एवं दिठ्ठि उप्पज्जति - “न वाता वायन्ति, न नज्जो 
सन्दन्ति, न गन्मिनियो विजायन्ति, न चन्दिमसूरिया उदेन्ति वा अपेन्ति वा एसिकट्टायिट्टिता'ति। वेदनाय सति...पे०... 
सञ्जाय सति... सङ्कारेसु सति... विञ्ञाणे सति, विज्ञाणं उपादाय, विज्ञाणं अभिनिविस्स एवं दिट्टि उप्पज्जति -- `न वाता 
वायन्ति, न नज्जो सन्दन्ति, न गब्भिनियो विजायन्ति, न चन्दिमसूरिया उदेन्ति वा अपेन्ति वा एसिकट्टायिड्टिता'ति। तं कि 
मञ्जथ, भिक्खवे, रूपं निच्चं वा अनिच्चं वाति? “अनिच्चं, भन्ते” । “यं पनानिच्चं, दुक्खं वा तं सुखं वाति? “दुक्खं, 
भन्ते” । “यं पनानिच्चं, दुक्खं विपरिणामधम्मं, अपि नु तं अनुपादाय एवं दिट्टि उप्पज्जेय्य - “न वाता वायन्ति, न नज्जो 
सन्दन्ति, न गब्भिनियो विजायन्ति, न चन्दिमसूरिया उदेन्ति वा अपेन्ति वा एसिक्ट्टायिट्ठिता''ति? “नो हेतं, भन्ते" । 


“वेदना निच्चा वा अनिच्चा वा''ति... “सञ्ञा... सङ्कारा... बिञ्ञाणं निच्चं वा अनिच्चं वाति? “अनिच्चं, भन्ते''। 

““यं पनानिच्चं दुक्खं वा तं सुखं वाति? “दुक्खं, भन्ते" । “यं पनानिच्चं दुक्खं विपरिणामधम्मं, अपि नु तं 
अनुपादाय एवं दिट्टि उप्पज्जेय्य - “न वाता वायन्ति, न नज्जो सन्दन्ति, न गब्मिनियो विजायन्ति, न चन्दिमसूरिया उदेन्ति 
वा अपेन्ति वा एसिकड्डायिड्टिता”ति? “नो हेतं, भन्ते” । “यम्पिदं [यमिदं (अञ्जत्थ)] दिदं सुतं मुतं विञ्ञात पत्तं 
परियेसितं अनुविचरितं मनसा तम्पि निच्चं वा अनिच्चं वा”ति? “अनिच्चं, भन्ते” । “यं पनानिच्चं दुक्खं वा तं सुखं 
वाति? “दुक्खं, भन्ते । “यं पनानिच्चं दुक्खं विपरिणामधम्मं, अपि नु तं अनुपादाय एवं दिद्ठि उप्पज्जेय्य - “न वाता 
वायन्ति, न नज्जो सन्दन्ति, न गब्भिनियो विजायन्ति, न चन्दिमसूरिया उदेन्ति वा अपेन्ति वा एसिकट्टायिड्टिता”ति? “नो 
हेतं, भन्ते” । 


“यतो खो, भिक्खवे, अरियसावकस्स इमेसु च [इमेसु छसु (सी० स्या० कं० पी०) एवमुपरिपि] ठानेसु कङ्का पहीना 
होति, दुकखेपिस्स कङ्का पहीना होति, दुक्खसमुदयेपिस्स कङ्का पहीना होति, दुक्खनिरोधेपिस्स कङ्का पहीना होति, 
दुक्खनिरोधगामिनिया पटिपदायपिस्स कङ्का पहीना होति -- अयं वुच्चति, भिक्खवे, अरियसावको सोतापन्नो 
अविनिपातधम्मो नियतो सम्बोधिपरायनो "ति । पठमं । 


२. एतंममसुत्त 


२०७. सावत्थिनिदानं । “किस्मिं नु खो, भिकखवे, सति, कि उपादाय, कि अभिनिविस्स एवं दिट्टि उप्पज्जति - एतं 
मम, एसोहमस्मि, एसो मे अत्ता “ति? भगवंमूलका नो, भन्ते, धम्मा...पे०... “रूपे खो, भिक्खवे, सति, रूपं उपादाय, रूपं 
अभिनिविस्स एवं दिट्टि उप्पज्जति - 'एतं मम, एसोहमस्मि, एसो मे अत्ता'ति। वेदनाय सति...पे०... सञ्जाय सति ... 
सङ्कारेसु सति... विञ्ञाणे सति, विञ्ञाणं उपादाय, विज्ञाणं अभिनिविस्स एवं दिट्टि उप्पज्जति - 'एतं मम, एसोहमस्मि, 
एसो मे अत्ता”ति। 


विज्ञाणं निच्चं वा अनिच्चं वा“ ति? “अनिच्चं, भन्ते"...पे०... अपि नु तं अनुपादाय एवं दिट्टि उप्पज्जेय्य - 'एतं मम, 
एसोहमस्मि, एसो मे अत्ता”ति? “नो हेतं, भन्ते” । “यम्पिदं दिट्ठु सुतं मुतं विञ्ञातं पत्तं परियेसितं अनुविचरितं मनसा 
तम्पि निच्चं वा अनिच्चं वाति? “अनिच्चं, भन्ते” । “यं पनानिच्चं दुक्खं वा तं सुखं वा“ ति? “दुक्खं, भन्ते” । “यं 
पनानिच्चं दुक्खं विपरिणामधम्मं, अपि नु तं अनुपादाय एवं दिट्टि उप्पज्जेय्य - 'एतं मम, एसोहमस्मि, एसो मे अत्ता 'ति? 
“नो हेतं, भन्ते” । 


“यतो खो, भिकखवे, अरियसावकस्स इमेसु च ठानेसु कङ्का पहीना होति, दुक्खेपिस्स कङ्खा पहीना होति...पे०... 
दुक्खनिरोधगामिनिया पटिपदायपिस्स कङ्का पहीना होति -- अयं वुच्चति, भिक्खवे, अरियसावको सोतापन्नो 
अविनिपातधम्मो नियतो सम्बोधिपरायनो "ति । दुतियं । 


३. सोअत्तासुत्तं 


२०८. सावत्थिनिदानं। “किस्मिं नु खो, भिक्खवे, सति, कि उपादाय, कि अभिनिविस्स एवं दिट्टि उप्पज्जति - “सो 
अत्ता, सो लोको, सो पेच्च भविस्सामि निच्चो धुवो सस्सतो अविपरिणामधम्मो””ति? भगवंमूलका नो, भन्ते, धम्मा...पे०... 
| 

“रूपे खो, भिक्खवे, सति, रूपं उपादाय, रूपं अभिनिविस्स एवं दिट्टि उप्पज्जति - “सो अत्ता, सो लोको, सो पेच्च 


सति, विज्ञाणं उपादाय, विञ्ञाणं अभिनिविस्स एवं दिडि उप्पज्जति - “सो अत्ता, सो लोको, सो पेच्च भविस्सामि निच्चो 
धुवो सस्सतो अविपरिणामधम्मो'”ति। 


दुक्खनिरोधगामिनिया पटिपदायपिस्स कङ्का पहीना होति -- अयं वुच्चति, भिक्खवे, अरियसावको सोतापन्नो 
अविनिपातधम्मो नियतो सम्बोधिपरायनो"ति। ततियं। 


४. नोचमेसियासत्तं 


२०९. सावत्थिनिदानं। “किस्मिं नु खो, भिकखवे, सति, कि उपादाय, कि अभिनिविस्स एवं दिद्ठि उप्पज्जति - “नो 
चस्सं, नो च मे सिया, नाभविस्स, न मे भविस्सती'”ति? भगवंमूलका नो, भन्ते, धम्मा...पे०...। 


“रूपे खो, भिक्खवे, सति, रूपं उपादाय, रूपं अभिनिविस्स एवं दिड्टि उप्पज्जति - “नो चस्सं, नो च मे सिया, 
नाभविस्स, न मे भविस्सती'ति। वेदनाय सति... सञ्जाय सति... सङ्कारेसु सति... विञ्ञाणे सति, विज्ञाणं उपादाय, 
विज्ञाणं अभिनिविस्स एवं दिट्टि उप्पज्जति - “नो चस्सं, नो च मे सिया, नाभविस्स, न मे भविस्सती''ति। 


दुक्खनिरोधगामिनिया पटिपदायपिस्स कङ्का पहीना होति -- अयं वुच्चति, भिक्खवे, अरियसावको सोतापन्नो 
अविनिपातधम्मो नियतो सम्बोधिपरायनो”ति। चतुत्थं । 


५. नत्थिदिन्नसुत्तं 

२१०. सावत्थिनिदानं। “किस्मिं नु खो, भिक्खवे, सति कि उपादाय, कि अभिनिविस्स एवं दिट्टि उप्पज्जति -- 'नत्थि 
दिन्नं, नत्थि यिट्टं, नत्थि हुतं, नत्थि सुकतदुक्कटानं [सुक्कटदुक्कटानं (सी० पी०)] कम्मानं फलं विपाको; नत्थि अयं 
लोको, नत्थि परो लोको, नत्थि माता, नत्थि पिता, नत्थि सत्ता ओपपातिका; नत्थि लोके समणब्राह्मणा सम्मग्गता 
[समग्गता (क०)] सम्मापटिपन्ना ये इमञ्च लोकं परञ्च लोकं सयं अभिज्ञा सच्छिकत्वा पवेदेन्ति। चातुमहाभूतिको 
[चातुम्महाभूतिको (सी० स्या० कं० पी०)] अयं पुरिसो यदा कालङ्करोति पथवी पथवीकायं अनुपेति अनुपगच्छति, आपो 
आपोकायं अनुपेति अनुपगच्छति, तेजो तेजोकायं अनुपेति अनुपगच्छति, वायो वायोकायं अनुपेति अनुपगच्छति । 
आकासं इन्द्रियानि सङ्कमन्ति। आसन्दिपञ्चमा पुरिसा मतं आदाय गच्छन्ति। याव आळाहना पदानि पञ्जायन्ति। 
कापोतकानि अट्टीनि भवन्ति। भस्सन्ता आहुतियो । दत्तुपञ्जत्तं यदिदं दानं [दत्तुपञ्जत्तमिदं दानं नाम (सन्बत्थ)] । तेसं 
तुच्छं मुसा विलापो ये केचि अत्थिकवादं वदन्ति । बाले च पण्डिते च कायस्स भेदा उच्छिज्जन्ति विनस्सन्ति न होन्ति परं 


वदन्ति; बाले च पण्डिते च कायस्स भेदा उच्छिज्जन्ति विनस्सन्ति न होन्ति परं मरणा "ति? “नो हेतं, भन्ते” । 


“यतो खो, भिक्खवे, अरियसावकस्स इमेसु च ठानेसु कङ्का पहीना होति, दुकखेपिस्स कङ्का पहीना होति...पे०... 
दुक्खनिरोधगामिनिया पटिपदायपिस्स कङ्का पहीना होति -- अयं वुच्चति, भिक्खवे, अरियसावको सोतापन्नो 
अविनिपातधम्मो नियतो सम्बोधिपरायनो ति । पञ्चमं । 


६. करोतोसृत्तं 


२११. सावत्थिनिदानं। “किस्मिं नु खो, भिक्खवे, सति, कि उपादाय, कि अभिनिविस्स एवं दिट्ठि उप्पज्जति - 
"करोतो कारयतो छिन्दतो छेदापयतो पचतो पाचापयतो सोचतो सोचापयतो किलमतो किलमापयतो फन्दतो फन्दापयतो 
पाणमतिपातयतो अदिन्नं आदियतो सन्धिं छिन्दतो निल्लोपं हरतो एकागारिकं करोतो परिपन्थे तिट्ठतो परदारं गच्छतो मुसा 
भणतो करोतो न करीयति पापं। खुरपरियन्तेन चेपि चक्केन यो इमिस्सा पथविया पाणे एकमंसखलं एकमंसपुञ्जं करेय्य, 
नत्थि ततोनिदानं पापं, नत्थि पापस्स आगमो। दक्खिणं चेपि गङ्गाय तीरं गच्छेय्य; हनन्तो घातेन्तो छिन्दन्तो छेदापेन्तो 
पचन्तो पाचेन्तो, नत्थि ततोनिदानं पापं, नत्थि पापस्स आगमो । उत्तरं चेपि गङ्गाय तीरं गच्छेय्य; ददन्तो दापेन्तो यजन्तो 
यजापेन्तो, नत्थि ततोनिदानं पुञ्जं, नत्थि पुञ्जस्स आगमो। दानेन दमेन संयमेन सच्चवज्जेन नत्थि पुञ्ञं नत्थि पुञ्जस्स 
आगमो'”ति। भगवंमूलका नो, भन्ते, धम्मा...पे०... “रूपे खो, भिक्खवे, सति, रूपं उपादाय, रूपं अभिनिविस्स एवं दिट्टि 

दुक्खनिरोधगामिनिया पटिपदायपिस्स कङ्का पहीना होति -- अयं वुच्चति, भिक्खवे, अरियसावको सोतापन्नो 
अविनिपातधम्मो नियतो सम्बोधिपरायनो"ति। छटुँ। 


७, हेतुसुत्तं 


२१२. सावत्थिनिदानं । “किस्मिं नु खो, भिकखवे, सति, कि उपादाय, कि अभिनिविस्स एवं दिट्टि उप्पज्जति - 
“नत्थि हेतु, नत्थि पच्चयो सत्तानं संकिलेसाय। अहेतू अप्पच्चया सत्ता संकिलिस्सन्ति। नत्थि हेतु, नत्थि पच्चयो सत्तानं 
विसुद्धिया । अहेतू अप्पच्चया सत्ता विसुज्झन्ति। नत्थि बलं नत्थि वीरियं नत्थि पुरिसथामो नत्थि पुरिसपरक्कमो। सब्बे 
सत्ता सब्बे पाणा सब्बे भूता सब्बे जीवा अवसा अबला अवीरिया नियतिसङ्गतिभावपरिणता छस्वेवाभिजातीसु सुखदुकखं 


सङ्घारेसु सति... विञ्ञाणे सति, विञ्ञाणं उपादाय, विञ्ञाणं अभिनिविस्स एवं दिदट्ठि उप्पज्जति -- “नत्थि हेतु, नत्थि 
पच्चयो...पे०... सुखदुक्खं पटिसंवेदेन्ती**ति । 


“यतो खो, भिक्खवे, अरियसावकस्स इमेसु च ठानेसु कङ्का पहीना होति, दुकखेपिस्स कङ्का पहीना होति ...पे०... 
दुक्खनिरोधगामिनिया पटिपदायपिस्स कङ्का पहीना होति -- अयं वुच्चति, भिक्खवे, अरियसावको सोतापन्नो 
अविनिपातधम्मो नियतो सम्बोधिपरायनो"ति। सत्तमं । 

८. महादिद्विसुत्तं 


२१३. सावत्थिनिदानं। “किस्मिं नु खो, भिक्खवे, सति, कि उपादाय, कि अभिनिविस्स एवं दिट्टि उप्पज्जति - 
“सत्तिमे काया अकटा, अकटविधा, अनिम्मिता, अनिम्माता, वञ्झा, कूटट्टा, एसिकट्टायिट्टिता; ते न इञ्जन्ति, न 
विपरिणमन्ति [न विपरिणामेन्ति (पी० क०)], न अञ्ञमञ्ञं ब्याबाधेन्ति; नालं अञ्जमञ्जस्स सुखाय वा दुक्खाय वा 
सुखदुक्खाय वा। कतमे सत्त? पथवीकायो, आपोकायो, तेजोकायो, वायोकायो, सुखे, दुक्खे, जीवे सत्तमे । इमे सत्त [जीवे | 
सत्तिमे (बहूसु)] काया अकटा, अकटविधा, अनिम्मिता, अनिम्माता, वञ्झा, कूटट्ठा एसिकट्टायिड्िता; ते न इञ्जन्ति, न 
विपरिणमन्ति, न अञ्ञमञ्ञं ब्याबाधेन्ति; नालं अञ्जमञ्जस्स सुखाय वा दुक्खाय वा सुखदुक्खाय वा। योपि तिण्हेन 
सत्थेन सीसं छिन्दति, न सोपि कञ्चि [न कोचि कञ्चि (सी० स्या० कं०), न कोचि तं (पी० क०)] जीविता वोरोपेति; 
सत्तन्नंत्वेब कायानमन्तरेन सत्थं विवरमनुपविसति [विवरमनुपतति (कत्थचि) दीघमञ्झिमेसुपि] | चुद्दस खो पनिमानि 
योनिपमुखसतसहस्सानि सड्टि च सतानि छ च सतानि पञ्च च कम्मुनो सतानि पञ्च च कम्मानि, तीणि च कम्मानि, कम्मे 
च अड्टकम्मे च द्रट्टिपटिपदा, द्रट्ुन्तरकप्पा, छळाभिजातियो, अद्टपुरिसभूमियो, एकूनपञ्जास आजीवकसते, एकूनपञ्ञास 
परिब्बाजकसते, एकूनपञ्ञास नागवाससते, वीसे इन्द्रियसते, तिसे निरयसते, छत्तिसरजोधातुयो, सत्त सञ्जीगब्भा, सत्त 
असञ्जीगब्भा, सत्त निगण्ठिगब्भा, सत्त देवा, सत्त मानुसा, सत्त पेसाचा, सत्त सरा, सत्त पुटा [सपुटा (क०), पबुधा 
(पी०)], सत्त पपाता, सत्त च पपातसतानि, सत्त सुपिना, सत्त सुपिनसतानि, चुल्लासीति महाकप्पिनो [महाकप्पुनो (सी० 
पी०)] सतसहस्सानि, यानि बाले च पण्डिते च सन्धावित्वा संसरित्वा दुक्खस्सन्तं करिस्सन्ति । तत्थ नत्थि इमिनाहं सीलेन 
बा वतेन वा तपेन वा ब्रह्मचरियेन वा अपरिपक्कं वा कम्मं परिपाचेस्सामि; परिपक्कं वा कम्मं फुस्स फुस्स 
ब्यन्तीकरिस्सामीति हेवं नत्थि दोणमिते सुखदुक्खे परियन्तकते संसारे, नत्थि हायनवडने, नत्थि उक्कंसावकंसे । सेय्यथापि 
नाम सृत्तगुळे खित्ते निब्बेठियमानमेव पलेति; एवमेव बाले च पण्डिते च निब्बेठियमाना सुखदुक्खं पलेन्ती'"ति? 


भगवंमूलका नो, भन्ते, धम्मा...पे०... “रूपे खो, भिक्खवे, सति, रूपं उपादाय, रूपं अभिनिविस्स एवं दिट्टि उप्पज्जति 


सुखदुक्खं पलेन्ती''ति? “नो हेतं, भन्ते” । “यम्धिदं दिं सुतं मुतं विञ्जातं पत्तं परियेसितं अनुविचरितं मनसा तम्पि निच्चं 
बा अनिच्चं वाति? “अनिच्चं, भन्ते...पे०... अपि नु तं अनुपादाय एवं दिट्टि उप्पज्जेय्य - 'सत्तिमे काया अकटा 


“यतो खो, भिक्खवे, अरियसावकस्स इमेसु च ठानेसु कङ्घा पहीना होति, दुकखेपिस्स कङ्का पहीना होति...पे०... 
दुक्खनिरोधगामिनिया पटिपदायपिस्स कङ्का पहीना होति -- अयं वुच्चति, भिक्खवे, अरियसावको सोतापन्नो 
अविनिपातधम्मो नियतो सम्बोधिपरायनो"ति। अटटुमं । 


९. सस्सतदिट्विसुत्तं 


२१४. सावत्थिनिदानं। “किस्मिं नु खो, भिक्खवे, सति, कि उपादाय, किं अभिनिविस्स एवं दिट्ठि उप्पज्जति - 

भन्ते” । “यम्पिदं दिटु सुतं मुतं विञ्ञातं पत्तं परियेसितं अनुविचरितं मनसा तम्पि निच्चं वा अनिच्चं वाति? “अनिच्चं, 
भन्ते” । “यं पनानिच्चं दुक्खं वा तं सुखं वाति? “दुक्खं, भन्ते । “यं पनानिच्चं दुक्खं विपरिणामधम्मं, अपि नु तं 
अनुपादाय एवं दिट्टि उप्पज्जेय्य - 'सस्सतो लोको ”ति? “नो हेतं, भन्ते” । 


“यतो खो, भिक्खवे, अरियसावकस्स इमेसु च ठानेसु कङ्घा पहीना होति, दुकखेपिस्स कङ्का पहीना होति...पे०... 
दुक्खनिरोधगामिनिया पटिपदायपिस्स कङ्घा पहीना होति -- अयं वुच्चति, भिक्खवे, अरियसावको सोतापन्नो 
अविनिपातधम्मो नियतो सम्बोधिपरायनो"ति। नवमं । 


१०. असस्सतदिद्विसुत्तं 


२१५. सावत्थिनिदानं । “किस्मि नु खो, भिक्खवे, सति, कि उपादाय, कि अभिनिविस्स एवं दिट्टि उप्पज्जति - 


“यम्पिदं दिट्ठु सुतं मुतं विञ्ञातं पत्तै परियेसितं अनुविचरितं मनसा तम्पि निच्चं वा अनिच्चं वा“ति? “अनिच्चं, भन्ते... 
पे०... अपि नु तं अनुपादाय एवं दिट्टि उप्पज्जेय्य - “असस्सतो लोको “ति? “नो हेतं, भन्ते” । 


“यतो खो, भिक्खवे, अरियसावकस्स इमेसु च ठानेसु कङ्खा पहीना होति, दुक्खेपिस्स कङ्खा पहीना होति...पे०... 
दुक्खनिरोधगामिनिया पटिपदायपिस्स कडला पहीना होति -- अयं वुच्चति, भिक्खवे, अरियसावको सोतापन्नो 
अविनिपातधम्मो नियतो सम्बोधिपरायनो' “ति । दसमं । 


११. अन्तवासुत्त 


२१६. सावत्थिनिदानं । “किस्मिं नु खो, भिक्खवे, सति, कि उपादाय, कि अभिनिविस्स एवं दिट्टि उप्पज्जति - 


१२. अनन्तवासुत्त 


२१७. सावत्थिनिदानं। “किस्मि नु खो, भिक्खवे, सति, कि उपादाय, कि अभिनिविस्स एवं दिट्ठि उप्पज्जति - 


१३. तंजीवंतंसरीरंसुत्तं 


२१८. सावत्थिनिदानं । “किस्मि नु खो, भिक्खवे, सति, कि उपादाय, कि अभिनिविस्स एवं दिट्टि उप्पज्जति - “तं 

जीवं तं सरीर” न्ति? भगवंमूलका नो, भन्ते, धम्मा...पे०... नियतो सम्बोधिपरायनो”ति। तेरसमं । 
१४. अञ्ञंजीवंअञ्ञंसरीरंसुत्तं 


२१९. सावत्थिनिदानं । “किस्मिं नु खो, भिकखवे, सति, कि उपादाय, कि अभिनिविस्स एवं दिट्टि उप्पज्जति - 


१५. होतितथागतोसुत्तं 
२२०. सावत्थिनिदानं । “किस्मिं नु खो भिक्खवे, सति, कि उपादाय, कि अभिनिविस्स एवं दिट्टि उप्पज्जति - “होति 


१६. नहोतितथागतोसुत्तं 
२२१. सावत्थिनिदानं । “किस्मिं नु खो, भिकखवे, सति, कि उपादाय, कि अभिनिविस्स एवं दिट्टि उप्पज्जति - "न 


१७. होतिचनचहोतितथागतोसुत्तं 
२२२. सावत्थिनिदानं । “किस्मिं नु खो, भिक्खवे, सति, कि उपादाय, कि अभिनिविस्स एवं दिट्टि उप्पज्जति -- “होति 


१८. नेवहोतिननहोतितथागतोसुत्तं 
२२३. सावत्थिनिदानं। “किस्मिं नु खो, भिकखवे, सति, कि उपादाय, कि अभिनिविस्स एवं दिट्टि उप्पज्जति -- 'नेव 


“तं कि मञ्जथ, भिक्खवे, रूपं निच्चं वा अनिच्चं बा”ति? “अनिच्चं, भन्ते” ...पे०... विपरिणामधम्मं, अपि नु तं 
अनुपादाय एवं दिट्टि उप्पज्जेय्य - “नेव होति, न न होति तथागतो परं मरणा "ति? “नो हेतं, भन्ते” । “यम्पिदं दिटुं सुतं मुतं 
विञ्ञातं पत्तं परियेसितं अनुविचरितं मनसा तम्पि निच्चं बा अनिच्चं बा”ति? “अनिच्चं, भन्ते” । “यं पनानिच्चं दुक्खं वा 
तं सुखं वा” ति? “दुक्खं, भन्ते” । “यं पनानिच्चं दुक्खं विपरिणामधम्मं, अपि नु तं अनुपादाय एवं दिट्टि उप्पज्जेय्य - *नेव 
होति, न न होति तथागतो परं मरणा'”ति? “नो हेतं, भन्ते” । 


“यतो खो, भिक्खवे, अरियसावकस्स इमेसु च ठानेसु कङ्का पहीना होति, दुकखेपिस्स कङ्का पहीना होति, 
दुक्खसमुदयेपिस्स कङ्का पहीना होति, दुक्खनिरोधेपिस्स कङ्का पहीना होति, दुकखनिरोधगामिनिया पटिपदायपिस्स कङ्का 
पहीना होति -- अयं वुच्चति, भिक्खवे, अरियसावको सोतापन्नो अविनिपातधम्मो नियतो सम्बोधिपरायनो"ति। 
अट्ठारसमं । 

सोतापत्तिवग्गो। 
अदट्ठारसवेस्याकरणं निद्डितं । 
तस्सुद्दानं - 


वातं एतं मम, सो अत्ता नो च मे सिया। 
नत्थि करोतो हेतु च, महादिद्वेन अट्टमं॥ 


सस्सतो लोको च, असस्सतो च अन्तवा च। 
अनन्तवा च तं जीवं तं सरीरन्ति। 
अज्जं जीवं अञ्ञं सरीरन्ति च॥ 


होति तथागतो परं मरणाति। 
न होति तथागतो परं मरणाति। 
नेव होति न न होति तथागतो परं मरणाति॥ 


२. दुतियगमनवग्गो 
९. वातसुत्तं 


२२४. सावत्थिनिदानं। “किस्मिं नु खो, भिकखवे, सति, कि उपादाय, कि अभिनिविस्स एवं दिड्टि उप्पज्जति - “न 
बाता वायन्ति, न नज्जो सन्दन्ति, न गब्भिनियो विजायन्ति, न चन्दिमसूरिया उदेन्ति वा अपेन्ति वा, एसिकट्टायिड्टिता'”ति? 
भगवंमूलका नो, भन्ते, धम्मा...पे०... “रूपे खो, भिक्खवे, सति, रूपं उपादाय, रूपं अभिनिविस्स एवं दिट्टि उप्पज्जति - 
“न बाता वायन्ति...पे०... एसिकड्टायिड्टिता'ति। वेदनाय सति...पे०... सञ्जाय सति...पे०... सङ्कारेसु सति... विञ्ञाणे सति, 
विञ्ञाणं उपादाय, विञ्ञाणं अभिनिविस्स एवं दिट्टि उप्पज्जति -- “न वाता वायन्ति...पे०... एसिकट्ठायिट्टिता 'ति। 


“तं कि मञ्जथ, भिक्खवे, रूपं निच्चं वा अनिच्चं बा”ति? “अनिच्चं, भन्ते” ...पे०... विपरिणामधम्मं, अपि नु तं 
अनुपादाय एवं दिट्टि उप्पज्जेय्य - न वाता वायन्ति...पे०... एसिकड्टायिट्टिता”ति? “नो हेतं, भन्ते” । “इति खो, भिकखवे, 
दुक्खे सति, दुक्खं उपादाय, दुक्खं अभिनिविस्स एवं दिट्टि उप्पज्जति -- “न वाता वायन्ति...पे०... एसिकट्वायिड्डिता ”ति। 
“वेदना... सञ्जा... सङ्कारा... विञ्ञाणं निच्चं वा अनिच्चं वाति? “अनिच्चं, भन्ते” ...पे०... विपरिणामधम्मं, अपि नु तं 
अनुपादाय एवं दिट्टि उप्पज्जेय्य “न वाता वायन्ति...पे०... एसिकट्टायिट्टिता”*ति? “नो हेतं, भन्ते” । “इति खो, भिक्खवे, 
दुक्खे सति, दुक्खं उपादाय, दुखं अभिनिविस्स एवं दिट्टि उप्पज्जेय्य - “न वाता वायन्ति, न नज्जो सन्दन्ति, न गन्मिनियो 
विजायन्ति, न चन्दिमसूरिया उदेन्ति बा अपेन्ति वा, एसिकट्टायिड्टिता'”ति। पठमं । 


२२५-२४०. (पुरिमवग्गे विय अट्टारस वेय्याकरणानि वित्थारेतब्बानीति।) सत्तरसमं । 


१८. नेवहोतिननहोतिसुत्तं 

२४१. सावत्थिनिदानं। “किस्मिं नु खो, भिक्खवे, सति, कि उपादाय, कि अभिनिविस्स एवं दिड्डि उप्पज्जति - "नेव 
होति न न होति तथागतो परं मरणा'”ति? भगवंमूलका नो, भन्ते, धम्मा...पे०... “रूपे खो, भिक्खवे, सति, रूपं उपादाय, 
रूपं अभिनिविस्स एवं दिट्टि उप्पज्जति -- 'नेव होति, न न होति तथागतो परं मरणा'ति। वेदनाय सति... सञ्जाय सति... 
सङ्घारेसु सति... विञ्ञाणे सति, विञ्ञाणं उपादाय, विञ्ञाणं अभिनिविस्स एवं दिठ्ठि उप्पज्जति - 'नेव होति, न न होति 
तथागतो परं मरणा'”ति। 


“तं कि मञ्जथ, भिक्खवे, रूपं निच्चं वा अनिच्चं बा”ति? “अनिच्चं, भन्ते” ...पे०... विपरिणामधम्मं, अपि नु तं 
अनुपादाय एवं दिट्टि उप्पज्जेय्य - नेव होति, न न होति तथागतो परं मरणा'"ति? “नो हेतं, भन्ते । “इति खो, भिक्खवे, 
दुक्खे सति, दुक्खं उपादाय, दुकखं अभिनिविस्स एवं दिट्टि उप्पज्जति - 'नेव होति, न न होति तथागतो परं मरणा''ति। 
“वेदना... सञ्जा ... सङ्कारा... विञ्ञाणं निच्चं वा अनिच्चं वाति? “अनिच्चं, भन्ते...पे०... विपरिणामधम्मं, अपि नु तं 
अनुपादाय एवं दिट्टि उप्पज्जेय्य - “नेव होति, न न होति तथागतो परं मरणा'"ति? “नो हेतं, भन्ते । “इति खो, भिक्खवे, 
दुक्खे सति, दुक्खं उपादाय दुक्खं अभिनिविस्स एवं दिट्टि उप्पज्जति - 'नेव होति, न न होति तथागतो परं मरणा'"ति। 
अट्ठारसमं । 


१९. रूपीअत्तासृत्तं 


२४२. सावत्थिनिदानं। “किस्मिं नु खो, भिक्खवे, सति, कि उपादाय, कि अभिनिविस्स एवं दिट्टि उप्पज्जति - 
“रूपी अत्ता होति, अरोगो परं मरणा'”ति? भगवंमूलका नो, भन्ते, धम्मा...पे०... “रूपे खो, भिक्खवे, सति, रूपं उपादाय, 
रूपं अभिनिविस्स एवं दिट्टि उप्पज्जति - “रूपी अत्ता होति, अरोगो परं मरणा'ति। वेदनाय सति...पे०... सञ्जाय सति... 
सङ्कारेसु सति... विञ्ञाणे सति, विज्ञाणं उपादाय, विञ्ञाणं अभिनिविस्स एवं दिट्टि उप्पज्जति -- "रूपी अत्ता होति, 
अरोगो परं मरणा''ति। 


“तं कि मञ्जथ, भिक्खवे, रूपं निच्चं वा अनिच्चं बा”ति? “अनिच्चं, भन्ते” ...पे०... विपरिणामधम्मं, अपि नु तं 
अनुपादाय एवं दिट्टि उप्पज्जेय्य - "रूपी अत्ता होति, अरोगो परं मरणात? “नो हेतं, भन्ते” । “इति खो, भिक्खवे, दुक्खे 
सति, दुक्खं उपादाय, दुक्खं अभिनिविस्स एवं दिट्टि उप्पज्जति - "रूपी अत्ता होति, अरोगो परं मरणा'”ति? “वेदना... 
पे०... “नो हेतं, भन्ते” । “इति खो, भिक्खवे, दुक्खे सति, दुक्खं उपादाय, दुक्खं अभिनिविस्स एवं दिड्डि उप्पज्जति - “रूपी 
अत्ता होति, अरोगो परं मरणा'”ति। एकूनवीसतिमं । 


२०. अरूपीअत्तासुत्तं 


२४३. सावत्थिनिदानं । “किस्मिं नु खो, भिकखवे, सति, कि उपादाय, कि अभिनिविस्स एवं दिट्टि उप्पज्जति - 
“अरूपी अत्ता होति अरोगो परं मरणा'”ति? (पेय्यालो) वीसतिमं । 


२१. रूपीचअरूपीचञत्तासुत्तं 
२४४. सावत्थिनिदानं। “रूपी च अरूपी च अत्ता होति अरोगो परं मरणा ति...पे०... । एकवीसतिमं । 


२२. नेवरूपीनारूपीअत्तासुत्त 

२४५. “नेव रूपी नारूपी अत्ता होति अरोगो परं मरणा”ति...पे०... । बाबीसतिमं । 
२३. एकन्तसुखीसुत्त 
२४६. “एकन्तसुखी अत्ता होति अरोगो परं मरणा”ति...पे०... | तेबीसतिमं । 
२४. एकन्तदुक्खीसृत्तं 
२४७. “एकन्तदुक्खी अत्ता होति अरोगो परं मरणा” ति...पे०... । चतुवीसतिमं । 
२५. सुखदुक्खीसुत्तं 
२४८. “सुखदुक्खी अत्ता होति अरोगो परं मरणा” ति...पे०... । पञ्चवीसतिमं । 
२६. अदुक्खमसुखीसुत्तं 


२४९. “अदुक्खमसुखी अत्ता होति अरोगो परं मरणा”ति? भगवंमूलका नो, भन्ते, धम्मा...पे०... “रूपे खो, भिक्खवे, 
सति, रूपं उपादाय, रूपं अभिनिविस्स एवं दिट्टि उप्पज्जति - “अदुक्खमसुखी अत्ता होति अरोगो परं मरणा'ति। वेदनाय 
सति... सञ्जाय सति... सङ्कारेसु सति... विञ्ञाणे सति, विज्ञाणं उपादाय, विज्ञाणं अभिनिविस्स एवं दिट्टि उप्पज्जति - 
“अदुक्खमसुखी अत्ता होति अरोगो परं मरणा'”ति। 


“तं कि मञ्जथ, भिक्खवे, रूपं निच्चं वा अनिच्चं बा”ति? “अनिच्चं, भन्ते” ...पे०... विपरिणामधम्मं, अपि नु तं 
अनुपादाय एवं दिट्टि उप्पज्जेय्य - 'अदुक्खमसुखी अत्ता होति अरोगो परं मरणात? “नो हेतं, भन्ते” । “इति खो, 
भिक्खवे, दुक्खे सति, दुक्खं उपादाय, दुक्खं अभिनिविस्स एवं दिट्टि उप्पज्जति - “अदुक्खमसुखी अत्ता होति अरोगो परं 
मरणा'”ति। “वेदना... सञ्ञा... सङ्कारा... विञ्ञाणं निच्चं वा अनिच्चं वाति? “अनिच्चं, भन्ते””...पे०... विपरिणामधम्मं, 
अपि नु तं अनुपादाय एवं दिट्टि उप्पज्जेय्य - *अदुक्खमसुखी अत्ता होति अरोगो परं मरणा''ति? “नो हेतं, भन्ते" । “इति 
खो, भिक्खवे, दुक्खे सति, दुक्खं उपादाय, दुक्खं अभिनिविस्स एवं दिट्टि उप्पज्जति - “अदुक्खमसुखी अत्ता होति अरोगो 
परं मरणा'”ति | छब्बीसतिमं । 


दुतियपेय्यालो । 
तस्सुद्दानं - 


वातं एतं मम सो, अत्ता नो च मे सिया। 
नत्थि करोतो हेतु च, महादिद्वेन अट्टमं॥ 


सस्सतो असस्सतो चेव, अन्तानन्तवा च वुच्चति । 
तं जीवं अञ्ञं जीवञ्च, तथागतेन चत्तारो॥ 

रूपी अत्ता होति, अरूपी च अत्ता होति। 
रूपी च अरूपी च अत्ता होति। 
नेव रूपी नारूपी अत्ता होति, एकन्तसुखी अत्ता होति॥ 


एकन्तदुक्खी अत्ता होति, सुखदुक्खी अत्ता होति । 
अदुक्खमसुखी अत्ता होति, अरोगो परं मरणाति। 
इमे छब्बीसति सुत्ता, दुतियवारेन देसिता॥ 


३. ततियगमनवग्गो 


१. नवातसुत्त 


२५०. सावत्थिनिदानं । “किस्मिं नु खो, भिकखवे, सति, कि उपादाय, कि अभिनिविस्स एवं दिदट्ठि उप्पज्जति - “न 
बाता वायन्ति, न नज्जो सन्दन्ति, न गन्भिनियो विजायन्ति, न चन्दिमसूरिया उदेन्ति बा अपेन्ति वा एसिकट्ठायिद्धिता 'ति? 
भगवंमूलका नो, भन्ते, धम्मा...पे०... । 


“रूपे खो, भिक्खवे, सति, रूपं उपादाय, रूपं अभिनिविस्स एवं दिट्ठि उप्पज्जति -- न वाता वायन्ति...पे०... वेदनाय 
सति... सञ्जाय सति... सङ्कारेसु सति... विञ्ञाणे सति, विज्ञाणं उपादाय, विज्ञाणं अभिनिविस्स एवं दिट्टि उप्पज्जति - 
“न वाता वायन्ति...पे०... एसिकड्टायिडिता” "ति । 


यदनिच्चं तं दुक्खं । तस्मिं सति, तदुपादाय, एवं दिट्टि उप्पज्जति -- “न वाता वायन्ति, न नज्जो सन्दन्ति, न गब्भिनियो 
विजायन्ति, न चन्दिमसूरिया उदेन्ति वा अपेन्ति वा एसिकट्टायिट्विता''ति। “वेदना... सञ्ञा... सङ्कारा... विञ्ञाणं निच्चं वा 
अनिच्चं वा“ ति? “अनिच्चं, भन्ते”'...पे०... विपरिणामधम्मं, अपि नु तं अनुपादाय एवं दिडि उप्पज्जेय्य - “न वाता 


एवं दिड्डि उप्पज्जति - “न वाता वायन्ति...पे०... एसिकट्टायिट्विता' 'ति। पठमं । 
२५९-२७४. (दुतियवग्गे विय चतुवीसति सुत्तानि पूरेतब्बानि।) पञ्चवीसतिमं । 
२६. अदुक्खमसुखीसुत्तं 


२७५. सावत्थिनिदानं। “किस्मिं नु खो, भिक्खवे, सति, कि उपादाय, कि अभिनिविस्स एवं दिड्टि उप्पज्जति - 
“अदुक्खमसुखी अत्ता होति अरोगो परं मरणा'”ति? भगवंमूलका नो, भन्ते, धम्मा...पे०...। 


“रूपे खो, भिकखवे, सति, रूपं उपादाय, रूपं अभिनिविस्स एवं दिड्डि उप्पज्जति - 'अदुक्खमसुखी अत्ता होति 
अरोगो परं मरणा'ति। वेदनाय सति ...पे०... सञ्जाय सति... सङ्घारेसु सति... विज्ञाणे सति, विञ्ञाणं उपादाय, विञ्ञाणं 
अभिनिविस्स एवं दिड्डि उप्पज्जति - “अदुक्खमसुखी अत्ता होति, अरोगो परं मरणा'”ति। 

“तं कि मञ्जथ, भिक्खवे, रूपं निच्चं वा अनिच्चं वाति? “अनिच्चं, भन्ते” ...पे०... विपरिणामधम्मं, अपि नु तं 
अनुपादाय एवं दिट्टि उप्पज्जेय्य - *अदुक्खमसुखी अत्ता होति अरोगो परं मरणा'”ति? “नो हेतं, भन्ते” । “इति खो, 
भिक्खवे, यदनिच्चं तं दुक्खं । तस्मिं सति, तदुपादाय एवं दिट्टि उप्पज्जति -- 'अदुक्खमसुखी अत्ता होति अरोगो परं 
मरणा'”ति। “वेदना...पे०... सञ्जा... सङ्कारा... विञ्जाणं निच्चं वा अनिच्चं वाति? “अनिच्चं, भन्ते''...पे०... 
विपरिणामधम्मं, अपि नु तं अनुपादाय एवं दिट्टि उप्पज्जेय्य - *अदुक्खमसुखी अत्ता होति, अरोगो परं मरणा'”ति? “नो 
हेतं, भन्ते” । “इति खो, भिक्खवे, यदनिच्चं तं दुक्खं । तस्मिं सति, तदुपादाय एवं दिट्टि उप्पज्जति - 'अदुक्खमसुखी अत्ता 
होति अरोगो परं मरणा'”ति। छब्बीसतिमं । 


ततियपेय्यालो । 
४. चतुत्थगमनवग्गो 


९. नवातसुत्त 


२७६. सावत्थिनिदानं। “किस्मिं नु खो, भिकखवे, सति कि उपादाय, कि अभिनिविस्स एवं दिट्टि उप्पज्जति - “न 
बाता वायन्ति, न नज्जो सन्दन्ति, न गब्भिनियो विजायन्ति, न चन्दिमसूरिया उदेन्ति वा अपेन्ति वा एसिकट्डायिट्टिता''ति? 
भगवंमूलका नो, भन्ते, धम्मा...पे०... । 


“रूपे खो, भिक्खवे, सति, रूपं उपादाय, रूपं अभिनिविस्स एवं दिट्टि उप्पज्जति - “न वाता वायन्ति...पे०.. 
एसिकट्टायिठ्टिता'ति । वेदनाय सति...पे०... सञ्जाय सति... सङ्घारेसु सति... विज्ञाणे सति, विज्ञाणं उपादाय, विञ्ञाणं 
अभिनिविस्स एवं दिड्टि उप्पज्जति - “न वाता वायन्ति...पे०... एसिकट्टायिड्टिता''ति। “तं कि मञ्जथ, भिक्खवे, रूपं 
निच्चं वा अनिच्चं वाति? “अनिच्चं, भन्ते” । “यं पनानिच्चं, दुक्खं वा तं सुखं वाति? “दुक्खं, भन्ते” । “यं पनानिच्चं 
दुक्खं विपरिणामधम्मं, कल्लं नु तं समनुपस्सितुं - एतं मम, एसोहमस्मि, एसो मे अत्ता”ति? “नो हेतं, भन्ते” । “वेदना 
... सञ्ञा... सङ्घारा... विञ्ञाणं निच्चं वा अनिच्चं वाति? “अनिच्चं, भन्ते” । “यं पनानिच्चं, दुक्खं वा तं सुखं वाति? 
“दुक्खं, भन्ते” । “यं पनानिच्चं दुक्खं विपरिणामधम्मं, कल्लं नु तं समनुपस्सितुं - 'एतं मम, एसोहमस्मि, एसो मे 
अत्ता””ति? “नो हेतं, भन्ते । 


“नतस्मातिह, भिक्खवे, यं किञ्चि रूपं अतीतानागतपच्चुप्पन्नं अज्झत्त वा बहिद्धा वा, ओळारिकं वा सुखुमं वा हीनं 
वा पणीतं वा यं दूरे सन्तिके वा, सब्बं रूपं -- “नेतं मम, नेसोहमस्मि, न मेसो अत्ताति एवमेतं यथाभूतं सम्मप्पञ्जाय 
दटुब्बं । या काचि वेदना... या काचि सञ्जा... ये केचि सङ्घारा... यं किञ्चि विज्ञाणं अतीतानागतपच्चुप्पन्नं अज्झत्त वा 
बहिद्धा वा ओळारिकं वा सुखुमं वा हीनं वा पणीतं वा यं दूरे सन्तिके वा, सब्बं विञ्ञाणं - `नेतं मम, नेसोहमस्मि, न मेसो 
अत्ता'ति एवमेतं यथाभूतं सम्मप्पञ्ञाय दटुब्बं । 


“एवं पस्सं...पे०... नापरं इत्थत्तायाति पजानाती"ति। पठमं । 
२७७-३००. (दुतियवग्गे विय चतुवीसति सुत्तानि पूरेतब्बानि ।) पञ्चवीसतिमं । 


२६. अदुक्खमसुखीसुत्तं 

३०१. सावत्थिनिदानं। “किस्मिं नु खो, भिक्खवे, सति, कि उपादाय, कि अभिनिविस्स एवं दिट्टि उप्पज्जति - 
“अदुक्खमसुखी अत्ता होति, अरोगो परं मरणा'”ति? भगवंमूलका नो, भन्ते, धम्मा...पे०...। 


“सरूपे खो, भिक्खवे, सति, रूपं उपादाय, रूपं अभिनिविस्स एवं दिड्टि उप्पज्जति - 'अदुक्खमसुखी अत्ता होति, 
अरोगो परं मरणा'ति। वेदनाय सति... सञ्जाय सति... सङ्कारेसु सति... विञ्ञाणे सति, विञ्ञाणं उपादाय, विञ्ञाणं 
अभिनिविस्स एवं दिड्डि उप्पज्जति - “अदुक्खमसुखी अत्ता होति, अरोगो परं मरणा'ति। 


“तं कि मञ्जथ, भिक्खवे, रूपं निच्चं वा अनिच्चं वाति? “अनिच्चं, भन्ते” । “यं पनानिच्चं, दुक्खं वा तं सुखं 
वाति? “दुक्खं, भन्ते ” । “यं पनानिच्चं दुक्खं विपरिणामधम्मं, कल्लं नु तं समनुपस्सितुं - 'एतं मम, एसोहमस्मि, एसो 
मे अत्ता””ति? “नो हेतं, भन्ते” । “वेदना... सञ्जा... सङ्कारा... विञ्जाणं निच्चं वा अनिच्चं वाति? “अनिच्चं, भन्ते” । “यं 
पनानिच्चं दुक्खं वा तं सुखं वा” ति? “दुक्खं, भन्ते” । “यं पनानिच्चं दुक्खं विपरिणामधम्मं, कल्लं नु तं समनुपस्सितुं - 
“एतं मम, एसोहमस्मि, एसो मे अत्ता”ति? “नो हेतं, भन्ते” । 


“नतस्मातिह, भिक्खवे, यं किञ्चि रूपं अतीतानागतपच्चुप्पन्नं अज्झत्तं वा बहिद्धा वा ओळारिकं वा सुखुमं वा हीनं 
वा पणीतं वा यं दूरे सन्तिके वा, सब्बं रूपं - `नेतं मम, नेसोहमस्मि, न मेसो अत्ताति एवमेतं यथाभूतं सम्मप्पञ्जाय 
दटुब्बं । या काचि वेदना... या काचि सञ्जा... ये केचि सङ्घारा... यं किञ्चि विज्ञाणं अतीतानागतपच्चुप्पन्नं अज्झत्त वा 
बहिद्धा वा, ओळारिकं वा सुखुमं वा हीनं वा पणीतं वा यं दूरे सन्तिके वा, सब्बं विज्ञाणं - `नेतं मम, नेसोहमस्मि, न 
मेसो अत्ता'”ति एवमेतं यथाभूतं सम्मप्पञ्जाय दडुब्बं । 


“एवं पस्सं, भिक्खवे, सुतवा अरियसावको रूपस्मिम्पि निब्बिन्दति, वेदनायपि निब्बिन्दति, सञ्ञायपि निब्बिन्दति, 
सङ्घारेसुपि निब्बिन्दति, विञ्ञाणस्मिम्पि निब्बिन्दति । निब्बिन्दं विरज्जति; विरागा विमुच्चति । विमुत्तस्मि विमुत्तमिति जाणं 
होति। 'खीणा जाति, बुसितं ब्रह्मचरियं, कतं करणीयं, नापरं इत्थत्ताया'ति पजानाती''ति। छब्बीसतिमं । 


तस्सुद्दानं - 


पुरिमगमने अट्टारस वेय्याकरणा। 
दुतियगमने छब्बीसं वित्थारेतब्बानि॥ 


ततियगमने छब्बीसं वित्थारेतब्बानि । 
चतुत्थगमने छब्बीसं वित्थारेतब्बानि॥ 


दिट्टिसंयृत्तं समत्तं । 
४. ओक्कन्तसंयृत्तं 
१. चक्खुसुत्त 


३०२. सावत्थिनिदानं। “चक्खु, भिक्खवे, अनिच्चं विपरिणामि अञ्ञथाभावि; सोतं अनिच्चं विपरिणामि 

अञ्ञथाभावि; घानं अनिच्चं विपरिणामि अञ्ञथाभावि; जिव्हा अनिच्चा विपरिणामी अञ्जथाभावी [विपरिणामिनी 
अञ्जथाभाविनी (?)]; कायो अनिच्चो विपरिणामी अञ्जथाभावी; मनो अनिच्चो विपरिणामी अञ्ञथाभावी। यो, 
भिक्खवे, इमे धम्मे एवं सद्दहति अधिमुच्चति - अयं वुच्चति सद्भानुसारी, ओक्कन्तो सम्मत्तनियामं, सप्पुरिसभूमि 
ओक्कन्तो, वीतिवत्तो पुथुज्जनभूमि; अभब्बो तं कम्मं कातुं, यं कम्मं कत्वा निरयं वा तिरच्छानयोनि वा पेत्तिविसयं वा 
उपपज्जेय्य; अभब्बो च [अभब्बोव (सी० स्या० कं०)] ताव कालं कातुं याव न सोतापत्तिफलं सच्छिकरोति” । 


““यस्स खो, भिक्खवे, इमे धम्मा एवं पञ्जाय मत्तसो निज्झानं खमन्ति, अयं वुच्चति - 'धम्मानुसारी, ओक्कन्तो 
सम्मत्तनियामं, सप्पुरिसभूमि ओक्कन्तो, वीतिवत्तो पुथुज्जनभूमि; अभब्बो तं कम्मं कातुं, यं कम्मं कत्वा निरयं वा 
तिरच्छानयोनिं वा पेत्तिविसयं वा उपपज्जेय्य; अभब्बो च ताव कालं कातुं याव न सोतापत्तिफलं सच्छिकरोति'। यो, 
भिक्खवे, इमे धम्मे एवं पजानाति एवं पस्सति, अयं वुच्चति - 'सोतापन्नो अविनिपातधम्मो नियतो सम्बोधिपरायनो'ति। 
पठमं । 


२. रूपसुत्तं 


३०३. सावत्थिनिदानं । “रूपा, भिक्खवे, अनिच्चा विपरिणामिनो अञ्ञजथाभाविनो; सद्दा अनिच्चा विपरिणामिनो 
अञ्ञथाभाविनो; गन्धा अनिच्चा विपरिणामिनो अञ्जथाभाविनो; रसा अनिच्चा विपरिणामिनो अञ्जथाभाविनो; फोडुब्बा 
अनिच्चा विपरिणामिनो अञ्ञथाभाविनो; धम्मा अनिच्चा विपरिणामिनो अञ्जथाभाविनो। यो, भिक्खवे, इमे धम्मे एवं 
सद्दहति अधिमुच्चति, अयं वुच्चति सद्भानुसारी, ओक्कन्तो सम्मत्तनियामं, सप्पुरिसभूमि ओक्कन्तो, वीतिवत्तो 
पुथुज्जनभूमि; अभब्बो तं कम्मं कातुं, यं कम्मं कत्वा निरयं वा तिरच्छानयोनि वा पेत्तिविसयं वा उपपज्जेय्य; अभब्बो च 
ताव कालं कातुं याव न सोतापत्तिफलं सच्छिकरोति” । 


““यस्स खो, भिक्खवे, इमे धम्मा एवं पञ्ञाय मत्तसो निज्झानं खमन्ति, अयं वुच्चति - *धम्मानुसारी, ओक्कन्तो 
सम्मत्तनियामं, सप्पुरिसभूमि ओक्कन्तो, वीतिवत्तो पुथुज्जनभूमि; अभब्बो तं कम्मं कातुं, यं कम्मं कत्वा निरयं वा 
तिरच्छानयोनिं वा पेत्तिविसयं वा उपपज्जेय्य; अभब्बो च ताव कालं कातुं याव न सोतापत्तिफलं सच्छिकरोति'। यो, 
भिक्खवे, इमे धम्मे एवं पजानाति एवं पस्सति, अयं वुच्चति - “सोतापन्नो अविनिपातधम्मो नियतो सम्बोधिपरायनो'”ति। 
दुतियं | 


३. विञ्ञाणसुत्तं 


३०४. सावत्थिनिदानं । “चक्खुविञ्जाणं, भिक्खवे, अनिच्चं विपरिणामि अञ्जथाभावि; सोतविञ्ञाणं... 
घानविञ्ञाणं... जिव्हाविञ्ञाणं... कायविञ्ञाणं... मनोविञ्ञाणं अनिच्चं विपरिणामि अञ्ञथाभावि। यो भिक्खवे...पे०... 
सम्बोधिपरायनो ति । ततियं। 


४. सम्फस्ससुत्त 


३०५. सावत्थिनिदानं । “चक्खुसम्फस्सो, भिक्खवे, अनिच्चो विपरिणामी अञ्ञथाभावी; सोतसम्फस्सो... 
घानसम्फस्सो... जिव्हासम्फस्सो... कायसम्फस्सो... मनोसम्फस्सो अनिच्चो विपरिणामी अञ्ञथाभावी । यो, भिक्खवे, इमे 
धम्मे एवं सद्दहति अधिमुच्चति, अयं वुच्चति “सद्धानुसारी...पे०... सम्बोधिपरायनो'”ति । चतुत्थं । 

५. सम्फस्सजासुत्त 


३०६. सावत्थिनिदानं । “चक्खुसम्फस्सजा, भिक्खवे, वेदना अनिच्चा विपरिणामी अञ्जथाभावी; सोतसम्फस्सजा 
वेदना...पे०... घानसम्फस्सजा वेदना...पे०... जिव्हासम्फस्सजा वेदना...पे०... कायसम्फस्सजा वेदना...पे०... मनोसम्फस्सजा 
वेदना अनिच्चा विपरिणामी अञ्ञथाभावी । यो, भिक्खवे, इमे धम्मे एवं सद्ृहति अधिमुच्चति, अयं वुच्चति 'सद्धानुसारी... 
पे०... सम्बोधिपरायनो'”ति। पञ्चमं । 


६. रूपसञ्ञासुत्तं 


३०७. सावत्थिनिदानं । “रूपसञ्ञा, भिक्खवे, अनिच्चा विपरिणामी अञ्ञथाभावी; सद्दसञ्ञा... गन्धसञ्जा... 
रससञ्ञा... फोडुब्बसञ्ञा... धम्मसञ्ञा अनिच्चा विपरिणामी अञ्जथाभावी। यो, भिक्खवे, इमे धम्मे एवं सद्दहति 
अधिमुच्चति, अयं वुच्चति 'सद्भानुसारी...पे०... सम्बोधिपरायनो'”ति । छटुँ। 


७. सूपसञ्चेतनासुत्तं 


३०८. सावत्थिनिदानं । “रूपसञ्चेतना, भिक्खवे, अनिच्चा विपरिणामी अञ्ञथाभावी; सहसञ्चेतना... 
गन्धसञ्चेतना... रससञ्चेतना... फोडुब्बसञ्चेतना... धम्मसञ्चेतना अनिच्चा विपरिणामी अञ्ञथाभावी। यो, भिक्खवे, इमे 
धम्मे एवं सद्दहति अधिमुच्चति, अयं वुच्चति “सद्भानुसारी...पे०... सम्बोधिपरायनो'"ति। सत्तमं । 


८. रूपतण्हासुत्तं 


३०९. सावत्थिनिदानं । “रूपतण्हा, भिक्खवे, अनिच्चा विपरिणामी अञ्ञथाभावी; सद्दतण्हा... गन्धतण्हा... 
रसतण्हा... फोडुब्बतण्हा... धम्मतण्हा अनिच्चा विपरिणामी अञ्जथाभावी। यो, भिक्खवे, इमे धम्मे एवं सद्दहति 
अधिमुच्चति, अयं वुच्चति “सद्धानुसारी...पे०... सम्बोधिपरायनो''ति। अट्टमं | 


९. पथवीधातुसुत्तं 


३१०. सावत्थिनिदानं । “पथवीधातु, भिक्खवे, अनिच्चा विपरिणामी अञ्ञथाभावी; आपोधातु... तेजोधातु... 
वायोधातु... आकासधातु... विञ्ञाणधातु अनिच्चा विपरिणामी अञ्ञथाभावी । यो, भिक्खवे, इमे धम्मे एवं सद्दहति 
अधिमुच्चति, अयं वुच्चति “सद्धानुसारी...पे०... सम्बोधिपरायनो''ति। नवमं । 


१०. खन्धसुत्तं 


३११. सावत्थिनिदानं। “रूपं, भिकखवे, अनिच्चं विपरिणामि अञ्जथाभावि; वेदना अनिच्चा विपरिणामी 
अञ्जथाभावी; सञ्जा... सङ्कारा अनिच्चा विपरिणामिनो अञ्जथाभाविनो; विञ्ञाणं अनिच्चं विपरिणामि अञ्जथाभावि। 
यो, भिकखवे, इमे धम्मे एवं सहहति अधिमुच्चति, अयं वुच्चति सद्भानुसारी, ओक्कन्तो सम्मत्तनियामं, सप्पुरिसभूमि 
ओक्कन्तो, बीतिवत्तो पुथुज्जनभूमि; अभब्बो तं कम्मं कातुं, यं कम्मं कत्वा निरयं वा तिरच्छानयॉनिं वा पेत्तिविसयं वा 
उपपज्जेय्य; अभब्बो च ताव कालं कातुं याव न सोतापत्तिफलं सच्छिकरोति”। 

““यस्स खो, भिक्खवे, इमे धम्मा एवं पञ्ञाय मत्तसो निज्झानं खमन्ति, अयं वुच्चति -- 'धम्मानुसारी, ओक्कन्तो 
सम्मत्तनियामं, सप्पुरिसभूमि ओक्कन्तो, वीतिवत्तो पुथुज्जनभूमि; अभब्बो तं कम्मं कातुं, यं कम्मं कत्वा निरयं वा 
तिरच्छानयोनिं वा पेत्तिविसयं वा उपपज्जेय्य; अभब्बो च ताव कालं कातुं याव न सोतापत्तिफलं सच्छिकरोति' । यो, 
भिक्खवे, इमे धम्मे एवं पजानाति एवं पस्सति, अयं वुच्चति - 'सोतापन्नो अविनिपातधम्मो नियतो सम्बोधिपरायनो**ति । 
दसमं। 

ओक्कन्तसंयृत्तं [ओक्कन्तिकसंयुत्तं (पी० क०)] समत्तं । 
तस्सुद्दानं - 


चक्खु रूपञ्च विञ्ञाणं, फस्सो च वेदनाय च | 
सञ्जा च चेतना तण्हा, धातु खन्धेन ते दसाति॥ 


५. उप्पादसंयुत्तं 
९. चक्खुसुत्तं 


३१२. सावत्थिनिदानं। “यो खो, भिक्खवे, चक्खुस्स उप्पादो ठिति अभिनिब्बत्ति पातुभावो, दुक्खस्सेसो उप्पादो, 


ठिति... यो कायस्स उप्पादो ठिति... यो मनस्स उप्पादो ठिति अभिनिब्बत्ति पातुभावो, दुकखस्सेसो उप्पादो, रोगानं ठिति, 
जरामरणस्स पातुभावो। यो च, भिक्खवे, चक्खुस्स निरोधो वूपसमो अत्थङ्गमो, दुक्खस्सेसो निरोधो, रोगानं वूपसमो, 


मनस्स निरोधो वूपसमो अत्थङ्गमो, दुक्खस्सेसो निरोधो, रोगानं वूपसमो, जरामरणस्स अत्थङ्गमो ति । पठमं । 


२. रूपसुत्तं 


३१३. सावत्थिनिदानं। “यो खो, भिक्खवे, रूपानं उप्पादो ठिति अभिनिब्बत्ति पातुभावो, दुक्खस्सेसो उप्पादो, रोगानं 
ठिति, जरामरणस्स पातुभावो। यो सद्दानं... यो गन्धानं... यो रसानं... यो फोडुब्बानं... यो धम्मानं उप्पादो ठिति अभिनिब्बत्ति 
पातुभावो, दुक्खस्सेसो उप्पादो, रोगानं ठिति, जरामरणस्स पातुभावो। यो च खो, भिक्खवे, रूपानं निरोधो वूपसमो 
अत्थङ्गमो, दुक्खस्सेसो निरोधो, रोगानं वूपसमो, जरामरणस्स अत्थङ्गमो। यो सह्दानं... यो गन्धानं... यो रसानं... यो 
फोटुब्बानं... यो धम्मानं निरोधो वूपसमो अत्थङ्गमो, दुक्खस्सेसो निरोधो, रोगानं बूपसमो, जरामरणस्स अत्थङ्गमो”ति। 
दुतियं | 


३. विञ्ञाणसुत्तं 

४. सम्फस्ससुत्तं 


५. सम्फस्सजसुत्तं 


३९६. सावत्थिनिदानं। “यो खो, भिक्खवे, चक्खुसम्फस्सजाय वेदनाय उप्पादो ठिति...पे०... जरामरणस्स पातुभावो... 
पे०... । 


दुक्खस्सेसो निरोधो, रोगानं वूपसमो, जरामरणस्स अत्थङ्गमो”ति। पञ्चमं । 


६. सञ्ञासुत्तं 


दुक्खस्सेसो निरोधो, रोगानं वूपसमो, जरामरणस्स अत्थङ्गमो”ति। छटुँ। 
७. सञ्चेतनासुत्तं 
धम्मसञ्चेतनाय उप्पादो ठिति अभिनिब्बत्ति पातुभावो, दुकखस्सेसो उप्पादो, रोगानं ठिति, जरामरणस्स पातुभावो। यो च 


खो, भिक्खवे, रूपसञ्चेतनाय निरोधो...पे०... जरामरणस्स अत्थङ्गमो...पे०... यो धम्मसञ्चेतनाय निरोधो वूपसमो 
अत्थङ्गमो, दुक्खस्सेसो निरोधो, रोगानं वूपसमो, जरामरणस्स अत्थङ्गमो”ति। सत्तमं । 


८. तण्हासुत्तं 


निरोधो, रोगानं बूपसमो, जरामरणस्स अत्थङ्गमो”ति। अट्ठमं। 


९. धातुसुत्तं 

पातुभावो; यो आपोधातुया... यो तेजोधातुया... यो वायोधातुया... यो आकासधातुया... यो विञ्ञाणधातुया उप्पादो 
ठिति अभिनिब्बत्ति पातुभावो, दुक्खस्सेसो उप्पादो, रोगानं ठिति, जरामरणस्स पातुभावो। यो च खो, भिक्खवे, 


निरोधो... यो आकासधातुया निरोधो... यो विञ्जाणधातुया निरोधो वूपसमो अत्थङ्गमो, दुक्खस्सेसो निरोधो, रोगानं वूपसमो, 
जरामरणस्स अत्थङ्गमो"ति। नवमं। 


१०. खन्धसुत्तं 


३२९. सावत्थिनिदानं । “यो खो, भिक्खवे, रूपस्स उप्पादो ठिति अभिनिब्बत्ति पातुभावो, दुक्खस्सेसो उप्पादो, रोगानं 
ठिति, जरामरणस्स पातुभावो। यो वेदनाय... यो सञ्जाय... यो सङ्घारानं... यो विञ्जाणस्स उप्पादो ठिति अभिनिब्बत्ति 
पातुभावो, दुक्खस्सेसो उप्पादो, रोगानं ठिति, जरामरणस्स पातुभावो। यो च खो, भिक्खवे, रूपस्स निरोधो वूपसमो 
अत्थङ्गमो, दुक्खस्सेसो निरोधो, रोगानं बूपसमो, जरामरणस्स अत्थङ्गमो। यो वेदनाय... यो सञ्जाय... यो सङ्कारानं... यो 
विञ्ञाणस्स निरोधो वूपसमो अत्थङ्गमो, दुकखस्सेसो निरोधो, रोगानं बूपसमो, जरामरणस्स अत्थङ्गमो "ति । दसमं । 


उप्पादसंयृत्तं समत्तं । 
तस्सुद्दानं - 


चक्खु रूपञ्च विज्ञाणं, फस्सो च वेदनाय च | 
सञ्ञा च चेतना तण्हा, धातु खन्धेन ते दसाति॥ 


६. किलेससंयुत्तं 
१. चक्खुसुत्त 


३२२. सावत्थिनिदानं। “यो, भिक्खवे, चक्खुस्मि छन्दरागो, चित्तस्सेसो उपक्किलेसो। यो सोतस्मि छन्दरागो, 
चित्तस्सेसो उपक्किलेसो। यो घानस्मिं छन्दरागो, चित्तस्सेसो उपक्किलेसो। यो जिव्हाय छन्दरागो, चित्तस्सेसो 
उपक्किलेसो। यो कायस्मिं छन्दरागो, चित्तस्सेसो उपक्किलेसो। यो मनस्मिं छन्दरागो, चित्तस्सेसो उपक्किलेसो । यतो खो, 
भिक्खवे, भिकखुनो इमेसु छसु ठानेसु चेतसो उपक्किलेसो पहीनो होति, नेक्खम्मनिन्नञ्चस्स चित्तं होति। 
नेक्खम्मपरिभावितं चित्तं कम्मनियं खायति, अभिज्ञा सच्छिकरणीयेसु धम्मेसू"ति। पठमं । 


२. रूपसुत्तं 


३२३. सावत्थिनिदानं। “यो, भिक्खवे, रूपेसु छन्दरागो, चित्तस्सेसो उपक्किलेसो। यो सह्देसु... यो गन्धेसु... यो 
रसेसु... यो फोडुब्बेसु... यो धम्मेसु छन्दरागो, चित्तस्सेसो उपक्किलेसो। यतो खो, भिक्खवे, भिक्खुनो इमेसु छसु ठानेसु 
चेतसो उपक्किलेसो पहीनो होति, नेक्खम्मनिन्नञ्चस्स चित्तं होति। नेक्खम्मपरिभावितं चित्तं कम्मनियं खायति, अभिञ्ञा 
सच्छिकरणीयेसु धम्मेसू"ति। दुतियं । 

३. विञ्ञाणसुत्तं 


३२४. सावत्थिनिदानं। “यो, भिक्खवे, चक्खुविञ्ञाणस्मिं छन्दरागो, चित्तस्सेसो उपक्किलेसो। यो 
सोतविञ्ञाणस्मिं... यो घानविञ्ञाणस्मिं... यो जिव्हाविञ्ञाणस्मिं... यो कायविज्ञाणस्मिं... यो मनोविञ्ञाणस्मिं छन्दरागो, 
चित्तस्सेसो उपक्किलेसो। यतो खो, भिकखवे, भिकखुनो इमेसु छसु ठानेसु चेतसो उपक्किलेसो पहीनो होति, 
नेक्खम्मनिन्नञ्चस्स चित्तं होति। नेक्खम्मपरिभावितं चित्तं कम्मनियं खायति, अभिज्ञा सच्छिकरणीयेसु धम्मेसू"ति। 
ततियं । 


४. सम्फस्ससुत्तं 


३२५. सावत्थिनिदानं । “यो, भिक्खवे, चक्खुसम्फस्सस्मिं छन्दरागो, चित्तस्सेसो उपक्किलेसो। यो 
सोतसम्फस्सस्मि... यो घानसम्फस्सस्मिं... यो जिव्हासम्फस्सस्मिं... यो कायसम्फस्सस्मि... यो मनोसम्फस्सस्मि छन्दरागो, 


५. सम्फस्सजसुत्तं 


३२६. सावत्थिनिदानं। “यो, भिक्खवे, चक्खुसम्फस्सजाय वेदनाय छन्दरागो, चित्तस्सेसो उपक्किलेसो। यो 
सोतसम्फस्सजाय वेदनाय... यो घानसम्फस्सजाय वेदनाय... यो जिव्हासम्फस्सजाय वेदनाय... यो कायसम्फस्सजाय 


अभिज्ञा सच्छिकरणीयेसु धम्मेसू^ति। पञ्चमं । 
६. सञ्ञासुत्तं 


३२७. सावत्थिनिदानं । “यो, भिक्खवे, रूपसञ्ञाय छन्दरागो, चित्तस्सेसो उपक्किलेसो। यो सद्दसञ्ञाय... यो 
गन्धसञ्ञाय... यो रससञ्ञाय... यो फोडुब्बसञ्ञाय... यो धम्मसञ्ञाय छन्दरागो, चित्तस्सेसो उपक्किलेसो। यतो खो, 


७. सञ्चेतनासुत्त 


३२८. सावत्थिनिदानं । “यो, भिक्खवे, रूपसञ्चेतनाय छन्दरागो, चित्तस्सेसो उपक्किलेसो। यो सद्दसञ्चेतनाय... यो 
गन्धसञ्चेतनाय... यो रससञ्चेतनाय... यो फोडुब्बसञ्चेतनाय... यो धम्मसञ्चेतनाय छन्दरागो, चित्तस्सेसो उपक्किलेसो। 


८. तण्हासुत्तं 


३२९. सावत्थिनिदानं। “यो, भिक्खवे, रूपतण्हाय छन्दरागो, चित्तस्सेसो उपक्किलेसो। यो सद्दतण्हाय... यो 
गन्धतण्हाय... यो रसतण्हाय... यो फोडुब्बतण्हाय... यो धम्मतण्हाय छन्दरागो, चित्तस्सेसो उपक्किलेसो । यतो खो, 

९. धातुसुत्तं 


३३०. सावत्थिनिदानं । “यो, भिक्खवे, पथवीधातुया छन्दरागो, चित्तस्सेसो उपक्किलेसो। यो आपोधातुया... यो 
तेजोधातुया... यो वायोधातुया... यो आकासधातुया... यो विञ्ञाणधातुया छन्दरागो, चित्तस्सेसो उपक्किलेसो। यतो खो, 
भिक्खवे, भिक्खुनो इमेसु छसु ठानेसु चेतसो उपक्किलेसो पहीनो होति, नेक्खम्मनिन्नञ्चस्स चित्तं होति। 
नेक्खम्मपरिभावितं चित्तं कम्मनियं खायति, अभिञ्ञा सच्छिकरणीयेसु धम्मेसू'ति। नवमं । 


१०. खन्धसुत्तं 


३३९. सावत्थिनिदानं। “यो, भिक्खवे, रूपस्मिं छन्दरागो, चित्तस्सेसो उपक्किलेसो...पे०... यो विञ्ञाणस्मि छन्दरागो, 
चित्तस्सेसो उपक्किलेसो। यतो खो, भिकखवे, भिकखुनो इमेसु पञ्चसु ठानेसु चेतसो उपक्किलेसो पहीनो होति, 
नेक्खम्मनिन्नञ्चस्स चित्तं होति। नेक्खम्मपरिभावितं चित्तं कम्मनियं खायति, अभिञ्ञा सच्छिकरणीयेसु धम्मेसू"ति। 
दसमं । 


किलेससंयुत्तं समत्तं | 
तस्सुद्दानं - 


चक्खु रूपञ्च विज्ञाणं, फस्सो च वेदनाय च | 
सञ्ञा च चेतना तण्हा, धातु खन्धेन ते दसाति॥ 


७. सारिपुत्तसंयुत्तं 
१. विवेकजसुत्तं 


३३२. एकं समयं आयस्मा सारिपुत्तो सावत्थियं विहरति जेतवने अनाथपिण्डिकस्स आरामे। अथ खो आयस्मा 
सारिपृत्तो पुब्बण्हसमयं निवासेत्वा पत्तचीवरमादाय सावत्थिं पिण्डाय पाविसि | सावत्थियं पिण्डाय चरित्वा पच्छाभत्तं 
पिण्डपातपटिक्कन्तो येन अन्धवनं तेनुपसङ्कमि दिवाविहाराय। अन्धवनं अज्झोगाहेत्वा अञ्जतरस्मिं रुक्खमूले दिवाविहारं 
निसीदि। 


अथ खो आयस्मा सारिपृत्तो सायन्हसमयं पटिसल्लाना बुट्टितो येन जेतवनं अनाथपिण्डिकस्स आरामो तेनुपसङ्कमि । 
अहसा खो आयस्मा आनन्दो आयस्मन्तं सारिपुत्तं दूरतोब आगच्छन्तं । दिस्वान आयस्मन्तं सारिपुत्तं एतदवोच - 
“विप्पसन्नानि खो ते, आवुसो सारिपृत्त, इन्द्रियानि; परिसुद्धो मुखवण्णो परियोदातो। कतमेनायस्मा सारिपृत्तो अज्ज 
बिहारेन विहासी "ति? 


“इधाहं, आवुसो, विविच्चेब कामेहि विविच्च अकुसलेहि धम्मेहि सवितक्कं सविचारं विवेकजं पीतिसुखं पठमं झानं 
उपसम्पज्ज विहरामि । तस्स मय्हं, आवुसो, न एवं होति - “अहं पठमं झानं समापज्जामी'ति वा `अहं पठमं झानं 
समापन्नोति वा “अहं पठमा झाना बुट्टितो'ति वा"ति। “तथा हि पनायस्मतो सारिपुत्तस्स दीघरत्तं 

अहङ्कारममङ्कारमानानुसया सुसमूहता । तस्मा आयस्मतो सारिपुत्तस्स न एवं होति -- “अहँ पठमं झानं 
समापज्जामी'ति वा “अहं पठमं झानं समापन्नो'ति वा “अहं पठमा झाना वुड्टितो'ति बा”ति । पठमं । 


२. अवितक्कसुत्तं 


३३३. सावत्थिनिदानं। अद्दसा खो आयस्मा आनन्दो...पे०... आयस्मन्तं सारिपुत्तं एतदवोच - “विप्पसन्नानि खो ते, 
आवुसो सारिपुत्त, इन्द्रियानि; परिसुद्धो मुखबण्णो परियोदातो। कतमेनायस्मा सारिपुत्तो अज्ज विहारेन विहासी"ति? 


“इधाहं, आवुसो, वितक्कविचारानं वूपसमा अज्झत्तं सम्पसादनं चेतसो एकोदिभावं अवितक्कं अविचारं समाधिजं 
पीतिसुखं दुतियं झानं उपसम्पज्ज विहरामि । तस्स मय्हं, आवुसो, न एवं होति -- `अहं दुतियं झानं समापज्जामी'ति वा 
“अहं दुतियं झानं समापन्नो'ति वा “अहं दुतिया झाना वुट्टितो'ति वा”ति । “तथा हि पनायस्मतो सारिपुत्तस्स दीघरत्तं 
अहङ्कारममङ्कारमानानुसया सुसमूहता । तस्मा आयस्मतो सारिपुत्तस्स न एवं होति - `अहं दुतियं झानं समापज्जामी'ति वा 
"अहं दुतियं झानं समापन्नो'ति वा `अहं दुतिया झाना वुट्टितो'ति वा ति । दुतियं। 


३. पीतिसुत्तं 


३३४. सावत्थिनिदानं । अद्दसा खो आयस्मा आनन्दो...पे०... “विप्पसन्नानि खो ते, आवुसो सारिपुत्त, इन्द्रियानि; 
परिसुद्धो मुखवण्णो परियोदातो। कतमेनायस्मा सारिपृत्तो अज्ज विहारेन विहासी 'ति? 


“इधाहं, आवुसो, पीतिया च विरागा उपेक्खको च विहासि सतो च सम्पजानो सुखञ्च कायेन पटिसंवेदेमि; यं तं 
अरिया आचिक्खन्ति 'उपेक्खको सतिमा सुखविहारी'ति ततियं झानं उपसम्पज्ज विहरामि । तस्स मय्हं, आवुसो, न एवं 
होति -- `अहं ततियं झानं समापज्जामी'ति वा “अहं ततियं झानं समापन्नो'ति वा `अहं ततिया झाना वुड्टितो'ति वा”ति। 
“तथा हि पनायस्मतो सारिपुत्तस्स दीघरत्तं अहङ्कारममङ्कारमानानुसया सुसमूहता । तस्मा आयस्मतो सारिपुत्तस्स न एवं 
होति - “अहँ ततियं झानं समापज्जामी'ति वा “अहं ततियं झानं समापन्नो'ति वा “अहं ततिया झाना वुट्टितो'ति वा"ति। 
ततियं । 


४. उपेक्खासृत्तं 


३३५. सावत्थिनिदानं। अद्दसा खो आयस्मा आनन्दो..पे०... “विप्पसन्नानि खो ते, आवुसो सारिपुत्त, इन्द्रियानि; 
परिसुद्धो मुखवण्णो परियोदातो। कतमेनायस्मा सारिपृत्तो अज्ज विहारेन विहासी 'ति? 


“इधाहं, आवुसो, सुखस्स च पहाना दुक्खस्स च पहाना पुब्बेब सोमनस्सदोमनस्सानं अत्थङ्गमा अदुक्खमसुखं 
उपेक्खासतिपारिसुद्धि चतुत्थं झानं उपसम्पज्ज विहरामि। तस्स मय्हं, आवुसो, न एवं होति - `अहं चतुत्थं झानं 
समापज्जामी'ति वा “अहं चतुत्थं झानं समापन्नो'ति वा “अहं चतुत्था झाना बुद्धितो'ति वा"ति। “तथा हि पनायस्मतो 
सारिपृत्तस्स दीघरत्तं अहङ्कारममङ्कारमानानुसया सुसमूहता । तस्मा आयस्मतो सारिपुत्तस्स न एवं होति -- “अहं चतुत्थं 
झानं समापज्जामी'ति वा “अहं चतुत्थं झानं समापन्नो'ति वा `अहं चतुत्था झाना वुद्टितो'ति वा”ति। चतुत्थं। 


५. आकासानञ्चायतनसुत्त 

३३६. सावत्थिनिदानं। अद्दसा खो आयस्मा आनन्दो...पे०... “इधाहं, आवुसो, सब्बसो रूपसञ्ञानं समतिक्कमा 
पटिघसञ्जानं अत्थङ्गमा नानत्तसञ्ञानं अमनसिकारा अनन्तो आकासोति आकासानञ्चायतनं उपसम्पज्ज विहरामि... 
पे०... बुड्टितोति वा”ति। पञ्चमं । 


६. विञ्जाणञ्चायतनसुत्तं 


३३७. सावत्थिनिदानं। अद्दसा खो आयस्मा आनन्दो...पे०... “इधाहं, आवुसो, सब्बसो आकासानञ्चायतनं 
समतिक्कम्म अनन्तं विञ्ञाणन्ति विञ्जाणञ्चायतनं उपसम्पज्ज विहरामि...पे०... वुद्धितोति वाति । छटुँ। 


७. आकिञ्चञ्ञायतनसुत्तं 


३३८. सावत्थिनिदानं। अथ खो आयस्मा सारिपुत्तो...पे०... “इधाहं, आवुसो, सब्बसो विञ्जाणञ्चायतनं 
समतिक्कम्म, नत्थि किञ्चीति आकिञ्चञ्ञायतनं उपसम्पज्ज विहरामि...पे०... वुद्धितोति वा”ति। सत्तमं । 


८. नेवसञ्ञानासञ्जायतनसुत्तं 


३३९. सावत्थिनिदानं। अथ खो आयस्मा सारिपुत्तो...पे०... “इधाहं, आवुसो, आकिञ्चञ्ञायतनं समतिक्कम्म 
नेवसञ्ञजानासञ्जायतनं उपसम्पज्ज विहरामि...पे०... बुद्धितोति वा"ति। अट्ठुमं । 


९. निरोधसमापत्तिसुत्तं 


३४०. सावत्थिनिदानं । अथ खो आयस्मा सारिपृत्तो...पे०... । “इधाहं, आवुसो, सब्बसो नेवसञ्ञानासञ्ञायतनं 
समतिक्कम्म सञ्ञावेदयितनिरोधं उपसम्पज्ज विहरामि । तस्स मय्हं, आवुसो, न एवं होति -- `अहं सञ्ञजावेदयितनिरोधं 
समापज्जामी'ति वा “अहं सञ्ञजावेदयितनिरोधं समापन्नो'ति वा “अहं सञ्जावेदयितनिरोधा बुड्टितोति वा"ति। “तथा हि 
पनायस्मतो सारिपृत्तस्स दीघरत्तं अहङ्कारममङ्कारमानानुसया सुसमूहता। तस्मा आयस्मतो सारिपुत्तस्स न एवं होति - “अहं 
सञ्ञावेदयितनिरोधं समापज्जामी'ति वा “अहं सञ्जावेदयितनिरोधं समापन्नो'ति वा “अहं सञ्जावेदयितनिरोधा वुद्टितो'ति 
वा ति। नवमं । 


१०. सूचिमुखीसुत्तं 


३४१. एकं समयं आयस्मा सारिपुत्तो राजगहे विहरति वेळुवने कलन्दकनिवापे। अथ खो आयस्मा सारिपुत्तो 
पुब्बण्हसमयं निवासेत्वा पत्तचीवरमादाय राजगहे पिण्डाय पाविसि। राजगहे सपदानं पिण्डाय चरित्वा तं पिण्डपातं 
अञ्जतरं कुड्रमूलं [कुड्ठमूलं (सी० स्या० कं०), कुडुं (पी०)] निस्साय परिभुञ्जति। अथ खो सूचिमुखी परिब्बाजिका 
येनायस्मा सारिपुत्तो तेनुपसङ्कमि; उपसङ्कमित्वा आयस्मन्तं सारिपुत्तं एतदवोच -- 


“किं नु खो, समण, अधोमुखो भुञ्जसी”ति? “न ख्वाहं, भगिनि, अधोमुखो भुञ्जामी”ति। “तेन हि, समण, 
उब्ममुखो [उद्भंमुखो (सी० अट्ट०)] भुञ्जसी"ति? “न ख्वाहं, भगिनि, उब्भमुखो भुञ्जामी"ति। “तेन हि, समण, दिसामुखो 
भुञ्जसी "ति? “न ख्वाहं, भगिनि, दिसामुखो भुञ्जामी”ति। “तेन हि, समण, विदिसामुखो भुञ्जसी ति? “न ख्बाहं, 
भगिनि, विदिसामुखो भुञ्जामी”ति। 

“कि नु, समण, अधोमुखो भुञ्जसी'ति इति पुटटी समानो “न ख्वाहं, भगिनि, अधोमुखो भुञ्जामी ति वदेसि। 'तेन हि, 
समण, उब्भमुखो भुञ्जसी'ति इति पुठ्ठो समानो “न ख्वाहं, भगिनि, उब्भमुखो भुञ्जामी'ति वदेसि । `तेन हि, समण, 
दिसामुखो भुञ्जसी'ति इति पुठ्ठो समानो “न ख्वाहं, भगिनि, दिसामुखो भुञ्जामी'ति वदेसि। "तेन हि, समण, विदिसामुखो 
भुञ्जसी'ति इति पुट्ठो समानो “न ख्वाहं, भगिनि, विदिसामुखो भुञ्जामीति वदेसि" । 


“-कथञ्चरहि, समण, भुञ्जसी”ति? “ये हि केचि, भगिनि, समणब्राह्मणा [समणा वा ब्राह्मणा वा (सी?) 
निगमनवाक्ये पन सब्बत्थापि समासोयेव दिस्सति] वत्थुविज्जातिरच्छानविज्जाय मिच्छाजीवेन जीविकं [जीवितं (क०)] 
कप्पेन्ति, इमे वुच्चन्ति, भगिनि, समणब्राह्मणा “अधोमुखा भुञ्जन्ती'ति। ये हि केचि, भगिनि, समणब्राह्मणा 
नक्खत्तविज्जातिरच्छानविज्जाय मिच्छाजीवेन जीविकं कणप्पेन्ति, इमे बुच्चन्ति, भगिनि, समणब्राह्मणा “उब्भमुखा 
भुञ्जन्ती'ति। ये हि केचि, भगिनि, समणब्राह्मणा दूतेय्यपहिणगमनानुयोगाय [... नुयोगा (सी० स्या० कं० पी०), ... नुयोगेन 
(?)] मिच्छाजीवेन जीविकं कण्पेन्ति, इमे वुच्चन्ति, भगिनि, समणब्राह्मणा 'दिसामुखा भुञ्जन्ती'ति। ये हि केचि, भगिनि, 
समणब्राह्मणा अङ्गविज्जातिरच्छानविज्जाय मिच्छाजीवेन जीविकं कण्पेन्ति, इमे वुच्चन्ति, भगिनि, समणब्राह्मणा 
“विदिसामुखा भुञ्जन्ती'"ति। 


“सो ख्वाहं, भगिनि, न वत्थुविज्जातिरच्छानविज्जाय मिच्छाजीवेन जीविकं कप्पेमि, न 
नक्खत्तविज्जातिरच्छानविज्जाय मिच्छाजीवेन जीविकं कप्पेमि, न दूतेय्यपहिणगमनानुयोगाय मिच्छाजीवेन जीविकं 
कप्पेमि, न अङ्गविज्जातिरच्छानविज्जाय मिच्छाजीवेन जीविकं कप्पेमि। धम्मेन भिक्खं परियेसामि; धम्मेन भिक्खं 
परियेसित्वा भुञ्जामी”ति। 


अथ खो सूचिमुखी परिब्बाजिका राजगहे रथियाय रथियं, सिङ्ाटकेन सिङ्घाटकं उपसङ्कमित्वा एवमारोचेसि - 
““धम्मिकं समणा सक्यपुत्तिया आहारं आहारेन्ति; अनवज्जं [अनवज्जेन (क०)] समणा सक्यपुत्तिया आहारं आहारेन्ति । 
देथ समणानं सक्यपुत्तियानं पिण्ड'न्ति। दसमं । 


सारिपृत्तसंयुत्तं समत्तं। 
तस्सुद्दानं - 


विवेकजं अवितक्कं, पीति उपेक्खा चतुत्थकं । 
आकासञ्चेव विञ्ञाणं, आकिञ्चं नेवसञ्जिना । 
निरोधो नवमो वुत्तो, दसमं सूचिमुखी चाति॥ 


८. नागसंयुत्त 
१. सुद्धिकसुत्तं 


३४२. सावत्थिनिदानं । “चतस्सो इमा, भिक्खवे, नागयोनियो। कतमा चतस्सो? अण्डजा नागा, जलाबुजा नागा, 
संसेदजा नागा, ओपपातिका नागा - इमा खो, भिक्खवे, चतस्सो नागयोनियो”ति। पठमं । 

२. पणीततरसुत्तं 


३४३. सावत्थिनिदानं। “चतस्सो इमा, भिक्खवे, नागयोनियो। कतमा चतस्सो? अण्डजा नागा, जलाबुजा नागा, 
संसेदजा नागा, ओपपातिका नागा । तत्र, भिक्खवे, अण्डजेहि नागेहि जलाबुजा च संसेदजा च ओपपातिका च नागा 
पणीततरा। तत्र, भिक्खवे, अण्डजेहि च जलाबुजेहि च नागेहि संसेदजा च ओपपातिका च नागा पणीततरा । तत्र, भिक्खवे, 
अण्डजेहि च जलाबुजेहि च संसेदजेहि च नागेहि ओपपातिका नागा पणीततरा। इमा खो, भिक्खवे, चतस्सो 
नागयोनियो”ति। दुतियं । 


३. उपोसथसुत्तं 


३४४. एकं समयं भगवा सावत्थियं विहरति जेतवने अनाथपिण्डिकस्स आरामे। अथ खो अञ्ञतरो भिक्खु येन 
भगवा तेनुपसङ्कमि; उपसङ्कमित्वा भगवन्तं अभिवादेत्वा एकमन्तं निसीदि । एकमन्तं निसिन्नो खो सो भिक्खु भगवन्तं 
एतदवोच - “को नु खो, भन्ते, हेतु, को पच्चयो, येन मिधेकच्चे अण्डजा नागा उपोसथं उपवसन्ति बोस्सट्टुकाया च 
भवन्तीति? 


“इध, भिक्खु, एकच्चानं अण्डजानं नागानं एवं होति -- *मयं खो पुब्बे कायेन द्वयकारिनो अहुम्ह, वाचाय 
द्वयकारिनो, मनसा द्वयकारिनो । ते मयं कायेन द्वयकारिनो, वाचाय द्रयकारिनो, मनसा द्वयकारिनो, कायस्स भेदा परं मरणा 
अण्डजानं नागानं सहब्यतं उपपन्ना। सचज्ज मयं कायेन सुचरितं चरेय्याम, वाचाय सुचरितं चरेय्याम, मनसा सुचरितं 
चरेय्याम, एवं मयं कायस्स भेदा परं मरणा सुगतिं सग्गं लोकं उपपज्जेय्याम । हन्द, मयं एतरहि कायेन सुचरितं चराम, 
वाचाय सुचरितं चराम, मनसा सुचरितं चरामा'ति। अयं खो, भिक्खु, हेतु, अयं पच्चयो, येन मिधेकच्चे अण्डजा नागा 
उपोसथं उपवसन्ति बोस्सट्टुकाया च भवन्ती'ति। ततियं । 


४. दुतियउपोसथसुत्तं 


३४५. सावत्थिनिदानं। अथ खो अञ्ञतरो भिक्खु येन भगवा...पे०... एकमन्तं निसिन्नो खो सो भिक्खु भगवन्तं 
एतदवोच - “को नु खो, भन्ते, हेतु, को पच्चयो, येन मिधेकच्चे जलाबुजा नागा उपोसथं उपवसन्ति वोस्सट्टकाया च 
भवन्तीति? “इध, भिक्खु...पे०... अयं खो, भिक्खु, हेतु, अयं पच्चयो, येन मिधेकच्चे जलाबुजा नागा उपोसथं उपवसन्ति 
वोस्सट्टकाया च भवन्तीति । चतुत्थं। 


५. ततियउपोसथसुत्तं 


३४६. सावत्थिनिदानं । एकमन्तं निसिन्नो खो सो भिक्खु भगवन्तं एतदवोच - “को नु खो, भन्ते, हेतु, को पच्चयो, 
येन मिधेकच्चे संसेदजा नागा उपोसथं उपवसन्ति बोस्सड्टकाया च भवन्तीति? “इध, भिकखु...पे०... अयं खो, भिक्खु, हेतु, 
अयं पच्चयो, येन मिधेकच्चे संसेदजा नागा उपोसथं उपवसन्ति वोस्सट्टकाया च भवन्ती' ति । पञ्चमं । 


६. चतुत्थउपोसथसुत्तं 


३४७. सावत्थिनिदानं। एकमन्तं निसिन्नो खो सो भिक्खु भगवन्तं एतदवोच - “को नु खो, भन्ते, हेतु, को पच्चयो, 

येन मिधेकच्चे ओपपातिका नागा उपोसथं उपवसन्ति वोस्सद्दकाया च भवन्तीति? 


“इध, भिक्खु, एकच्चानं ओपपातिकानं नागानं एवं होति -- मयं खो पुब्बे कायेन द्वयकारिनो अहुम्ह, वाचाय 
द्वयकारिनो, मनसा द्वयकारिनो । ते मयं कायेन द्वयकारिनो, वाचाय द्रयकारिनो, मनसा द्वयकारिनो, कायस्स भेदा परं मरणा 
ओपपातिकानं नागानं सहब्यतं उपपन्ना । सचज्ज मयं कायेन सुचरितं चरेय्याम, वाचाय... मनसा सुचरितं चरेय्याम, एवं 
मयं कायस्स भेदा परं मरणा सुगतिं सग्गं लोकं उपपज्जेय्याम। हन्द, मयं एतरहि कायेन सुचरितं चराम, वाचाय... मनसा 
सुचरितं चरामा'ति। अयं खो, भिक्खु, हेतु, अयं पच्चयो, येन मिधेकच्चे ओपपातिका नागा उपोसथं उपवसन्ति 
बोस्सट्टुकाया च भवन्ती”ति। छट्टं । 


+ 


७. सुतसृत्तं 


> 


३४८. सावत्थिनिदानं । एकमन्तं निसिन्नो खो सो भिक्खु भगवन्तं एतदवोच - “को नु खो, भन्ते, हेतु, को पच्चयो, 
येन मिथेकच्चो कायस्स भेदा परं मरणा अण्डजानं नागानं सहब्यतं उपपज्जती "ति? 


“इध, भिक्खु, एकच्चो कायेन द्वयकारी होति, वाचाय द्वयकारी होति, मनसा द्वयकारी होति। तस्स सुतं होति - 
"अण्डजा नागा दीघायुका वण्णवन्तो सुखबहुला'ति। तस्स एवं होति - “अहो वताहं कायस्स भेदा परं मरणा अण्डजानं 
नागानं सहब्यतं उपपज्जेय्य'न्ति। सो कायस्स भेदा परं मरणा अण्डजानं नागानं सहब्यतं उपपज्जति। अयं खो, भिक्खु, 
हेतु, अयं पच्चयो, येन मिधेकच्चो कायस्स भेदा परं मरणा अण्डजानं नागानं सहब्यतं उपपज्जती'ति। सत्तमं । 


८. दुतियसुतसुत्तं 


३४९. सावत्थिनिदानं । एकमन्तं निसिन्नो खो सो भिक्खु भगवन्तं एतदवोच - “को नु खो, भन्ते, हेतु, को पच्चयो, 
येन मिधेकच्चो कायस्स भेदा परं मरणा जलाबुजानं नागानं सहब्यतं उपपज्जती"ति?...पे०... अयं खो, भिक्खु, हेतु, अयं 
पच्चयो, येन मिधेकच्चो कायस्स भेदा परं मरणा जलाबुजानं नागानं सहब्यतं उपपज्जतीति। अट्ठमं। 


९. ततियसुतसुत्तं 


३५०. सावत्थिनिदानं। एकमन्तं निसिन्नो खो सो भिक्खु भगवन्तं एतदवोच - “को नु खो, भन्ते, हेतु, को पच्चयो, 
येन मिधेकच्चो कायस्स भेदा परं मरणा संसेदजानं नागानं सहब्यतं उपपज्जती"ति?..पे०... अयं खो, भिक्खु, हेतु, अयं 
पच्चयो, येन मिधेकच्चो कायस्स भेदा परं मरणा संसेदजानं नागानं सहब्यतं उपपज्जतीति। नवमं । 


९०. चतुत्थसुतसृत्तं 


३५९. सावत्थिनिदानं । एकमन्तं निसिन्नो खो सो भिक्खु भगवन्तं एतदवोच - “को नु खो, भन्ते, हेतु, को पच्चयो, 
येन मिथेकच्चो कायस्स भेदा परं मरणा ओपपातिकानं नागानं सहब्यतं उपपज्जती "ति? 


“इध, भिक्खु, एकच्चो कायेन द्वयकारी होति, वाचाय द्वयकारी, मनसा द्वयकारी । तस्स सुतं होति - ओपपातिका 
नागा दीघायुका वण्णवन्तो सुखबहुला'ति। तस्स एवं होति - “अहो वताहं कायस्स भेदा परं मरणा ओपपातिकानं नागानं 
सहब्यतं उपपज्जेय्य'न्ति। सो कायस्स भेदा परं मरणा ओपपातिकानं नागानं सहब्यतं उपपज्जति। अयं खो, भिक्खु, हेतु, 

अयं पच्चयो, येन मिधेकच्चो कायस्स भेदा परं मरणा ओपपातिकानं नागानं सहब्यतं उपपज्जती 'ति। दसमं । 
११-२०. अण्डजदानूपकारसुत्तदसकं 


३५२-३६९. एकमन्तं निसिन्नो खो सो भिक्खु भगवन्तं एतदवोच - “को नु खो, भन्ते, हेतु, को पच्चयो, येन 
मिथेकच्चो कायस्स भेदा परं मरणा अण्डजानं नागानं सहब्यतं उपपज्जती"ति? 


“इध, भिक्खु, एकच्चो कायेन द्वयकारी होति, वाचाय द्वयकारी, मनसा द्रयकारी। तस्स सुतं होति - अण्डजा नागा 
दीघायुका वण्णवन्तो सुखबहुला'ति। तस्स एवं होति -- “अहो वताहं कायस्स भेदा परं मरणा अण्डजानं नागानं सहब्यतं 
उपपज्जेय्य'न्ति। सो अन्नं देति। सो कायस्स भेदा परं मरणा अण्डजानं नागानं सहब्यतं उपपज्जति। अयं खो, भिक्खु, 
हेतु...पे०... उपपज्जतीति...पे०... सो पानं देति...पे०... वत्थं देति...पे०... यानं देति...पे०... मालं देति...पे०... गन्धं देति...पे०... 
विलेपनं देति...पे०... सेय्यं देति...पे०... आवसथं देति...पे०... पदीपेय्यं देति। सो कायस्स भेदा परं मरणा अण्डजानं नागानं 
सहब्यतं उपपज्जति। अयं खो, भिक्खु, हेतु, अयं पच्चयो, येन मिधेकच्चो कायस्स भेदा परं मरणा अण्डजानं नागानं 
सहब्यतं उपपज्जती”ति। वीसतिमं । 


२१-५०. जलाबुजादिदानूपकारसुत्तत्तिसकं 


३६२-३९१. सावत्थिनिदानं । एकमन्तं निसिन्नो खो सो भिक्खु भगवन्तं एतदवोच - “को नु खो, भन्ते, हेतु, को 
पच्चयो, येन मिधेकच्चो कायस्स भेदा परं मरणा जलाबुजानं नागानं...पे०... संसेदजानं नागानं...पे०... ओपपातिकानं नागानं 
सहब्यतं उपपज्जती ति? 


“इध, भिक्खु, एकच्चो कायेन द्वयकारी होति, वाचाय द्वयकारी, मनसा द्वयकारी । तस्स सुतं होति - “ओपपातिका 
नागा दीघायुका वण्णवन्तो सुखबहुला'ति। तस्स एवं होति -- “अहो वताहं कायस्स भेदा परं मरणा ओपपातिकानं नागानं 
सहब्यतं उपपज्जेय्य'न्ति । सो अन्नं देति...पे०... पानं देति...पे०... पदीपेय्यं देति । सो कायस्स भेदा परं मरणा ओपपातिकानं 
नागानं सहब्यतं उपपज्जति । अयं खो, भिक्खु, हेतु, अयं पच्चयो, येन मिधेकच्चो कायस्स भेदा परं मरणा ओपपातिकानं 
नागानं सहब्यतं उपपज्जती 'ति। 


(इमिना पेय्यालेन दस दस सुत्तन्ता कातब्बा । एवं चतूसु योनीसु चत्तालीसं वेय्याकरणा होन्ति । पुरिमेहि पन दसहि 
सुत्तन्तेहि सह होन्ति पण्णाससुत्तन्ताति ।) 


नागसंयुत्तं समत्तं । 
तस्सुद्दानं - 


सुद्धिकं पणीततरं, चतुरो च उपोसथा। 
तस्स सुतं चतुरो च, दानूपकारा च तालीसं । 
पण्णास पिण्डतो सृत्ता, नागम्हि सुप्पकासिताति॥ 

९. सुपण्णसंयुत्त 
९. सुद्धिकसुत्तं 


३९२. सावत्थिनिदानं । “चतस्सो इमा, भिक्खवे, सुपण्णयोनियो। कतमा चतस्सो? अण्डजा सुपण्णा, जलाबुजा 
सुपण्णा, संसेदजा सुपण्णा, ओपपातिका सुपण्णा - इमा खो, भिक्खवे, चतस्सो सुपण्णयोनियो ति । पठमं । 


२. हरन्तिसुत्तं 


३९३. सावत्थिनिदानं । “चतस्सो इमा, भिकखवे, सुपण्णयोनियो। कतमा चतस्सो? अण्डजा...पे०... इमा खो, 
भिक्खवे, चतस्सो सुपण्णयोनियो। तत्र, भिक्खवे, अण्डजा सुपण्णा अण्डजेव नागे हरन्ति, न जलाबुजे, न संसेदजे, न 
ओपपातिके । तत्र, भिकखवे, जलाबुजा सुपण्णा अण्डजे च जलाबुजे च नागे हरन्ति, न संसेदजे, न ओपपातिके । तत्र, 
भिक्खवे, संसेदजा सुपण्णा अण्डजे च जलाबुजे च संसेदजे च नागे हरन्ति, न ओपपातिके। तत्र, भिक्खवे, ओपपातिका 
सृपण्णा अण्डजे च जलाबुजे च संसेदजे च ओपपातिके च नागे हरन्ति। इमा खो, भिक्खवे, चतस्सो सुपण्णयोनियो"ति। 


दुतियं। 
३. इयकारीसुत्तं 


३९४. सावत्थिनिदानं । अञ्जतरो भिक्खु येन भगवा तेनुपसङ्कमि; उपसङ्कमित्वा भगवन्तं अभिवादेत्वा एकमन्तं 
निसीदि । एकमन्तं निसिन्नो खो सो भिक्खु भगवन्तं एतदवोच - “को नु खो, भन्ते, हेतु, को पच्चयो, येन मिधेकच्चो 
कायस्स भेदा परं मरणा अण्डजानं सुपण्णानं सहब्यतं उपपज्जती'ति? “इध, भिक्खु, एकच्चो कायेन द्वयकारी होति, 
वाचाय द्वयकारी, मनसा द्वयकारी | तस्स सुतं होति - अण्डजा सुपण्णा दीघायुका वण्णवन्तो सुखबहुला'ति। तस्स एवं 
होति - “अहो वताहं कायस्स भेदा परं मरणा अण्डजानं सुपण्णानं सहब्यतं उपपज्जेय्यःन्ति। सो कायस्स भेदा परं मरणा 
अण्डजानं सुपण्णानं सहब्यतं उपपज्जति। अयं खो, भिक्खु, हेतु, अयं पच्चयो, येन मिधेकच्चो कायस्स भेदा परं मरणा 
अण्डजानं सुपण्णानं सहब्यतं उपपज्जती ति । ततियं। 


४-६. दुतियादिद्वयकारीसृत्तत्तिकं 


३९५-३९७. सावत्थिनिदानं। एकमन्तं निसिन्नो खो सो भिक्खु भगवन्तं एतदवोच - “को नु खो, भन्ते, हेतु, को 
पच्चयो, येन मिधेकच्चो कायस्स भेदा परं मरणा जलाबुजानं सुपण्णानं...पे०... संसेदजानं सुपण्णानं...पे०... ओपपातिकानं 
सृपण्णानं सहब्यतं उपपज्जती 'ति? “इध, भिक्खु, एकच्चो कायेन द्वयकारी होति, वाचाय द्वयकारी, मनसा द्वयकारी | 
तस्स सुतं होति - “ओपपातिका सुपण्णा दीघायुका वण्णवन्तो सुखबहुला'ति। तस्स एवं होति - “अहो वताहं कायस्स 
भेदा परं मरणा ओपपातिकानं सुपण्णानं सहब्यतं उपपज्जेय्य'न्ति। सो कायस्स भेदा परं मरणा ओपपातिकानं सुपण्णानं 
सहब्यतं उपपज्जति। अयं खो, भिक्खु, हेतु, अयं पच्चयो, येन मिधेकच्चो कायस्स भेदा परं मरणा ओपपातिकानं 
सृपण्णानं सहब्यतं उपपज्जती 'ति। छटुँ। 


७-१६. अण्डजदानूपकारसृत्तदसकं 

३९८-४०७. सावत्थिनिदानं | एकमन्तं निसिन्नो खो सो भिक्खु भगवन्तं एतदवोच -- “को नु खो, भन्ते, हेतु, को 
पच्चयो, येन मिधेकच्चो कायस्स भेदा परं मरणा अण्डजानं सुपण्णानं सहब्यतं उपपज्जती 'ति? “इध, भिक्खु, एकच्चो 
कायेन द्वयकारी होति, वाचाय द्वयकारी, मनसा द्वयकारी । तस्स सुतं होति - अण्डजा सृपण्णा दीघायुका वण्णवन्तो 
सुखबहुला'ति। तस्स एवं होति - “अहो वताहं कायस्स भेदा परं मरणा अण्डजानं सुपण्णानं सहब्यतं उपपज्जेय्य'न्ति। सो 
अन्नं देति...पे०... पानं देति... वत्थं देति... यानं देति... मालं देति... गन्धं देति... विलेपनं देति... सेय्यं देति... आवसथं देति... 
पदीपेय्यं देति । सो कायस्स भेदा परं मरणा अण्डजानं सुपण्णानं सहब्यतं उपपज्जति। अयं खो, भिक्खु, हेतु, अयं पच्चयो, 
येन मिधेकच्चो कायस्स भेदा परं मरणा अण्डजानं सुपण्णानं सहब्यतं उपपज्जती ति । सोळसमं । 


१७-४६. जलाबुजादिदानूपकारसुत्ततिंसकं 


४०८-४३७. सावत्थिनिदानं । एकमन्तं निसिन्नो खो सो भिक्खु भगवन्तं एतदवोच - “को नु खो, भन्ते, हेतु, को 
पच्चयो, येन मिधेकच्चो कायस्स भेदा परं मरणा जलाबुजानं सुपण्णानं...पे०... संसेदजानं सुपण्णानं...पे०... ओपपातिकानं 
सृपण्णानं सहब्यतं उपपज्जती 'ति? “इध, भिक्खु, एकच्चो कायेन द्वयकारी होति, वाचाय द्वयकारी, मनसा द्वयकारी | 
तस्स सुतं होति - “ओपपातिका सुपण्णा दीघायुका वण्णवन्तो सुखबहुला'ति। तस्स एवं होति - “अहो वताहं कायस्स 
भेदा परं मरणा ओपपातिकानं सुपण्णानं सहब्यतं उपपज्जेय्य'न्ति। सो अन्नं देति...पे०... पानं देति...पे०... पदीपेय्यं देति। सो 
कायस्स भेदा परं मरणा ओपपातिकानं सुपण्णानं सहब्यतं उपपज्जति। अयं खो, भिक्खु, हेतु, अयं पच्चयो, येन 
मिधेकच्चो कायस्स भेदा परं मरणा ओपपातिकानं सुपण्णानं सहब्यतं उपपज्जती"ति। छचत्तालीसमं । 


(एवं पिण्डकेन छचत्तालीसं सुत्तन्ता होन्ति ।) 
सुपण्णसंयृत्तं समत्तं। 
तस्सुद्दानं - 


सुद्धिकं हरन्ति चेव, द्रयकारी च चतुरो। 
दानूपकारा तालीसं, सुपण्णे सुप्पकासिताति॥ 


१०. गन्धब्बकायसंयुत्त 
९. सुद्धिकसुत्तं 


४३८. एकं समयं भगवा सावत्थियं विहरति जेतवने अनाथपिण्डिकस्स आरामे ..पे०... भगवा एतदवोच - 
““गन्धब्बकायिके वो, भिक्खवे, देवे देसेस्सामि। तं सुणाथ। कतमा च, भिकखवे, गन्धब्बकायिका देवा? सन्ति, भिक्खवे, 
मूलगन्धे अधिवत्था देवा। सन्ति, भिक्खवे, सारगन्धे अधिवत्था देवा। सन्ति, भिक्खवे, फेग्गुगन्धे अधिवत्था देवा। सन्ति, 
भिक्खवे, तचगन्धे अधिवत्था देवा। सन्ति, भिक्खवे, पपटिकगन्धे अधिवत्था देवा । सन्ति, भिक्खवे, पत्तगन्धे अधिवत्था 
देवा। सन्ति, भिक्खवे, पुप्फगन्धे अधिवत्था देवा । सन्ति, भिक्खवे, फलगन्धे अधिवत्था देवा। सन्ति, भिक्खवे, रसगन्धे 
अधिवत्था देवा। सन्ति, भिक्खवे, गन्धगन्धे अधिवत्था देवा । इमे वुच्चन्ति, भिक्खवे, गन्धब्बकायिका देवा”ति। पठमं । 

२. सुचरितसुत्तं 


४३९. सावत्थिनिदानं । एकमन्तं निसिन्नो खो सो भिक्खु भगवन्तं एतदवोच - “को नु खो, भन्ते, हेतु, को पच्चयो, 
येन मिधेकच्चो कायस्स भेदा परं मरणा गन्धब्बकायिकानं देवानं सहब्यतं उपपज्जती"ति? “इध, भिक्खु, एकच्चो कायेन 
सुचरितं चरति, वाचाय सुचरितं चरति, मनसा सुचरितं चरति। तस्स सुतं होति - 'गन्धब्बकायिका देवा दीघायुका 
वण्णवन्तो सुखबहुला'ति। तस्स एवं होति -- “अहो वताहं कायस्स भेदा परं मरणा गन्धब्बकायिकानं देवानं सहब्यतं 
उपपज्जेय्य'न्ति। सो कायस्स भेदा परं मरणा गन्धब्बकायिकानं देवानं सहब्यतं उपपज्जति। अयं खो, भिक्खु, हेतु, अयं 
पच्चयो, येन मिधेकच्चो कायस्स भेदा परं मरणा गन्धब्बकायिकानं देवानं सहब्यतं उपपज्जती"ति। दुतियं । 


३. मूलगन्धदातासुत्तं 


४४०. सावत्थिनिदानं । एकमन्तं निसिन्नो खो सो भिक्खु भगवन्तं एतदवोच - “को नु खो, भन्ते, हेतु, को पच्चयो, 
येन मिधेकच्चो कायस्स भेदा परं मरणा मूलगन्धे अधिवत्थानं देवानं सहब्यतं उपपज्जती' ति? “इध, भिक्खु, एकच्चो 
कायेन सुचरितं चरति, वाचाय सुचरितं चरति, मनसा सुचरितं चरति। तस्स सुतं होति - 'मूलगन्धे अधिवत्था देवा 
दीघायुका वण्णवन्तो सुखबहुला'ति। तस्स एवं होति - “अहो वताहं कायस्स भेदा परं मरणा मूलगन्धे अधिवत्थानं देवानं 
सहब्यतं उपपज्जेय्य'न्ति। सो दाता होति मूलगन्धानं । सो कायस्स भेदा परं मरणा मूलगन्धे अधिवत्थानं देवानं सहब्यतं 
उपपज्जति। अयं खो, भिक्खु, हेतु...पे०... येन मिधेकच्चो कायस्स भेदा परं मरणा मूलगन्धे अधिवत्थानं देवानं सहब्यतं 
उपपज्जती 'ति। ततियं। 


४-१२. सारगन्धादिदातासुत्तनवर्क 


४४१-४४९. सावत्थिनिदानं । एकमन्तं निसिन्नो खो सो भिक्खु भगवन्तं एतदवोच - “को नु खो, भन्ते, हेतु, को 
पच्चयो, येन मिधेकच्चो कायस्स भेदा परं मरणा सारगन्धे अधिवत्थानं देवानं...पे०... फेग्गुगन्धे अधिवत्थानं देवानं... 
तचगन्धे अधिवत्थानं देवानं... पपटिकगन्धे अधिवत्थानं देवानं... पत्तगन्धे अधिवत्थानं देवानं... पुप्फगन्धे अधिवत्थानं 
देवानं... फलगन्धे अधिवत्थानं देवानं... रसगन्धे अधिवत्थानं देवानं... गन्धगन्धे अधिवत्थानं देवानं सहब्यतं 
उपपज्जती' ति? “इध, भिक्खु, एकच्चो कायेन सुचरितं चरति, वाचाय सुचरितं चरति, मनसा सुचरितं चरति। तस्स सुतं 
होति - 'सारगन्धे अधिवत्था देवा दीघायुका वण्णवन्तो सुखबहुला'ति। तस्स एवं होति -- “अहो बताहं कायस्स भेदा परं 
मरणा सारगन्धे अधिवत्थानं देवानं...पे०... फेग्गुगन्धे अधिवत्थानं देवानं... तचगन्धे अधिवत्थानं देवानं... पपटिकगन्धे 
अधिवत्थानं देवानं... पत्तगन्धे अधिवत्थानं देवानं... पुप्फगन्धे अधिवत्थानं देवानं... फलगन्धे अधिवत्थानं देवानं... रसगन्धे 
अधिवत्थानं देवानं... गन्धगन्धे अधिवत्थानं देवानं सहब्यतं उपपज्जेय्यःन्ति। सो दाता होति सारगन्धानं...पे०... सो दाता 
होति फेग्गुगन्धानं... सो दाता होति तचगन्धानं... सो दाता होति पपटिकगन्धानं... सो दाता होति पत्तगन्धानं... सो दाता होति 
पुप्फगन्धानं... सो दाता होति फलगन्धानं... सो दाता होति रसगन्धानं... सो दाता होति गन्धगन्धानं । सो कायस्स भेदा परं 
मरणा गन्धगन्धे अधिवत्थानं देवानं सहब्यतं उपपज्जति। अयं खो, भिक्खु, हेतु, अयं पच्चयो, येन मिधेकच्चो कायस्स 
भेदा परं मरणा गन्धगन्धे अधिवत्थानं देवानं सहब्यतं उपपज्जती"ति। द्वादसमं । 


९३-२२. मूलगन्धदानूपकारसृत्तदसकं 


४५०-४५९. सावत्थिनिदानं । एकमन्तं निसिन्नो खो सो भिक्खु भगवन्तं एतदवोच - “को नु खो, भन्ते, हेतु, को 

पच्चयो, येन मिधेकच्चो कायस्स भेदा परं मरणा मूलगन्धे अधिवत्थानं देवानं सहब्यतं उपपज्जती 'ति? “इध, 
भिक्खु, एकच्चो कायेन सुचरितं चरति, वाचाय सुचरितं चरति, मनसा सुचरितं चरति। तस्स सुतं होति - 'मूलगन्धे 
अधिवत्था देवा दीघायुका वण्णवन्तो सुखबहुला'ति। तस्स एवं होति - “अहो वताहं कायस्स भेदा परं मरणा मूलगन्धे 
अधिवत्थानं देवानं सहब्यतं उपपज्जेय्य'न्ति। सो अन्नं देति...पे०... पानं देति... वत्थं देति... यानं देति... मालं देति... गन्धं 
देति... विलेपनं देति... सेय्यं देति... आवसथं देति... पदीपेय्यं देति। सो कायस्स भेदा परं मरणा मूलगन्धे अधिवत्थानं देवानं 
सहब्यतं उपपज्जति। अयं खो, भिक्खु, हेतु, अयं पच्चयो, येन मिधेकच्चो कायस्स भेदा परं मरणा मूलगन्धे अधिवत्थानं 
देवानं सहब्यतं उपपज्जती”ति। बावीसतिमं । 


२३-११२. सारगन्धादिदानूपकारसुत्तनवुतिकं 


४६०-५४९. सावत्थिनिदानं । एकमन्तं निसिन्नो खो सो भिक्खु भगवन्तं एतदवोच - “को नु खो, भन्ते, हेतु, को 
पच्चयो, येन मिधेकच्चो कायस्स भेदा परं मरणा सारगन्धे अधिवत्थानं देवानं...पे०... फेग्गुगन्धे अधिवत्थानं देवानं... 
तचगन्धे अधिवत्थानं देवानं ... पपटिकगन्धे अधिवत्थानं देवानं... पत्तगन्धे अधिवत्थानं देवानं... पुप्फगन्धे अधिवत्थानं 
देवानं... फलगन्धे अधिवत्थानं देवानं... रसगन्धे अधिवत्थानं देवानं... गन्धगन्धे अधिवत्थानं देवानं सहब्यतं 
उपपज्जती' ति? “इध, भिक्खु, एकच्चो कायेन सुचरितं चरति, वाचाय सुचरितं चरति, मनसा सुचरितं चरति। तस्स सुतं 
होति -- 'गन्धगन्धे अधिवत्था देवा दीघायुका वण्णवन्तो सुखबहुला'ति। तस्स एवं होति -- “अहो वताहं कायस्स भेदा परं 
मरणा गन्धगन्धे अधिवत्थानं देवानं सहब्यतं उपपज्जेय्य'न्ति। सो अन्नं देति...पे०... पानं देति... बत्थं देति... यानं देति... 
मालं देति... गन्धं देति... विलेपनं देति... सेय्यं देति... आवसथं देति... पदीपेय्यं देति । सो कायस्स भेदा परं मरणा गन्धगन्धे 
अधिवत्थानं देवानं सहब्यतं उपपज्जति। अयं खो, भिक्खु, हेतु, अयं पच्चयो, येन मिधेकच्चो कायस्स भेदा परं मरणा 
गन्धगन्धे अधिवत्थानं देवानं सहब्यतं उपपज्जती'ति। द्वादससतिमं । 


(एवं पिण्डकेन एकसतञ्च द्वादस च सुत्तन्ता होन्ति ।) 
गन्धब्बकायसंयुत्तं समत्तं । 
तस्सुद्दानं - 


सुद्धिकञ्च सुचरितं, दाता हि अपरे दस । 
दानूपकारा सतधा, गन्धब्बे सुप्पकासिताति॥ 


११. वलाहकसंयुत्त 
१. सुद्धिकसुत्त 


५५०. सावत्थिनिदानं । “वलाहककायिके वो, भिक्खवे, देवे देसेस्सामि । तं सुणाथ । कतमे च, भिक्खवे, 
वलाहककायिका देवा? सन्ति, भिक्खवे, सीतवलाहका देवा; सन्ति उण्हवलाहका देवा; सन्ति अब्भवलाहका देवा; सन्ति 
वातवलाहका देवा; सन्ति वस्सवलाहका देवा -- इमे वुच्चन्ति, भिक्खवे, 'वलाहककायिका देवा ”ति । पठमं । 

२. सुचरितसुत्तं 


५५९. सावत्थिनिदानं । एकमन्तं निसिन्नो खो सो भिक्खु भगवन्तं एतदवोच - “को नु खो, भन्ते, हेतु, को पच्चयो, 
येन मिधेकच्चो कायस्स भेदा परं मरणा वलाहककायिकानं देवानं सहब्यतं उपपज्जती”ति? “इध, भिक्खु, एकच्चो कायेन 
सुचरितं चरति, वाचाय सुचरितं चरति, मनसा सुचरितं चरति। तस्स सुतं होति - *वलाहककायिका देवा दीघायुका 
बण्णवन्तो सुखबहुला'ति। तस्स एवं होति - “अहो वताहं कायस्स भेदा परं मरणा वलाहककायिकानं देवानं सहब्यतं 
उपपज्जेय्य'न्ति। सो कायस्स भेदा परं मरणा वलाहककायिकानं देवानं सहब्यतं उपपज्जति। अयं खो, भिक्खु, हेतु, अयं 
पच्चयो, येन मिधेकच्चो कायस्स भेदा परं मरणा बलाहककायिकानं देवानं सहब्यतं उपपज्जती' ति | दुतियं। 


३-१२. सीतवलाहकदानूपकारसुत्तदसकं 


५५२-५६१. सावत्थिनिदानं । एकमन्तं निसिन्नो खो सो भिक्खु भगवन्तं एतदवोच - “को नु खो, भन्ते, हेतु, को 
पच्चयो, येन मिधेकच्चो कायस्स भेदा परं मरणा सीतवलाहकानं देवानं सहब्यतं उपपज्जती”ति? “इध भिक्खु, एकच्चो 
कायेन सुचरितं चरति, वाचाय सुचरितं चरति, मनसा सुचरितं चरति। तस्स सुतं होति - 'सीतवलाहका देवा दीघायुका 
वण्णवन्तो सुखबहुला'ति। तस्स एवं होति - “अहो वताहं कायस्स भेदा परं मरणा सीतवलाहकानं देवानं सहब्यतं 
उपपज्जेय्य'न्ति। सो अन्नं देति...पे०... पदीपेय्यं देति। सो कायस्स भेदा परं मरणा सीतवलाहकानं देवानं सहब्यतं 
उपपज्जति। अयं खो, भिक्खु, हेतु, अयं पच्चयो, येन मिधेकच्चो कायस्स भेदा परं मरणा सीतवलाहकानं देवानं सहब्यतं 
उपपज्जती 'ति। द्वादसमं । 


१३-५२. उण्हवलाहकदानूपकारसुत्तचालीसकं 


५६२-६०१. सावत्थिनिदानं । एकमन्तं निसिन्नो खो सो भिक्खु भगवन्तं एतदवोच - “को नु खो, भन्ते, हेतु, को 
पच्चयो, येन मिधेकच्चो कायस्स भेदा परं मरणा उण्हवलाहकानं देवानं...पे०... अब्भवलाहकानं देवानं...पे०... 
वातवलाहकानं देवानं...पे०... बस्सवलाहकानं देवानं सहब्यतं उपपज्जती"ति? “इध, भिक्खु, एकच्चो कायेन सुचरितं 
चरति, वाचाय सुचरितं चरति, मनसा सुचरितं चरति। तस्स सुतं होति -- 'वस्सवलाहका देवा दीघायुका वण्णवन्तो 
सुखबहुला'ति। तस्स एवं होति - “अहो वताहं कायस्स भेदा परं मरणा वस्सवलाहकानं देवानं सहब्यतं उपपज्जेय्यः न्ति । 
सो अन्नं देति...पे०... पदीपेय्यं देति । सो कायस्स भेदा परं मरणा वस्सबलाहकानं देवानं सहब्यतं उपपज्जति। अयं खो, 
भिक्खु, हेतु, अयं पच्चयो, येन मिधेकच्चो कायस्स भेदा परं मरणा वस्सवलाहकानं देवानं सहब्यतं उपपज्जती"ति। 
द्रेपञ्ञासमं । 


५३. सीतवलाहकसुत्तं 


६०२. सावत्थिनिदानं । एकमन्तं निसिन्नो खो सो भिक्खु भगवन्तं एतदवोच - “को नु खो, भन्ते, हेतु, को पच्चयो, 
येनेकदा सीतं होती”ति? “सन्ति, भिक्खु, सीतवलाहका नाम देवा। तेसं यदा एवं होति -- “यंनून मयं सकाय रतिया 
बसेय्यामा'ति [रमेय्यामाति (सी० स्या० कं० पी०) एवमुपरिपि], तेसं तं चेतोपणिधिमन्वाय सीतं होति । अयं खो, भिक्खु, 
हेतु, अयं पच्चयो, येनेकदा सीतं होती 'ति। तेपञ्जासमं । 


५४. उण्हवलाहकसुत्त 

६०३. सावत्थिनिदानं । एकमन्तं निसिन्नो खो सो भिक्खु भगवन्तं एतदवोच - “को नु खो, भन्ते, हेतु, को पच्चयो, 
येनेकदा उण्हं होतीति? “सन्ति, भिक्खु, उण्हवलाहका नाम देवा | तेसं यदा एवं होति -- 'यंनून मयं सकाय रतिया 
वसेय्यामा'ति, तेसं तं चेतोपणिधिमन्वाय उण्हं होति। अयं खो, भिक्खु, हेतु, अयं पच्चयो, येनेकदा उण्हं होती 'ति। 
चतुपञ्जासमं । 


५५. अब्भवलाहकसुत्त 


६०४. सावत्थिनिदानं । एकमन्तं निसिन्नो खो सो भिक्खु भगवन्तं एतदवोच - “को नु खो, भन्ते, हेतु, को पच्चयो, 
येनेकदा अब्भं होती "ति? “सन्ति, भिक्खु, अब्भवलाहका नाम देवा। तेसं यदा एवं होति -- 'यंनून मयं सकाय रतिया 
वसेय्यामा'ति, तेसं तं चेतोपणिधिमन्वाय अब्भं होति। अयं खो, भिक्खु, हेतु, अयं पच्चयो, येनेकदा अब्भं होती”ति। 
पञ्चपञ्जासमं । 


५६. वातवलाहकसुत्त 


६०५. सावत्थिनिदानं । एकमन्तं निसिन्नो खो सो भिक्खु भगवन्तं एतदवोच - “को नु खो, भन्ते, हेतु, को पच्चयो, 
येनेकदा वातो होतीति? “सन्ति, भिक्खु, वातवलाहका नाम देवा। तेसं यदा एवं होति -- “यंनून मयं सकाय रतिया 
वसेय्यामा'ति, तेसं तं चेतोपणिधिमन्वाय वातो होति। अयं खो, भिक्खु, हेतु, अयं पच्चयो, येनेकदा वातो होती”ति। 
छप्पञ्जासमं । 


५७. वस्सवलाहकसुत्तं 


६०६. सावत्थिनिदानं । एकमन्तं निसिन्नो खो सो भिक्खु भगवन्तं एतदवोच - “को नु खो, भन्ते, हेतु, को पच्चयो, 
येनेकदा देवो वस्सती"ति? “सन्ति, भिक्खु, वस्सवलाहका नाम देवा। तेसं यदा एवं होति -- “यंनून मयं सकाय रतिया 
वसेय्यामा'ति, तेसं तं चेतोपणिधिमन्वाय देवो वस्सति। अयं खो, भिक्खु, हेतु, अयं पच्चयो, येनेकदा देवो वस्सती"ति। 
सत्तपञ्ञासमं । 


सत्तपञ्ञजाससुत्तन्तं निद्धितं। 
वलाहकसंयूुत्तं समत्तं । 
तस्सुद्दानं - 


सुद्धिकं सुचरितञ्च दानूपकारपञ्ञासं । 
सीतं उण्हञ्च अब्मञ्च वातवस्सवलाहकाति॥ 


१२. वच्छगोत्तसंयत्तं 


९. रूपअञ्ञाणसुत्त 

६०७. एकं समयं भगवा सावत्थियं विहरति जेतवने अनाथपिण्डिकस्स आरामे। अथ खो वच्छगोत्तो परिब्बाजको 
येन भगवा तेनुपसङ्कमि; उपसङ्कमित्वा भगवता सद्भि सम्मोदि । सम्मोदनीयं कथं सारणीयं वीतिसारेत्वा एकमन्तं निसीदि। 
एकमन्तं निसिन्नो खो वच्छगोत्तो परिब्बाजको भगवन्तं एतदवोच - “को नु खो, भो गोतम, हेतु, को पच्चयो, यानिमानि 
[येनिमानि (?)] अनेकविहितानि दिड्टिगतानि लोके उप्पज्जन्ति - सस्सतो लोकोति वा, असस्सतो लोकोति वा, अन्तवा 
लोकोति वा, अनन्तवा लोकोति वा, तं जीवं तं सरीरन्ति वा, अञ्जं जीवं अञ्जं सरीरन्ति वा, होति तथागतो परं मरणाति 
वा, न होति तथागतो परं मरणाति वा, होति च न च होति तथागतो परं मरणाति वा, नेव होति न न होति तथागतो परं 
मरणाति वा ति? “रूपे खो, वच्छ, अञ्जाणा, रूपसमुदये अञ्ञाणा, रूपनिरोधे अञ्ञाणा, रूपनिरोधगामिनिया पटिपदाय 


मरणाति वा”ति । पठमं। 
२. वेदनाअञ्ञाणसुत्तं 


६०८. सावत्थिनिदानं । एकमन्तं निसिन्नो खो वच्छगोत्तो परिब्बाजको भगवन्तं एतदवोच -- “को नु खो, भो गोतम, 
हेतु, को पच्चयो, यानिमानि अनेकविहितानि दिड्िगतानि लोके उप्पज्जन्ति - सस्सतो लोकोति वा, असस्सतो लोकोति 


३. सञ्ञाअञ्ञाणसुत्तं 


६०९. सावत्थिनिदानं । एकमन्तं निसिन्नो खो वच्छगोत्तो परिब्बाजको भगवन्तं एतदवोच - “को नु खो, भो गोतम, 
हेतु, को पच्चयो, यानिमानि अनेकविहितानि दिड्टिगतानि लोके उप्पज्जन्ति - सस्सतो लोकोति वा, असस्सतो लोकोति 


सञ्ञजानिरोधे अञ्जाणा, सञ्जानिरोधगामिनिया पटिपदाय अञ्ञाणा; एवमिमानि अनेकविहितानि दिद्विगतानि लोके 
उप्पज्जन्ति - सस्सतो लोकोति वा, असस्सतो लोकोति वा...पे०... नेव होति न न होति तथागतो परं मरणाति वाति। अयं 
खो, वच्छ, हेतु, अयं पच्चयो, यानिमानि अनेकविहितानि दिट्टिगतानि लोके उप्पज्जन्ति - सस्सतो लोकोति वा, 
असस्सतो लोकोति वा...पे०... नेव होति न न होति तथागतो परं मरणाति वा”ति। ततियं । 


४. सङ्घारअञ्ञाणसुत्त 


६१०. सावत्थिनिदानं। एकमन्तं निसिन्नो खो वच्छगोत्तो परिब्बाजको भगवन्तं एतदवोच - “को नु खो, भो गोतम, 
हेतु, को पच्चयो, यानिमानि अनेकविहितानि दिड्िगतानि लोके उप्पज्जन्ति - सस्सतो लोकोति वा, असस्सतो लोकोति 

सङ्घारनिरोधे अञ्ञाणा, सङ्घारनिरोधगामिनिया पटिपदाय अञ्जाणा; एवमिमानि अनेकविहितानि दिट्ठिगतानि लोके 
उप्पज्जन्ति - सस्सतो लोकोति वा, असस्सतो लोकोति वा...पे०... नेव होति न न होति तथागतो परं मरणाति वाति। अयं 
खो, वच्छ, हेतु, अयं पच्चयो, यानिमानि अनेकविहितानि दिद्विगतानि लोके उप्पज्जन्ति - सस्सतो लोकोति वा, 


५. विञ्ञाणअञ्ञाणसुत्तं 


६११. सावत्थिनिदानं। एकमन्तं निसिन्नो खो वच्छगोत्तो परिब्बाजको भगवन्तं एतदवोच - “को नु खो, भो गोतम, 
हेतु, को पच्चयो, यानिमानि अनेकविहितानि दिड्टिगतानि लोके उप्पज्जन्ति - सस्सतो लोकोति वा, असस्सतो लोकोति 
वा ...पे०... नेव होति न न होति तथागतो परं मरणाति वाति? “विज्ञाणे खो, वच्छ, अञ्ञाणा, विञ्जाणसमुदये अञ्जाणा, 
विञ्जाणनिरोधे अञ्ञाणा, विञ्जाणनिरोधगामिनिया पटिपदाय अञ्जाणा; एवमिमानि अनेकविहितानि दिड्डिगतानि लोके 
उप्पज्जन्ति - सस्सतो लोकोति वा, असस्सतो लोकोति वा...पे०... नेव होति न होति तथागतो परं मरणाति वाति। अयं 
खो, वच्छ, हेतु, अयं पच्चयो, यानिमानि अनेकविहितानि दिड्टिगतानि लोके उप्पज्जन्ति - सस्सतो लोकोति वा, 
असस्सतो लोकोति वा...पे०... नेव होति न न होति तथागतो परं मरणाति वा"ति। पञ्चमं । 


६-१०. रूपअदस्सनादिसुत्तपञ्चकं 


६१२-६१६. सावत्थिनिदानं । एकमन्तं निसिन्नो खो वच्छगोत्तो परिब्बाजको भगवन्तं एतदवोच - “को नु खो, भो 
गोतम, हेतु, को पच्चयो, यानिमानि अनेकविहितानि दिड्टिगतानि लोके उप्पज्जन्ति - सस्सतो लोकोति वा, असस्सतो 
लोकोति वा...पे०... नेब होति न होति तथागतो परं मरणाति वा“ ति? रूपे खो, वच्छ, अदस्सना...पे०... 


६१७-६२९. सावत्थिनिदानं। रूपे खो, वच्छ, अनभिसमया...पे०... रूपनिरोधगामिनिया पटिपदाय अनभिसमया... 
पे०... । 


सावत्थिनिदानं। वेदनाय खो, वच्छ, अनभिसमया...पे०...। 

सावत्थिनिदानं | सञ्जाय खो, वच्छ, अनभिसमया...पे०... । 

सावत्थिनिदानं। सङ्घारेसु खो, वच्छ, अनभिसमया...पे०...। 

सावत्थिनिदानं। विञ्जाणे खो, वच्छ, अनभिसमया...पे०... । पन्नरसमं । 
९६-२०. रूपअननुबोधादिसुत्तपञ्चकं 


६२२-६२६. सावत्थिनिदानं | एकमन्तं निसिन्नो खो वच्छगोत्तो परिब्बाजको भगवन्तं एतदवोच - को नु खो, भो 

गोतम, हेतु, को पच्चयो...पे०... रूपे खो, बच्छ, अननुबोधा...पे०... रूपनिरोधगामिनिया पटिपदाय अननुबोधा...पे०... । 

सावत्थिनिदानं । वेदनाय खो, वच्छ...पे०...। 

सावत्थिनिदानं। सञ्जाय खो, वच्छ...पे०...। 

सावत्थिनिदानं। सङ्घारेसु खो, वच्छ...पे०...। 

सावत्थिनिदानं। विञ्ञाणे खो, वच्छ अननुबोधा...पे०... विञ्जाणनिरोधगामिनिया पटिपदाय अननुबोधा। बीसतिमं । 
२१-२५. रूपअप्पटिवेधादिसुत्तपञ्चकं 


६२७-६३१. सावत्थिनिदानं । को नु खो, भो गोतम, हेतु, को पच्चयो...पे०... । रूपे खो, वच्छ, अप्पटिवेधा...पे०... 
विञ्जाणे खो, वच्छ, अप्पटिवेधा...पे०...। पञ्चबीसतिमं । 


२६-३०. रूपअसल्लक्खणादिसृत्तपञ्चकं 
६३२-६३६. सावत्थिनिदानं । रूपे खो, वच्छ, असल्लक्खणा...पे०... विञ्ञाणे खो, वच्छ, असल्लक्खणा...पे०...। 
तिसतिमं । 
३९-३५. रूपअनुपलक्खणादिसुत्तपञ्चकं 


६३७-६४१. सावत्थिनिदानं। रूपे खो, वच्छ, अनुपलक्खणा...पे०... विञ्ञाणे खो, वच्छ, अनुपलक्खणा...पे०...। 
पञ्चतिसतिमं । 


३६-४०. रूपअप्पच्चुपलक्खणादिसुत्तपञ्चकं 


६४२-६४६. सावत्थिनिदानं। रूपे खो, वच्छ, अप्पच्चुपलकखणा...पे०... विज्ञाणे खो, वच्छ, अप्पच्चुपलक्खणा... 
पे०... । चत्तालीसमं । 


४१-४५. रूपअसमपेक्खणादिसुत्तपञ्चकं 


६४७-६५९. सावत्थिनिदानं। रूपे खो, वच्छ, असमपेक्खणा...पे०... विञ्जाणे खो, वच्छ, असमपेक्खणा...पे०... । 
पञ्चचत्तालीसमं । 


४६-५०. रूपअप्पच्चुपेक्खणादिसुत्तपञ्चकं 


६५२-६५६. सावत्थिनिदानं । रूपे खो, वच्छ, अप्पच्चुपेक्खणा...पे०... विञ्ञाणे खो, वच्छ, अप्पच्चुपेक्खणा...पे०...। 
पञ्ञजासमं । 

५१-५४. रूपअप्पच्चक्खकम्मादिसुत्तचतुक्कं 


६५७-६६०. सावत्थिनिदानं । अथ खो वच्छगोत्तो परिब्बाजको येन भगवा तेनुपसङ्कमि; उपसङ्कमित्वा भगवता सद्धिं 
सम्मोदि। सम्मोदनीयं कथं सारणीयं वीतिसारेत्वा एकमन्तं निसीदि। एकमन्तं निसिन्नो खो वच्छगोत्तो परिब्बाजको 
भगवन्तं एतदवोच - “को नु खो, भो गोतम, हेतु, को पच्चयो, यानिमानि अनेकविहितानि दिड्टिगतानि लोके उप्पज्जन्ति 
-- सस्सतो लोकोति वा...पे०... नेव होति न न होति तथागतो परं मरणाति वा” ति? रूपे खो, वच्छ, अप्पच्चक्खकम्मा, 
रूपसमुदये अप्पच्चक्खकम्मा, रूपनिरोधे अप्पच्चकखकम्मा, रूपनिरोधगामिनिया पटिपदाय अप्पच्चक्खकम्मा...पे०...। 


सावत्थिनिदानं । वेदनाय खो, वच्छ, अप्पच्चक्खकम्मा...पे०... वेदनानिरोधगामिनिया पटिपदाय अप्पच्चक्खकम्मा... 
पे०... | 


सावत्थिनिदानं । सञ्जाय खो, वच्छ, अप्पच्चक्खकम्मा...पे०... सञ्जानिरोधगामिनिया पटिपदाय अप्पच्चक्खकम्मा... 
पे०... | 


सावत्थिनिदानं। सङ्घारेसु खो, वच्छ, अप्पच्चकखकम्मा...पे०... सङ्घारनिरोधगामिनिया पटिपदाय अप्पच्चक्खकम्मा... 
पे०... । चतुपञ्ञासमं । 


५५. विञ्ञाणअप्पच्चक्खकम्मसुत्तं 


६६१. सावत्थिनिदानं। “विञ्ञाणे खो, वच्छ, अप्पच्चक्खकम्मा, विञ्ञाणसमुदये अप्पच्चक्खकम्मा, 
विञ्ञाणनिरोधे अप्पच्चकखकम्मा, विञ्जाणनिरोधगामिनिया पटिपदाय अप्पच्चक्खकम्मा; एबमिमानि अनेकविहितानि 
दिद्विगतानि लोके उप्पज्जन्ति - सस्सतो लोकोति वा, असस्सतो लोकोति वा...पे०... नेव होति न न होति तथागतो परं 
मरणाति वाति। अयं खो, वच्छ, हेतु, अयं पच्चयो, यानिमानि अनेकविहितानि दिट्टिगतानि लोके उप्पज्जन्ति - सस्सतो 
लोकोति वा, असस्सतो लोकोति वा, अन्तवा लोकोति वा, अनन्तवा लोकोति वा, तं जीवं तं सरीरन्ति वा, अञ्जं जीवं 
अज्जं सरीरन्ति वा, होति तथागतो परं मरणाति वा, न होति तथागतो परं मरणाति वा, होति च न च होति तथागतो परं 
मरणाति वा, नेव होति न न होति तथागतो परं मरणाति वा ति | पञ्चपञ्ञजासमं । 


वच्छगोत्तसंयृत्तं समत्तं । 
तस्सुद्दानं - 


अज्ञाणा अदस्सना चेव, अनभिसमया अननुबोधा । 
अप्पटिवेधा असल्लक्खणा, अनुपलक्खणेन अप्पच्चुपलक्खणा। 
असमपेक्खणा अप्पच्चुपेक्खणा, अप्पच्चक्खकम्मन्ति॥ 


१३. झानसंयुत्त 


१. समाधिमूलकसमापत्तिसुत्त 

६६२. सावत्थिनिदानं। “चत्तारोमे, भिकखवे, झायी । कतमे चत्तारो? इध, भिक्खवे, एकच्चो झायी समाधिस्मि 
समाधिकुसलो होति, न समाधिस्मिं समापत्तिकुसलो। इध पन, भिक्खवे, एकच्चो झायी समाधिस्मि समापत्तिकुसलो होति, 
न समाधिस्मिं समाधिकुसलो। इध पन, भिक्खवे, एकच्चो झायी नेव समाधिस्मिं समाधिकुसलो होति, न च समाधिस्मि 
समापत्तिकुसलो। इध पन, भिक्खवे, एकच्चो झायी समाधिस्मिं समाधिकुसलो च होति, समाधिस्मिं समापत्तिकुसलो च। 
तत्र, भिक्खवे, य्वायं झायी समाधिस्मिं समाधिकुसलो च होति समाधिस्मिं समापत्तिकुसलो च अयं इमेसं चतुन्नं झायीनं 
अग्गो च सेट्टो च मोक्खो [पामोक्खो (स्या० कं०) एवमुपरिपि] च उत्तमो च पवरो च। सेय्यथापि, भिकखवे, गवा खीरं, 
खीरम्हा दधि, दधिम्हा नवनीतं, नवनीतम्हा सप्पि, सप्पिम्हा सप्पिमण्डो तत्र अग्गमक्खायति; एवमेव खो, भिक्खवे, स्वायं 
झायी समाधिस्मिं समाधिकुसलो च होति समाधिस्मिं समापत्तिकुसलो च अयं इमेसं चतुन्नं झायीनं अग्गो च सेट्टी च 
मोक्खो च उत्तमो च पवरो चा”ति। पठमं । 


२. समाधिमूलकठितिसुत्त 


६६३. सावत्थिनिदानं । “चत्तारोमे, भिक्खवे, झायी । कतमे चत्तारो? इध, भिक्खवे, एकच्चो झायी समाधिस्मि 
समाधिकुसलो होति, न समाधिस्मिं ठितिकुसलो। इध पन, भिक्खवे, एकच्चो झायी समाधिस्मिं ठितिकुसलो होति, न 
समाधिस्मिं समाधिकुसलो। इध पन, भिक्खवे, एकच्चो झायी नेव समाधिस्मिं समाधिकुसलो होति, न च समाधिस्मि 
ठितिकुसलो। इध पन, भिक्खवे, एकच्चो झायी समाधिस्मिं समाधिकुसलो च होति, समाधिस्मिं ठितिकुसलो च । तत्र, 
भिक्खवे, य्वायं झायी समाधिस्मिं समाधिकुसलो च होति समाधिस्मिं ठितिकुसलो च अयं इमेसं चतुन्नं झायीनं अग्गो च 
सेट्ठो च मोक्खो च उत्तमो च पवरो च। सेय्यथापि, भिक्खवे, गवा खीरं, खीरम्हा दधि, दधिम्हा नवनीतं, नवनीतम्हा सप्पि, 
सप्पिम्हा सप्पिमण्डो तत्र अग्गमवखायति; एवमेव खो, भिक्खवे, य्वायं झायी समाधिस्मिं समाधिकुसलो च होति 
समाधिस्मिं ठितिकुसलो च अयं इमेसं चतुन्नं झायीनं अग्गो च सेट्टो च मोक्खो च उत्तमो च पवरो चा"ति। दुतियं। 


३. समाधिमूलकवुट्टानसुत्तं 


६६४. सावत्थिनिदानं । “चत्तारोमे, भिकखवे, झायी । कतमे चत्तारो? इध, भिकखवे, एकच्चो झायी समाधिस्मि 
समाधिकुसलो होति, न समाधिस्मिं बुडानकुसलो । इध पन, भिक्खवे, एकच्चो झायी समाधिस्मिं बुड़ानकुसलो होति, न 
समाधिस्मिं समाधिकुसलो। इध पन, भिक्खवे, एकच्चो झायी नेव समाधिस्मिं समाधिकुसलो होति, न च समाधिस्मि 
बुडानकुसलो। इध पन, भिक्खवे, एकच्चो झायी समाधिस्मिं समाधिकुसलो च होति, समाधिस्मिं बुड्ानकुसलो च । तत्र, 
भिक्खवे, य्वायं झायी समाधिस्मिं समाधिकुसलो च होति समाधिस्मिं वुट्ठानकुसलो च अयं इमेसं चतुन्नं झायीनं अग्गो च 


४. समाधिमूलककल्लितसुत्तं 


६६५. सावत्थिनिदानं। “चत्तारोमे, भिकखवे, झायी। कतमे चत्तारो? इध, भिक्खवे, एकच्चो झायी समाधिस्मि 
समाधिकुसलो होति, न समाधिस्मिं कल्लितकुसलो। इध पन, भिक्खवे, एकच्चो झायी समाधिस्मिं कल्लितकुसलो होति, 
न समाधिस्मिं समाधिकुसलो। इध पन, भिक्खवे, एकच्चो झायी नेव समाधिस्मिं समाधिकुसलो होति, न च समाधिस्मि 
कल्लितकुसलो। इध पन, भिकखवे, एकच्चो झायी समाधिस्मिं समाधिकुसलो च होति, समाधिस्मिं कल्लितकुसलो च | 
तत्र, भिक्खवे, स्वायं झायी समाधिस्मिं समाधिकुसलो च होति समाधिस्मि कल्लितकुसलो च अयं इमेसं चतुन्नं झायीनं 

५. समाधिमूलकआरम्मणसुत्तं 


६६६. सावत्थिनिदानं । “चत्तारोमे, भिक्खवे, झायी। कतमे चत्तारो? इध, भिक्खवे, एकच्चो झायी समाधिस्मि 
समाधिकुसलो होति, न समाधिस्मिं आरम्मणकुसलो। इध पन, भिक्खवे, एकच्चो झायी समाधिस्मिं आरम्मणकुसलो 
होति, न समाधिस्मिं समाधिकुसलो। इध पन, भिक्खवे, एकच्चो झायी नेव समाधिस्मि समाधिकुसलो होति, न च 
समाधिस्मिं आरम्मणकुसलो। इध पन, भिक्खवे, एकच्चो झायी समाधिस्मिं समाधिकुसलो च होति, समाधिस्मि 
आरम्मणकुसलो च। तत्र, भिक्खवे, य्वायं झायी समाधिस्मिं समाधिकुसलो च होति समाधिस्मिं आरम्मणकुसलो च अयं 


पञ्चमं | 
६. समाधिमूलकगोचरसुत्त 


६६७. सावत्थिनिदानं। “चत्तारोमे, भिक्खवे, झायी। कतमे चत्तारो? इध, भिक्खवे, एकच्चो झायी समाधिस्मि 
समाधिकुसलो होति, न समाधिस्मिं गोचरकुसलो । इध पन, भिक्खवे, एकच्चो झायी समाधिस्मि गोचरकुसलो होति, न 
समाधिस्मिं समाधिकुसलो। इध पन, भिक्खवे, एकच्चो झायी नेव समाधिस्मिं समाधिकुसलो होति, न च समाधिस्मि 
गोचरकुसलो। इध पन, भिक्खवे, एकच्चो झायी समाधिस्मिं समाधिकुसलो च होति, समाधिस्मिं गोचरकुसलो च। तत्र, 
भिक्खवे, य्वायं झायी समाधिस्मिं समाधिकुसलो च होति समाधिस्मिं गोचरकुसलो च अयं इमेसं चतुन्नं झायीनं अग्गो च 


७. समाधिमूलकअभिनीहारसुत्तं 


६६८. सावत्थिनिदानं । “चत्तारोमे, भिक्खवे, झायी। कतमे चत्तारो? इध, भिक्खवे, एकच्चो झायी समाधिस्मि 
समाधिकुसलो होति, न समाधिस्मिं अभिनीहारकुसलो। इध पन, भिक्खवे, एकच्चो झायी समाधिस्मिं अभिनीहारकुसलो 
होति, न समाधिस्मिं समाधिकुसलो। इध पन, भिक्खवे, एकच्चो झायी नेव समाधिस्मि समाधिकुसलो होति, न च 
समाधिस्मिं अभिनीहारकुसलो। इध पन, भिक्खवे, एकच्चो झायी समाधिस्मिं समाधिकुसलो च होति, समाधिस्मि 
अभिनीहारकुसलो च । तत्र, भिक्खवे, यायं झायी समाधिस्मिं समाधिकुसलो च होति समाधिस्मिं अभिनीहारकुसलो च 


चा”ति। सत्तमं। 


८. समाधिमूलकसक्कच्चकारी सुत्तं 


६६९. सावत्थिनिदानं । “चत्तारोमे, भिक्खवे, झायी । कतमे चत्तारो? इध, भिक्खवे, एकच्चो झायी समाधिस्मिं 
समाधिकुसलो होति, न समाधिस्मिं सक्कच्चकारी। इध पन, भिक्खवे, एकच्चो झायी समाधिस्मिं सक्कच्चकारी होति, न 
समाधिस्मिं समाधिकुसलो। इध पन, भिक्खवे, एकच्चो झायी नेव समाधिस्मिं समाधिकुसलो होति, न च समाधिस्मि 
सक्कच्चकारी। इध पन, भिक्खवे, एकच्चो झायी समाधिस्मिं समाधिकुसलो च होति, समाधिस्मिं सक्कच्चकारी च। तत्र, 
भिक्खवे, ्वायं झायी समाधिस्मिं समाधिकुसलो च होति समाधिस्मिं सक्कच्चकारी च अयं इमेसं चतुन्नं झायीनं अग्गो च 

९. समाधिमूलकसातच्चकारीसुत्तं 


६७०. सावत्थिनिदानं। “चत्तारोमे, भिक्खवे, झायी। कतमे चत्तारो? इध, भिक्खवे, एकच्चो झायी समाधिस्मि 
समाधिकुसलो होति, न समाधिस्मिं सातच्चकारी। इध पन, भिक्खवे, एकच्चो झायी समाधिस्मि सातच्चकारी होति, न 
समाधिस्मिं समाधिकुसलो। इध पन, भिक्खवे, एकच्चो झायी नेव समाधिस्मिं समाधिकुसलो होति, न च समाधिस्मि 
सातच्चकारी। इध पन, भिक्खवे, एकच्चो झायी समाधिस्मिं समाधिकुसलो च होति, समाधिस्मिं सातच्चकारी च। तत्र, 
भिक्खवे, य्वायं झायी समाधिस्मिं समाधिकुसलो च होति, समाधिस्मि सातच्चकारी च अयं इमेसं चतुन्नं झायीनं अग्गो च 


१०. समाधिमूलकसप्पायकारीसुत्तं 


६७९. सावत्थिनिदानं । “चत्तारोमे, भिक्खवे, झायी। कतमे चत्तारो? इध, भिक्खवे, एकच्चो झायी समाधिस्मि 
समाधिकुसलो होति, न समाधिस्मिं सप्पायकारी। इध पन, भिक्खवे, एकच्चो झायी समाधिस्मिं सप्पायकारी होति, न 
समाधिस्मिं समाधिकुसलो। इध पन, भिक्खवे, एकच्चो झायी नेव समाधिस्मिं समाधिकुसलो होति, न च समाधिस्मि 
सप्पायकारी। इध पन, भिक्खवे, एकच्चो झायी समाधिस्मिं समाधिकुसलो च होति, समाधिस्मिं सप्पायकारी च। तत्र, 
भिक्खवे, य्वायं झायी समाधिस्मिं समाधिकुसलो च होति समाधिस्मिं सप्पायकारी च अयं इमेसं चतुन्नं झायीनं अग्गो च 


११. समापत्तिमूलकठितिसुत्तं 


६७२. सावत्थिनिदानं । “चत्तारोमे, भिक्खवे, झायी। कतमे चत्तारो? इध, भिक्खवे, एकच्चो झायी समाधिस्मिं 
समापत्तिकुसलो होति, न समाधिस्मिं ठितिकुसलो। इध पन, भिक्खवे, एकच्चो झायी समाधिस्मिं ठितिकुसलो होति, न 
समाधिस्मिं समापत्तिकुसलो। इध पन, भिक्खवे, एकच्चो झायी नेव समाधिस्मिं समापत्तिकुसलो होति, न च समाधिस्मि 
ठितिकुसलो। इध पन, भिक्खवे, एकच्चो झायी समाधिस्मिं समापत्तिकुसलो च होति, समाधिस्मिं ठितिकुसलो च । तत्र, 
भिक्खवे, य्वायं झायी समाधिस्मिं समापत्तिकुसलो च होति, समाधिस्मिं ठितिकुसलो च अयं इमेसं चतुन्नं झायीनं अग्गो च 


१२. समापत्तिमूलकवुट्टानसुत्तं 


६७३. सावत्थिनिदानं। “चत्तारोमे, भिक्खवे, झायी। कतमे चत्तारो? इध, भिक्खवे, एकच्चो झायी समाधिस्मि 
समापत्तिकुसलो होति, न समाधिस्मिं बुडानकुसलो। इध पन, भिक्खवे, एकच्चो झायी समाधिस्मिं बुड्दानकुसलो होति, न 
समाधिस्मिं समापत्तिकुसलो। इध पन, भिक्खवे, एकच्चो झायी नेव समाधिस्मिं समापत्तिकुसलो होति, न च समाधिस्मिं 
बुड्ानकुसलो। इध पन, भिक्खवे, एकच्चो झायी समाधिस्मिं समापत्तिकुसलो च होति, समाधिस्मिं वुद्ठानकुसलो च । तत्र, 
भिक्खवे, य्वायं झायी ...पे०... पवरो चा“ ति। द्वादसमं । 


१३. समापत्तिमूलककल्लितसुत्तं 

६७४. सावत्थिनिदानं । “चत्तारोमे, भिक्खवे, झायी। कतमे चत्तारो? इध, भिक्खवे, एकच्चो झायी समाधिस्मि 
समापत्तिकुसलो होति, न समाधिस्मिं कल्लितकुसलो। इध पन, भिक्खवे, एकच्चो झायी समाधिस्मि कल्लितकुसलो 
होति, न समाधिस्मि समापत्तिकुसलो। इध पन, भिक्खवे, एकच्चो झायी नेव समाधिस्मिं समापत्तिकुसलो होति, न च 
समाधिस्मिं कल्लितकुसलो। इध पन, भिक्खवे, एकच्चो झायी समाधिस्मिं समापत्तिकुसलो च होति, समाधिस्मि 


१४. समापत्तिमूलकआरम्मणसुत्तं 


६७५. सावत्थिनिदानं । “चत्तारोमे, भिक्खवे, झायी । कतमे चत्तारो? इध, भिक्खवे, एकच्चो झायी समाधिस्मिं 
समापत्तिकुसलो होति, न समाधिस्मि आरम्मणकुसलो। इध पन, भिक्खवे, एकच्चो झायी समाधिस्मि आरम्मणकुसलो 
होति, न समाधिस्मिं समापत्तिकुसलो। इध पन, भिक्खवे, एकच्चो झायी नेव समाधिस्मि समापत्तिकुसलो होति, न च 
समाधिस्मिं आरम्मणकुसलो। इध पन, भिक्खवे, एकच्चो झायी समाधिस्मिं समापत्तिकुसलो च होति, समाधिस्मिं 


१५. समापत्तिमूलकगोचरसुत्तं 


६७६. सावत्थिनिदानं। “चत्तारोमे, भिक्खवे, झायी। कतमे चत्तारो? इध, भिक्खवे, एकच्चो झायी समाधिस्मि 
समापत्तिकुसलो होति, न समाधिस्मि गोचरकुसलो। इध पन, भिक्खवे, एकच्चो झायी समाधिस्मिं गोचरकुसलो होति, न 
समाधिस्मिं समापत्तिकुसलो। इध पन, भिक्खवे, एकच्चो झायी नेव समाधिस्मिं समापत्तिकुसलो होति, न च समाधिस्मि 
गोचरकुसलो। इध पन, भिक्खवे, एकच्चो झायी समाधिस्मिं समापत्तिकुसलो च होति, समाधिस्मिं गोचरकुसलो च । तत्र... 
पे०... पवरो चा”ति। पन्नरसमं । 


१६. समापत्तिमूलकअभिनीहारसुत्त 


६७७. सावत्थिनिदानं। “चत्तारोमे, भिक्खवे, झायी। कतमे चत्तारो? इध, भिक्खवे, एकच्चो झायी समाधिस्मिं 
समापत्तिकुसलो होति, न समाधिस्मि अभिनीहारकुसलो। इध पन, भिक्खवे, एकच्चो झायी समाधिस्मिं अभिनीहारकुसलो 
होति, न समाधिस्मिं समापत्तिकुसलो। इध पन, भिक्खवे, एकच्चो झायी नेव समाधिस्मि समापत्तिकुसलो होति, न च 
समाधिस्मि अभिनीहारकुसलो। इध पन, भिक्खवे, एकच्चो झायी समाधिस्मिं समापत्तिकुसलो च होति, समाधिस्मिं 


१७. समापत्तिमूलकसक्कच्चसुत्त 


६७८. सावत्थिनिदानं । “चत्तारोमे, भिक्खवे, झायी। कतमे चत्तारो? इध, भिक्खवे, एकच्चो झायी समाधिस्मि 
समापत्तिकुसलो होति, न समाधिस्मिं सक्कच्चकारी। इध पन, भिक्खवे, एकच्चो झायी समाधिस्मिं सक्कच्चकारी होति, न 
समाधिस्मिं समापत्तिकुसलो। इध पन, भिक्खवे, एकच्चो झायी नेव समाधिस्मिं समापत्तिकुसलो होति, न च समाधिस्मिं 
सक्कच्चकारी। इध पन, भिक्खवे, एकच्चो झायी समाधिस्मिं समापत्तिकुसलो च होति, समाधिस्मिं सक्कच्चकारी च। 

१८. समापत्तिमूलकसातच्चसुत्तं 


६७९. सावत्थिनिदानं । “चत्तारोमे, भिक्खवे, झायी। कतमे चत्तारो? इध, भिक्खवे, एकच्चो झायी समाधिस्मिं 
समापत्तिकुसलो होति, न समाधिस्मि सातच्चकारी। इध पन, भिक्खवे, एकच्चो झायी समाधिस्मिं सातच्चकारी होति, न 
समाधिस्मिं समापत्तिकुसलो। इध पन, भिक्खवे, एकच्चो झायी नेव समाधिस्मिं समापत्तिकुसलो होति, न च समाधिस्मि 
सातच्चकारी। इध पन, भिक्खवे, एकच्चो झायी समाधिस्मिं समापत्तिकुसलो च होति, समाधिस्मिं सातच्चकारी च । तत्र... 
पे०... पवरो चा”ति। अट्टारसमं । 


१९. समापत्तिमूलकसप्पायकारीसुत्तं 


६८०. सावत्थिनिदानं । “चत्तारोमे, भिक्खवे, झायी। कतमे चत्तारो? इध, भिक्खवे, एकच्चो झायी समाधिस्मि 
समापत्तिकुसलो होति, न समाधिस्मि सप्पायकारी। इध पन, भिक्खवे, एकच्चो झायी समाधिस्मिं सप्पायकारी होति, न 
समाधिस्मिं समापत्तिकुसलो। इध पन, भिक्खवे, एकच्चो झायी नेव समाधिस्मिं समापत्तिकुसलो होति, न च समाधिस्मि 
सप्पायकारी। इध पन, भिकखवे, एकच्चो झायी समाधिस्मिं समापत्तिकुसलो च होति, समाधिस्मि सप्पायकारी च । तत्र, 
भिक्खवे, य्वायं झायी समाधिस्मिं समापत्तिकुसलो च होति समाधिस्मि सप्पायकारी च अयं इमेसं चतुन्नं झायीनं अग्गो च 
सेट्ठो च मोक्खो च उत्तमो च पवरो च। सेय्यथापि, भिक्खवे, गवा खीरं, खीरम्हा दधि, दधिम्हा नवनीतं, नवनीतम्हा सप्पि, 
सप्पिम्हा सप्पिमण्डो तत्र अग्गमक्खायति; एवमेव खो, भिक्खवे, स्वायं झायी समाधिस्मिं समापत्तिकुसलो च होति 
समाधिस्मिं सप्पायकारी च अयं इमेसं चतुन्नं झायीनं अग्गो च सेट्टो च मोक्खो च उत्तमो च पवरो चा”ति। एकूनवीसतिमं । 
(समापत्तिमूलकं |) 


२०-२७. ठितिमूलकवुट्ठानसृत्तादिअहुकं 


६८१-६८८. सावत्थिनिदानं। “चत्तारोमे, भिक्खवे, झायी। कतमे चत्तारो? इध, भिक्खवे, एकच्चो झायी समाधिस्मि 
ठितिकुसलो होति, न समाधिस्मिं वुड्ानकुसलो। इध पन, भिक्खवे, एकच्चो झायी समाधिस्मिं वुट्ठानकुसलो होति, न 
समाधिस्मिं ठितिकुसलो। इध पन, भिक्खवे, एकच्चो झायी नेव समाधिस्मिं ठितिकुसलो होति, न च समाधिस्मि 
बुड्ानकुसलो। इध पन, भिक्खवे, एकच्चो झायी समाधिस्मिं ठितिकुसलो च होति, समाधिस्मिं वुट्ठानकुसलो च । तत्र, 
भिक्खवे, स्वायं झायी...पे०... उत्तमो च पवरो चा"ति। वीसतिमं । (पुरिममूलकानि विय याव सत्तवीसतिमा 
ठितिमूलकसप्पायकारीसुत्ता अहु सुत्तानि पूरेतब्बानि। ठितिमूलकं |) 


२८-३४. वुड्ानमूलककल्लितसृत्तादिसत्तकं 


६८९-६९५. सावत्थिनिदानं । “चत्तारोमे, भिक्खवे, झायी। कतमे चत्तारो? इध, भिक्खवे, एकच्चो झायी समाधिस्मिं 
बुड्ानकुसलो होति, न समाधिस्मिं कल्लितकुसलो... समाधिस्मि कल्लितकुसलो होति, न समाधिस्मिं बुड्ानकुसलो... नेव 
समाधिस्मिं वुड्ानकुसलो होति, न च समाधिस्मिं कल्लितकुसलो... समाधिस्मिं बुड्ानकुसलो च होति समाधिस्मिं 


चतुत्तिसतिमा वुट्ठानमूलकसप्पायकारीसुत्ता सत्त सृत्तानि पूरेतब्बानि । वुड्ठानमूलकं |) 


३५-४०. कल्लितमूलकआरम्मणसुत्तादिछक्कं 

६९६-७०९. सावत्थिनिदानं ... “समाधिस्मिं कल्लितकुसलो होति, न समाधिस्मिं आरम्मणकुसलो... समाधिस्मिं 
आरम्मणकुसलो होति, न समाधिस्मिं कल्लितकुसलो... नेव समाधिस्मि कल्लितकुसलो होति, न च समाधिस्मिं 
आरम्मणकुसलो... समाधिस्मिं कल्लितकुसलो च होति, समाधिस्मिं आरम्मणकुसलो च। तत्र, भिक्खवे, य्वायं झायी... 
पे०... उत्तमो च पवरो चा”ति। पञ्चतिसतिमं । (पुरिममूलकानि विय याव चत्तालीसमा कल्लितमूलकसप्पायकारीसुत्ता छ 
सृत्तानि पूरेतब्बानि । कल्लितमूलकं |) 


४१-४५. आरम्मणमूलकगोचरसुत्तादिपञ्चकं 


७०२-७०६. सावत्थिनिदानं ... “समाधिस्मिं आरम्मणकुसलो होति, न समाधिस्मि गोचरकुसलो... समाधिस्मिं 
गोचरकुसलो होति, न समाधिस्मिं आरम्मणकुसलो... नेव समाधिस्मिं आरम्मणकुसलो होति, न च समाधिस्मिं 
गोचरकुसलो... समाधिस्मिं आरम्मणकुसलो च होति, समाधिस्मिं गोचरकुसलो च। तत्र, भिक्खवे, य्वायं झायी...पे०... 
उत्तमो च पवरो चा”ति। एकचत्तालीसमं । (पुरिममूलकानि विय याव पञ्चचत्तालीसमा आरम्मणमूलकसप्पायकारीसुत्ता 
पञ्च सुत्तानि पूरेतब्बानि । आरम्मणमूलकं |) 


४६-४९. गोचरमूलकअभिनीहारसृत्तादिचतुक्कं 


७०७. सावत्थिनिदानं... “समाधिस्मिं गोचरकुसलो होति, न समाधिस्मिं अभिनीहारकुसलो... समाधिस्मिं 
अभिनीहारकुसलो होति, न समाधिस्मिं गोचरकुसलो... नेव समाधिस्मि गोचरकुसलो होति, न च समाधिस्मि 
अभिनीहारकुसलो... समाधिस्मि गोचरकुसलो च होति, समाधिस्मिं अभिनीहारकुसलो च... सेय्यथापि, भिकखवे, गवा 
खीरं, खीरम्हा दधि, दधिम्हा नवनीतं, नवनीतम्हा सप्पि, सप्पिम्हा सप्पिमण्डो तत्र अग्गमक्खायति; एवमेव खो, भिक्खवे, 


पवरो चा"ति। छचत्तालीसमं । 
७०८. समाधिस्मि गोचरकुसलो होति, न समाधिस्मिं सक्कच्चकारी...पे०... । वित्थारेतब्बं । सत्तचत्तालीसमं । 
७०९. समाधिस्मिं गोचरकुसलो होति, न समाधिस्मि सातच्चकारी...पे०... । अट्टचत्तालीसमं । 
७१०. समाधिस्मिं गोचरकुसलो होति, न समाधिस्मिं सप्पायकारी...पे०... । एकूनपञ्ञासमं । (गोचरमूलकं |) 


५०-५२. अभिनीहारमूलकसक्कच्चसुत्तादितिकं 


७११. सावत्थिनिदानं ... “समाधिस्मि अभिनीहारकुसलो होति, न समाधिस्मिं सक्कच्चकारी... समाधिस्मि 
सक्कच्चकारी होति, न समाधिस्मि अभिनीहारकुसलो... नेव समाधिस्मिं अभिनीहारकुसलो होति, न च समाधिस्मि 


उत्तमो च पवरो चा”ति। पञ्ञासमं । 


७१२. समाधिस्मिं अभिनीहारकुसलो होति, न समाधिस्मिं सातच्चकारी...पे०... । एकपञ्ञासमं । 

७१३. समाधिस्मिं अभिनीहारकुसलो होति, न समाधिस्मिं सप्पायकारी...पे०... । द्वेपज्ञासमं | (अभिनीहारमूलकं |) 
५३-५४. सक्कच्चमूलकसातच्चकारीसृत्तादिदुकं 


७१४. सावत्थिनिदानं ... “समाधिस्मि सक्कच्चकारी होति, न समाधिस्मि सातच्चकारी... समाधिस्मिं सातच्चकारी 
होति, न समाधिस्मिं सक्कच्चकारी ... नेव समाधिस्मिं सक्कच्चकारी होति, न च समाधिस्मिं सातच्चकारी... समाधिस्मि 
सक्कच्चकारी च होति, समाधिस्मिं सातच्चकारी च। तत्र, भिक्खवे, य्वायं...पे०... उत्तमो च पवरो चा”ति | तेपञ्ञासमं । 


७१५. समाधिस्मिं सक्कच्चकारी होति, न समाधिस्मिं सप्पायकारी...पे०... । चतुपञ्ञासमं । 


५५. सातच्चमूलकसप्पायकारीसुत्तं 


७१६. सावत्थिनिदानं । “चतारोमे, भिक्खवे, झायी। कतमे चत्तारो? इध, भिक्खवे, एकच्चो झायी समाधिस्मि 
सातच्चकारी होति, न समाधिस्मिं सप्पायकारी। इध पन, भिक्खवे, एकच्चो झायी समाधिस्मिं सप्पायकारी होति, न 
समाधिस्मिं सातच्चकारी। इध पन, भिक्खवे, एकच्चो झायी नेव समाधिस्मिं सातच्चकारी होति, न च समाधिस्मि 
सप्पायकारी। इध पन, भिक्खवे, एकच्चो झायी समाधिस्मिं सातच्चकारी च होति, समाधिस्मि सप्पायकारी च। तत्र, 
भिक्खवे, य्वायं झायी समाधिस्मिं सातच्चकारी च होति समाधिस्मिं सप्पायकारी च अयं इमेसं चतुन्नं झायीनं अग्गो च 
सेट्ठो च मोक्खो च उत्तमो च पवरो च। सेय्यथापि, भिक्खवे, गवा खीरं, खीरम्हा दधि, दधिम्हा नवनीतं, नवनीतम्हा सप्पि, 
सप्पिम्हा सप्पिमण्डो तत्र अग्गमक्खायति; एवमेव खो, भिक्खवे, स्वायं झायी समाधिस्मिं सातच्चकारी च होति, 
समाधिस्मिं सप्पायकारी अयं इमेसं चतुन्नं झायीनं अग्गो च सेट्ठो च मोक्खो च उत्तमो च पवरो चा"ति। इदमवोच भगवा। 
अत्तमना ते भिक्खू भगवतो भासितं अभिनन्दुन्ति । पञ्चपञ्जासमं । (यथा पञ्चपञ्ञासं वेय्याकरणानि होन्ति तथा 
वित्थारेतब्बानि |) 


झानसंयुत्तं [समाधिसंयुत्तं (स्या० कं०)] समत्तं | 
तस्सुद्दानं - 


समाधि समापत्ति ठिति च, वुड्डानं कल्लितारम्मणेन च | 
गोचरा अभिनीहारो सक्कच्च, सातच्च अथोपि सप्पायन्ति॥ 


खन्धवग्गो ततियो। 
तस्सुद्दानं - 


खन्ध राधसंयुत्तञ्च, दिड्िओक्कन्त [ओक्कन्ति (सब्बत्थ)] उप्पादा। 
किलेस सारिपृत्ता च, नागा सुपण्ण गन्धब्बा । 
वलाह वच्छझानन्ति, खन्धवग्गम्हि तेरसाति॥ 


खन्धवग्गसंयुत्तपाळि निडिता । 

